
TISAK: »OGNJEN PRICA« — ZAGREB 


PREDGOVOR 


Po materiji koju obrađuje ovaj udžbenik razlikuje se od srednjo- 
školskih udžbenika logike Koji su dosad objavljeni na hrvatskosrpskom 
jezičnom području najviše u dvojem. Prvo, dok je u dosadašnjim udž- 
benicima metodološki dio bio znatno kraći od formalnologičkog, u 
ovom je metodološki dio proširen, pa su oba dijela približno jednaka 
po opsegu. Drugo, dok su dosadašnji udžbenici redovno izlagali samo 
elemente tradicionalne logike, u ovaj su unijeti i elementi suvremene 
logike, koja se razvila u posljednjih stotinjak gođina. 

Po metodi izlaganja ovaj se udžbenik razlikuje od dosadašnjih ta- 
kođer najviše u dvojem: U prvom redu, dok se pri izlaganju logike 
obično najprije daju definicije, pravila i teorijska objašnjenja,a zatim 
primjeri koji ih ilustriraju, mi smo redovno polazili od primjera, od- 
nosno od svakodnevnih situacija iz kojih izvire potreba za pravljenjem 
logičkih distinkcija, pa smo analizom takvih situacija nastojali da do- 
đemo do teorijskih uopćenja i definicija. S druge strane, dok se u udž- 
benicima obično izlažu samo rezultati razvoja logike kako ih shvaća 
autor, mi smo veliku pažnju posvetili izlaganju različitih mišljenja o 
pojedinim spornim pitanjima i nastojali smo da gledišta koja zastu- 
pamo zasnujemo kritičkim razmatranjem drugih gledišta. 

Ove promjene u materiji i u metodi izlaganja nameću i određene 
promjene u odnosu učenika prema udžbeniku i u zahijevima koje će 
nastavnik postavljati učeniku. I zbog unošenja nove građe i zbog pri- 
mjene metođe izlaganja koja zahtijeva više prostora, opseg udžbenika 
je porastao, pa bi bilo nerealno tražiti od svakog učenika da ga čitavog 
prijeđe. Zato je dio udžbenika štampan normalnim slogom,a dio sitni- 
jim slovima. Normalnim slogom štampani tekst trebalo bi da bude 
obavezan za sve učenike, a sitnijim slovima štampani tekst služio bi za 
rad u izvanrednim oblicima školske aktivnosti i za individualan rad 
učenika koje ta pitanja više zanimaju. Treba samo napomenuti da na- 
stavnik, ako želi, može i nešto drukčije podijeliti gradivo na obavezni 
i na neobavezni dio. 


S druge strane, učenik bi se pogrešno odnosio i prenia obaveznom 
i prema neobaveznom dijelu kada bi nastojao da jednostavno »nauči« 
tekst udžbenika. Svrha izlaganja različitih gledišta o spornim pitanjima 
nije da učenik tačno upamti i da umije reproducirati sva sporna gle- 
dišta i sve argumente koje smo dali »za« i »protiv«. Svrha je da učenik 
bolje shvati sporna pitanja i da počne o njima samostalno razmišljati. 

Isto tako bilo bi pogrešno misliti da učenik treba da »prijeđe« sva 
navedena »pitanja i zadatke« i samo njih. Pitanja i zadatke koje daje- 
mo treba shvatiti samo kao sugestiju za tipove pitanja i zadataka 
kakve bi nastavnik mogao da postavlja učenicima i učenici sami sabi. 

Na kraju, budući da se može učiniti da je ovaj udžbenik mnogo 
opsežniji od dosadašnjeg, dodajemo riječ umirenja: obavezni dio teksta 
ovog udžbenika nije veći od teksta dosadašnjeg udžbenika, a necba- 
vezni dio nije veći od obaveznog! 


U Zagrebu, 1. IX 1963. Autor 


Uvod: ŠTA JE LOGIKA 


Uvod U svakodnevnom životu i u nauci, naročito 

kad dođe do neslaganja i prepirke, često na- 

glašavamo da je ono što kažemo logično, a oponentu predbacu- 

jemo da u njegovom rasuđivanju nema logike. Šta je ta logika na 
koju se tako rado pozivamo? 


Postanak i razvoj Kao ni druge grane filozofije i nauke ni lo- 
logik€ gika nije neki zaokruženi izvanvremenski 
sistem apsolutne istine, nego jedna discipli- 

na koja je historijski nastala i historijski se razvijala, 

Evropska logika nastala je u staroj Grčkoj. Njenim osnivačem 
opravdano se smatra veliki grčki filozof Aristotel. U nizu opsežnih 
radova on raspravlja o gotovo svim osnovnim pitanjima logike. 
Porcd Aristotela velike zasluge za logiku stekli su u staroj Grčkoj 
filozofi megarsko-stoičke škole. Aristotel i filozofi megarsko-stoičke 
škole naročito su detaljno proučili deduktivne zaključke. 


Deduktivna logika koju su u antici stvorili Aristotel i filozofi 
megarsko-stoičke škole kasnije se u toku vjekova komentirala, do- 
punjavala i sistematizirala, ali se nije bitno mijenjala ni oboga- 
ćivala. Bilo je i filozofa koji su je oštro kritizirali i osuđivali, ali 
kako na njeno mjesto nisu umjeli staviti ništa bolje, ona je te na- 
pade uspješno nadživljavala. Tako se bio stvorio utisak da se na 
području logike više ne može stvoriti ništa bitno novo. 

Razvoj logike u 19. i 20. vijeku potpuno je demantirao mišljenje 
da je svaki napredak u logici nemoguć. Prije svega, u ovo vrijeme 
razvila se izuduktivna logika. Zamisao i prvu skicu ovakve logike 
nalazimo već početkom 17. vijeka u radovima engleskog filozofa 
F. Bacona [F. Bejkn), ali su je temeljito razvili i afirmirali tek 
J. St. Mill [Dž. St. Mil] i drugi engleski Iogičari 19. vijeka. 


S druge strane, u drugoj polovini 19. vijeka i u 20. vijeku raz- 
vila se simbolička logika, koja je u početku predstavljala samo 
novi, razvijeniji oblik deduktivne logike, ali se kasnije poduhvatila 
i toga da na nov način obradi induktivnu logiku. Premda neke ideje 
simboličke logike nalazimo mnogo ranije, te su ideje razvili tek 
engleski i njemački filozofi 19. i 20. vijeka (G. Boole [Dž. Bull, 
G. Frege, B. Russell [B. Rasl] i drugi). 


Razvoj induktivne i deduktivne logike u 19. i 20. vijeku potakao 
je žive filozofske diskusije o predmetu i zadatku logike i o nje- 
nom mjestu u sklopu filozofije i u sklopu čovjekove teorijske i 
praktične djelatnosti uopće. Suvremena logika rascijepljena je na 
brojne pravce, koji vrlo različito određuju predmet i zadatak 
logike. (O razvoju logike, o njenom mjestu u sklopu filozofije i 
nauke i o osnovnim logičkim pravcima govori se opširnije u Do- 
datku 1. Logika, filozofija i nauka i 2. Pregled historije logike.) 


Sporovi među »Logika« je grčka riječ kojom označavamo 

logičarima i početna filozofsko učenje o logosu. Ali, šta je to /o- 

definicija logike 245 nije lako reći. U rječnicima grčkog je- 

zika kaže se da »logos« znači govor, riječ, 

um, božanski um, razum, razlog, razbor, račun, misao, mišljenje, 
zakon itd. Kao primarno značenje obično se uzima »govor«. 

Logičari se najčešće slažu da logiku ne zanima svaki »govor«, 
nego samo onaj koji ima neko značenje ili smisao te može biti 
istinit ili neistinit. Ali razilaženja među njima počinju već od pi- 
tanja da li logiku zanima samo valjano izvođenje jednog smisa- 
onog govora iz drugog (takozvana formalna istina ili valjanost) ili 
slaganje govora s onim o čemu se govori (takozvana materijalna 
istina ili jednostavno istinitost). 

Veliki sporovi vode se i oko toga gdje je »mjesto« valjanosti i 
istinitosti, odnosno kojoj »sferi« one pripadaju. Neki smatraju da 
je apsolutna stvarnost isto šio i apsolutna istinitost i valjanost, 
pa je zadatak logike da tu apsolutnu stvarnost pojmovno izrazi. Za 
druge, valjanost i istinitost karakteriziraju samo mišljenje, pa lo- 
gika može biti samo dio ili praktična primjena psihologije. Valja- 
nost i istinitost nalaze treći samo u jeziku. Za njih ;je zadatak 
logike da nezavisno od bilo koje druge filozofske ili naučne disci- 
pline gradi unutrašnje koherentne simboličke sisteme, koji mogu, 
ali ne moraju naći primjenu u nauci ili životu. Četvrti se slažu da 
je logika potpuno autonomna, ali smatraju da »čista logika« ne 
može biti slobodna konstrukcija mašte, nego samo opis intuitivno 
sagledanog »trećeg carstva«, idealnog carstva logičke nužnosti. 

Nasuprot spomenutim shvaćanjima mi ćemo, za početak, odre- 
diti logiku kao filozofsku disciplinu o oblicima valjane misli. Ovu 
početnu definiciju kasnije ćemo dopuniti i proširiti. Ali prije nego 
što to učinimo, moramo je objasniti. Moramo reći šta je to misao, 
šta valjanost, a šta oblik valjane misli. 


Mišljenje i misao — Za logiku se ponekad kaže da je nauka o 
oblicima valjanog mišljenja. Zašto smo je 
mi definirali kao filozofsku disciplinu o oblicima valjane misli? 

Riječ »mišljenje« upotrebljava se u svakodnevnom govoru vrlo 
često, ali ne uvijek u istom značenju. Ponekad se upotrebljava 
vrlo široko, čak i kao skupni naziv za sve psihičke procese, spo- 
znajne, emocionalne i voljne. Kad djevojka pita momka: »Šta mi- 
sliš o meni?« (a željela bi čuti ne samo šta on misli nego također 
šta osjeća za nju i šta hoće s njom), ona tu riječ upotrebljava 
u ovom najširem značenju. 

U nešto užem značenju upotrebljavamo »mišljenje« kao naziv 
za sve spoznajne psihičke procese, od osjeta, opažanja, predoči- 
vanja i pamćenja do poimanja, suđenja i zaključivanja. Kad knji- 
ževnik kaže da njegov junak »grozničavo misli«, a to mišljenje 
opisuje kao brzo haotično smjenjivanje u pamćenju sačuvanih 
predodžbenih slika, on upotrebljava ovaj termin u drugom, nešto 
užem značenju. 

U trećem, još užem značenju »mišljenje« znači isto što i 
apstraktno mišljenje, tj. skup spoznajnih procesa čiji elementi 
nisu osjeti, percepcije i predodžbe, nego pojmovi. To su dakle 
poimanje, suđenje, zaključivanje“i dokazivanje. 

U ovom trećem smislu riječ. se najčešće upotrebljava u svako- 
dnevnom govoru, kao i u psihologiji. Međutim, u svakodnevnom 
govoru ona se upotrebljava i u četvrtom značenju, koje nije jedno- 
stavno »uže« od trećeg nego bitno drukčije (»leži u drugoj ravni- 
ni«). Pod mišljenjem naime često ne mislimo sam proces mišlje- 
nja, nego ono što misleći mislimo: 

Kad se žalimo da je »mišljenje napornije nego kopanje«, onda 
pod mišljenjem mislimo realan duševni proces ili djelatnost. Ali 
kad se hvalimo da nas »nikakve prijetnje neće natjerati da pro- 
mijenimo mišljenje«, onda tu očito nije riječ o mišljenju kao real- 
nom psihičkom događanju, nego o onom što mislimo i:smatramo 
istinitim. 

Dok mišljenje u našem »trećem« smislu zanima psihologiju, 
mišljenje u četvrtom smislu zanima spoznajnu teoriju i logiku. 


T 


Mišljenje u četvrtom smislu naziva se ponekada i misao. Kako dvo- 
smislenom upotrebom riječi »mišljenje« ne bismo stvarali zbrku, 
mi ćemo u daljem izlaganju riječ »mišljenje« upotrebljavati samo 
u njenom trećem značenju (u značenju procesa mišljenja), dok 
ćemo za mišljenje u četvrtom značenju upotrebljavati riječ »mi- 
sao«. Ako prihvatimo ovu terminologiju, možemo reći da psiholo- 
gija proučava mišljenje, a logika misli. 

Razliku između mišljenja i misli možemo vidjeti i na ovom 
primjeru: Idući ulicom, sretnerno prijatelja. Stanemo i rukujemo 
se. 'On zabrinuto šuti i misli. Pitamo ga: »O čemu misliš?« On du- 
boko uzdahne i odgovori: »Život je gorak!« Pogledamo ga iznena- 
đeno, zamislimo se nad izrečenom mišlju i — potvrdimo: »Imaš 
pravo, život je gorak!« Jedna ista misao da je život gorak bila je 
u ovom slučaju dvaput mišljena i dvaput riječima glasno izra- 
žena. 

Kao što postoje različiti oblici mišljenja, postoje i različiti 
oblici misli.. Poimanju odgovara pojam, suđenju — sud, zaključi- 
vanju — zaključak, dokazivanju — dokaz. Poimanje, suđenje, za- 
ključivanje, dokazivanje jesu vrste-ili oblici mišljenja; pojam, sud, 
zaključak, dokaz — vrste ili oblici misli. 


Valjanost Svaka je misao nužno valjana ili nevaljana. 
i nevaljanost misli — Razliku između valjane i nevaljane misli 
objasnit ćemo na primjeru preda Pret- 

postavimo dakle da netko glasno razmišlja: 


»Sve ribe dišu škrgama. Šaran je riba. Dakle i šaran diše 
škrgama, « 


Ovakvu složenu misao nazivamo zaključkom, a mišljenje koje 
mu odgovara zaključivanjem. Sudove od kojih zaključivanje pola- 
zi (u ovom slučaju to su »Sve ribe dišu škrgama« i »Šaran je ri- 
ba«) nazivamo premisama, a sud do kojeg zaključivanjem dolazi- 
mo (»Šaran diše škrgama«) konkluzijom. 

U našem primjeru očito su i obje premise i konkluzija istiniti. 
Također jasno vidimo da konkluzija ovdje »slijedi« iz premisa, tj. 
da prihvaćajući premise, ne možemo odbaciti konkluziju. Takav 
zaključak u kojem konkluzija slijedi iz premisa u svakodnevnom 
govoru najčešće nazivamo »valjanim«, »dobrim«, »ispravnim«, 
»pravilnim« i »tačnim«. Mi ćemo ga konsekventno nazivati valja- 
nim. Navedeno »glasno razmišljanje« predstavlja, dakle, primjer 
valjanog zaključka, i to takav primjer u kojem je iz istinitih pre- 
misa valjanim zaključivanjem izvedena istinita konkluzija. Valja- 

nim zaključivanjem uvijek se.iz istinitih premisa dobiva istinita 
konkluzija. Ali valjano zaključivanje može poći i od ncistinitih 
premisa. Takvim zaključivanjem najčešće se dolazi do neistinite 
konkluzije. Tako se može čuti: 

»Tko laže, taj krade. Tko krade, taj ubija. Dakle, tko laže, taj 
i ubija.« ' 

U ovom slučaju konkluzija je očito neistinita, ali osjećamo da 
je zaključak valjan, tj. da konkluzija slijedi iz premisa. Kad bi bilo 
istina da svatko tko laže krađe, a svatko tko krade ubija, onda bi 
moralo biti istina da svatko tko laže ubija. Međutim, niti je istina 
da baš svatko tko laže krade, niti je istina da baš svatko tko kra- 
de ubija. Upravo zbog toga ne mora biti (i doista nije) istina da 
svatko tko laže ubija. Drugim riječima — samo zaključivanje 
ovdje je valjano, ali su i premise i konkluzija neistinite. 

Valjano zaključivanje koje polazi od neistinitih premisa može 
slučajno dovesti i do istinite konkluzije. Npr: 

»Svi krokodili su ljudi, a svi Japanci su krokodili. Prema tome 
svi Japanci su ljudi.« 

Za nekog tko bi ovako umovao rekli bismo da je valjanim za- 
ključivanjem iz neistinitih, fantastičnih premisa pukim slučajem 
izveo istinitu konkluziju. U ovom primjeru, kao i u dva prethodna, 
jasno osjećamo da konkluzija slijedi iz premisa. 

Međutim, uzmimo ovakav primjer: 


»Neki Jugoslaveni su duhoviti, a neki Francuzi su pjesnici. Da- 
kle, neki pjesnici su duhoviti.« 


I »premise« i »konkluzija« u ovom su slučaju istiniti, ali je oči- 
to da konkluzija ne slijedi iz »premisa«. Drugim riječima, zaklju- 
čak nije valjan. Nevaljanim zaključivanjem koje polazi od istinitih 
premisa ovdje smo slučajno dobili istinitu konkluziju. Ali, bez 
obzira na to da li su premise istinite ili neistinite, nevaljanim za- 
ključivanjem mnogo se češće dobiva neistinita konkluzija. 

Sve to pokazuje da pojmove valjanosti i istinitosti treba jasno 
lučiti i da odnos između valjanosti i istinitosti nije tako jednosta- 
van. Ovo razmatranje također pokazuje da između valjanosti i isti- 
nitosti postoji tijesna veza. Iako sama valjanost zaključka nije si- 
gurna garancija istinitosti konkluzije, ona je jedan od dva nužna 
i dovoljna uslova te istinitosti (drugi je istinitost premisa). Ako 
valjano zaključujemo polazeći od istinitih premisa, konkluzija 
mora biti istinita. 


Oblici valjane misli U prethodnom odjeljku naveli smo tri pri- 

mjera valjanog i jedan primjer nevaljanog 
zaključka. Navodeći primjere za valjan zaključak, tvrdili smo da 
»osjećamo« da je zaključak valjan. Dajući primjer za nevaljan za- 
ključak, rekli smo da je »očito« da on nije valjan. 

Kad imamo pred sobom jednostavne primjere zaključivanja, 
mi doista nekako neposredno »vidimo« ili »osjećamo« da li je za- 
ključak valjan ili nevaljan. Međutim, kad imamo pred sobom ne- 
što složenije primjere, onda, bar na prvi pogled, niti »osjećamo« 
niti »vidimo« da li je zaključak valjan. 

Uzmimo na primjer još uvijek relativno jednostavno zaključi- 
vanje na nogometne teme: 

»Ako Dinamo pobijedi Hajduk, i ako zatim pobijedi Crvenu 
zvijezdu, on će također pobijediti Partizan i osvojiti prvenstvo. 
Dinamo će pobijediti Crvenu zvijezdu, ali neće pobijediti Partizan. 
Prema tome, Dinamo neće pobijediti Hajduk.« 

Možda će netko odmah vidjeti da je ovaj zaključak valjan, ali 
mnogirma to vjerojatno neće biti sasvim očito. Neki će možda i 
nakon dužeg »gledanja« ostati nesigurni. 

Uzmimo jedan još kompliciraniji primjer, pozajmljen od en- 
gleskog matematičara, filozofa i bajkopisca L. Carrolla [L.Kerol]: 

»Nijedna maca koja voli ribu nije takva da jene možemo nešto 
naučiti. Nijedna maca bez repa neće se igrati s gorilom. Mace 
s brcima uvijek vole ribu. Nijedna maca koju možemo nešto na- 
učiti nema zelene oči. Nijedna maca nema rep ako ima brkove. 
Prema tome, nijedna maca sa zelenim očima neće se igrati s go- 
rilom.« 

Kad se susretnemo s ovakvim malo složenijim primjerom za- 
ključka, teško da će bilo tko na prvi pogled moći da kaže da li je 
on valjan. Većina prosječno pronicljivih ljudi čak ni nakon dužeg 
neposrednog »gledanja« u ovom slučaju neće moći da vidi da li je 
zaključak valjan. 

Primarni je zadatak logike da nam pomogne upravo u takvim 
kompliciranijim slučajevima, kada na prvi (a možda čak ni na de- 
seti ili stoti) pogled ne vidimo da li je zaključak valjan ili neva- 
ljan. Međutim, da bismo otkrili način za razlučivanje valjanog za- 
ključka od nevaljanog u kompliciranim slučajevima, moramo poći 
od onih jednostavnih, u kojima jasno »vidimo« ili »osjećamo« da 
je zaključak valjan ili nevaljan i upitati se gdje je osnova tog na- 
šeg »osjećaja« ili »uviđaja«. 

Ako još jednom pogledamo naše primjere u kojima je riječ o 
ribama, škrgama, lažljivcima, kradljivcima, Francuzima, Jugosla- 
venima, moglo bi nam se učiniti da valjanost i nevaljanost tih su- 
dova lako vidimo zato što je u njima riječ o nečem što dobro po- 
znajemo. Međutim, nije teško uvidjeti da sadržaj našeg zaključka 
i njegova poznatost ili nepoznatost nisu važni za razlikovanje va- 
ljanog zaključka od nevaljanog. 

Uzmimo ovakav primjer: 

»Svi Lemuriformes su Prosimii. Svi Daubentonioidea su Lemu- 
riformes. Dakle, svi Daubentonioidea su Prosimii.« 

Premda vjerovatno ne znamo (ukoliko se posebno ne zanima- 
mo za zoologiju) šta su to Daubentonioidea, Lemuriformes i Pro- 
simii, ni da li je ono što se o njima tvrdi u premisama i u konklu- 
ziji istina ( slučajno jest), jasno vidimo da je zaključak valjan. 

Međutim, pretpostavimo da netko umuje: 

»Svi Lemuriformes su Prosimii. Svi Daubentonioidea su Lemu- 
riformes. Dakle, nijedan Daubentonioideum nije Prosimius.« 

Premda ne znamo o kakvim je tu životinjama riječ (možda čak 
ni to da je tu riječ o životinjama), jasno vidimo da je zaključak 
nevaljan. 

Uviđanje ili »osjećanje« valjanosti ili nevaljanosti zaključka ne 
zavisi, dakle, od poznavanja sadržaja zaključka. Ne zavisi iz jedno- 
stavnog razloga što od sadržaja zaključka ne zavisi ni njegova va- 
ljanost ili nevaljanost. Nije se teško uvjeriti da valjanost ili neva- 
ljanost zaključka zavisi od njegova oblika (forme, sheme),ida se 
uviđanje valjanosti zaključka sastoji u uočavanju valjanosti nje- 
gova oblika. 

Ako u naša dva gornja primjera označimo Daubentonioidea ve- 
likim slovom A, Lemuriformes pomoću B, a Prosimii pomoću C, 
onda forme ili sheme ovih dvaju zaključaka možemo prikazati na 
slijedeći način: 

(I) »Svi B su C. Svi A su B. Dakle, svi A su C.« 

(II) »Svi B su C. Svi A su B. Dakle, nijedan A nije C.« 


Svaki zaključak oblika (I) nužno je valjan; svaki zaključak 
oblika (II) nužno je nevaljan. 

Ako pažljivo razmotrimo tri primjera valjanog zaključka što 
smo ih naveli u prethodnom odjeljku, vidjet ćemo da u sva tri 
slučaja imamo zaključke oblika (I), tj. »Svi'B su C. Svi A su B. 
Dakle, svi A su C.« 

Ako razmotrimo nevaljan zaključak o Francuzima, Jugoslaveni- 
ma i duhovitim pjesnicima, vidjet ćemo da bi se on mogao shernat- 
ski prikazati ovako: 

(III) »Neki A su B. Neki C su D. Dakle, neki D su B.« 

Tako smo se dosad upoznali s jednim valjanim i s dva neva- 
ljana oblika (forme, sheme) zaključka. Kad bi postojali samo je- 
dan valjan i dva nevaljana oblika zaključka, bilo bi lako naučiti 
valjano zaključivati, Ali i valjanih i nevaljanih oblika zaključaka i 
misli uopće ima bezbroj. Zato nam je potrebna posebna filozofska 
disciplina, logika. Ni logika, doduše, ne može pobrojati sve valja- 
ne i nevaljane oblike misli. Ali ona nas može upoznati s nekim 
najjednostavnijim oblicima valjane misli i s nekim metodama za 
utvrđivanje valjanosti složenijih oblika. 


Valjanost suda Naprijed smo objasnili razliku između va- 

i pojma ljanog i nevaljanog zaključka. Ali zaključak 

je samo jedna »vrsta« misli. Mogao bi netko 

upitati da li samo zaključak može biti valjan odnosno nevaljan ili 

se može govoriti i o valjanosti drugih vrsta misli (pojma, suda, 
itd.). 

Može se učiniti da se u vezi s pojmom i sudom ne može govo- 
riti o valjanosti. Međutim, nije se teško uvjeriti da nije tako. 

Uzmimo sud: »Čovjek je smrtan.« Ovaj sud je i valjan i istinit: 
Ali nisu svi valjani sudovi istiniti. »Čovjek nije smrtan« očito je 
primjer valjanog suda, koji, nažalost (ili na sreću?), nije istinit. 
Nekoga tkd tvrdi da »čovjek nije smrtan« pokušat ćemo uvjeriti 
da nije u pravu, ali nećemo osporavati da on doista sudi i da ne- 
što određeno tvrdi. 

Međutim, ako netko ustvrdi da »čovjek jest i nije smrtan«, naj- 
prije ćemo ga upitati ne želi li reći da čovjek u jednom smislu (re- 
cimo kao svojevrsno strukturirano prirodno biće) jest, a u dru- 
gom (recimo kao čista materija ili kao čist duh) nije smrtan. Me- 
đutim, ako on ostane pri doslovnom smislu svojih riječi, tj. pri 
tome da čovjek u istom smislu jest i nije smrtan, reći ćemo mu 
da ne shvaćamo šta želi reći, jer on stvarno ništa ne tvrdi. Za raz- 
liku od valjanog, ali neistinitog suda »čovjek nije smrtan«, sud 
»čovjek jest i nije smrtan« nije čak ni valjan. 

Ako riječ »čovjek« u gornjim sudovima zamijenimo slovom A, 
a riječ »smrtan« slovom B, možemo gornja tri suda shematski pri- 
kazati ovako: 

(I) »A je B.« 
(II) »A nije B.« 
(III) »A jest i nije B.« 

Oblici (I) i (II) su oblici valjanog suđa, a oblik (III) je ne- 
valjan. 

O valjanosti i nevaljanosti može se govoriti i kod pojmova. Bez 
obzira na to želi li da bude realan ili fantastičan, pojam mora 
ispunjavati neke formalne zahtjeve da bi bio valjan. Iako vjero- 
vatno nigdje ne postoji zlatno brdo, takvo brdo nije logički nemo- 
guće. Zato je pojam »zlatno brdo« valjan. Pojam »okrugli kva- 
drat«, naprotiv, nije valjan. Dvije »komponente« toga »pojma« 
međusobno se isključuju, pa nešto tako kao »okrugli kvadrat« nije 
ni teorijski moguće. 


Valjanost upita Neki su filozofi skloni pretpostavci da se 

savjeta misao svodi na tvrdnju. U skladu s tim lo- 

gika se svodi na proučavanje misli-tvrdnji 

(sudova), njihovih elemenata (pojmova) i složenih misli, čiji su 
elementi misli-tvrdnje (zaključaka i dokaza). 

Međutim, naše svakodnevno i naučno mišljenje pored suđenja 
i na njemu zasnovanog zaključivanja obuhvata i pitanje, savjeto- 
vanje, predlaganje, zapovijedanje, moljenje itd. Ovim oblicima 
mišljenja odgovaraju i određeni oblici misli. Naš svakodnevni je- 
zik ne provodi jasno razliku između navedenih oblika mišljenja i 
njima odgovarajućih oblika misli. Tako se i mišljenje koje pita i 
misao koja pita obično nazivaju »pitanjem«..U nekim drugim je- 
zicima već običan govor provodi tu razliku. Tako Nijemci razli- 
kuju »đas Fragen« i »die Frage«. Ali ni naš jezik nije nemoćan da 
izrazi ovu razliku. Mišljenje koje pita možemo zvati pitanje, a mi- 
sao koja pita upit. Na sličan način možeino reći da savjetovanju, 
predlaganju, zapovijedanju, moljenju kao oblicima mišljenja od- 
govaraju savjet, predlog, zapovijest, molba kao oblici misli. 

Mogao bi netko priznati, na primjer, upit i savjet kao oblike 
misli, pa ipak sumnjati u mogućnost i potrebu »logike. upita« ili 
»logike savjeta«. Ali nije teško uvjeriti se da i »upit«-i »savjet« 
mogu biti valjani i nevaljani, logični i nelogični. 

Upit: »Koliko je dva i tri?« — vrlo je »lak«. Upit: »Da li će doći 
do III svjetskog rata?« — vrlo je »težak«. Ali su oba upita valja- 
na. Naprotiv, očito su nevaljani, »nelogični« upiti: »Koja je stra- 
nica istostranog trokuta najduža?« »Koji je stogodišnjak umro u 
svojoj pedesetoj godini?« ' 

Ljudi često savjetuju jedan drugom: »Nemoj piti ni pušiti!« 
Ma šta mislili o mudrosti takvog savjeta, on nije nelogičan. Nelo- 
gično je naprotiv savjetovati: »Nemoj piti nikakva alkoholna pića, 
nego pij što češće rakiju prepečenicu!« 

Logika upita i savjeta umnogome je slična logici sudova, ali ta 
analogija nije i ne može da bude potpuna, Kao što je nelogično 
istovremeno tvrditi »Čovjek je smrtan« i »Čovjek nije smrtan«, 
tako je nelogično istovremeno pitati: »Zašto je čovjek smrtan?« 
i »Zašto čovjek nije smrtan? Ali nije nelogično ako se istovreme- 
no pita »Da li je čovjek smrtan?« i »Da li je čovjek besmrtan?« To 
pokazuje da logika upita može da se bazira na logici sudova, ali se 
ne svodi na nju, te se mora posebno proučavati. 

S obzirom na ograničen opseg ovog udžbenika mi u daljem iz- 
laganju ipak nećemo moći da govorimo o logici upita, savjeta, za- 
povijesti, molbi i drugih ne-tvrdećih misli, nego ćemo ostati pri 
proučavanju tvrdeće misli i njenih elemenata i složenih tvorevina. 


Formalističko i Polazeći od definicije logike kao nauke o 
sadržajno shvaćanje — oblicima valjane misli, neki logičari smatra- 
osto ju da je zadatak logike samo da te oblike 


pregledno opiše. Po njihovom mišljenju nije 
zadatak logike da raspravlja o »biti« ili »suštini« tih oblika ni o 
njihovom odnosu prema sadržaju misli ili prema oblicima bivstvo- 
vanja, kao ni o njihovoj primjeni u praksi mišljenja. Logičar tre- 
ba da opisuje valjane oblike misli bez obzira na toda li su ti obli- 
ci primjenliivi. Ovakvo shvaćanje logike, po kojem je oblike misli 
moguće i potrebno promatrati potpuno izolirano od bilo čega dru- 
gog, možemo nazvati formalističkim. 

Formalizmu se suprotstavlja pravac koji nema općeprihvaćen 
naziv, a možemo ga nazvati. pravcem sadržajne logike ili antifor- 
malizmom. Tvrdeći da logiku mora zanimati ne samo valjanost 
nego i istinitost misli, neki, relativno »umjereni« predstavnici ovog 
pravca predlažu da se logika definira kao nauka o oblicima valja- 
ne i istinite misli (ili mišljenja). Radikalnije pristalice pravca tvr- 
de da primarni interes logike nije valjana nego istinita misao, i 
da pored oblika istinite misli logika mora proučavati i njen sadr- 
žaj, što znači da je ona nauka o sadržaju i obliku istinite misli ili, 
kraće, nauka o istinitoj misli (ili mišljenju). Najradikalniji pred- 
stavnici pravca tvrde čak da nema općenito valjanih oblika misli, 
i da logiku primarno zanima sadržaj. Po njima je logika nauka o 
sadržajnoj misli (ili mišljenju). 

Obje navedene koncepcije imaju velike nedostatke: 

Formalisti su u pravu kad smatraju da postoje neki oblici mi- 
sli koji su valjani bez obzira na sadržaj, i da se ti oblici mogu uči- 
niti predmetom zasebnog proučavanja. Ali oni suviše sužavaju po- 

dručje logike kada odbijaju svaki filozofski razgovor o tim oblici- 
ma. U kojoj sferi bivstvovanja bivstvuju (ako uopće bivstvuju) 
oblici valjane misli, kakav je njihov odnos prema drugim oblici- 
ma bivstvovanja, kakva je njihova spoznajna vrijednost, na koji 
ih način otkrivamo i opravdavamo — ova i slična pitanja logičar 
ne bi smio da zaobiđe. Logičar također ne može da bude ravnodu- 
šan prema pitanju o primjeni oblika valjane misli u praksi mišlje- 
nja (u procesu spoznaje). Oblika valjane misli ima bezbroj, i logi- 
ka nikad neće moći da ih istraži do kraja. Zato je važno da logika 
vodi računa i o tome koji su oblici valjane misli najvažniji u 
praksi spoznaje i da tim oblicima posveti posebnu pažnju. 

»Sadržajno« shvaćanje logike također je neprihvatljivo. Tačno 
je da je valjanost samo jedan od uvjeta istinitosti, ali to ne znači da 
logika ne može da se koncentrira baš na proučavanje valjanosti. 
Prijedlog da se logika definira kao nauka o oblicima valjane £ istt- 
nite misli promašen je jer ne postoje nikakvi posebni oblici istini- 
te misli. Što se tiče definicije logike kao nauke o oblicima i sadr- 
žajima istinite misli, po njoj bi logika progutala sve ostale filozof- 
ske i naučne discipline. Najzad, teza najradikalnijih antiformalista, 
po kojoj valjanost nije čak ni samo jedan od nužnih uvjeta isti- 
nitosti, jer tobože i valjanim zaključivanjem možemo od istinitih 
premisa doći do neistinitih konkluzija, najčešće se i ne potkre- 
pljuje nekim teorijskim argumentima, nego »primjerima«, koji 
samo pokazuju elementarno nepoznavanje tog istog sadržaja, na 
koji se pristalice sadržajne logike pozivaju. 


Dopunjena definicija Iz prethodnih razmatranja o formalizmu i 

logike antiformalizmu u logici slijedi da našu po- 

četnu definiciju logike kao nauke o oblicima 

valjane misli ne moramo mijenjati, ali da bi bilo dobro da je do- 

punimo. Rekli smo naime da logika treba da obuhvati ne samo 

opisivanje oblika valjane misli nego i pitanje o primjeni oblika 

valjane misli u procesu spoznaje. Načine primjene oblika valjane 

misli u spoznajnom procesu nazivamo »metodama spoznaje«. Pre- 

ma tome možemo reći da je logika filozofska disciplina o oblici- 
ma valjane misli i o metodama spoznaje. 


Podjela logike Možda je najuočljivija razlika u okviru lo- 
gičke problematike ona između filozofsko- 
logičkih i uže logičkih pitanja. 

»Filozolsko-logičkim« možemo nazvati ona fundamentalna lo- 

gička pitanja koja nisu samo logička, pitanja u kojima se briše 


15 


granica između različitih filozofskih disciplina. To su npr. pitanja 
O prirodi i o modusu bivstvovanja logičkih ivorevina, o odnosu lo- 
gike i stvarnosti, o izvoru važenja logičkih principa. 

»Uže logičkim« možemo nazvati ona logička pitanja čije je rje- 
šenje djelomično (ali ne i potpuno) nezavisno od određenih filo- 
zofskih koncepcija. To su npr. pitanja o vrstama pojmova i sudo- 
va, o figurama i modusima silogizma, o raznim induktivnim me- 
todama. 

Mnogi suvremeni filozofi i logičari skloni su da ove dvije vrste 
pitanja striktno razdvoje u dvije zasebne discipline, filozofiju lo- 
gike i logiku. Ovako shvaćena filozofija logike bila bi sastavni dio 
filozofije, dok bi logika bila posebna nauka, bliska matematici ili 
čak identična s njom. 

Ovakvo razdvajanje filozofske i uže logičke strane logičkih pi- 
tanja djelomično je opravdano jer produbljenije raspravljanje o 
kompleksnim logičkim pitanjima doista ponekad zahtijeva da se' 
više koncentriramo bilo na općefilozofsku bilo na uže logičku stra- 
nu tih problema. Međutim, filozofska i »stručna« strana logičkih“ 
pitanja ipak su toliko povezane da njihovo potpuno i sistematsko 
razdvajanje može biti štetno i za razvoj logičke »tehnike« i za cje- 
lokupno shvaćanje smisla logike. Zato u ovom udžbeniku nećemo 
podijeliti materiju na filozofsku i uže logičku, nego ćemo raspra- 
vljajući o pojedinim problemima uvijek obuhvaćati oba ova aspek- 
ta logike. 


Druga važna distinkcija u okviru logičke problematike je ona 
između pitanja o oblicima valjane, misli i pitanja o primjeni tih 
oblika u procesu spoznaje i napose u procesu naučnog istraži- 
vanja. 

Ove dvije grupe pitanja također su tijesno povezane. Ipak raz- 
lika između oblika misli i njihove primjene mnogo je određenija 
i lakše se može povući nego ona između filozofsko-logičkih i uže 
logičkih pitanja. Zato ćemo je mi i uzeti kao osnovu za raspodjelu 
građe u ovom. udžbeniku. 

Učenje o oblicima misli naziva se najčešće formalnom ili ele- 
mentarnom logikom, a učenje o načinima primjene oblika misli u 
procesu spoznaje metodologijom. 

U okviru učenja! o oblicima misli mi ćemo razmatrati samo 
oblike tvrdeće misli, a podijelit ćemo ga na učenje o elementima 
misli (pojam), učenje o osnovnim jedinicama tvrdeće misli (sud) 
i učenje o izvođenju tvrdećih misli jednih iz drugih (zaključak). 
U dijelu o rnetodama spoznaje izložit ćemo metode formiranja i 

ekspliciranja pojma (đefinicija, divizija) i metode izvođenja i za- 
snivanja sudova (indukcija, deđdukcija), a razmotrit ćemo i pita- 
nje o svrsi i smislu naučnih metoda i nauke (objašnjenje, predvi- 
đanje, otkriće, dokaz, istraživanje). 


Značaj logike za, Kao filozofska disciplina koja proučava obli- 
život, nauku ke valjane misli logika ima izvanredan zna- 
i filozofiju 


čaj za sve one vrste čovjekove djelatnosti u 
koje je uključena njegova misao i u kojima 
je važno da njegova misao bude valjana. 

Kako je mišljenje komponenta svake doista ljudske djelatno- 
sti, to je i logika kao nauka o valjanoj misli važna za svaku ljudsku 
djelatnost. Kad razgovaramo s prijateljem, kad okopavamo vrt, 
kad se ukrcavamo u tramvaj, u svakom trenutku kada ma šta čini- 
mo važno je da valjano mislimo. 

Od posebnog je značaja valjana misao u organiziranim oblici- 
ma spoznajne djelatnosti kao što su nauka i filozofija. 

»Formalna logika« ne pruža nikakva pravila čije bi poštivanje 
osiguravalo vršenje naučnih otkrića i progres spoznaje. Ali ona 
formulira pravila čije je poštivanje nužan i dovoljan uslov valjane 
misli i čije je kršenje dovoljan razlog za eliminiranje nekih misli 
kao nevaljanih. 

Dok formalna logika formulira samo uslove valjane misli, meto- 
dologija formulira i pozitivne upute za unapređivanje spoznaje. 
Samo dok je poštivanje pravila formalne logike siguran znak da 
je neka misao valjana, poštivanje »pozitivnih« uputa metodologije 
samo je vjerovatna indikacija da je po tim uputama otkrivena i 
provjerena misao istinita. 


Svrha i značaj U trenutku kad je u školi počeo da uči gra- 
proučavanja logike matiku, učenik je već znao da govori. Isto 
u srednjoj školi : E < : * dd : 

tako prije nego što je počeo učiti logiku, 

učenik je već u životu i u školi naučio mi- 
sliti. Prema tome nije svrha i zadatak nastave logike da učenika 
tek nauči misliti. 

Primarni je zadatak nastave logike da upozna učenika s elemen- 
tima logike kao filozofske discipline, da ga upozna s onim oblici- 
ma valjane misli i metodama spoznaje koje on i sam spontano i 
nesavršeno svakodnevno primjenjuje, a koje su veliki filozofi pro- 
šlosti detaljno analizirali. Upoznajući se s logikom, učenik će se 
upoznati s filozofskom disciplinom, koja se razvila u vrijeme kad 

je evropska nauka i tehnika bila u povoju i koja je u toku više od 
dva tisućljeća vršila velik utjecaj na razvoj evropske filozofije, 
nauke, tehnike i društvene prakse. 


Nastava logike promašila bi svoj cilj kad bi ona samo upozna- 
vala učenika s tekovinama jednog oblika filozofskog stvaralaštva 
kao s nekim mrtvim »rezultatima«, o kojima treba nešto čuti i ko- 
jima se treba diviti. Upoznavanje oblika valjane misli treba da 
omogući učeniku da bolje shvati sve što je učio i što će učiti u 
drugim školskim predmetima. Svaka nauka je sistem logično po- 
vezanih misli, pa razumijevanje njihove logike omogućuje bolje 
razumijevanje njihove biti i smisla. 

Najzad, iako nije zadatak logike da nauči učenika misliti, njen 
je zadatak da ga nauči misliti bolje nego što je dosad znao. Upo- 
znavanje s oblicima valjane misli i s tipičnim logičkim pogreška- 
ma može pomoći učeniku da takve pogreške izbjegava, a da uči- 
njene pogreške lakše otkriva i ispravlja. 

Često se dešava da su učenici koji su u školi učili logiku jedno 
polugodište razočarani konačnim »rezultatom«. Čini im se da na- 
kon svega toga ipak ne umiju da misle ništa bolje nego prije. 


Možemo odgovoriti da to nije ni najmanje čudno. Za jedno po- 
lugodište gramatika ne može naučiti učenika da pravilno govori, 
a fizika ga ne može naučiti da napravi televizor. Isto tako ni polu- 
godišnja nastava logike ne može naučiti učenika da uvijek valja- 
no misli. 


U tako kratkom vremenu učenik može dobiti samo kratak pre- 
gled logičke građe i upoznati se s najjednostavnijim oblicima i za- 
konima misli. O mnogim složenim oblicima zaključka, kojima se 
svakodnevno služimo, u ovako elementarnom udžbeniku ne može 
biti ni riječi. 

Pored toga, ako želimo da pomoću logike naučimo bolje misli- 
ti, treba ne samo da naučimo njene zakone nego također da se 
vježbamo u otkrivanju logičke forme misli izrečenih svakodnevnim 
jezikom, u stvaranju valjanih zaključaka i u razlikovanju valjanih 
zaključaka od nevaljanih. 


U toku jednog polugodišta učenik ne može mnogo napredovati 
u vještini logičnog mišljenja. Ali u izvjesnoj mjeri ipak može. Ko- 
liko će napredovati, zavisi u prvom redu od njega samog: od toga 
koliko će pažnje posvetiti logici, koliko će je ozbiljno studirati i 
koliko će je često vježbati. 

PITANJA I ZADACI 


1. Kada je nastala i kako se razvijala logika? Tko je njen osnivač? 
Koji su filozofi najviše pridonijeli njenom daljem razvoju? 


2. Objasnite raziiku između a) mišljenja i misli, b) valjane i ne- 
valjane misli, c) sadržaja i oblika misli. 


3. Navedite po jedan primjer za valjan zaključak: a) s dvije istinite 
premise i istinitom konkluzijom, b) s jednom istinitom i jednom ne- 
istinitom premisomi 1 s istinitom konkluzijom, c) s jednom istinitom i 
jednom neistinitom premisom i s neistinitom konkluzijom, d) s dvije 
neistinite premise i s neistinitom koukluzijom, e) s dvije neistinite 
premise i s istinitom konkluzijom. 


4. Navedite po jedan primjer za nevaljan zaključak: a) s dvije 
istinite premise i istinitom konkluzijom, b) s dvije istinite premise 1 
s neistinitom konkluzijom, c) s jednom istinitom i jednom neistinitom 
premisom i s istinitom konkluzijom, d) s jednom istinitom i jednom 
neistinitom premisom i s neistinitom konkluzijom, e) s dvije neistinite 
premise i s istinitom konkluzijom, f) s dvije neistinite premise i s 
ncistinitom konkluzijom. 


5. Navedite jedan primjer valjanog zaključka s istinitim premisa- 
ma i s neistinitom konkluzijom. Ako ne možete navesti takav primjer, 
objasnite zašto ne možete. 


6. Oblik suda »Svi ljudi su živa bića« možemo prikazati izrazom: 
»Svi A su B«. Prikažite na sličan način oblik sudova: a) Sva djeca 
su nestašna, b) Neke gljive su otrovne, c) Nijedan gavran nije bijel, 
d) Neki sportovi nisu zdravi. 


7. Oblik zaključka »Sve ribe dišu škrgama, Svi šarani su ribe. 
Dakle, svi šarani dišu škrgama« može se prikazati izrazom: »Svi B 
su C. Svi A su B. Dakle, svi A su C.« Prikažite na sličan način zaključke: 
a) Nijedna žaba nije lijepa. Sve krastače su žabe. Dakle, nijedna 
krastača nije lijepa, b) Sve planete se vrte oko Sunca. Neka nebeska 
tijela su pianete. Dakle, neka nebeska tijela se vrte oko sunca, c) 
Nitko tko laže nije pouzdan izvor informacija. Neke novine lažu. Dakle, 
neke novine nisu pouzdan izvor informacija. 


8. Koji su od slijedećih upita i savjeta valjani, a koji nevaljani: 
a) Kada ćeš nam doći u posjetu? b) Da li ćeš juče ići u kino? c) 
Razreži ovu jabuku na tri polovine! d) Nemoj se previše žalostiti! 

9. Zanima li logiku sadržaj ili oblik misli? Opisuje li logika samo 
oblike valjane misli ili nju zanima i pitanje o primjeni oblika valjane 
.misli u procesu spoznaje? 

10. U čemu je razlika između uže-logičkih 1 filozofsko-logičkih pi- 
tanja? U čemu je razlika između formalne logike i metodologije? 


11. Može li nam logika koristiti u nauci i u svakodnevnom životu? 
Obrazložite odgovor. 


12. Možemo li proučavajući logiku naučiti da valjano mislimo? 
Obrazložite odgovor. 

Prvi dio: OBLICI MISLI 


1. POJAM 


1. šTA JE POJAM 


Uvod U svakodnevnom životu često upotrebljava- 
mo riječ »pojam«. Kad se s nekim prepire- 
mo, tvrdimo da je »pobrkao pojmove« ili da »nema pojma« o ono- 
me o čemu govori. A kad o nekom imamo loše mišljenje, kažemo 
da ima »čudne pojmove« o životu. Riječ »pojam« upotrebljava se 
i u nauci. U udžbeniku psihologije nalazimo, na primjer, ovakve 
naslove odjeljaka: »Pojam ljudske spoznaje«, »Pojam motivacije«, 
»Pojam ličnosti«, »Pojam i izvori frustracije«. šta je taj »pojam« 
o kojem tako često govorimo? Ni o tome ne postoji jedinstveno 
mišljenje među logičarima, Prije nego što izložimo teoriju koju 
smatramo relativno najboljom, izložit ćemo zato ukratko pet ka- 
rakterističnih logičkih teorija pojma koje smatramo nezadovolja- 
vajućim: formalističku, psiholcgističku, nominalističku, vulgarno- 
materijalističku i realističku. 


Formalističke teorije Neki logičari određuju pojam kao element su- 

pojma da. To izgleda u prvi mah prihvatljivo. »Krava 

je životinja« — to je sud. Elementi ovog suda, 

»krava« i »životinja«, jesu pojmovi. »Zlato je kovina« — također je sud. 
Elementi ovog suda, »zlato« i »kovina« također su pojmovi. 

Ne može se prigovoriti tvrdnji da je pojam element suda, No da li 
je ta tvrdnja ujedno zadovoljavajuća definicija pojma »pojam«? 

Oni koji definiraju pojam kao element suda često definiraju sud 
kao vezu pojmova. Ako kažemo da je pojam element suda, a sud veza 
pojmova, onda svakako nešto saznajemo: saznajemo u kakvom su od- 
nosu pojam i sud. Ali još uvijek ne znamo ni šta je pojam ni šta je 
sud. Nije rješenje ni ako kažemo da je pojam — element suda, sud — 
element zaključka, a zaključak — skup ili veza sudova. Na taj način 
ponovo se vrtimo u krugu, možda samo u nešto širem. 

Pojam se može raščlaniti na oznakć. Prepečenica je dvaput pečena 
rakija. Pojam prepečenice može se raščlaniti na oznaku rakije i na 
oznaku dvostruke pečenosti. Budući da se pojam može raščlaniti na 
oznake, neki misle da ga je najbolje definirati kao skup oznaka. Me- 
đutim, ako se oznaka sa svoje strane definira kao element pojma, opet 
se vrtimo u krugu i ne znamo ni šta je pojam ni šta je oznaka. 

Čak ako i povežemo sva četiri naprijed navedena pojma (zaključak,, 
sud, pojam i oznaka) i odredimo njihov međusobni odnos, osjećamo da, 
nismo definirali nijedan od ova četiri pojma. Uzajamno određivanje 
ovih pojmova može pridonijeti njihovom boljem razumijevanju; no da 
li će bilo koji od njih biti time definiran, zavisi od toga dali će bar je- 
dan od njih biti definiran ili objašnjen na neki drugi način. 


Psihologistička Neki logičari, koje bismo mogli nazvati psiho- 

teorija pojma logistima, smatraju da se logički pojam »po- 

X jam« može definirati pomoću psihološkog poj- 

ma »predodžba«. Po ovoj koncepciji, koju nalazimo čak i kod nekih 

nekonsekventnih kritičara psihologizma (kao što je npr. I. Kant), po- 

jam je samo »opća predodžba«, predodžba o onome što je zajedničko 
većem broju predmeta. 

Međutim nije teško vidjeti da ono što psiholozi nazivaju općom 
predodžbom još uvijek nije pojam. Opća predodžba, kao i svaka druga 
predodžba, jest realan psihički doživljaj, te še već po tome bitno raz- 
likuje od pojma koji je idealna logička tvorevina. 

Za razliku od pojedinačne ili konkretne predodžbe, opća predodžba 
odnosi se na veći broj sličnih pojava ili predmeta; individualna svoj- 
stva tih predmeta u općoj predodžbi blijede, a zajednička dolaze do 
jačeg izražaja. Ali i opća predodžba zadržava još uvijek konkretan 
osjetno-slikovit karakter, te je slika o nečemu osjetno doživljenom, ne- 
što slično percepciji. Opća predodžba još nije misao o biti predmeta. 

Čak ni u onim slučajevima kada o nečem imamo i opću predodžbu 
i pojam, oni nisu identični. Opća predodžba čovjeka je zamišljena sli- 
ka jednog bića s dvije noge, dvije ruke, trupom, glavom, uspravna ho- 
da, pokretljivog itd., slika u kojoj se neke karakteristike i svojstva ne 
zamišljaju sasvim određeno. Pojam čovjeka je neslikovita misao o 
onom što čovjeka čini čovjekom. 

S druge strane o mnogo čemu o čemu ne možemo imati opću pre- 
dodžbu možemo imati pojam. Tako nemamo nikakvu »opću predodžbu« 
o pravednosti (ako pod tim ne bismo mislili predodžbu o pravednim 
postupcima) ili o drugom korijenu od minus jedan (ukoliko pod tim 
ne bismo mislili predodžbu o znaku »y—1«), a možemo imati vrlo ja- 
san i određen pojam i o jednom i o drugom. 


Nominalistička Prema koncepciji koju bismo mogli nazvati no- 

teorija pojma minalističkom pojam je samo riječ, ime (no- 
men) kojim označavamo jednu ili više pojedi- 
načnih stvari. 

Još točnije bilo bi po nominalističkoj koncepciji da pojmova uopće 
nema. Postoje samo pojedinačne stvari i riječi kojima ih označavamo 
— imena. Imena kojima označavamo pojedine stvari (npr. »Ivan Iva- 
nović«, »Triglav«, »Vardar«) možemo nazvati »pojedinačnim«, a ona ko- 
jima označavamo čitavu grupu ili klasu istovrsnih pojedinačnih stvari 
(npr. »čovjek«, »brdo«) možemo nazvati »općim«. Ako baš želimo, mo- 
žemo imena preimenovati u »pojmove«. Ali pojam kao nešto treće što 
nije ni stvar ni ime, nego posrednik između stvari i imena nije nam 
potreban. 

U prvi mah nominalistička koncepcija može izgledati uvjerljiva. Ali 
ako pogledamo pažljivije, vidjet ćemo daiona ima svoje nedostatke. 


21 


Pretpostavimo da nam netko pokaže tri pojedinačne »stvari« i kaže 
nam njihova imena: Bogdan Bogdanović, Krava Rumenka i Medvjed 
Brundo. Kako ćemo znati da li se ove tri pojedinačne stvari mogu na- 
zvati općim imenom »čovjek«? 

Kad bi negdje postojao kompletan spisak imena svih pojedinačnih 
stvari, koje se mogu nazvati općim imenom »čovjek«, bilo bi lako: po- 

ledali bismo spisak i onima koje su na spisku priznali bismo da su 
judi, dok bismo to ostalima uskratili. Ali takav spisak ne postoji. Od- 
luku o tome da li su Bogdan Bogdanović, Krava Rumenka i Medvjed 
Brundo ljudi možemo zato donijeti samo tako da pogledamo posjeduju 
li ove pojedinačne stvari neke karakteristike koje posjeduje svaki čo- 
vjek. Prije nego što odlučimo da li nešto jest ili nije čovjek, moramo 
dakle znati koje su bitne karakteristike čovjeka kao čovjeka, moramo 
imati određen pojam čovjeka. To drugim riječima znači da opće ime 
može označavati skup pojedinačnih stvari samo ako ono označava neki 
pojam. 

Možemo, dakle, zaključiti da je nominalistička teorija pojma neodr- 
živa. Ona želi da eliminira pojmove, odnosno da ih reducira na riječi. 
Međutim, ako se ne pretpostavi postojanje pojmova, ili bar nekih na- 
domjestaka za pojmove, čitava teorija gubi smisao. 


Vulgarnomaterija- Prema koncepciji koju bismo mogli nazvati vul- 
listička i realistička = garnomaterijalističkom pojam je misaoni odraz 
teorija pojma bitnih (ili nužnih, stalnih, zajedničkih, općih) 


sa svojstava materijalnih stvari. Pojam »kuće« je 
odraz bitnih (ili općih) svojstava svih kuća, pojam »mačke« je odraz 
nn svojstava svih mačaka, pojam »djeteta« je odraz zajednič- 
kih svojstava sve djece. 


Ovu teoriju nije teško oboriti. Osjet, percepcija, predodžba, radost, 
žalost, srdžba i drugi psihički procesi nisi nikakvi materijalni predme- 
ti, pa ipak možemo imati pojam o osjetu, percepciji, predodžbi, rado- 
sti, žalosti, srdžbi itd. 

Ovu primjedbu uzima u obzir realistička teorija pojma, koja je bli- 
ska vulgarnomaterijalističkoj, ali je šira i elastičnija. Po ovoj teoriji 
pojam je odraz bitnih (općih, zajedničkih) svojstava realnih stvari i 
procesa (ne samo materijalnih nego i duševnih), kao i njihovih svoj- 
stava (tvrdoća, ljepota, dobrota) i njihovih međusobnih odnosa (prije, 
poslije, lijevo, desno itd.). 

Iako je šira i elastičnija od vulgarnomaterijalističke, i realistička 
teorija sadrži brojne teškoće. Ni po njoj ne bismo mogli imati pojmo- 
ve o mnogo čemu o čemu smo uvjereni da ih imamo. Tako, na primjer, 
možemo imati pojmove i o takozvanim idealnim predmetima, koji nisu 
ni materijalni ni psihički (tačka, crta, trokut, kvadrat, razlomak, redni 
broj, imaginarni broj), i o nepostojećim zamišljenim bićima i stanji- 
ma (bog, đavo, anđeo, vila, vještica, kentaur; raj, pakao). 

Vulgarnomaterijalistička i realistička teorija pojma počivaju na dvi- 
je osnovne međusobno povezane pogrešne pretpostavke: na pretpostav- 
ci da možemo misliti samo nešto što postoji nezavisno od našeg mi- 
šljenja i na pretpostavci da je naša misao samo pasivan odraz onoga 
što postoji nezavisno od nje. Obje su ove pretpostavke netačne. Čovjek 

je djelatno, stvaralačko biće, pa su i njegove misli često izraz kreativne 
aktivnosti, kojom on ne odražava svijet, nego ga negira, obogaćuje i 
mijenja. Naši pojmovi često su,na primjer, pojmovi o ciljevima koje 
želimo postići, o idealima kojima težimo, ukratko o nečemu čega nema. 
Ali čak i onda kada se naši pojmovi odnose na nešto što realno postoji 
oni nisu puki odraz realnih stvari. Naš pojam atoma, na primjer, mno- 
go se puta mijenjao ne samo u toku stoljeća, nego 1 u nekoliko po- 
sljednjih decenija, a ne možemo pretpostaviti da se na isti način mije- 
njala i bit atoma. 


Pojam kao misao Rezimirajući kritiku izloženih teorija, može- 

o biti onoga mo reći: Pojam je element suda i skup ozna- 

o sd ka. Ali on nije samo to. Pojam ima veze 

s riječju i s predodžbama. Ali on se ne može 

svesti niti na riječ niti na predodžbu. Pojam »ima veze« i s mišlju, 
ali on nije misaoni »odraz«, nego misao. 

U nekima od teorija koje smo kritizirali dovode se u vezu po- 
jam i suština ili bit. S tim se možemo složiti. Bez obzira na to da 
li mislimo o nečem postojećem ili o nečem nepostojećem, pojam 
je uvijek misao o suštini ili biti onoga o čemu mislimo. Pojam čo- 
vjeka nije misao o bilo kakvim svojstvima čovjeka, nego misao o 
onim svojstvima po kojima je čovjek čovjek. Isto tako pojam vile 
nije misao o nekim sporednim svojstvima ili karakteristikama vile, 
nego misao o onim karakteristikama koje su neophodno potrebne 
i dovoljne da bi vila bila vila. 


Ono po čemu nešto jest to što jest nazivamo obično bit ili su- 
ština, Ako je nešto to što jest po nekim svojstvima ili karakteristi- 
kama, onda takva svojstva ili karakteristike nazivamo njegovim 
bitnim svojstvima ili karakteristikama. Možemo dakle reći da je 
pojam misao o biti onoga što mislimo odnosno misao o bitnim ka- 
rakteristikama onoga što mislimo:» 

Ako sve što mislimo i o čemu uopće možemo misliti nazovemo 
»predmetom«, možemo reći da je pojam misao o biti predmeta. 
Ako prihvatimo ovu definiciju, ne smijemo zaboraviti da riječ 
predmet u njoj upotrebljavamo u značenju koje nije uobičajeno 
u svakodnevnom govoru, 


Sadržaj, opseg Ako se držimo definicije pojma kao misli o 

1 doseg pojma biti ili o bitnim karakteristikama onoga o 

čemu mislimo, znači da je pojam trokuta 

misao o biti ili o bitnim karakteristikama trokuta, pojam brucoša 

misao o biti ili o bitnim karakteristikama brucoša, pojam države 
misao o biti ili o bitnim karakteristikama države. 

Trokut je geometrijski lik koji ima tri strane. Da bi nešto bilo 
trokut, mora imati dvije karakteristike: (1) mora biti geometrij- 
ski lik i (2) mora imati tri strane. Budući da je pojam misao o 
biti ili o bitnim karakteristikama onoga o čemu mislimo, to je po- 
jam trokuta misao o tim karakteristikama, dakle misao o geome- 
trijskom liku koji ima tri strane. Misao o karakteristici onoga o 
čemu mislimo nazivamo oznakom. Misao o onoj karakteristici ili 
svojstvu trokuta po kojem je on geometrijski lik i misao o njego- 
voj trostranosti jesu bitne oznake pojma trokuta. Bitne oznake 
jednog pojma čine njegov sadržaj. Sadržaj je, dakle, skup bitnih 
oznaka pojma. 

Prema tome da li su im strane jednake ili nejednake po dužini 
Imožemo razlikovati tri vrste trokuta: istostrane, istokračne i razno- 
strane. Istostran trokut, istokračan trokut i raznostran trokut su 
tri vrste trokuta, a pojam o istostranom trokutu, pojam o isto- 
kračnom trokutu i pojam o raznostranom trokutu jesu pojmovi vr- 
ste ili vrsni pojmovi u odnosu na pojam trokuta. Pojam trokuta 
je sa svoje strane pojam roda ili rodni (generički) pojam u odno- 
su na pojam istostranog, istokračnog i raznostranog trokuta. Za 
rodni pojam kažemo da je viši u odnosu na svoje vrsne pojmove, 
a za vrsne pojmove kažemo da su niži u odnosu na svoj rodni 
pojam. Za rodni pojam možemo također reći da obuhvaća svoje 
vrsne pojmove. a za vrsne pojmove — da su obuhvaćeni svojim 
rodnim pojmom ili da potpadaju pod njega. Niži pojmovi koji 
potpadaju pod jedan viši pojam čine njegov opseg. Opseg je dakle 
skup nižih pojmova koje obuhvaća jedan viši pojam. 

U opseg pojima »namještaj« ulaze pojmovi stola, stolice, orma- 
ra, kreveta itd., a u opseg pojma »šahovska figura« ulaze pojmovi 
šahovskog kralja, kraljice, lovca, skakača i topa. Za pojedinačne, 
realno postojeće stolove, stolice, orinare itd. nećemo reći da su dio 
opsega pojma »namještaj«. Ali možemo reći da ovaj pojam »upu- 
ćuje« (odnosi se, primjenjuje se) na te predmete, odnosno »do- 
seže« do njih. Isto tako možemo reći da se pojam šahovske figure 
odnosi na šahovske kraljeve, kraljice i druge šahovske figure. Skup 
svih pojedinačnih predmeta na koje se odnosi neki pojam možemo 
nazvati njegovim područjem primjene ili dosegom. 

Neki logičari ne prave razliku između opsega i dosega. Tu raz- 
liku treba napraviti jer skup nižih pojmova koje obuhvatamo jed- 
nim pojmom nije isto što i skup pojedinih predmeta na koje se 
on odnosi. 

Neka sporna pitanja U vezi s određenjem sadržaja kao skupa bitnih 
u vezi sa sadržajem, = oznaka pojma prirodno nastaju neka pitanja. 
opsegom i dosegom Kad kažemo da je sadržaj skup bitnih ozna- 

ka pojma, to sugerira da pored bitnih oznaka 
postoje i nebitne, samo što te nebitne oznake ne ulaze u sadržaj pojma. 
U vezi s tim nameće se pitanje gdje su te nebitne oznake i na koji 
način one pripadaju pojmu. Ne znači li to da »nebitne oznake« uopće 
nisu oznake pojma, te da ni bitne oznake nisu bitne, nego jednostavno 
oznake? Na ovo pitanje možemo odgovoriti tako da provedemo razliku 
između »eksplicitnog« i »implicitnog« sadržaja pojma. Eksplicitnim sa- 
držajem možemo smatrati skup bitnih oznaka jednog pojma. Impli- 
Citnim sadržajem možemo nazvati skup bitnih oznaka nekog pojma za- 
jedno s oznakama koje se iz ovih mogu izvesti. Ako prihvatimo ovu 
distinkciju, možemo reći da četverostranost, istostranost i pravokutnost 
ulaze u eksplicitni, a jednaka dužina dijagonala, djeljivost dijagonalom 
na dva jednaka pravokutna istokračna trokuta i t. sl. u implicitni sa- 
držaj pojma »kvadrat«. U daljem izlaganju mi ćemo eksplicitni sadr- 
žaj nazivati jednostavno »sadtžajem«, a implicitni sadržaj — »implicit- 
nim sadržajem«. 

Moglo bi se također pitati da li je moguće tačno reći koliko oznaka 
ima neki pojam. U prvi mah može se činiti da svaki pojam ima tačno 
određen broj oznaka. Brucoš je student koji prvi put studira prvu 
godinu. Ne znači li to da se pojam »brucoša« može raščlaniti na tačno 
tri oznake (student, upisan u prvu godinu, prvi put)? Jedna od tri 
oznake pojma »brucoš« je oznaka da je student. Međutim, za studenta 
možemo reći da je đak visokoškolske ustanove. Time smo pojam stu- 
denta raščlanili na dvije oznake. Ako kažemo da je brucoš đak viso- 
koškolske ustanove koji studira prvu godinu na toj ustanovi, a upisan 
je prvi put, možemo, dakle, reći da pojam brucoša sadrži četiri oznake. 
Ako dalje analiziramo pojam đaka ili neki drugi od pojmova pomoću 
kojih smo definirali pojam brucoša, broj će oznaka još više porasti. 
Prema tome izgleda da broj oznaka pojma zavisi od toga koliko smo 
daleko otišli u analizi tako da nema neki u apsolutnom smislu tačan 
broj oznaka pojma. Pod brojem oznaka u apsolutnom smislu mogli 
bismo eventualno razumijevati najveći broj oznaka na koji se taj 
pojam može raščlaniti. Najmanji broj oznaka na koji se sve oznake 
mogu svesti ne može se uzeti za kriterij jer se sve oznake bilo kojeg 
pojma mogu u krajnjoj liniji svesti na jednu složenu. 

U vezi s dosegom moglo bi se pitati da li u doseg jednog pojma 
ulaze samo realno postojeći pojedinačni predmeti na koje se on odnosi 
ili i zamišljeni pojedinačni predmeti, koji realno ne postoje. Mislim 
da bismo na ovo pitanje mogli odgovoriti razlikujući realni (stvarni) 
i imaginarni (zamišljeni) doseg. Tako bismo mogli reći da pojam an- 
đela nema realni doseg (jer anđeli nisu nikad postojali, niti će posto- 
jati), ali ima imaginarni doseg, u koji ulaze arhanđeo Mihail i svi drugi 
pojedini anđeli o kojima se govori u Bibliji. U okviru realnog dosega 
mogli bismo razlikovati sadašnji, prošli i budući. Tako u sadašnji real- 
ni doseg pojma čovjeka ulaze svi ljudi koji danas postoje,au budući 
— svi ljudi koji će ma kada postojati. 

Odnos između Ako razmatramo odnos između sadržaja i 
Moc opsega pojmova »trokut« i »istostrani tro- 
kut«, vidjet ćemo slijedeće: Pored pojma 
»istostrani trokut« u opseg pojma »trokut« 
ulaze i pojmovi istokračnog i raznostranog trokuta. To znači da je 
opseg pojma »istostrani trokut« manji od opsega pojma »trokuta«, 
odnosno da je opseg pojma »trokut« veći od opsega pojma »isto- 
strani trokut«. Pored općih oznaka pojma »trokut« u sadržaj poj- 
ma »istostrani trokut« ulazi i oznaka istostranosti. To znači da je 
sadržaj pojma »trokut« dio sadržaja pojma »istostrani trokut«, 
odnosno da je sadržaj pojma »istostrani trokut« veći od sadržaja 
pojma »trokut«. 

Pojam trokuta ima dakle veći opseg, a manji sadržaj nego po- 
jam »istostrani trokut«. Sličan odnos vrijedi i općenito između 
viših (rodnih) i nižih (vrsnih) pojmova. Vrsni pojam ima uvijek 
manji opseg, a veći sadržaj 'od svog rodnog pojma. 

Uzmimo na primjer pojmove: »čovjek«, »umjetnik«, »književ- 
nik«, »romanopisac«. Pojam umjetnika ima veći sadržaj, a manji 
opseg nego pojam čovjeka; pojam književnika ima veći sadržaj, a 
manji opseg nego pojam umjetnika; pojam romanopisca ima veći 
sadržaj, a manji opseg od pojma književnika. 

Možemo dakle reći: kod pojmova koji su međusobno u odnosu 
vrste i roda što je sadržaj veći, to je opseg manji i obrnuto, što 
je sadržaj manji, to je opseg veći. Kraće rečeno: sadržaj i opseg 
pojma su obrnuto proporcionalni (razmjerni). 

Neki filozofi (npr. Hegel) kritizirali su i odbacivali ovaj zakon 
o obrnuto razmjernom odnosu sadržaja i opsega pojma. Njihova 
kritika neopravdana je ako se sadržaj pojma shvati onako kako se 
obično shvaća u logici. Ali po Inišljenju tih filozofa sadržaj jednog 
pojma obuhvata »u ukinutom obliku« i sadržaje svih nižih pojmo- 
va koji su njime obuhvaćeni. U sadržaj pojma »čovjek« po ovome 
bi ulazili i sadržaji pojmova »umjetnik«, »književnik«, »romanopi- 
sac« itd. Ako na ovaj način shvatimo sadržaj, onda zakon o obrnu- 
tom odnosu sadržaja i opsega ne vrijedi. Naprotiv, što je sadržaj 
u ovom smislu veći, veći je i opseg. Da izbjegnemo zbrku, nazvat 
ćemo ovako shvaćeni sadržaj »proširenim sadržajem pojma«. Ako 
prihvatimo ovu terminologiju, možemo reći: što je veći prošireni 
sadržaj pojma, to je veći njegov opseg; što je manji prošireni sadr- 
žaj pojma, to je manji njegov opseg. Kraće: opseg i prošireni sa- 
držaj pojmova su upravno proporcionalni (razmjerni). 

Napomena Učenik je vjerovatno naprijed primijetio da 
smo ponekad govorili o pojmu trokuta, a pone- 
kad o pojmu »trokut«. Drugim riječima, ponekad smo upotrebljavali 
navodne znakove, a ponekad nismo. U vezi s tim treba upozoriti da 
to nije bila nikakva omaška ni aljkavost, nego provođenje distinkcije 
između predmeta misli i same misli (pojma). Kada smo spominjali 
sam trokut, označavali smo ga riječju bez navodnih znakova, a kada 
smo spominjali pojam trokuta, onda smo riječ »trokut« stavljali u na- 
vodne znakove. 


2. VRSTE POJMOVA 


Uvod Ima mnogo različitih vrsta pojmova, pa je 
teško dati potpun i logičan pregled svih tih 
vrsta. Možda je najbolje da počnemo s napomenom da se pojmovi 
mogu dijeliti na vrste ili po svojstvima koja može posjedovati i 
jedan pojam sam ili po svojstvima koja mogu posjedovati samo 
dva ili nekoliko pojmova u međusobnom odnosu. Tako npr. za sva- 
ki zasebno uzeti pojam možemo pitati da li jest ili nije negativan 
(negativnim nazivamo pojmove koji negiraju neko svojstvo, npr. 
»neistinit«, »nepravedan«, »nesiguran«). Naprotiv, za jedan zaseb- 
no uzeti pojam ne možemo pitati da li je »suprotan«. Pojam »bi- 
jel«, na primjer, sam po sebi nije ni suprotan ni nesuprotan: on 
je suprotan samo u odnosu na pojam »crn«. Mi ćemo najprije raz- 
motriti one podjele pojmova koje počivaju na svojstvima što ih 
može imati i jedan pojam sam, a zatim ćemo, u idućem odjeljku, 
razmotriti odnose među pojmovima i vrste pojmova po međusob- 
nim odnosima. 


Podjela pojmova Budući da je pojam misao o biti predmeta, jed- 
prema vrstama na od najvažnijih podjela pojmova mora biti 
predmeta misli podjela prema vrstama predmeta misli. 


Pitanje o podjeli pojmova prema vrstama 
predmeta misli nije čisto logičko. To je jedno od onih fundamentalnih 
filozofskih pitanja koja su u isto vrijeme i ontološka i logička. Kao i 
o drugim fundamentalnim pitanjima filozofije, tako i o ovom postoje 
veoma različita mišljenja. Ne ulazeći u širu diskusiju o tim pitanjima 
i mišljenjima, upozorit ćemo samo na neke distinkcije. 

a) Pretpostavimo da stojimo pred zapuštenom i trošnom seoskom 
kućom pokraj potoka, kućom koja je sagrađena prije ostalih, ali je 
već odavno napuštena i sada se sama postepeno ruši i propada. Za 
samu kuću možemo reći da je »stvar«, za trošnost i zapuštenost da su 
njena »svojstva«, za propadanje i rušenje da je »proces« u kojem se 

nalazi, za postepenost da je »način« na koji taj proces teče, a za riječi 
»pokraj« i »prije« da upućuju, prva —na prostorni odnos kuće prema 
potoku, a druga — na vremenski odnos kuće prema drugim kućama u 
selu. Pojam o kući možemo nazvati pojmom za stvar,pojam o trošno- 
sti pojmom za svojstvo, pojam o propadanju pojmom za proces, pojam 
o postepenosti pojmom za način,a pojam o pokrajnosti i pojam o pri- 
jašnjosti pojmom za odnos. 


b) Naša trošna kuća (zajedno sa svojim procesima, svojstvima, na- 
činima i odnosima) postoji u određeno vrijeme u određenom prostoru. 
Takve stvari, procese, svojstva itd. koji postoje u prostoru i vremenu 
nazivamo fizičkim (ili materijalnim). Kad se zbog nečeg ljutimo ili 
kada se nečemu radujemo, naša ljutnja ili radovanje može trajati duže 
ili kraće. Nekoga tko se na nešto razljutio možemo pitati kađa se raz- 
ljutio. Ali kad bi nas netko upitao na kojem je mjestu naša ljutnja (u 
srcu, u glavi, rukama, nogama ili nosu), pitanje bi nam se činilo besmi- 
slenim. Takve procese koji se odvijaju u vremenu, ali ne u prostoru 
(premda su prostorna bića — ljudi — uslov njihovog događanja) nazi- 
vamo psihičkim (ili duševnim). Pored prostorno-vremenskih i samo 
vremenskih »stvari« ima i takvih koje nisu ni u prostoru ni u vremenu. 
Takvi su, na primjer, brojevi. Mi možemo pitati kad su ljudi naučili 
brojati do trinaest i da li će to možda jednom zaboraviti, ali ne mo- 
žemo pitati kad je postao, gdje postoji ili kad će nestati broj trinaest. 
Ovakve tvorevine koje su nešto, premda ne postoje ni u prostoru ni u 
vremenu, nazivamo idealnim ili logičkim. U skladu s ovim možemo da- 
kle razlikovati pojmove o fizičkim predmetima, pojmove o psihičkim 
predmetima i pojmove o idealnim predmetima. 


c) Naša trošna kućica možda je doista postojala ili još postoji. Mo- 
žda smo šetajući naišli na nju,imožda smo i sami u njoj stanovali. 
Takve predmete ili stvari koji doista postoje (ili su bar jednoć posto- 
jali) nazivamo realnim. Ali možda kućica koju smo opisali nije nikad 
postojala. Možda smo o njoj samo čitali u nekoj dječjoj bajci. Ima 
mnogo takvih stvari i bića o kojima mislimo i razgovaramo, a koji 
nisu nikad postojali niti će postojati. Takvi su na primjcr anđeli i đa- 
voli, vile i vještice, bogovi i zli duhovi. Takve predmete nazivamo za- 
mišljenim ili zmaginarnim. U skladu s ovim možemo podijeliti poj- 
move na pojmove o realnim predmetima i na pojmove o imaginarnim 
predmetima. 


Navedene distinkcije mnogi filozofi neće prihvatiti, nego će ih ili 
jednostavno odbaciti ili zamijeniti drugim, suptilnijim. Moguće je na 
primjer osporavati razliku između procesa, svojstva i odnosa. Nisu lii 
proces i odnos svojstveni stvari, nešto po čemu se ona razlikuje od 
drugih stvari? Ne bi li dakle bilo bolje govoriti samo o stvarima i nji- 
hovim svojstvima, promatrajući procese i odnose kao vrste svojstava? 
Mnogi osporavaju također opravdanost govorenja o idealnim predme- 
tima. Ako ne postoje u prostoru i u vremenu, gdje ti predmeti mogu 
da postoje? 

Spomenute distinkcije ne treba shvatiti kao nešto općeprihvaćeno 
što učenik mora naučiti napamet, nego kao upozorenje na neke pro 
bleme i teškoće o kojima ga treba potaći da razmišlja. 

Individualni i klasni — Pojam »Kutuzov« je misao o biti jednog po- 

pojmovi jedinačnog čovjeka, pojam »Zagreb« je mi- 

sao o biti jednog određenog grada, a pojam 

»Ravijojla« je misao o biti jedne slavne vile. Pojmove u čiji doseg 

ulazi samo jedan pojedinačni predmet nazivamo pojedinačnim ili 
individualnim. 

Kutuzov je bio vojskovođa. Pojam vojskovođe odnosi se na či- 
tav niz pojedinaca kojima je zajedničko to da su predvodili neku 
vojsku. Pojam grada odriosi se na čitav niz ljudskih naselja suviše 
velikih da bi se nazvala »selom« ili »mjestom« i suviše malih da 
bi se nazvala »velegradom«. Pojam vile odnosi se na čitav niz iz- 
mišljenih stvorenja o kojima se govori u narodnim pjesmama i u 
dječjim pričama. Skup ili niz pojedinačnih predmeta ili bića koji 
imaju neka zajednička svojstva čine razred ili klasu. Zato i poj- 
move čiji doseg ili područje primjene obuhvaća skup u nečemu 
sličnih pojedinačnih predmeta nazivamo razrednim ili klasnim. 

Neki logičari osporavaju podjelu pojmova na individualne i kla- 
sne. Tako neki smatraju da individualni pojmovi uopće nisu poj- 
movi, nego Samo riječi kojima označavamo individualne predmete. 
Po njihovom mišljenju, naime, kod individualnog predmeta ne mo- 
žemo razlikovati bitna i nebitna svojstva, pa prema tome nec mo- 
žemo imati ni pojma o njemu. Međutim, nije teško vidjeti da se 
i kod pojedinačnog predmeta može govoriti o- bitnim i nebitnim 
svojstvima. Kad ne bi bilo tako, onda bi svaki pojedinačni predmet 
svakom, makar i najbeznačajnijom promjenom postajao sasvim 
drugi pojedinačni predmet. 


Nekvantificirani Kad kažemo da su »gradovi leglo poroka«, 
1 kvantificirani, onda pod gradom ne mislimo ovaj ili onaj 
univerzalni i parti- Pa oee z 
kularni pojmovi pojedinačni grad, nego gradove uopće, klasu 
gradova. Ako nam netko prigovori tvrdeći 
da tu i taro ima poneki grad koji nije leglo 
poroka i ako nam navede nekoliko primjera koji to potvrđuju, od- 
govorit ćemo bez uzrujavanja: »govorim općenito o gradovima; ne 
tvrdim da to vrijedi baš za sve gradove« 

U navedenim primjerima klasa gradova spomenuta je i mišlje- 
na na tri razna načina. Kad kažemo da su +»gradovi leglo poroka«, 
onda mislimo klasu gradova, ali naša misao ne misli izričito čitavu 
klasu gradova niti se izričito ograničava samo na dio te klase. Za 
takav pojam koji se izričito ne proteže na čitavu klasu niti se izri- 
čito ograničava na njen dio kažemo da je nekvantificiran. 

Ako izričito mislimo sve ili samo neke članove klase o kojoj 
mislimo, onda je naš pojam kvantificiran. U prvom slučaju, tj. ako 
mislimo sve članove klase, možemo ga nazvati univerzalnim ili 
općim. U drugom slučaju, tj. ako mislimo na neke članove klase, 
možemo ga nazvati partikularnim ili posebnim. Pojam »svi gradovi« 
je dakle univerzalan, pojam »neki gradovi« — partikularan. 

Mnogi logičari brkaju podjelu pojmova na individualne i klasne 
s podjelom pojmova na univerzalne i partikularne. Tako ponekad 
možemo pročitati da se svi pojmovi dijele na individualne, parti- 
kularne i univerzalne. To je pogrešno jer su tu u istu grupu stav- 
ljene vrste koje pripadaju raznim podjelama. U jednom slučaju 
kriterij za podjelu je razlika između pojedinca i klase, u drugom 
razlika između čitave klase i dijela klase. 

Neki logičari odbijaju podjelu pojmova na univerzalne i par- 
tikularne i umjesto toga govore o univerzalnoj i partikularnoj upo- 
trebi ili formi pojmova. Po toj interpretaciji »svi gradovi« nije uni- 
verzalan pojam, nego univerzalna upotreba ili forma pojma »grad«, 
a »neki gradovi« nije partikularan pojam, nego partikularna upo- 
treba ili oblik tog istog pojma »grad«. Umjesto o univerzalnom 
i partikularnom obliku pojma još se češće govori o raspodijelje- 
nom (distribuiranom) i neraspodijeljenom (nedistribuiranom) uzi- 
manju pojmova. Kad jedan pojam (npr. »grad«) mislimo u čitavom 
njegovom opsegu (»svi gradovi«), kažemo da je pojam raspodije- 
ljen ili distribuiran. Kad uzimamo samo dio njegovog opsega (»ne- 
ki gradovi«), kažemo da je on neraspodijeljen ili nedistribuiran. 


Jednostavni i složeni — Govoreći o sadržaju pojmova, rekli smo da 

pojmovi je sadržaj skup oznaka pojma. U sadržaju 

pojma »trokut« razlikovali smo dvije bitne 

oznake, u sadržaju pojma »brucoš« tri bitne razlike. Istakli smo, 

međutim, da je pitanje o tome koliko oznaka ima neki pojam 

relativno jer pojedine oznake možemo često raščlaniti na elemente 
i tako povećati broj ožnaka pojma. 

Ipak izgleda da ima pojmova čiji sadržaj uključuje samo jednu 
oznaku, i to takvu koja se ne može dalje raščlanjivati. Takvi bi 
bili »bijelo«, »žuto«, »plavo«, »gorko«, »slano«, »slatko« itd. Po- 
jam čiji sadržaj ima samo jednu oznaku nazivamo jednostavnim; 
onaj u čijem sadržaju ima više nego jedna oznaka složenim ili 
kompleksnim. 

Pitanje da li se može govoriti samo o relativno jednostavnijim 
i relativno složenijim pojmovima, ili postoje i pojmovi koji su u 
apsolutnom smislu jednostavni, jedno je od najtežih filozofskih 
pitanja. 


30 


Pozitivni i negativni — Pojam »negostoljubivost« je misao o odsut- 

pojmovi nosti svojstva gostoljubivosti. Takve pojmo- 

ve kojima mislimo odsutnost ili nepostoja- 

nje nekog svojstva, stanja, odnosa ili djelatnosti nazivamo nega- 

tivnim. Takvi su: nečovječnost, neiskrenost, nejednakost, neobra- 

zovanost, nepravda, bezobzirnost, bezvoljnost, ahistoričnost, amo- 
ralnost. 


Sve ostale pojmove, dakle pojmove kojima mislimo prisutnost 
nekih svojstava, stanja, procesa ili odnosa, nazivamo pozitivnim. 
Takvi su npr. gostoljubivost, čovječnost, iskrenost, jednakost, obra- 
zovanost, pravda, obzirnost, voljnost, historičnost, moralnost. 


Negativne pojmove izražavamo obično negativnim terminima, 
tj. terminima koji kao svoj dio sadrže negativne riječce. U nekim 
stranim jezicima te negativne riječce mogu biti sufiksi, u hrvat- 
skosrpskom to su razni prefiksi kao ne, bez, a. Pozitivne pojmove 
izražavamo obično pozitivnim terminima, tj. terminima koji ne sa- 
drže negativne prefikse. 

Ali ponekad se negativni pojmovi izražavaju pozitivnim termi- 
nima (oskudica, lijenost, nijem, slijep, gluh), a pozitivni pojmovi 
negativnim terminima (nevrijeme, nezgoda, neprilika, nevolja). Ne- 
prilika, na primjer, nije odsustvo prilike, nego nešto loše što se 
nekom dogodilo. 

Ncki filozofi i logičari osporavaju mogućnost i opravdanost raz- 
likovanja pozitivnih i negativnih pojmova. Većina, međutim, sma- 
tra da je ova razlika relativna, ali objektivno zasnovana i oprav- 
dana. 


Konkretni i U nauci i u svakodnevnom životu vrlo često 

apstraktni pojmovi — govorimo o konkretnim i o apstraktnim poj- 

movima. Međutim, ni u svakodnevnom životu 

ni u nauci, pa čak ni u logici, izrazi »konkretan« i »apstraktan« 
ne upotrebljavaju se uvijek u istom značenju. 


Neki logičari smatraju konkretnim pojmove koji se odnose na 
jedan pojedinačni predmet, a apstraktnim one koji se odnose na 
klasu predmeta. Međutim, ovako shvaćeni konkretni i apstraktni 
pojmovi poklapaju se s onima koje smo mi nazvali individualnim 
i klasnim. 


Neki su skloni da pojmove o stvarima nazovu konkretnim, a 
pojmove o njihovim svojstvima apstraktnim. Ovako shvaćeni kon- 
kretni i apstraktni pojmovi samo su drugo ime za ono što smo mi 
nazvali pojmovima za stvari i pojmovima za svojstva. 

Po trećima konkretni pojmovi su pojmovi o nečem što se može 
slikovno predočiti, apstraktni — pojmovi o nečem što se ne može 
očigledno predočiti. Ova distinkcija dosta je neodređena jer je 
moć predočivanja kod raznih ljudi različito razvijena. 


Mi ćemo termine »konkretan« i »apstraktan« upotrijebiti za fik- 
siranje druge distinkcije, koja je važna za logiku, a koja je u vezi 
s već učinjenom distinkcijom između užeg i proširenog sadržaja 
pojma. Pojam čiji se uži sadržaj misli nazvat ćemo apstraktnim; 
pojam čiji se prošireni sadržaj misli nazvat ćemo konkretnim. 


Jasni i nejasni, U svakodnevnom životu često govorimo o ja- 
razgovijetni i ne- snoći i razgovijetnosti pojmova, pri čemu 
razgovijetni pojmom najčešće ne razlikujemo jasnoću od razgovi- 
jetnosti ni nejasnoću od nerazgovijetnosti. 

U logici međutim tačno razlikujemo ove pojmove. 


Jasnim nazivamo pojam ako nam je poznat sav njegov opseg, 
nejasnim ako nam je njegov opseg poznat samo djelomično. Raz- 
govijetan je pojam ako nam je tačno poznat njegov sadržaj, a ne- 
razgovijetan ako nam je poznat samo dio njegovog sadržaja. 

Neki logičari misle da su svi razgovijetni pojmovi ujedno i ja- 
sni, ali da jasni nisu uvijek razgovijetni. Prihvatijivije je gledište 
da su jasni pojmovi obično i razgovijetni, a razgovijetni obično ja- 
sni, ali da ni jedno ni drugo ne mora biti tako. Moguće je, na pri- 
mjer, da netko zna nabrojati sve vrline, ali da ne zna navesti bitne 
oznake vrline. S druge strane moguće je da netko zna tačno koje 
su oznake vrline, ali da ne zna koje su sve vrste vrline. U prvom 
slučaju reći ćemo da on ima jasan ali nerazgovijetan pojam vrli- 
ne; u drugom slučaju reći ćemo da je njegov pojam vrline razgo- 
vijetan, ali nejasan. Ako znamo ne samo opće oznake vrline nego 1 
sve niže pojmove koji su obuhvaćeni ovim pojmom, reći ćemo da 
je naš pojam vrline jasan i razgovijetan. A ako ne znamo tačno ni 
jedno ni drugo, pojam će biti i nejasan i nerazgovijetan. 


Homologički i hete- -— Među ostalim riječima svaki rječnik sadrži i 
rologički pojmovi riječ »riječ«. Svaka logika uz objašnjenje dru- 
gih logičkih pojmova daje objašnjenje i pojma 
»pojam«. Stvar se objašnjava time što je riječ »riječ« i sama riječ, a 
pojam »pojam« je i sam jedan pojam. Isto tako definicija definicije i 
sama je definicija, klasa svih klasa i sama je klasa, a pojam »složen 
pojam« i sam je složen pojam. Postoje dakle klase koje sadrže same 
sebe kao član. Pojmove o takvim klasama nazivamo homologičkim poj- 
movima. 
Ima još više takvih klasa koje ne sadrže same sebe kao član. Tako 
riječi »engleske riječi« nisu engleske, nego hrvatskosrpske (za razliku 

od riječi »hrvatskosrpske riječi« koje su i same hrvatskosrpske riječi), 
a pojam »jednostavan pojam« nije jednostavan nego složen. Pojam o 
klasi koja nije sama svoj član nazivamo heterologičkim pojmom. 


Kolektivni i neko- Pojmom »šuma« mislimo uvijek na veći broj 

lektivni pojmovi stabala. Ali ono što,čini određeni broj stabala 

šumom nije jednostavno činjenica da su to sta- 

bla i da ih ima više. Ako bismo kredom obilježili po deset stabala u 

svakom evropskom parku, dobili bismo mnogo hiljada stabala, ali ta 

stabla još ne bi čimla šumu. Da bi stabla činila šumu, nije dovoljno 
da ih ima određeni broj; potrebno je da čine cjelinu. 


Pojmove kojima mislimo cjeline sastavljene od većeg broja istovr- 
snih predmeta nazivamo zbirnimi ili kolektivnim. Pored pojma šume 
takvi su, na primjer, »četa«, »divizija«, »vojska«, »jato«, »roj«, »mom- 
čad«, »ekipa«, »naselje«, »razred«. 


Pojmova koji nisu kolektivni ima mnogo više nego kolektivnih, pa 
ih zato obično i ne nazivamo nekim posebnim imenom, Ako .baš hoće- 
mo, možemo ih nazvati jednostavno nezbirnim ili nekolektivnim. 


Podjelu pojmova na univerzalne i partikularne ne treba brkati š po- 
djelom na kolektivne i nekolektivne. Napose ne treba misliti da su svi 
kolektivni pojmovi univerzalni. Kolektivni pojmovi mogu biti i univer- 
zalni i partikularni. Tako je pojam »sve divizije« univerzalan kolekti- 
van pojam, a pojam »neke divizije« partikularan kolektivan pojam. Ko- 
lektivan pojam može štaviše biti i individualan. Tako je pojam »Dra- 
ganićka šuma« individualan kolektivan pojam. 


3. ODNOSI MEĐU POJMOVIMA 


Uvod Budući da je svaki pojam jedinstvo sadrža- 

ja i opsega, to se i odnosi među pojmovima 

mogu raščlaniti na njihove odnose po opsegu i na njihove odnose 

po sadržaju. Neki logičari misie da je najbolje zasebno razmatrati 

podjelu pojmova prema odnosu njihovih sadržaja, a zasebno po- 

djelu pojmova prema odnosima njihovih opsega. Međutim, budući 

da su sadržaj i opseg pojma tijesno povezani, uspješnija je ona 
podjela koja uzima u obzir i sadržaj i opseg. 


»Identični« pojmovi — Kao najjednostavniji oblik odnosa među 

pojmovima logičari ponekad navode isto- 
vetnost ili identitet, pri čemu se istovetnim ili identičnim nazivaju 
pojmovi koji imaju isti sadržaj i isti opseg. Takvi bi, na primjer, 
bili pojmovi »uvjet« i »uslov« ili »kvadrat« i »istostrani pravokutni 
četverokut«. 

Ali ako dva pojma imaju isti sadržaj i isti opseg, onda se oni ni 
po čemu ne razlikuju. To dakle nisu dva pojma, nego jedan. Uti- 
sak da je tu riječ o dva pojma nastaje zato što jedan isti pojam 
nazivamo različitim riječima. 

To se lijepo vidi na navedenim primjerima. »Uvjet« i »uslov« 
doista imaju isti sadržaj i opseg, ali to nisu dva različita pojma 
nego dvije različite riječi za isti pojam. »Kvadrat« i »istostrani 
pravokutni četverokut« imaju isti sadržaj i opseg; ali to nije čud- 
no jer je »kvadrat« samo kraće ime za »istostrani pravokutni 
četverokut«. 


Ekvipolentni Pojmovi »glavni grad SFRJ« i »grad na ušću 
pojmovi Save« imaju različit sadržaj, ali isti opseg. 
Jsto vrijedi za pojmove kao što su »najbo- 
lji prijatelj F. Engelsa« i »pisac Kapitala« ili »šest polovina« i »če- 
tvrt tuceta«. 
Pojmove koji imaju različit sadržaj, a isti opseg nazivamo za- 
mjeničnim, jednakovrijednim ili ekvipolentnim. 


Ako sadržaj jednog od dva ekvipolentna pojma označimo slo- 
vom A, a sadržaj drugog slovom B, i ako granice njihovih opsega 
označimo kružnicama, njihov međusobni odnos možemo grafički 
prikazati crtežom 1. (V. str. 37.) 


Superordinirani Sadržaj pojma »živo biće« dio je sadržaja 
i MENI pojma »biljka«, a opseg pojma »biljka« dio 


je opsega pojma »živo biće«. U sličnom od- 
nosu nalaze se pojmovi »učenik« i »matu- 
rant« ili »sport« i »nogomet«. 


O pojmovima koji su u takvom odnosu govorili smo i ranije, 
pri čemu smo pojmove s većim opsegom, a manjim sadržajem na- 
zvali »rodnim« ili »višim«, a pojmove s manjim opsegom, a većim 
sadržajem »vrsnim« ili »nižim«. 

Za viši pojam možemo također reći da je nadređen ili superor- 
diniran svom nižem pojmu, a za niži — da je podređen ili subor- 
diniran višem. 

Ako sadržaj superordiniranog pojma označimo slovom A, a sa- 


držaj subordiniranog pojma slovom B, njihov se odnos može gra- 
fički prikazati crtežom 2. (V. str. 37.) 

Interferirajući Sadržaj pojmova »političar« i »lovac« djelo- 

pojmovi mično je zajednički (u oba sadržaja uklju- 

čene su opće oznake pojma čovjek), a dje- 

lomično nije (među oznakama pojma »političar« ima i takvih 

koje nisu oznake pojma »lovac«). Ali u sadržaju pojma »političar« 

nema ni jedne oznake koja bi bila nespojiva s nekom od oznaka 

pojma »lovac«. Zato političari mogu, ali ne moraju biti lovci, te 
neki političari doista i jesu lovci, a neki nisu. 

Pojmovi »političar« i »lovac« imaju dakle djelomično zajednič- 
ki sadržaj i djelomično zajednički opseg. Zajednički dio njihovog 
sadržaja čine zajedničke oznake pojma »čovjek«. Zajednički dio 
njihovog opsega čini opseg pojma »političar-lovac«. U sličnom od- 
nosu nalaze se pojmovi »Jugoslaven« i »radnik« i »fizičar« i »pa- 
cifist«. 

Pojmove koji imaju djelomično zajednički sadržaj i djelomično 
zajednički opseg nazivamo ukrštenim ili interferirajućim. 

Međusobni odnos interferirajućih pojmova grafički je prikazan 
na slici 3. (V. str. 37.) 


Koordinirani Pojam »som« i pojam »morski pas« imaju 
pojmovi djelomično zajednički sadržaj (opće oznake 
pojma ribe), a po svom opsegu potpadaju 
pod opseg istog višeg pojma »riba«. Međutim, među oznakama 
po kojima se razlikuju ima i takvih koje se međusobno isključuju 
(npr. morski pas živi isključivo u slanoj, som — isključivo u slat- 
koj vodi). Zato ova dva pojma ne mogu imati čak ni djelomično 
zajednički opseg (nema somova koji bi bili morski psi ni morskih 
pasa koji bi bili somovi). 

U sličnom odnosu kao »morski pas« i »som« nalaze se i pojmovi 
»konj« i »slan« (oba su subordinirani pojmu »sisavac«, a nema 
nikakvih konja koji su ujedno slonovi), »katolik« i »protestant« 
(oba su »kršćani«, a katolik ne može istovremeno biti protestant). 


Pojmove koji su subordinirani istom višem rodnom pojmu, a u 
svom sadržaju imaju međusobno nespojive oznake, pa ne mogu 
imati ni djelomično zajednički opseg nazivamo supodređenim ili 
koordiniranim. 


Odnos između koordiniranih pojmova grafički je prikazan na 
slici 4. (V. str. 37.) 

Kontrarni pojmovi Istom višem pojmu mogu biti subordinira- 
na više nego dva niža pojma. Pored pojmova 
»morski pas« i »som« u opseg pojma ribe 
ulaze i pojmovi »zubatac«, »pastrmka«, »šaran« i mnogi drugi. 
Pojmu boje subordinirani su pojmovi »bijelo«, »plavo«, »crveno«, 
»žuto« i drugi. To, drugim riječima, znači da možemo imati više 
nego dva koordinirana pojma. 


Među koordiniranim pojmovima možemo ponekad izdvojiti dva 
koji među koordiniranim pojmovima stoje na »suprotnim polovi- 
ma«, tj. koji se u grupi koordiniranih pojmova razlikuju međusob- 
no više nego ma koja druga dva koordinirana pojma. Među koor- 
diniranim pojmovima o pojedinim bojama takvi su, na primjer, 
pojmovi »bijelo« i »crno«. Među pojmovima o starosnim dobima 
takvi su pojmovi »mlad« i »star«, a među pojmovima o toplotnom 
stepenu »leden« i »vruć« 


Dva koordinirana pojma koji se međusobno razlikuju više nego 
ma koja druga dva koordinirana pojma nazivamo suprotnim ili 
kontrarnim. 


Odnos između dva kontrarna pojma grafički je prikazan crte- 
žom 4a. 


Kontradiktorno Kad smo sigurni da neki predmet nije bijel, 
koordinirani ali ne znamo tačno da li je plave, zelene, 
pojmovi 


žute ili neke druge boje, možemo reći da je 
»nebijel«. U ovako shvaćenom sadržaju poj- 
Ima »nebijel« misle se dvije oznake, jedna pozitivna (prisustvo ne- 
ke boje) i jedna negativna (odsutnost bijele boje), a njegov opseg 
obuhvaća pojmove o svim bojama osim bijele. U sličnom odnosu 
nalaze se, pojmovi »genijalan« i »negenijalan« (ovaj drugi može 
obuhvatiti npr. pojmove »talentiran«, »polutalentiran«, »totalno 
netalentiran« i sl.), »munjevit« i »nemunjevit« (ovaj posljednji 
obuhvata pojmove kao »brz«, »spor« itd.). 

Dva koordinirana pojma, od kojih jedan predstavlja negaciju 
specifične oznake drugoga, a oba zajedno iscrpljuju opseg pojma 
koji im je superordiniran, nazivamo protivurječno supodređenim 
ili kontradiktorno koordiniranim pojmovima. 


Odnos između dva kontradiktorno koordinirana pojma prika- 
zan je grafički crtežom 4b. 

GRAFIČKI PRIKAZ ODNOSA MEĐU POJMOVIMA 


1. Ekvipolentni pojmovi 2. Superordinirani i subordinirani pojam 


3. Interferirajući pojmovi 4. Koordinirani pojmovi 
cP 
4a. Kontrarni pojmovi 4b. Kontradiktorno koordinirani pojmovi 
(a) ši : (2) 
5. Kontradđiktorni pojmovi 6. Disparatni pojmovi 


37 


Kontradiktorni Ako netko upita kakve je boje đavo, može- 
pojmovi mo se lako zbuniti, U uzrečici se neprestano 
spominje »crni đavo«, ali se ponekad kaže 
da »đavo i nije baš tako crn kako izgleda«. S treće strane tvrdi se 
da je đavo bestjelesni duh, a duhovi valjda ne mogu biti obojeni. 
Ispada da je đavo možda crn, možda sivkast, a možda — s onu 
stranu razlika među bojama. U svakom slučaju on nije bijel. Zato 
na postavljeno pitanje možemo odgovoriti oprezno da je đavo ne- 
bijel. 

U ovakvom kontekstu upotrijebljena riječ »nebijel« ne označa- 
va sve boje osim crne, nego totalnu negaciju bijelog, pa pored 
pojmova o svim drugim bojama obuhvata i sve druge pojmove 
koji se uopće mogu misliti. 

Dva pojma, od kojih jedan potpuno negira sadržaj drugog, a 
svojim opsegom obuhvata opsege svih drugih pojmova osim toga 
jednog, nazivamo protivurječnim ili kontradiktornim. 

Odnos između dva kontradiktorna pojma grafički je prikazan 
slikom 5. (V. str. 37.) 


Disparatni pojmovi — Dosad smo objasnili pet osnovnih vrsta od- 

nosa u kojima se mogu nalaziti dva pojma: 
ekvipolencija, subordinacija, interferencija, koordinacija, kontra- 
dikcija. Razmotrili smo i dvije posebne podvrste koordinacije 
(kontrarnu i kontradiktornu). U svim tim slučajevima, osim kod 
kontradikcije, bila je riječ o pojmovima koji se mogu uspoređivati 
jer imaju djelomično isti sadržaj pa zbog toga imaju i potpuno 
ili djelomično isti opseg ili bar potpadaju pod opseg istog višeg 
pojma. O izvjesnoj uporedljivosti može se govoriti čak i kod kon- 
tradikcije jer je tu riječ o odnosu među pojmovima, od kojih je- 
dan potpuno negira sadržaj drugog pa svojim opsegom obuhvata 
sve druge pojmove osim ovog što ga je tako negirao, Sve pojmove 
koji se nalaze u dosad razmotrenim odnosima možemo dakle 
nazvati uporedljivim. 

Pojmovi »crno« i »umiljato« nemaju nikakav zajednički sadr- 
žaj, pa prema tome ni zajednički viši pojam. Ali oni nisu ni kon- 
tradiktorni. Ovi pojmovi toliko su različiti da ih ne možemo upo- 
ređivati ni po čemu. Nešto slično vrijedi za pojmove »kocka« i 
»Indijanac«, »zebra« i »fatalizam«. 


Pojmove koji su tako različiti da ih ni po čemu ne možemo 
upoređivati nazivamo neuporedljivim ili disparatnim. (V. sl. 6, 
sti. 37.) 

Problem kategorija — Misao da postoje neuporedljivi pojmovi čini 
se u prvi mah jednostavna. Ali ako razmisli- 
mo, vidjet ćemo da tu ima dosta komplikacija i nejasnoća. 


Kao primjere neuporedljivih pojmova. bili smo naveli »crno« 
i »umiljato«, »Indijanac« i .»kocka«. Doista »crno« i »umiljato« iz- 
gledaju kao dva pojma koji nemaju nikakve zajedničke oznake. 
Ali, nisu li i »crno« i »umiljato« obuhvaćeni istim višim pojmom 
»svojstvo«? Još nevjerojatnije izgleda da bi pojmovi »Indijanac« 
i »kocka« mogli imati neku zajedničku oznaku. Ali, zar Indijanac 
nije, među ostalim, fizičko tijelo, a kocka — geometrijsko tijelo? 
Ne znači li to da se oni mogu podvesti pod isti viši pojam »tijelo«? 

čak i pojmovi koji izgledaju sasvim neuporedljivi mogu imati 
u svom sadržaju neke zajedničke, vrlo općenite oznake i potpadati 
pod opseg nekog zajedničkog, vrlo općenitog pojma. To drugim 
riječima znači da i naizgled neuporedljivi pojmovi mogu biti upo- 
redljivi. Tačnije rečeno, mnogi pojmovi koji se ne mogu uporediti 
po nekim posebnijim oznakama mogu se uporediti po nekim vrlo 
općenitim. 

Kad vidimo da i naizgled potpuno neuporedljivi pojmovi pot- 
padaju pod iste, vrlo općenite pojmove, prirodno se nameće pita- 
nje: Ne postoje li neke najopćenitije oznake koje bi pripadale svim 
pojmovima i ne postoji li, prema tome, jedan najopćenitiji pojam 
koji bi svojim opsegom obuhvaćao sve ostale pojmove? Ako je 
odgovor na ovo pitanje pozitivan, onda apsolutno neuporedljivih 
pojmova uopće nema. Možemo razlikovati samo razne stepene 
uporedljivosti. 

O ovom pitanju filozofi su mnogo raspravljali, a većina je sma- 
trala da ne postoji jedan najopćenitiji pojam, nego da ima neko- 
liko najopćenitijih pojmova, pod koje se mogu podvesti svi ostali, 
ali koji se ne mogu podvesti jedan pod drugi. 

Grčki filozof Aristotel, koji je prvi raspravljao o ovom pitanju 
i zauzeo stanovište da ima više najopćenitijih pojmova, nazvao je 
takve pojmove kategorijama. U svom djelu »Kategorije« on tvrdi 
da ima deset najopćenitijih pojmova: 1. supstancija (obuhvaća 
pojmove kao »čovjek«, »konj«), 2. kvantitet (npr. »od tri lakta du- 
žine«), 3. kvalitet (»bijelo«), 4. odnos (»dvostruko«), 5. mjesto 
(»na trgu«), 6. vrijeme (»jučer«), 7. položaj (»leži«), 8. posjedova- 
nje ili stanje (»naoružan je«), 9. radnja ili djelovanje (»Siječe«), 
10. trpljenje (»biva spaljivan«). 

U drugim djelima Aristotel navodi manji broj kategorija, pone- 
kad osam, ponekad četiri, a ponekad samo tri. Tačan broj katego- 

rija za Aristotela nije bio presudan. Važna je bila misao da se svi 
pojmovi ne mogu podvesti pod samo jedan najviši pojam. 

U historiji filozofije nakon Aristotela mnogo se raspravljalo o 
kategorijama. Neki su bili skloni da tvrde da postoji samo jedan 
najviši pojam (F. Brentano koji je zastupao takvo stanovište ozna- 
čavao je taj najopćenitiji pojam riječima »nešto«, »bivstvujuće«, 
»stvar« i »realno«), neki su tvrdili da postoje četiri ili tri katego- 
rije (vrlo često se kao tri kategorije navode »stvar«, »svojstvo« i 
»odnos«), a neki su priznavali i više od deset kategorija (Kant ih 
nabraja dvanaest). 


Iz filozofije je riječ »kategorija« prešla u nauke i u svakodnevni 
život i govor. U nauci se riječ »kategorija« počela upotrebljavati 
kao naziv za najopćenitije pojmove pojedinih naučnih disciplina, 
pa se u tom smislu govori o »kategorijama fizike«, »kategorijama 
biologije«, »kategorijama prava« itd. 

U svakodnevnom životu i govoru riječ »kategorija« dobila .je 
još šire i neodređenije značenje, pa se njome ponekad naziva svaki 
iole općenitiji pojam ili vrsta predmeta. U tom smislu raspoređuju 
se u kategorije stanovi, šahisti, boksači, čak i prestupnici. 

Ovu široku upotrebu riječi kategorija u nauci i životu ne treba 
brkati s njenom izvornom upotrebom u filozofiji, gdje su katego- 
rije samo najopćenitiji među svim pojmovima, pojmovi nad ko- 
jima nema viših, jer su oni najviši rodni pojmovi za sve druge. 


PITANJA I ZADACI! 


* 1. šta je pojam: a) prema formalističkim teorijama, b) prema psli- 
hologističkoj teoriji, c). prema nominalističkoj teoriji, d) prema vul- 
garnomaterijalističkoj teoriji, e) prema realističkoj teoriji? šta mislite 
O ovim teorijama? 


2. Šta je sadržaj, šta opseg, a šta doseg pojma? U kakvom su od- 
nosu sadržaj i opseg pojma? 


3. Navedite tri primjera za pojam. Za svaki navedeni pojam po- 
sebno objasnite šta mu je sadržaj, šta opseg, a šta doseg. 


4. Da li »kruška«, »trešnja«, »šljiva«, »jabuka« itd. ulaze u sadržaj 
ili opseg pojma »voće«? 


5. Ulaze li ruke, noge, uši, usta, nos itd. u opseg pojma »čovjek«? 


* Pitanja i zadaci uz neobavezni dio teksta označeni su zvjezdicom. 

6. Razmotrite slijedeće nizove pojmova: a) književno djelo, trage- 
dija, drama, umjetničko djelo, b) oficir, pukovnik, viši oficir, vojno 
lice. Sredite ih tako da najprije dođe pojam s najvećim opsegom, a 
zatim postepeno pojmovi sa sve manjim opsegom. Sredite ih također 
tako da najprije dođe pojam s najvećim sadržajem, a zatim postepeno 
pojmovi sa sve manjim sadržajem. 


* 7. Navedite po jedan primjer za: a) pojam za stvar, b) pojam za 
svojstvo, c) pojam za proces, d) pojam za način, e) pojam za odnos. 


8. Navedite po dva primjera za slijedeće vrste pojmova: a) indi- 
vidualni, b) klasni, c) nekvantificirani, d) kvantificirani, e) univerzalni, 
f) partikularni, g) jednostavni, h) složeni, i) pozitivni, j) negativni, k) 
homologički, 1) heterologički, m) kolektivni, n) nekolektivni. 


9, Protumačite koji pojam nazivamo: a) jasnim, b) nejasnim, ce) 
razgovijetnim, d) nerazgovijetnim, e) konkretnim, f) apstraktnim? 


10. Navedite tri primjera za pojam. U vezi sa svakim od njih odgo- 
vorite na ova pitanja: a) Da li je to individualni ili klasni pojam? b) 
Ako je klasni, da li je nekvantificiran ili kvantificiran? c) Ako je kvan- 
tificiran, da li je univerzalan ili partikularan? d) Da li je jednostavan 
ili složen? e) Da li je pozitivan ili negativan? f) Da li je homologički 
ili heterologički? g) Da li je kolektivan ili nekolektivan? 


11. Navedite po jedan primjer: a) za ekvipolentne pojmove, b) za 
superordinirani i subordinirani pojam, c) za interferirajuće pojmove, 
d) za koordinirane pojmove, e) za kontrarne pojmove, f) za kontra- 
diktorne pojmove, g) za disparatne pojmove. 


12. Razmotrite parove pojmova koji slijede i odredite u koju vrstu 
pojmova prema međusobnom odnosu pripadaju: a) jastog, rak; b) 
sablja, puška; c) precizan, neprecizan; d) krokodil, kvantna mehanika; 
e) trokut, trostran geometrijski lik; f) student, šahist; g) košarka, 
odbojka. 


13. Navedite najprije pojmove koji su subordinirani, a zatim one 
koji su superordinirani pojmovima: a) žito, b) vino, c) ormar, d) 
automobil. 


14. Navedite najprije kontraran, a zatim kontradiktoran pojam u 
odnosu na pojmove: a) bijel, b) naivan, c) genijalan, d) gorak. 


15. Navedite interferirajući pojam u odnosu na pojmove: a) služ. 
benik, b) nasiavnik, c) dobričina, d) poštenjak. 


16. Navedite po dva koordinirana pojma u odnosu na pojmove: a) 
šaran, b) kokoš, c) šljiva, d) srdžba. 


17. Navedite disparatan pojam u odnosu na pojmove: a) slon, b) 
kvadrat, c) pravda, d) kišobran. 


15. Šta su kategorije? Koliko ih ima? 

II. SUD 


1. šTA JE SUD 


Uvod Svi mi svakodnevno sudimo, i na neki način 

svatko od nas zna šta je sud. Nije teško na- 

vesti više primjera za sud: »Dječak plače«, »Sudbina je hirovita«, 

»Nema pravde«, »Zagreb je zapadno od Beograda«, »Socijalizam 

donosi slobodu potlačenim nacijama«. Ipak, nije lako odgovoriti 

na pitanje: šta je ono što navedene sudove čini sudovima? Po če- 
mu je uopće neki sud — sud? Ili: šta je zapravo sud? 


Sud kao tvrdnja Već smo rekli da je pojam element suda, a 

sud spoj pojmova. Ali.nije se teško uvjeriti 

da nije svaki spoj pojmova sud. Ako pojmove »zelena« i »praved- 

nost« spojimo u »zelena pravednost«, rezultat tog spajanja nije 
sud, nego — besmislica. 

Ali ni svaki smisaoni spoj pojmova nije sud. Ako spojimo poj- 
move »zelena« i »trava«, ono što smo dobili (»zelena trava«) ima 
neki smisao, ali to nije sud, nego novi, složeni pojam. 

Možda je sud jednostavno spoj pojmova izražen rečenicom? 
Svi naši naprijed navedeni sudovi doista su izraženi rečenicama. 
Ali svaka rečenica ne izražava sud. Rečenice su također: »Koliko 
je sati?« i »Zatvori vrata!« Prvom se nešto pita, a drugom se moli 
ili naređuje; ni za prvu ni za drugu nećemo reći da izražava sud. 

Ako pažljivije pogledamo naše naprijed navedene primjere za 
sudove (»Dječak plače«, »Sudbina je hirovita«, »Nema pravde« 
itd.), vidjet ćemo da je svaki od njih takva kombinacija pojmova, 
kojom se nešto tvrdi ili poriče. Možemo dakle reći da je sud spoj 
pojmova kojim se nešto tvrdi ili poriče, 


Sud kao nosilac Pitanje može biti pametno ili glupo, pristoj- 

istinosne vrijednosti no ili nepristojno, smisaono ili besmisleno. 

Ali ono ne može biti ni istinito ni neistinito. 

Molba može biti velika ili mala, skromna ili neskromna, opravdana 
ili neopravdana, ali ni ona ne može biti ni istinita ni neistinita. 

Svaka tvrdnja naprotiv mora biti istinita ili neistinita. Kad ka- 
žemo da je »Zagreb zapadno od Beograda«, to mora biti istinito ili 
neistinito, treće mogućnosti nema. Budući da je sud poricanje ili 
tvrdnja, on mora biti istinit ili neistinit. 

Svaki je sud istinit ili neistinit, i samo sud može biti istinit ili 
neistinit. 

U suvremenoj logici istinitost i neistinitost nazivaju se »istino- 
snim vrijednostima«. Svaki sud dakle nužno posjeduje jednu (i to 
samo jednu) od dvije moguće istinosne vrijednosti (istinitost ili 
neistinitost). U skladu s tim možemo reći da je sud misao koja 
posjeduje neku istinosnu vrijednost. 


Sud, suđenje i Kao što pojam nije isto što i poimanje, tako 
rečenica ni sud nije isto što i suđenje. Suđenje je 
psihički proces, sud — rezultat toga procesa. 

Ili: suđenje je oblik ili vrsta mišljenja, a sud je oblik ili vrsta misli. 

Da bi izbjegli brkanje suda i suđenja, neki logičari napustili su 
izraz sud i umjesto njega uveli izraz »stav« (engleski »propositi- 
on«, njemački »Satz«). Drugi u tom smislu upotrebljavaju riječ 
»iskaz« (engleski »statement«, njemački »Aussage«). Ovi termini 
(»stav« i »iskaz«) imaju svoje prednosti, ali i nedostatke. Prednost 
im je što jasno razgraničavaju sud i suđenje; nedostatak im je što 
mogu navesti da se zaboravi razlika između suda i rečenice. 

Kao što pojmove izražavamo riječima, tako i sudove izražava- 
mo rečenicama. Ali kao što pojam nije riječ, tako ni rečenica nije 
sud. Da sud nije isto što i rečenica, vidi se, među ostalim, po tome 
što isti sud na raznim jezicima izražavamo raznim rečenicama. 
Tako rečenice: »Das Leben ist traurig« i »Život je žalostan« izra- 
žavaju isti sud. 

Da li ćemo upotrebljavati termin »sud«, »stav« ili »iskaz«, nije 
od presudnog značaja. Važno je da logičku tvorevinu koja se tim 
terminom označava ne brkamo ni s psihičkim procesom koji zo- 
vemo »suđenje« ni s gramatičkom tvorevinom koju zovemo »re- 
čenica«. 


Postoji li opća Određivanje suda kao misli kojom se nešto 

struktura suda tvrdi ili poriče ili kao misli koja posjeduje 

neku istinosnu vrijednost mnogim se logiča- 

rima čini nedovoljno. Po njihovu mišljenju sud nije samo misao 

koja nešto istinito ili neistinito tvrdi, nego na određeni način 
strukturirana misao. 


43 


Po ovoj koncepciji svi sudovi imaju istu osnovnu strukturu, pa 
ta struktura i u definiciji suda mora biti spomenuta. 

Logičara koji su zastupali ovo mišljenje bilo je i još ih ima 
vrlo mnogo. Međutim, dok se slažu u tome da svaki sud ima istu 
osnovnu strukturu, oni se jako razilaze u određenju te svima su- 
dovima zajedničke strukture. Tako je nastalo mnogo različitih 
logičkih teorija o strukturi i biti suda. Razmotrit ćemo ukratko 
samo neke od njih. 


Predikaciona teorija Po predikacionoj teoriji u svakom sudu nu- 

suda žno se sadrže dva pojma, od kojih jedan na- 

zivamo ssubjektom«, a drugi »predikatom«. 

Subjekt je misao o onome o čemu.u sudu nešto tvrdimo, predikat 
— misao o onome šta o subjektu tvrdimo. 

U sudu »Tigar je krvoločan« tvrdimo nešto o tigru. Pojam »ti- 
gar« je dakle subjekt ovog suda. O tigru tvrdimo da je krvoločan. 
Pojam »krvoločan« je dakle predikat. Označimo li subjekt slovom 
S, a predikat slovom P, možemo naš sud shematski prikazati ova- 
ko: »S je P«. Isti oblik očigledno imaju i mnogi drugi sudovi. Na 
primjer: »Dubrovnik je lijep«, »Šutnja je zlato«. 

Ali nije se teško uvjeriti da forma »S je P« nije opća forma sva- 
kog suda. Ako u sudu: »Kornjača nije brza« označimo kornjaču sa 
S, a brza sa P, dobivamo shemu: »S nije P«. Iste su forme sudovi: 
»Šivaća mašina nije televizor«, »Bjelovar nije Pariz«. 

Riječca »je« u sudu »Tigar je krvoločan« povezuje subjekt i 
predikat. Zato je možemo nazvati sponom ili kopulom. Riječca 
»Nije« u sudu »Kornjača nije brza« razdvaja subjekt i predikat. 
Ali samo zahvaljujući njoj možemo subjekt i predikat promatrati 
kao dijelove jedne cjeline. Ona ih dakle ipak nekako povezuje pa 
i nju možemo smatrati svojevrsnom kopulom, Riječcu »je« može- 
mo nazvati pozitivnom ili afirmativnom, a riječcu »nije« — nega- 
tivnom kopulom. 

I pozitivna i negativna kopula mogu se pojavljivati ne samo u 
singularnom nego i u pluralnom obliku. Na primjer: »Policajci stu 
sumnjičavi«, »Trgovci nisu naivni«. Ako kopulu bez obzira na to 
da li je pozitivna ili negativna i da li se pojavljuje u singularnom 
ili pluralnom obliku označimo vodoravnom crticom, dobivamo kao 
opću formulu suda: S — P. 

Prevodeći ovu formulu na običan jezik, možemo reći: Svaki sud 
se sastoji od tri pojma: To su: subjekt — misao o onom o čemu 
nešto tvrdimo, predikat — misao o onom što o subjektu tvrdimo 
i kopula — misao o vezi subjekta i predikata. Sud prema tome nije 

jednostavno veza pojmova kojom se nešto tvrdi, nego je to misao 
kojom se o nečemu (subjektu) tvrdi nešto drugo (predikat) po- 
moću nečega trećeg (kopule). 


Da li je kopula Kad promatramo sudove kao »Tigar je kr- 

poseban član suda vyoločan« i »Kornjača nije brza«, izgleda 

nam sasvim prihvatljiva misao da u svakom 

sudu pored subjekta i predikata mora postojati i kopula. Ali šta 

je sa sudovima: »Kiša pada«, »Pravda pobjeđuje«, »Vjetar fijuče«. 

I u ovim je sudovima lako pronaći subjekt i predikat. Ali gdje je 
tu kopula? 

Pristalice teorije da u svakom sudu ima i kopula reći će da je 
ovdje kopula prikrivena jer sud nije izražen kako valja. Trebalo 
bi zapravo reći: »Kiša je padajuća« ili »Kiša je nešto što pada«, 
»Pravda je pobjeđujuća« ili »Pravda je nešto što pobjeđuje«. U 
ovako izraženim sudovima prikrivena kopula jasno se pokazuje. 

Protivnici teze da je kopula poseban član suda odgovaraju da 
ta »prava« forma suda zvuči vrlo neprirodno i čak smiješno. Oni 
dodaju da osim toga nije sva nevolja samo u zvučanju. Čak ni kad 
riječi »je« i »nije« u sudu zvuče sasvim prirodno, one ne izraža- 
vaju poseban pojam. 

Vratimo se primjeru »Tigar je krvoločan«. O kome ili o čemu 
ovdje nešto tvrdimo? O tigru. Ali šta o tigru tvrdimo? Tvrdimo da 
je krvoločan. Ako je predikat misao o onome šta tvrdimo, onda ri- 
ječi »je krvoločan« zajedno izražavaju predikat, i nikakva nam po- 
sebna kopula nije potrebna. Isto tako u sudu »Kornjača nije brza« 
riječi »nije brza« zajedno izražavaju predikat. 

Prema ovom shvaćanju kopula dakle nije poseban član suda, 
nego sastavni dio predikata, a opća formula suda nije »S—P«, nego 
jednostavno »S P«. 


Četiri varijante Među pristalicama predikacione teorije suda 
nno vode se sporovi i o nekim drugim pitanjima, 
ke ds jad a u prvom redu o tome (a) da li je u sudu 
riječ o sadržaju ili o opsegu subjekta i pre- 
dikata i (b) da li sudom tvrdimo sadržajnu (odnosno opsegovnu) 
identičnost subjekta i predikata ili tvrdimo da je sadržaj (odnosno 
opseg) jednog obuhvaćen sadržajem (odnosno opsegom) drugog. 
Prema tome kako odgovara na ova pitanja, predikacionu teo- 
riju suda možemo podijeliti na četiri podteorije ili varijante: 
1. teoriju supsumcije, 2. teoriju identiteta po opsegu, 3. teoriju 
imanencije, 4. teoriju identiteta po sadržaju. 

Teorije 1. i 2. promatraju sud kao opsegovni odnos pojmova, 
teorije 3. i 4. kao odnos između sadržaja pojmova. Teorije 2. i 4. 
tvrde da sudom identificiramo sadržaj ili opseg pojmova, a teorije 
1. i 3. smatraju da je jedan od pojmova koji čine sud svojim opse- 
gom ili sadržajem obuhvaćen drugim pojmom. 


Teorija supsumcije Ako razmotrimo sud »Kit je sisavac« i ako se 

upitamo šta tim sudom zapravo tvrdimo, naj- 
prihvatljiviji se može učiniti odgovor: Tvrdimo da je Kit jedna vrsta 
sisavca i da je pojam »kKit« vrsni pojam u odnosu na pojam »sisavac«, 
a pojam »sisavac« rodni pojam u odnosu na pojam »kit«. Ili: Tvrdimo 
da je opseg subjekta dio opsega predikata, tj. da je pojam kita sub- 
crdiniran pojmu sisavca, a pojam sisavca superordiniran pojmu kita. 
Iii: Tvrdimo da se opseg subjekta može supsumirati (podvecsti) pod 
opseg predikata. 

Do sličnog zaključka vjerovatno ćemo doći ako razmotrimo sudove 
kao što su: »Čovjek je živo biće«, »Svi brucoši su studenti«, »Željezo 
je metal«. 

Razmatranje ovakvih sudova navelo je neke logičare da postave 
teoriju po kojoj je bit svakog suda u supsumiranju (podvođenju) opse- 
ga subjekta pod opseg predikata. Ovu teoriju nazivamo »teorijom sup- 
sumcije subjekta pod predikat« ili, kraće, teorijom supsumcije. 


Teorija identiteta Pogledajmo sud »Neki ljudi su književnici«. 
po opsegu Ako teorija supsumcije vrijedi za sve sudove, 
onda bi i u ovom sudu subjekt (»ljudi«) morao 
biti supsumiran pod predikat (»književnici«). Ali to očigledno nije slu- 
čaj. Nisu ljudi vrsta književnika, nego su književnici vrsta ljudi! Nije 
li ovdje opseg predikata supsumiran pod opseg subjekta? Ne znači li 
to da bi teoriju supsumcije subjekta pod predikat trebalo dopuniti 
teorijom supsumcije predikata pod subjekt? 

Pristalice teorije koju ćemo sada razmotriti odgovaraju negativno 
na ovo pitanje. U sudu »Neki ljudi su književnici«, kažu oni, subjekt 
nisu »ljudi«, nego »neki ljudi«, a pod nekim ljudima ne mislimo bilo 
koje ljude, nego samo one koji su književnici. To znači da subjektom 
i predikatom mislimo iste ljude, odnosno da subjekt i predikat imaju 
isti opseg. 

A ako pažljivo pogledamo sud »Kit je sisavac«, vidjet ćemo da ni 
tu nema nikakve supsumcije. Kad kažem da je kit sisavac, želim reći 
da su svi kitovi sisavci, ali ne želim reći da su svi sisavci kitovi. Znam 
da pored kitova ima i drugih sisavaca. Prema tome predikatom ovog 
suda mislim samo neke sisavce, one koji su kitovi. Kad bih htio napi- 
sati tačno šta mislim, morao bih zapravo reći: »Svi kitovi su neki si- 
savci«. A kada tako napišem ovaj sud, očito je da se. u njemu ne radi 
o supsumciji, nego o identifikaciji opsega pojmova »svi kitovi« i »neki 
sisavci«. 

Teoriju po kojoj je bit svakog suda identifikacija opsega subjekta 
i predikata možemo nazvati teorijom identiteta po opsegu. 

Teorija imanencije Teorija supsumcije i teorija identiteta po opse- 
gu slažu se u tezi da je u sudu riječ o odnosu 
opsega subjekta i predikata. No da li je u sudu doista riječ o opsegu? 
Pogledajmo sud »Tigar je krvoločan«. Prema teoriji supsumcije iz- 
lazilo bi da ovim sudom tvrdimo: tigar je jedna vrsta krvoločnih (stva- 
ri ili bića). Ili: opseg pojma »tigar« dio je opsega pojma »krvoločan«, 
Prerna teoriji identiteta po opsegu izlazilo bi da tim sudom tvrdimo: 
svi tigrovi su neka krvoločna bića. Ili: opseg pojma »svi tigrovi« iden- 
tičan je s opsegom pojma »neki krvoločni«. 

No da li je to doista smisao ovog suda? Nije li mnogo tačnije reći: 
sudom »Tigar je krvoločan« tvrdimo da je krvoločnost jedno od svoj- 
stava tigra, i da je oznaka »krvoločnost« jedna od oznaka pojma »ti- 
gar«. Drugim riječima, nije li smisao ovog suda u tome da se sadržaj 
predikata obuhvati sadržajem subjekta, odnosno u tvrdnji da je sadr- 
žaj predikata imanentan sadržaju subjekta? 

Teorija po kojoj je bit suda u imanentnosti sadržaja predikata sa- 
držaju subjekta nazivamo »teorijom imanencije predikata u subjektu« 
ili, kraće, teorijom imanencije. 

Pored suda »Tigar je krvoločan« ima i mnogo drugih koje je oči- 
gledno najprirodnije interpretirati po ovoj teoriji. Na primjer, »Čovjek 
je smrtan«, »Trava je zelena«. Ali pristalice teorije imanencije tvrde da 
se i oni sudovi od kojih obično polaze pristalice opsegovnih teorija 
mogu bolje shvatiti na osnovu ove teorije. Kit je sisavac zato što ima 
neka svojstva zajednička svim sisavcima. Prema tome sudom »Kit je 
sisavac« tvrdimo da kit posjeduje svojstva sisavca, odnosno da je sa- 
držaj predikata imanentan sadržaju subjekta. 


Teorija identiteta Šta će teorija imanencije reći o sudu »Trokut 

po sadržaju je trostrani geometrijski lik«? Pojmovi »trokut« 

i »trostrani geometrijski lik« imaju isti sadr- 

žaj, pa očito ne možemo tvrditi da je u ovom sudu sadržaj predikata 

imanentan sadržaju subjekta. U nekim sudovima je, dakle, sadržaj 
subjekta i predikata identičan. 

Da li su takvi slučajevi izuzetni? Neki logičari tvrde da to nije izu- 
zetak, nego opće pravilo. Kad sudimo »Tigar je krvoločan«, ne kaže- 
mo ništa o drugim svojstvima koja tigar ima; mislimo samo o tigrovoj 
krvoločnosti. S druge strane, pod krvoločnošću ne mislimo na krvoloč- 
nost hijene ili na krvoločnost ratnog zločinca, nego isključivo na krvo- 
ločnost tigra. Mi dakle zapravo tvrdimo da je krvoločan tigar _-— krvo-. 
ločan tigar, ili da je žigru svojstvena krvoločnost identična s krvoloč- 
nošću koja je svojstvena tigru. Ni u ovom sudu dakle predikat nije 
imanentan subjektu, nego su njihovi sadržaji identični. 

Teoriju po kojoj je bit suda u identificiranju sadržaja subjekta i 
predikata nazivamo teorijom identiteta po sadržaju. 


Relaciona teorija Sve varijante predikacione teorije suda sla- 

suđa žu se u jednom: ako se ostavi po strani 

sporna kopula, u sudu imamo uvijek dva 

člana: subjekt i predikat. No da li baš svaki sud možemo raščla- 
niti na subjekt i predikat? 

Pogledajmo na primjer sud; »Beograd je istočno od Zagreba«. 
Po predikacionoj teoriji »Beograd« bi ovdje bio subjekt, a »isto- 
čno od Zagreba« predikat. Po teoriji supsumcije ovim bi se sudom 
tvrdilo da je opseg pojma »Beograd« dio pojma »istočno od Zagre- 
ba«; prema teoriji identiteta po opsegu ovim se sudom tvrdi da je 
opseg pojma »Beograd« identičan s opsegom pojma »ponešto što 
je istočno od Zagreba«; po teoriji imanencije ovim sudom tvrdimo 
da u sadržaju pojma »Beograd« ima oznaka »istočno od Zagreba«, 
a po teoriji identiteta po sadržaju izlazi da je sadržaj pojma »Beo- 
grad koji je istočno od Zagreba« identičan sa sadržajem pojma 
»ono istočno od Zagreba koje je Beograd«. 

Nijedna od ovih interpretacija nije apsolutno nemoguća; ali ne 
zna se koja je više nategnuta. Ne bi li navedene sudove trebalo 
analizirati na neki drugi način? Neki logičari smatraju da u sudu 
»Beograd je istočno od Zagreba« nije riječ ni o sadržajnom ni o 
opsegovnom odnosu pojmova »Beograd« i »istočno od Zagreba«, 
nego o prostornom ili geografskom odnosu Beograda i Zagreba. 
Prema ovom shvaćanju »Beograd« i »Zagreb« su članovi odnosa, 
a »istočno od« odnos ili relacija u kojoj ti članovi stoje. Ako »Beo. 
grad« označimo slovom »a«, Zagreb slovom »b«, a odnos u kojem 
se oni nalaze slovom R, možemo ovaj sud prikazati formulom: 
»aRb«. 


Na sličan način možemo interpretirati sudove: »Ljubav je jača 
od mržnje«, »Adenauer je stariji od Hruščova«, »Grom je uzrok 
vatre«, Ali šta je sa sudom: »Petar je poslao pismo Jelici po Pa- 
vlu.« I to je očigledno relacioni sud, samo je tu riječ o odnosu iz- 
među četiri člana: Petra, pisma, Jelice i Pavla. Ako ova četiri čla- 
na označimo slovima a, b, c, d, možemo ga prikazati ovako: 
»R (a,b,c, dj«. 

Opća je formula suda po relacionoj teoriji: R (x, y,....), gdje ta- 
čkice upozoravaju da sud može imati više nego dva člana. 

Ova je teorija očigledno šira i elastičnija od predikacione, koju 
može da promatra kao svoj specijalan slučaj (jer je relacija izme- 
đu opsega i sadržaja pojmova također jedna relacija). No da li i 
ona uspješno objašnjava sve vrste suda? 


Egzistencijalna Pogledajmo rečenice: »Svijet postoji«, »Ne- 
teorija suda ma vještica«. Budući da se njima nešto tvr- 

di, i to su očigledno sudovi. A budući da ret 

laciona teorija želi da bude opća teorija suda, to bismo i u ovim 
sudovima morali otkriti članove relacije i relaciju u kojoj se nalaze. 

U sudovima »Svijet postoji« i »Nema vještica« članovi relacije 
bili.bi valjda »svijet« i »postojanje«, odnosno »vještice« i »neposto- 
janje«; ali gdje je sama relacija? I kako je moguće biti u retaciji 
prema nepostojanju? 

Ni predikaciona teorija ne može izići bolje na kraj s ovakvim 
sudovima. Po teoriji supsumcije sudom »Nema vještica« supsumi- 
ramo klasu vještica pod neobičnu klasu »nepostojećih stvari«; po 
teoriji imanencije ovim sudom pripisujemo vještici još neobičnije 
svojstvo da ne postoji. 

Polazeći od ovakvih sudova, neki logičari kažu da treba odba- 
citi i predikacionu i relacionu teoriju suda. U svakom sudu imamo 
samo jedan pojam (subjekt) i bit je suda u priznavanju ili pori- 
canju egzistencije onoga što se tim pojmom misli. U sudu »Svijet 
postoji« subjekt je svijet; u sudu »Nema vještica« subjekt je 
vještica. 

Ali pristalice egzistencijalne teorije suda idu i dalje. Sud »Neki 
trgovci su pošteni« pogrešno je formuliran, kažu oni, pa zbog to- 
ga stječemo utisak da tu imamo subjekt'(»Neki trgovci«) i predi- 
kat (»pošteni«). U stvari tim sudom želimo reći da postoje pošte- 
ni trgovci. A ako tako formuliramo sud, vidimo jasno da tu nema- 
mo subjekt i predikat, nego samo subjekt. Isto tako sudom »Svi 
ljudi su smrtni« tvrdimo »Besmrtni ljudi ne postoje«. 


Ali šta je sa sudom: »Petar šalje pismo Jelici po Pavlu«. Po 
egzistencijalnoj teoriji taj sud bi morao glasiti: »Petar koji šalje 
pismo Jelici po Pavlu postoji«. Koliko je to uvjerljivo, neka uče- 
nik prosudi sam. 


Osvrt na izložene Izložili smo tri glavne teorije suda (predi- 

teorije kacionu, relacionu i egzistencijalnu) i četiri 

glavne varijante predikacione teorije (teori- 

ju supsumcije, teoriju identiteta po opsegu, teoriju imanencije, 
teoriju identiteta po sadržaju). 

Iako se u mnogo čemu razlikuju, sve ove teorije slažu se u dvo- 
jem: 1. Sve one smatraju da postoji jedna svim sudovima zajed- 
nička struktura. 2. Svaka od njih hoće da bude jedino ispravna 
teorija o toj svim sudovima zajedničkoj strukturi. Ova njihova za- 
jednička uvjerenja ujedno su i njihove zajedničke zablude. 

Naše je izlaganje tih teorija pokazalo da se isti sudovi mogu 
interpretirati po raznim teorijama i da se jedan te isti sud može 
izraziti i u predikacionoj, i u relacionoj, i u egzistencijalnoj formi, 
ali da svaki sud ima drugu relativno najadekvatniju formu izraža- 
vanja. Na osnovu toga moglo bi se zaključiti: 

1. Nema apsolutno obavezne opće forme za sve sudove, tj. nema 
takve forme u kojoj bi svaki sud nužno morao biti izražen. 


2. Nema čak ni relativno najbolje forme za sve sudove, nego su 
razni načini izražavanja relativno najadekvatniji različitim sudo- 
vima. 


Međutim, ako nema neke svim sudovima zajedničke forme, 
onda ni određenje forme ne može biti sastavni dio definicije suda. 
To znači da izložene teorije koje hoće da budu teorije o strukturi 
i o biti suda mogu da budu samo teorije o strukturi suda. 


Prema tome možemo ostati pri našoj definiciji suda kao misli 
kojom se nešto poriče ili tvrdi, odnosno kao misli koja je nužno 
istinita ili neistinita (ima neku istinosnu vrijednost). Ovu defini- 
ciju ne moramo (i ne možemo!) dopuniti unoseći u nju određenje 
opće strukture suda. 


Nijedna od izloženih teorija suda ne uspijeva da odredi onu 
pravu, za sve sudove obaveznu formu ili strukturu iz jednostavnog 
razloga što takve forme nema. Ali to ne znači da su te teorije bes- 
mislene ili bezvrijedne, da one ne proširuju našu spoznaju o sudu. 
Ako ne uspijevaju da otkriju opću strukturu suđa, one uspijevaju 
da nas upozore na osnovne tipove ili vrste strukture suda. Time 
već dolazimo do teme idućeg odjeljka ovog poglavlja. 


2. VRSTE SUDOVA 


Uvod Postoji mnogo različitih podjela sudova na 

vrste. Mi ćemo početi s onom podjelom do 

koje nas je dovelo naše raspravljanje u prethodnom odjeljku, s po- 

djelom sudova po strukturi, zatim ćemo prikazati tradicionalnu 

podjelu predikacionih sudova po kvantitetu, kvalitetu, modalitetu 

i relaciji, a najzad ćemo reći nešto o podjeli sudova na jednostavne 
i složene i o osnovnim vrstama složenih sudova. 


Sudovi po Razmatranje relacione, predikacione i egzi- 
strukturi stencijalne teorije suda dovelo nas je do za- 
ključka da nema neke opće, svim sudovima 

zajedničke strukture. Nijedna od tri strukture koje se proglaša- 
vaju za opće nije opća. Ali te tri strukture možemo promatrati kao 

tri osnovne strukture suda. To, drugim riječima, znači da sudove 
možemo podijeliti po strukturi na relacione, predikacione i egzi- 
stencijalne. 


Relacioni su sudovi kojima se nešto tvrdi o međusobnom od- 
nosu dva ili više predmeta. Predmete o čijem odnosu nešto tvrdi- 
mo nazivamo članovima relacije, a odnos u kojem se članovi na- 
laze relacijom. Opća je forma relacionog suda R (a, b,c,...). Re- 
lacione sudove možemo dalje dijeliti na vrste po broju članova re- 
lacije. Možemo naime razlikovati dvočlane ili diadičke relacije 
(»Ivan je stariji od Milana«), tročlane ili triadičke relacije (»Mar- 
ko daje knjigu Mirku«), četveročlane ili tetradičke relacije (»Ni- 
kola šalje pismo Predragu po Borisu«) itd. 

Predikacioni su sudovi u kojima se uspostavlja odnos sadržaja 
i opsega dvaju pojmova koje nazivamo subjektom i predikatom. 
Njihova je opća shema »S P«. Nasuprot logičarima koji su tvrdili 
da se sudom uspostavlja samo sadržajni ili samo opsegovni odnos 
možemo tvrditi da se svakim predikacionim sudom uspostavlja 
i sadržajni i opsegovni odnos između subjekta i predikata. To je 
neizbježno jer su sadržaj i opseg kod pojma povezani. Međutim, 
možemo se složiti da je u predikacionom sudu ponekad težište na 
određenju sadržaja, a ponekad na određenju opsega, pa u skladu 
s tim možemo razlikovati dvije glavne vrste predikacionih sudova: 
atribucione i klasne. 


Egzistencijalnim sudom tvrdi se egzistencija ili neegzistencija 
subjekta, odnosno tvrdi se ili poriče subjekt. Egzistencijalni sud 
javlja se dakle u dvije glavne forme: »S postoji« i »S ne postoji«. 


Iako relacioni i egzistencijalni sudovi nisu manje važni od pre- 
dikacionih, mi ćemo se u daljem izlaganju baviti pretežno ovim 
posljednjim. Uski okviri ovog udžbenika ne dopuštaju da pažljivo 
proučimo sve vrste sudova i zaključaka, pa se moramo ograničiti 
na one koji su najjednostavniji. 


Tradicionalna Podjela sudova na relacione, predikacione i 

Zip egzistencijalne novijeg je datuma jer su re- 

PORJK. Sgpva lacioni i egzistencijalni sudovi »otkriveni« 

tek u 19. vijeku. Prije se smatralo da su svi 

sudovi sastavljeni od subjekta i predikata, tj. da posjeduju predi- 
kacionu formu. 


Međutim, predikacioni sudovi dijeljeni su dalje po kvantitetu, 
kvalitetu, relaciji i modalitetu. Podjelu po kvantitetu, kvalitetu i 
modalitetu nalazimo već kod Aristotela, a podjelu po relaciji do- 


i 51 


dao je Aristotelov učenik Teofrast. Od Aristotela i Teofrasta pre- 
uzeli su je skolastičari, a od njih novovjeki filozofi. Njemački filo- 
zof 18. vijeka I. Kant zaokružio ju je simetrično tako da je kod 
njega dobila ovaj oblik: 

1. Sudovi po kvantitetu: univerzalni, partikularni i singularni. 

2. Sudovi po kvalitetu: afirmativni, negativni i limitativni. 

3. Sudovi po relaciji: kategorički, hipotetički i disjunktivni. 

4. Sudovi po modalitetu: problematički, asertorički i apodik- 
tički. 

Logičari i filozofi nakon Kanta osporavali su neke pojedinosti 
u ovoj podjeli, a podjelu po relaciji većina je logičara danas na- 
pustila. Ipak, dajući svoje podjele sudova, logičari su u 19.i 20. vi- 
jeku najčešće uzimali za polaznu tačku Kantovu podjelu, pa ćemo 
to učiniti i mi u ovom udžbeniku. 


Sudovi po kvantitetu — Sudovi »Svi profesori su rastreseni« i »Sve 

amebe su praživotinje« jako se razlikuju po 
sadržaju; slični su po tome što je u oba suda pojam subjekta mi- 
šljen u čitavom opsegu (dakle »raspodijeljen«). Takve sudove na- 
zivamo općim ili univerzalnim. 

Sudovi »Neki romani su dosadni« i »Neke ptice nisu pjevice« 
također se razlikuju po sadržaju, ali su slični po tome što je u nji- 
ma riječ samo o dijelu opsega pojma-subjekta. Takve sudove na- 
zivamo posebnim ili partikularnim. 


Prema tome da li je u sudu riječ o čitavom opsegu ili o dijelu 
opsega subjekta sve sudove možemo podijeliti na univerzalne i 
partikularne. Budući da je tu riječ o razlici u količini opsega poj- 
ma subjekta, ovu podjelu možemo nazvati podjelom po količini 
ili po kvantitetu. 


Kao posebnu vrstu sudova po kvantitetu Kant, slijedeći Arišto- 
tela i skolastičare, navodi takozvane pojedinačne ili singularne su- 
dove, u kojima pojmom-subjektom mislimo jedan pojedinačni 
predmet. Takvi bi bili sudovi »Kalija je čovjek« i,»Sljeme je vrh 
Zagrebačke gore«. Međutim, kako se u ovakvim sudovima uvijek 
misli čitav opseg subjekta, oni su podvrsta univerzalnih. 


Neki kao posebnu vrstu sudova po kvantitetu navode i tako- 
zvane generalne sudove, kao »Čovjek je smrtan«, »Lav je životi- 
nja«, »Mazga je izdržljiva«, »Sunčanje je zdravo«. Takvi sudovi 
najčešće se misle univerzalno, ali se mogu misliti i partikularno. 
Drugim riječima, njima se obično misli čitav opseg subjekta, ali 
se može misliti i samo dio tog opsega. Opseg u kojem bi trebalo 

misliti subjekt nije izričito naveden jer se takav sud potpuno 
usmjerava na određivanje odnosa između sadržaja subjekta i pre- 
dikata. Nasuprot univerzalnim i partikularnim sudovima, koji su 
kvantificirani, generalni sudovi su nekvantificirani. 


Sudovi po kvalitetu  Sudovima »Svi profesori su rastreseni« i 

»Neki romani su dosadni« zajedničko je to 
što se njima nešto tvrdi. Takve sudove nazivamo jesnim ili afir- 
mativnim. 

Sudovima »Neke ptice nisu pjevice« i »Nijedan pas nije mačka« 
zajedničko je da se njima nešto poriče. Takve sudove nazivamo 
niječnim ili negativnim. 

Afirmativne sudove najlakše prepoznajemo po tome što sadrže 
afirmativnu kopulu »je(st)« ili »je(su)«, negativne po tome što sa- 
drže negativnu kopulu »nije« ili »nisu«. 

Budući da se svakim sudom nešto tvrdi ili poriče, svaki je sud 
afirmativan ili negativan, Podjelu sudova na afirmativne i nega- 
tivne nazivamo podjelom po kakvoći ili po kvalitetu. 

U afirmativne i negativne sudove Kant je kao zasebnu treću 
vrstu dodao beskrajne ili limitativne. To su sudovi s afirmativnom 
kopulom i s negativnim predikatom, dakle sudovi kao »Duša je 
nesmrtna«, »Lažljivci su nepouzdani«, »Zločinci su nepopravljivi«. 
Ovakvi sudovi doista izgledaju kao neka posebna »treća vrsta«. 
Međutim, ako kao kriterij za podjelu sudova po kvalitetu uzmemo 
prirodu kopule, svi su ti sudovi afirmativni, a ako kao kriterij uz- 
memo prirodu predikata, svi su oni negativni. Ni u jednom od ova 
dva slučaja limitativni sudovi ne mogu se, dakle, održati kao po- 
sebna treća vrsta. 


Kombinirana podjela — Sud »Svi profesori su rastreseni« po kvanti- 
po kvantitetu i tetu je univerzalan, a po kvalitetu afirmati- 
kvalitetu š : 
van. Takve sudove nazivamo univerzalno- 
-afirmativnim, a možemo ih prikazati formu- 
lom: »Svi S su P«. Sud »Neki romani su dosadni« po kvantitetu je 
partikularan, a po kvalitetu afirmativan. Nazivamo ga partikular- 
no-afirmativnim, a prikazujemo ga formulom: »Neki S su P«. 
Sud »Nijedan pas nije mačka« po kvantitetu je univerzalan, a 
po kvalitetu negativan. Nazivamo ga univerzalno-negativnim, a pri- 
kazujemo ga: »Nijedan S nije P«. Sud »Neke ptice nisu pjevice« 
po kvantitetu je partikularan, a po kvalitetu negativan. Nazivamo 
ga partikularno-negativnim, a prikazujemo ga: »Neki S nisu P«. 

GRAFIČKI PRIKAZ ODNOSA MEĐU POJMOVIMA 
U ČETIRI GLAVNE VRSTE SUDOVA PO KVANTITETU I KVALITETU 


P 


o 


Sa. Univerzalno-afirmativni sud 


8b. Univerzalno-afirmativni sud 


9a. Univerzalno-negativni sud 


10a. Partikularno-afirmativni sud 


P 


lila. Partikularno-negativni sud 

10b. Partikularno-afirmativni sud 


lib. Partikularno-negativni sud 


Podjelu sudova na univerzalno-afirmativne, partikularno-afir- 
mativne, univerzalno-negativne i partikularno-negativne nazivamo 
kombiniranom podjelom po kvantitetu i kvalitetu. 

Zaključci čiji su elementi ove četiri vrste sudova imaju veliku 
ulogu u nauci i u svakodnevnom životu. Takve zaključke vrlo je 
detaljno proučio još Aristotel, i učenje o njima još je i danas je- 
dan od glavnih dijelova logike. Zato je važno da učenik dobro 
upamti i tačno razlikuje ove četiri vrste sudova. 


Budući da se u logici tako mnogo govorilo o ovim vrstama su- 
dova, još je u srednjem vijeku pronađen način da se oni kratko 
označe. Tako se univerzalno-afirmativni sud označava slovom »a«, 
partikularno-afirmativni slovom »i«, univerzalno-negativni slovom 
»€«, a partikularno-negativni slovom »o«. Izbor ovih vokala nije 
slučajan. Vokali »a« i »i« prva su dva vokala u latinskoj riječi 
»affirmo« (»tvrdim«), a vokali »e« i »o« pojavljuju se u latinskoj 
riječi »nego« (»niječem«). 

Umjesto pomoću »Svi S su P« neki logičari prikazuju univer- 
zalno-afirmativni sud formulom »SaP«. Na sličan način preostale 
tri vrste suda možemo pisati »SiP«, »SeP«, »SoP«. 


To znači da svaku od ove četiri vrste sudova možemo pisati na 
tri načina: 
Univerzalno-afirmativni: »Svi S su P«, »S a P«, »a«, 
Partikularno-afirmativni: »Neki S su P«, »S i P«, »i«, 
Univerzalno-negativni: »Nijeđan S nije P«, »S e P«, »e«, 
Partikularno-negativni: »Neki S nisu P«, »S o P«, »0«. 


Sudovi po Pogledajmo sudove »Ionesco je možda naj- 

modalitetu popularniji suvremeni dramatičar« i »Kiša 

i je vjerovatno prestala«. Riječ »možda« u 

prvom sudu i riječ »vjerovatno« u drugom sudu imaju sličnu 

funkciju. One upozoravaju da je moguće da su subjekt i predikat 

u ovim sudovima povezani onako kako se to sudom iskazuje, ali 

da to nije sigurno. Takve sudove kojima se određena veza između 

subjekta i predikata postavlja samo kao moguća ili vjerovatna na- 
zivamo problematičkim. 


Uzmimo sudove »Sve živo mora umrijeti« i »Željezo nužno to- 
ne«. Riječ »mora« u prvom sudu i riječ »nužno« u drugom sudu 
imaju sličnu funkciju. One kažu da iskazani odnos između subjek- 
ta i predikata u ovim sudovima doista postoji i da je nužno ona- 
kav kakav jest. Sudove kojima tvrdimo da nešto nužno jest (mora 
biti) onako kako jest nazivamo apodiktičkim, 

U sudovima koje smo navodili u prethodnim odjeljcima ovog 
udžbenika (»Svi profesori su rastreseni«, »Neki romani su dosad- 
ni« itd.) nema riječi »možda«, »vjerovatno«, »mora«, nužno« ni 
njima sličnih. Sudovima u kojima takvih riječi nema tvrdimo da 
nešto doista jest tako kako se tvrdi (premda to tako kako jest ne 
mora biti). Takve sudove zovemo asertoričkim. 


Podjelu sudova na problematičke, asertoričke i apodiktičke na- 
zivamo podjelom po načinu ili modalitetu. 


Neki su logičari tvrdili da podjela sudova po modalitetu nije 
logička nego psihološka. Suvremena logika odbacila je takvo sta- 
novište. U ovu podjelu trebalo bi međutim unijeti jednu korektu- 
ru. Nije najispravnije da se sudovi po modalitetu dijele neposred- 
no na asertoričke, problematičke i apodiktičke, nego bi sve sudove 
trebalo podijeliti najprije na: 1. nemođalne (asertoričke) i 2. mo- 
dalne, a modalne bi zatim trebalo podijeliti na: a) apodiktičke i b) 
problematičke. 

Ža označavanje modalnih sudova uobičajilo se u suvremenoj 
logici da se ispred znaka za sadržaj suda stavi vodoravno položen 
ili iskrenut kvadratić. Ako sud »Željezo tone u vodi« označimo slo- 
vom »p«, onda sud »žŽeljezo možda tone u vodi« možemo označiti 
»Op«, a sud »željezo nužno tone u vodi« »rjp«. 


Sudovi po relaciji Uz podjelu sudova po kvantitetu, kvalitetu 

i modalitetu mnogi logičari još i danas do- 

daju podjelu po relaciji — na kategoričke, hipotetičke i disjunktiv- 
ne. Ova podjela objašnjava se i obrazlaže otprilike ovako: 

U sudu »žŽeljezo je teško« neposredno povezujemo subjekt i 
predikat, ne uvjetujući njihov odnos ničim drugim. Isto vrijedi i za 
sve naprijed navedene primjere za sudove (»Tigar je krvoločan«, 
»Kit je sisavac« itd.). Sudove u kojima povezanost subjekta i pre- 
dikata nije ničim uvjetovana nazivamo kategoričkim. Njihova je 
opća forma »S P«. 

U sudu »Ako kiša pada, trava raste«, odnos između »trave« i 
»rastenja« nije bezuvjetan, nego je uvjetovan padanjem kiše. Isto 
tako u sudu »Ako učenici marljivo uče, nastavnik je zadovoljan« 
odnos između »nastavnika« i »zadovoljstva« nije neuvjetovan, nego 
je uvjetovan marljivim učenjem đaka. Takve sudove u kojima je 
odnos između subjekta i predikata nečim uvjetovan nazivamo Žži- 
potetičkim. Njihova je opća forma: »Ako je AB, onda je CD«. 

Uzmimo najzad sudove: »On je lud ili genijalan« i »Ili Dubrov- 
nik ili Opatija nalazi se u Istri«. U prvom sudu izričemo da se su- 

bjekt povezuje s jednim od dva predikata, u drugom sudu predi: 
kat se povezuje s jednim od dva navedena subjekta. Prvi sud mo- 
žemo shematski prikazati pomoću »S je P, ili Px«, drugi pomoću 
»S; ili S, je P«. Ovakve sudove nazivamo disjunktivnim. 

Podjelu sudova na kategoričke, hipotetičke i disjunktivne nazi- 
vamo podjelom po relaciji, jer je u ove tri vrste suda odnos izme- 
đu subjekta i predikata različit (u jednom slučaju uvjetovan, u 
drugom bezuvjetan, u trećem rastavni). 


Sudovi po složenosti — Pogledajmo malo pažljivije podjelu sudova 

po relaciji. Kategorički sud »Tigar je krvo- 
ločan« ne može se raščlaniti na neke jednostavnije sudove, ali se 
može raščlaniti na pojmove »tigar« i »krvoločan«. Isto vrijedi i za 
druge kategoričke sudove. Takve sudove koji se ne mogu raščla- 
niti na sudove, nego samo na pojmove, možemo nazvati jednostav- 
nim (neki ih nazivaju atomskim). 

Hipotetički sud »Ako kiša pada, ulice su vlažne« sadrži kao 
svoje dijelove jednostavne sudove: »Kiša pada« i »Ulice su vlažne«. 
Takve sudove koji kao svoje dijelove sadrže druge sudove može- 
mo nazvati složenim (neki ih nazivaju molekularnim). Za razliku 
od takozvanih kategoričkih sudova, koji su jednostavni, takozvani 
hipotetički sudovi su složeni. 

Disjunktivni sud »Dubrovnik ili Opatija je u Istri« može izgle- 
dati ni jednostavan, ni složen. U njemu imamo dva subjekta, a je- 
dan predikat, dakle previše za jedan sud, a premalo za dva. No 
nije li taj sud zapravo skraćeni izraz za sud: »Ili je Dubrovnik u 
Istri ili je Opatija u Istri«? I nije li, kad ovako izrazimo naš dis- 
junktivni sud, jasno da on u sebi sadrži jednostavne sudove: »Du- 
brovnik je u Istri« i »Opatija je u Istri«? Možemo dakle reći da je 
i disjunktivni sud složen. 


Ako su svi jednostavni sudovi »kategorički« i ako su disjunk- 
tivni i hipotetički sud samo dvije vrste složenog suda, znači da 
kategorički, hipotetički i disjunktivni sud nisu tri ravnopravne 
forme suda, nego da sve sudove treba prije svega podijeliti po slo- 
ženosti na jednostavne i složene. Da li se svi složeni sudovi mogu 
podijeliti na hipotetičke i disjunktivne ili ima još nekih vrsta slo- 
ženih sudova, posebno je pitanje o kojem ćemo nešto reći malo 
kasnije. Prije nego što prijeđemo na to, moramo pobliže pogledati 
u čemu je bit hipotetičkog i disjunktivnog suda, i kako su oni sa- 
stavljeni od jednostavnih sudova koji su njihovi dijelovi. 

Hipotetički ili Razmotrimo hipotetički sud »Ako kiša pada, 
implikativni sud onda su ulice vlažne«. Sastavni su dijelovi 
ovog složenog suda jednostavni sudovi »Ki- 

ša pada« i »Ulice su vlažne«. Ako čitav jednostavni sud »Kiša pa- 
da« označimo slovom »p«, a čitav sud »Ulice su vlažne« slovom 
»gq«, možemo naš složeni sud prikazati shemom »ako p, onda qa. 


Budući da svaki sud mora imati neku istinosnu vrijednost, tj. 
biti istinit ili neistinit, to neku istinosnu vrijednost moraju imati 
i jednostavni sudovi »p« (»Kiša pada«) i »q« (»Ulice su vlažne«) i 
složeni sud »ako p, onda q« (»Ako kiša pada, ulice su vlažne«). U 
kakvom su odnosu istinosne vrijednosti sudova »p« i »q« i istino- 
sna vrijednost suda »ako p, onda q«? 


Pretpostavimo da tvrdimo: »Ako kiša pada, ulice su vlažne«. 
Ako želimo provjeriti da li je to istina, možemo razmatrati razne 
slučajeve. 

Ako je istina da kiša pada i da su ulice vlažne, smatrat ćemo 
to potvrdom istinitosti našeg složenog suda; ako bi naprotiv bilo 
moguće da kiša pada, a da ulice nisu vlažne, to bi značilo da naš 
složeni sud nije istinit. Drugim riječima, ako su istiniti jednostav- 
ni sudovi p i q, onda je istinit i složeni sud »ako p, onda q«. Ako 
je, naprotiv, sud »p« istinit, a sud »q« neistinit, onda je neistinit i 
sud »ako p, onda q«. 

Pretpostavimo da su sudovi »p« i »q« neistiniti, tj. da kiša ne 
pada i da ulice nisu vlažne. Da li to znači da je i složeni sud »ako 
p, onda q« neistinit? Nipošto. Mi smo tvrdili da su uvijek kad kiša 
pada ulice vlažne, pa kad nema ni kiše ni vlažnih ulica, to samo 
potvrđuje istinitost našeg suda. Možemo dakle reći da je sud »ako 
p, onda q« istinit i onda kada su jednostavni suđovi »p« i »g« ne- 
istiniti. 

Pretpostavimo najzad da je »p« neistinit,a »q« istinit, tj. da kiša 
ne pada, a da su ulice ipak vlažne. U prvi mah nam se čini da u 
tom slučaju sud »ako p, onda q« mora biti neistinit. Ali ako malo 
bolje razmislimo, vidjet ćemo da nije tako. Tvrdeći »Ako kiša pa- 
da, ulice su vlažne« ne tvrdimo da su ulice vlažne samo kad kiša 
pada, i da ne mogu biti vlažne kad ih, rečimo, netko polije vodom. 
To znači da je sud »ako p, onda q« istinit iu slučaju kada je sud 
p neistinit, a sud q istinit. 

Rezimirajući četiri razmotrena slučaja, možemo reći: 

1. Kada su i »p« i »q« istiniti, onda je »ako p, onda qa istinit. 

2. Kada je »p« istinit, a »q« neistinit, onda je »ako p, onda q« 

neistinit. 

3. Kada je »p« neistinit, a »q« istinit, onda je »ako p, onda q« 
istinit. 
4. Kada su i »p« i »q« neistiniti, onda je »ako p, onda q« istinit. 


Ovaj rezime možemo još kraće i preglednije prikazati tablicom: 


ako p, onda q 


istinit istinit istinit 
istinit neistinit neistinit 
neistinit istinit istinit 
neistinit neistinit istinit 


Budući da se ovom tablicom prikazuje odnos između istinosnih 
vrijednosti jednostavnih sudova i istinosnih vrijednosti složenog 


suda, možemo je nazvati tablicom istinosnih vrijednosti ili, kraće, 
istinosnom tablicom. 


Ako istinitost označimo slovom »I«, a neistinitost slovom »N«, 
gornju tablicu možemo kraće napisati ovako: 


ako p, onda q 


Neki logičari radije označavaju istinitost brojkom »1«, a neisti- 
nitost brojkom »0«. Ako prihvatimo taj način označavanja, onda 
istu istinosnu tablicu možemo napisati i na ovaj način: 


ako p, onda q 

Složeni sud »ako p, onda q«, čija istinitost na prikazani način 
zavisi od istinitosti jednostavnih sudova na koje se može raščla- 
niti, tradicionalno je nazivan »hipotetičkim«. Moderni logičari na- 
zivaju takav sud najčešće implikativnim, a odnos među jednostav- 
nim sudovima koji ga čine implikacijom. 

Ako za označavanje implikacije uvedemo znak »5«, onda impli- 
kativni sud možemo simbolički prikazati »p2>q«. Ovu formulu tre- 
ba čitati: »ako p, onda q«. 


Disjunktivni i Pogledajmo disjunktivni sud »Ili grmi il se 

alternativni sud zemlja trese«. Ako jednostavni sud »Grmi« 

označimo slovom »p«,a jednostavni sud »Ze- 

mlja se trese« slovom »q«, ovaj složeni sud možemo prikazati for- 

mulom »ili p, ili q«. Kakav je odnos između istinosne vrijednosti 

jednostavnih sudova »p« i »q« i istinosne vrijednosti složenog su- 
da »ili jap ili q«? 

Da bi sud »ili p, ili q« bio istinit, očito je da bar jedan od dva 
suda »p« i »q« mora biti istinit, ali da ne smiju biti oba. To znači 
da je ovaj složeni sud istinit kada je sud »p« istinit, a sud »q« 
neistinit, kao i onda kad je sud »q« istinit, a sud »p« neistinit. Naš 
složeni sud neistinit je, naprotiv, kad su oba jednostavna suda isti- 
nita ili kad su oba nestinita. 


To znači da bi se naš gornji sud mogao prikazati ovakvom tab- 
licom (navodimo je odmah u tri varijante): 


I | II nI 
pola  jilipiliaj pila iipiliq po a ili p,iliq 
istinit | istinit |neistinit: I I | N | je Med > sf 
i istinit |meistinit| istinit | l N 1 SE m i | 1 
ineistinit, istinit | istinit N I Ho 7:0 A 
| neistinit |neistinit | neistinit; N N N | 0 Dg 0 


Rije ELI : . 


Sud »Petar je lijen ili glup« možemo napisati formulom »p ili q«. 
Ovim sudom ne tvrdimo da je Petar samo jedno ili drugo, nego 
tvrdimo da je Petar u najmanju ruku jedno od dvoga, a možda i 
oboje. To znači da je ovaj složeni sud istinit kad je bar jedan od 
dva jednostavna suda istinit, kao i onda kađa su oba istinita. Mo- 

žemo ga dakle prikazati ovakvom istinosnom tablicom (dajemo je 
ponovo u tri varijante): 


istinit | istinit | istinit 
istinit ,ncistinit( istinit 
neistinit| istinit | istinit 


neistinit | neistinit | neistinit 
| i | ; 


Sudovi forme »ili p, ili q«, kojima se tvrdi da je jedan (ali sa- 
mo jedan) od dva jednostavna suda istinit, ponekad se nazivaju 
»disjunktivnim«, jednako kao i sudovi forme »p ili q«, kojima se 
tvrdi da je najmanje jedan od dva sastavna suda istinit, ali da su 
možda i oba. Kako ne bismo brkali ove različite vrste sudova, sudo- 
ve forme »ili p ili q« možemo nazvati »ekskluzivno disjunktivnim«, 
a sudove forme »p ili q« »inkluzivno disjunktivnim«. Još je bolje 
da ekskluzivno disjunktivne sudove nazovemo alternativnim, a ink- 
luzivno disjunktivne jednostavno disjunktivnim. 


Odnos između dva člana disjunktivnog suda nazivamo disjunk- 
cijom, a prikazujemo ga znakom »V«. Odnos između dva člana al- 
ternativnog suda nazivamo alternativom, a prikazujemo ga znakom 
»A«. Opća je forma disjunktivnog suda dakle: »pVq« (čitaj: p 
ili q), a opća je forma alternativnog suda »pAq« (čitaj: ili p ili q). 


Konjunktivni sud Nije se teško uvjeriti da pored implikativ- 
nog, disjunktivnog i alternativnog suda po- 
stoje i druge vrste složenih sudova. 


Uzmimo, na primjer, sud: »Snijeg pada i vjetar duva«. Ako »Sni- 
jeg pada« označimo sa »p«, a »vjetar duva« sa »q«, dobivamo ob- 
lik »p i q«. I to je očigledno složeni sud, čija je istinitost povezana 
na određeni način s istinitošću sastavnih jednostavnih sudova. 

Složeni sud »p i q« istinit je samo kad su istinita oba sastavna 
jednostavna suda, a neistinit je kad je neistinit jedan od ova dva 
suda, kao i onda kada su neištinita oba. To znači da ga možemo 
prikazati slijedećom tablicom (dajemo je ponovo u tri oblika): 

istinit 
istinit 
neistinit 


Sud oblika »p i q« nazivamo konjunktivnim sudom, a odnos iz- 
među sudova koji su elementi konjunktivnog suda konjunkcijom. 
Konjunkciju prikazujemo znakom »-«, a konjunktivni sud formiu- 
lom »p-q« (čitaj: pi q). 


Binegativni sud Uzmimo sada sud: »Niti grmi nit' se zemlja 
trese«. Njegova je formula »Ni p ni g«. Dok 
je konjunktivni sud istinit samo u slučaju kada sui piq istiniti, 
binegativni sud je istinit samo kad su i p i q neistiniti. Sud je ne- 
istinit ne samo onda kad i grmi i trese se zemlja nego i onda kad 
samo grmi ili se samo trese zemlja. Njegova bi istinosna tablica, 
dakle, izgledala ovako (pošto je učenik već naučio da čita te tabli- 
ce, navodimo je samo u dva kraća oblika, izostavljajući onaj treći. 
dugački): 


nipniq 


Prikazane sudove oblika »ni p ni q« nazivamo binegativnim, a 
odnos između dva sastavna suda složenog binegativnog suda bine- 
gacijom. Binegaciju prikazujemo simbolom » | «, a binegativni sud 
formulom »p 4 q« (čitaj: ni pniq). 


Pojam istinosne Pored razmotrenih vrsta složenih sudova 

funkcije (implikativni, disjunktivni, alternativni, ko- 

njunktivni, binegativni) postoje i drugi ob- 

lici složenih sudova od dva člana. Također ima složenih sudova koji 
se mogu raščlaniti na više nego na dva člana. 

Prije nego što sistematski pregledamo još neke vrste složenih 
sudova, treba upozoriti na nešto što je zajedničko svim dosad raz- 
motrenim,a i mnogim drugim (ne svim!) vrstama složenih sudova: 
u tim sudovima istinosna vrijednost složenog suda zavisi na neki 
način (kod raznih vrsta složenih sudova na razne načine) od isti- 
nosnih vrijednosti jednostavnih sudova, koji su njihovi elementi. 
Zato možemo reći da su takvi složeni sudovi zstinosne funkcije jed- 
nostavnih sudova od kojih .su sastavljeni. 


Sistematski pregled — Prema tome da li istinitost složenog suda zavi- 

binarnih  istinosnih si od jednog, dva, tri ili više jednostavnih su- 

funkcija dova možemo istinosne funkcije dijeliti na sin- 

gularne, binarne, trinarne (ili monadičke, dia- 

dičke, triadičke) itd. Pokušajmo napraviti iscrpan pregled svih binarnih 
istinosnih funkcija. 

Budući da svaki od dva suda p i q može imati jednu od dvije isti- 
nosne vrijednosti (I, N), postoje četiri moguće kombinacije istinosnih 
vrijednosti p i q (II, IN, NI, NN). Ako bismo pretpostavili da svakoj 
od navedene četiri kombinacije istinosnih vrijednosti sudova kompo- 
nenti može odgovarati bilo koja od dvije moguće istinosne vrijednosti 
složenog suda, mogli bismo zaključiti da se istinosne vrijednosti slože- 
nog binarnog suda mogu korelirati s navedene četiri kombinacije 
istinosnih vrijednosti jednostavnih sudova na ovih šesnaest načina: 


Ako pažljivo razmotrimo šesnaest rubrika gornje tablice, vidjet će- 
mo da su u svakoj od njih istinosne vrijedosti I i N raspoređene druk- 
čije nego u ma kojoj drugoj. No da li svaka od rubrika 1—16 može da 
se promatra kao istinosna tablica jedne od posebnih istinosnih funkcija 
sudova p i q? Ako razmislimo, vidjet ćemo da to nije slučaj, jer neke 
rubrike ne prikazuju istinosnu tablicu nijedne istinosne funkcije. 

Istinosna tablica broj 4 potpuno se poklapa s istinosnom tablicom 
samog suda »p«, što znači da tu nemamo posla s funkcijom sudova »p«i 
»q«, nego sa samim »p«, a istinosna tablica broj 6 potpuno se poklapa s 
tablicom suda »q«, što znači da ni tu nemamo istinosnu funkciju dvaju 
sudova »p« i »q«, nego sam sud »q«, Istinosne vrijednosti u tablici broj 
13 obrnute su od istinosnih vrijednosti suda »p« (u slučajevima kad u 
tablici za »p« imamo »I«, u tablici 13 imamo »N«, a u slučajevima kad 
u tablici za »p« imamo »Na«, u tablici 13 imamo »I«), a istinosne vri- 

jednosti u tablici broj 11 obrnute su od istinosnih vrijednosti suda »q«. 
To znači da je tablica broj 13 istinosna tablica suda »ne—p«, a tablica 
broj 11 istinosna tablica suda »ne—q«. A »—p« i »—q« nisu binarne 
funkcije sudova »p« i »q«, nego je »—p« singularna (monadička) 
funkcija suda »p«, a »—g« monadička funkcija suda »q«. 

Pod brojem 1 imamo istinosnu tablicu složenog suda koji je istinit 
u svakom slučaju, bez obzira na to kakve su istinosne vrijednosti su- 
dova »p« i »q«, a pod brojem 16 imamo istinosnu tablicu suda koji je 
u svakom slučaju neistinit, bez obzira na to kakve su istinosne vrijed: 
nosti sudova »p« i »q«. Složeni sud koji je istinit bez obzira na 
istinosnu vrijednost svojih komponenti naziva se tautologija, složeni 
sud koji je neistinit bez obzira na istinosne vrijednosti komponentnih 
jednostavnih sudova naziva se kontrađikcija. Tautološki su, na primjer, 
sudovi »p2p«, »pV—p«, »(p:q)2>p«, a kontradiktorni su sudovi 
»P.—p«, »(p+q)-(—p-—q)«. Budući da istinosne vrijednosti tauto- 
logije i kontradikcije ne zavise od istinosnih vrijednosti elementarnih 
sudova, to se ni tautologija i kontradikcija ne mogu smatrati istino- 
snim funkcijama svojih sastavnih sudova. 


Ako odbacimo šest spomenutih mogućnosti, preostaje nam deset 
binarnih istinosnih funkcija. Binarne istinosne funkcije, čije su istino- 
sne tablice pod brojem 2, 5, 8, 10, 15, poznajemo već otprije. Broj 2 je 
disjunkcija, broj 5 — implikacija, broj 8 — konjunkcija, broj 10 — 
alternativa, broj 15 — binegacija. 

Sud prikazan istinosnom tablicom broj 3 možemo nazvati konver- 
zna implikacija, a čitati ga »ako q, onda p«, ili »p ako q« (pCq), sud 
prikazan tablicom broj 7 je ekvivalencija ili dvostruka implikacija, a 
možemo ga čitati »p je ekvivalentno sa q« ili »ako p, onda g; i ako q, 
onda p« (p=q). Broj 9 je inkompatibilnost ili nespojivost, a čitamo 
ga »ne: i pi q« (p|q); broj 12 je direktna neimplikacija, a čitamo ga 
»ne: ako p, onda q« (p-b p); broj 14 je konverzna neimplikacija, a 
čita se »ne: ako g, onda p« (pd q). 

Na osnovu svega što je naprijed rečeno sudove koje prikazuju šesna- 
est navedenih istinosnih tablica možemo označiti slijedećim imenima 
i pisati ovako: 


1. III tautologija 

2. IN disjunkcija (p V q) 

3. IINI konverzna implikacija (pCq) 
4, IINN (p) 

5. INII implikacija (p>q) 

6. ININ (q) 

7. INNI ekvivalencija (p = q) 
8. INNN konjunkcija (p-q) 

9. NIII inkompatibilnost (p|q) 
10. NIIN alternativa (p A q) 

Jl. NINI (—q) 


KA 


12. NINN direktna ncimplikacija (p =bq) 
13. NNII (—p) 

14. NNIN konvcrzna neimplikacija (pctrq) 
15. NNNI binegacija (p!q) 

16. NNNN kontradikcija 


Od navedenih šesnaest sudova četiri su sudovi »p« i »q« i njihove 
negacije, njih deset — istinosnc funkcije tih dvaju sudova, a dva (tau-. 
tologija i kontradikcija) složeni sudovi, čija istinosna vrijednost ne za- 
visi od istinosne vrijednosti jednostavnih sudova. Od deset binarnih 
istinosnih funkcija najvažnije je da upamtimo disjunkciju, alternativu, 
konjunkciju, implikaciju i ekvivalenciju. 


3. ODNOSI MEĐU SUDOVIMA 


Uvod U prethodnom odjeljku upoznali smo, među 
ostalim, dvije neobično važne podjele sudo- 

va: 1. kombiniranu podjelu jednostavnih predikacionih sudova po 
kvantitetu i kvalitetu na sudove a, i, e, o i 2. podjelu složenih su- 
dova na implikativne, disjunktivne, alternativne, konjunktivne i 
bincgativne. U ovom odjeljku razmotrit ćemo odnose u kojima se 
nalaze sudovi unutar ovih podjela. Razmatranje tih odnosa važno 
je jer se na njima zasnivaju neki od najvažnijih oblika zaključaka. 


Kontrarni sudovi Pogledajmo sudove »Svi ljudi su smrtni« i 
»Nijedan čovjek nije smrtan«. Oba suda 
imaju isti subjekt i isti predikat. Međutim, dok je prvi sud uni- 
verzalno-afirmativan, drugi je univerzalno-negativan. Oba suda 
imaju dakle isti kvantitet (oba su univerzalna), ali se razlikuju po 
kvalitetu (jedan je afirmativan, a drugi negativan). Univerzalno- 
-afirmativni i univerzalno-negativni sud s istim subjektom i predi- 
katom nazivamo suprotnim ili kontrarnim, a odnos u kojem se oni 
nalaze suprotnom oprekom, kontrarnom opozicijom ili, kraće, kon- 
trarnošću. 


Kakav je odnos između istinitosti dvaju kontrarnih sudova? 
Očito je da dva kontrarna suda ne mogu biti oba istinita. Ne mogu 
biti istiniti i »Svi ljudi su smrtni« i »Nijedan čovjek nije smrtan«. 
Bar jedan od njih mora biti neistinit. Navedeni primjer može za- 
vesti na pretpostavku da jedan od njih mora biti i istinit. Jer: 

»Svi ljudi su smrtni« je istinit sud. Međutim, ako pogledamo kon- 
irarne sudove »Svi trgovci su pošteni« i »Nijedan trgoyac nije po- 
šten«, uvidjet ćemo da su ponekad i oba kontrarna suda neistinita. 

Općenito možemo tvrditi: Oba kontrarna suda ne mogu biti 
istinita, ali oba mogu, premda ne moraju, biti neistinita. Bar jedan 
od dva kontrarna suda uvijek je neistinit, a ponekad su neistinita 
i oba. 


Kontradiktorni Sudovi »Svi ljudi su smrtni« i »Neki ljudi 
sudovi nisu smrtni« imaju isti subjekt i predikat, 
ali se razlikuju i po kvantitetu i po kvali- 
tetu; prvi je univerzalnosafirmativan, a drugi partikularno-nega- 
tivan. Univerzalno-negativan sud »Nijedan čovjek nije smrlan« i 
partikularno-afirmativni sud »Neki ljudi su smrtni« također imaju 
isti subjekt i predikat, a razlikuju se i po kvantitetu i po kvalitetu. 
Dva suda koji imaju isti subjekt i predikat, a razlikuju se i po 
kvantitetu i po kvalitetu nazivamo protivurječnim ili kontradiktor- 
nim, a odnos među njima protivurječnom oprekom, kontradiktor- 
nom opozicijom ili, kraće, kontradikcijom. 

Nije teško vidjeti da oba kontradiktorna suda ne mogu biti 
istinita. Ako je istinit sud »Svi trgovci su pošteni«, ne može biti 
istinit sud »Neki trgovci nisu pošteni«. Međutim, dva kontradik- 
torna suda ne mogu biti ni oba neistinita. Ako je neistinit sud: 
»Svi trgovci su pošteni«, onda mora biti istinit njemu kontradik- 
torni sud »Neki trgovci nisu pošteni«. 

Možemo dakle reći: Dva kontradiktorna suda ne mogu biti ni 
oba istinita, ni oba neistinita. Uvijek je jedan od njih istinit, a 
drugi neistinit. 


Subalternirajući i Za univerzalno-afirmativni sud »Svi ljudi su 
subalternirani sud smrtni« 1 partikularno-afimativni sud »Ncki 
ljudi su smrtni« kažemo da se nalaze u od- 
nosu subalternacije. Isto možemo reći za univerzalno-negativni sud 
»Nijedan čovjek nije smrtan« i partikularno-negativni sud, »Neki 
ljudi nisu smrtni«. Subalternacija je dakle odnos između dva suda 
s istim subjektom i pređikatom, koji imaju isti kvalitet, ali se raz- 
likuju po kvantitetu. Od dva suda koja su u odnosu subalternacije, 
jedan, onaj univerzalni, nazivamo subalternirajućim, a drugi, onaj 
partikularni, — subalterniranim. 


U svakodnevnom govoru sudovi forme »Neki S su P« mogu se 
shvatiti na razne načine. Možemo ih shvatiti u smislu »Samo neki 

(a nikako ne svi) S su P«, ali i u smislu »Bar neki (a možda čak 
i svi) S su P«. U logici se sudovi forme »Neki S su P« uvijek shva- 
ćaju u drugom smislu, tj. kao »Bar neki S su P«. 

Ako vodeći računa o tom objašnjenju razmotrimo odnos izme- 
đu istinosnih vrijednosti subalternirajućeg i subalterniranog suda, 
jasno proizlazi slijedeće: Kad je istinit subalternirajući sud, mora 
biti istinit i .subalternirani; kad je neistinit subalternirani, mora 
biti neistinit i subalternirajući. Međutim, kad je subalternirajući 
sud neistinit, subalternirani sud može biti istinit ili neistinit; a kad 
je subalternirani sud istinit, subalternirajući sud može biti istinit 
ili neistinit. 

Prema tome: Subalternirajući i subalternirani sud mogu biti 
oba istinita, ali mogu biti i oba neistinita. Također je moguće da 
subalternirajući sud bude neistinit, a subalternirani istinit. Ali 
nije moguće da subalternirajući sud bude istinit, a subalternirani 
neistinit. 


Supkontrarni Dva suda s istim subjektom i predikatom, 

sudovi od kojih je jedan partikularno-afirmativan 

(npr. »Neki trgovci su pošteni«), a drugi 

partikularno-negativan (npr. »Neki trgovci nisu pošteni«), naziva- 

mo podsuprotnim ili supkontrarnim, a odnos među njima podsu- 

protnom oprekom, supkontrarnom opozicijom, ili, kraće, supkon- 
trarnošću, 

Ako je jedan supkontrarni sud, recimo sud »i«, neistinit, onda 
njegov kontradiktorni sud, u ovom slučaju sud »e«, mora biti isti- 
nit, a ako je sud »e« istinit, mora biti istinit i njegov subalterni- 
rani sud »o«, koji je u odnosu na sud »i« supkontraran. To znači 
da od dva supkontrarna suda bar jedan mora biti istinit. U prvi 
mah moglo bi se učiniti da od dva supkontrarna suda također je- 
dan mora biti neistinit. Ali to nije tako. Jedan od dva supkontrar- 
na suda može biti neistinit (npr. kod sudova »Neki ljudi su smrt- 
ni« i »Neki ljudi nisu smrtni«), ali su ponekad i oba istinita (npr. 
»Neki trgovci su pošteni« i »Neki trgovci nisu pošteni«). 

O istinitosti supkontrarnih sudova možemo dakle reći: Oba sup- 
kontrarna suda mogu biti istinita,ali ne mogu biti oba neistinita. 
Jedan od njih uvijek je istinit, a ponekad su istinita i oba, 

Upravo razmotrene odnose među sudovima po kontrarnosti, 
kontradikciji, subalternaciji i supkontrarnosti možemo prikazati 
pomoću takozvanog logičkog kvadrata (v. sliku). 

A KONTRARNOST E 


SUBALTERNACIJA 
SUBALTERNACIJA 


] SUBKONTRARNOST O 


Odnosi među Razmotrimo bar malo i odnose među navede- 
složenim sudovima nim vrstama složenih sudova (implikativnim, 
disjunktivnim, alternativnim, konjunktivnim, 

binegativnim). 

Ako razmislimo o odnosu između istinitosti implikativnog suda 
»Ako kiša pada, ulice su vlažne« (»ako p, onda q«) i disjunktivnog su- 
da »Kiša ne pada ili su ulice vlažne« (»ne p ili q«), uvidjet ćemo da je 
nemoguće da prvi sud bude istinit, a drugi neistinit, ili da prvi bude 
neistinit, a drugi istinit. Ako je istinit sud »ako p, onda q«, mora biti 
istinit i sud »ne p ili q«. A ako je neistinit sud »ako p, onda q« mora 
biti neistinit i sud »ne p ili q«. Drugim riječima, dva navedena suda, od 
kojih je jedan implikativan, a drugi disjunktivan, imaju u svakom slu- 
čaju istu istinosnu vrijednost. Dva takva suda nazivamo jednakovrijed- 
nim ili ekvivalentnim. 

Da su sudovi »ako p, onda q« (»p2q«) i »ne p ili q« (»—p V q«) 
ekvivalentni, možemo se uvjeriti ako napravimo njihove istinosne ta- 
blice. Tablicu suda »p 2 q« (ako p, onda q) znamo. Ona glasi: 


P q i p>q 
|, 
bod I | I 
| I N N 
N I | I 
N N I 


Sud »ne-p«, koji je kontradiktoran u odnosu na sud »p«, te je ne- 
istinit uvijek kad je sud »p« istinit, a istinit, kad je ovaj neistinit, mo- 
žemo pisati »—p«. Složeni disjunktivni sud »ne p ili q« možemo dakle 
pisati »—>p V q«. 

Istinosnu tablicu za sud »—p V q« sagradit ćemo u dva koraka. Na- 
kon prvog koraka tablica će izgledati ovako: 


Budući da je sud »—p« istinit uvijek kada je sud »p« neistinit, a 
neistinit uvijek kad je ovaj. istinit, ispisali smo u treći stupac ispod 
znaka "—" istinosne vrijednosti obrnute od onih u prvom stupcu. Bu- 
dući da četvrti stupac treba da pokazuje vrijednosti za g, kao i drugi, 


to smo u četvrtom stupcu prepisali drugi. 


U drugom koraku više se ne obaziremo na prvi i drugi stupac, nego 
pažljivo promatramo treći i četvrti pa između njih, ispod znaka »V« 
upisujemo vrijednosti našeg disjunktivnog suda. Budući da je disjunk- 
tivni sud neistinit samo onda kad su oba člana disjunkcije neistinita, 
a istinit u svakom drugom slučaju, u drugi redak našeg srednjeg stup- 
ca upisujemo »N«, a u sve druge retke »I«. Dobivamo dakle ovakvu 
istinosnu tablicu: 


Kako sad imamo tablicu za sud »—p V q«, možemo uporediti isti- 
nosne tablice sudova »p=>q« i »—p V q«. Prepisujući tablicu drugog 
suda, možemo izostaviti treću i petu kolonu, koju smc napisali u »pr- 
vom koraku«, jer je taj korak imao samo pomoćni karakter. Evo dakle 
naših dviju istinosnih tablica: 

Kao što vidimo, oba suda imaju doista istu tablicu istinosnih vri- 
jednosti, pa je naš intuitivni osjećaj da je to tako bio tačan. 

Na sličan način mogli bismo se. uvjeriti, na primjer, da je implika- 
tivni sud »p=2>q« ekvivalentan negativnom  konjunktivnom sudu 
»— (P-—q)«, da je disjunktivni sud »p V q« ekvivalentan negativnom 
konjunktivnom sudu »—(—p :—q)« i implikativnom sudu »—>p>q«, 
da je konjunktivni sud »p -q« ekvivalentan negativnom disjunktivnom 
sudu »—(—p V—q)« i negativnom implikativnom sudu »—(p-> —q)«, 
da je alternativni sud »p A q« ekvivalentan konjunkciji implikativnih 
sudova »(p>—q) (—p>2q)« itd. 

Mnogi učenik će vjerovatno i ne gradeći istinosne tablice intuitivne 
sagledati ekvivalentnost navedenih sudova. Onaj tko to ne vidi može se 
na gornji način sam uvjeriti. 


PITANJA I ZADACI 


1. Da li je sud svaki smisaoni spoj pojmova ili bar svaki smisaoni 
spoj pojmova izražen rečenicom? Ako nije, objasnite šta on jest. 


2. Kakav je odnos između suda, suđenja i rečenice? 


3. Šta tvrdi predikaciona teorija suda? Poklapaju li se logički su- 
bjekt i predikat s gramatičkim subjektom i predikatom? Da li je ko- 
pula poseban član suda? 


4. Šta je logički subjekt, a šta logički predikat u sudovima: a) Pariz 
je glavni grad Francuske; b) Ljudi koji najviše govore o poštenju nisu 
najpošteniji; c) Sve što se sija nije zlato. 


* 5. Koje su četiri glavne varijante predikacione teorije suda? šta 
tvrde? šta mislite o njihovim tvrdnjama? 


* 6. Kako bi sud »Neke trave su Ijekovite« interpretirala: a) teorija 
supsumcije, b) teorija identiteta po opsegu, c) teorija imanencije, d) 
teorija identiteta po sadržaju? 


7. Šta tvrdi relaciona,a šta egzistencijalna teorija suda? šta mislite 
o tim teorijama? 


8. Kakva je relacija i koji su članovi relacije u sudovima: a) Limu- 
nada je zdravija od rakije; b) Prag je veći od Bratislave; c) Slavonski 
Brdd je između Zagreba i Beograda. 


9. Kako bi egzistencijalna teorija interpretirala i izrazila sudove: 
a) Neki vojnici su disciplinirani; b) Nijedna društvena institucija nije 
vječna; c) Neke zmije nisu opasne; d) Svi poštari su uniformirani, 


10. Kako je Kant podijelio sudove po kvantitetu, kvalitetu i moda- 
litetu? Da li su te podjele opravdane? 


11. Navedite po dva primjera: a) za univerzalno-afirmativni, b) za 
partikularno-afirmativni, c) za univerzalno-negativni, d) za partikularno- 
-negativni sud. 


12. U koju vrstu sudova po kvantitetu i kvalitetu pripadaju sudovi: 
a) Nitko nije nepogrešiv; b) Neke predrasude su posljedica lošeg od- 
goja; c) Sva djeca su nevina; d) Neki ljudi ne vole sunčanje. 

13. Navedite po jedan primjer: a) za asertorički, b) za apodiktički, 
c) za problematički sud. 


14. Koji su od sudova što slijede asertorički, koji apodiktički, a koji 
vroblematički: a) Slavko je vjerovatno položio ispit; b) Antihitlerovska 
koalicija pobijedila je u II svjetskom ratu; c) Kuća je veća od ormara; 
d) Istina mora pobijediti; e) Bljedilo može biti znak bolesti; f) Hipo- 
tenuza je nužno veća od katete. 


15. Da li je opravdana podjela sudova po relaciji? Kako se dijele 
sudovi po složenosti? 


16. Navedite po dva primjera: a) za hipotetički ili implikativni sud, 
b) za disjunktivni sud, c) za alternativni sud, d) za konjunktivni+ sud, 
€) za binegativni sud. 


17. Da Ji su jednostavni ili složeni i ako su složeni, kojoj vrsti slo- 
ženih sudova pripadaju sudovi: a) Niti je danas petak, niti je juče 
padala kiša; b) Nisi dosta učio ili ti matematika ne ide; c) Ako ima 
pravde, on će biti kažnjen; d) Rijetki su ljudi sa širokom kulturom; 
e) Tvoj brat je dobroćudan, a ti si pakostan; £) Ili ćeš znati građu, ili 
ćeš dobiti negativnu ocjenu. 


18. Koje složene sudove nazivamo istinosnim funkcijama? Ima li 
složenih suđova koji nisu istinosne funkcije? Kako možemo podijeliti 
sve istinosne funkcije? 


* 19. Šta je tautologija, a šta kontradikcija? Koliko ima binarnih isti- 
nosnih funkcija i kako se zovu? Navedite po jedan primjer za svaku 
od njih. 


20. Navedite sud koji je: a) kontraran, b) kontradiktoran, c) sub- 
alterniran u odnosu na sud: Svi medvjedi vole med. 


21. Navedite sud koji je: a) supkontraran, b) kontradiktoran, c) 
subalternirajući u odnosu na sud: Neki labudi nisu bijeli. 


22. Mogu li biti istiniti: a) oba kontrarna suda, b) oba kontradik- 
torna suda, c) oba supkontrarna suda, d) subalternirani i subalterni- 
rajući sud? 


23. Mogu li biti neistiniti: a) oba kontrarna suda, b) oba kontra- 
diktorna suda, c) oba supkontrarna suda, d) subalternirani i subalter- 
nirajući sud? 


24. Moraju li biti istinita oba supkontrarna suda? Moraju li biti 
neistinita oba kontrarna suda? 


T 25. Građenjem istinosnih tablica provjerite da li su ekvivalentni 
sudovi: a) (p2>q) i —(p-—g); b) (pVa), —(—p-:—a) i —p>a4 
c)(pAg)i(p>—q) (—-Pp>q). 

III. ZAKLJUČAK 
1. TRADICIONALNO UČENJE O ZAKLJUČKU 
a) BIT I PODJELA ZAKLJUČAKA 


Uvod Već smo u uvodnom dijelu ove knjige, obja- 

šnjavajući šta je logika, morali ukratko 

objasniti i šta je zaključak. Sada je potrebno da to ponovimo i 
dopunimo. 


Niz sudova, složeni — U uvodnom dijelu, kao i u dijelovima o poj- 

sud i zaključak mu i sudu, već smo u više mahova spomi- 

njali da su sudovi elementi zaključka, i da 

u svakom zaključku ima više sudova. No da li je zaključak svaki 
skup sudova? 

Pogledajmo, na primjer, sudove: »Enciklopedije su korisne. 
Korisne knjige su vrijedne. Enciklopedije su vrijedne«. Ovdje ima- 
mo tri suda. Ali za ta tri suda nećemo reći da čine zaključak. Su- 
dovi koji čine zaključak na neki način su povezani, a tri navedena 
suda jednostavno su nanizani jedan za drugim, Za takve među- 
sobno nepovezane sudove možemo reći da čine niz. 


Povežimo tri navedena suda na slijedeći način: »Enciklopedije 
su korisne, a korisne knjige su vrijedne, ali i enciklopedije su vri- 
jedne«. To više nije običan niz sudova: Naša tri suda sada su po- 
vezana. Ali cjelina koju oni čine još uvijek nije zaključak, nego 
samo složeni sud. 

Povežimo naša tri suda malo drukčije: »Enciklopedije su kori- 
sne. Korisne knjige su vrijedne. Prema tome, enciklopedije su vri- 
jedne.« U ovom slučaju imamo pred sobom ne samo niz sudova, 
niti samo-složeni sud, nego zaključak. Šta je ono što čini ove su- 
dove zaključkom? To je misao izražena riječju »prema tome«, mi- 
sao da treći sud proizlazi ili slijedi iz prva dva. 

Da bismo imali zaključak, potrebno je dakle da imamo ne samo 
bar dva suda, nego i misao da jedan od tih sudova slijedi (proiz- 
lazi, može se izvesti) iz jednog ili više drugih. Ta misao o slijedu 
obično se izražava riječima odatle slijedi, prema tome, dakle i 
sličnim. 


P2 


Ako sudove koji čine jedan zaključak pišemo jedan ispod dru. 
gog, onda tu riječ (»dakle«, »prema tome« i sl.) možemo izosta- 
viti, odnosno zamijeniti vodoravnom crtom, koju povučemo izme- 
đu sudova od kojih pri zaključivanju polazimo i suda koji zaklju- 
čivanjem izvodimo. Naš gornji zaključak možemo dakle pisati i 
ovako: 

Korisne knjige su vrijedne 
Enciklopedije su korisne 


Enciklopedije su vrijedne 


Crta ne vrši ovdje neku čisto estetsku funkciju, nego zamjenju- 
je »prema tome« ili »dakle«, tj. pokazuje da navedeni sudovi ne 
čine običan niz nego zaključak. 

Kada se sudovi koji čine zaključak ne pišu jedan ispod drugog 
nego jedan za drugim, onda se riječ »dakle« (odnosno »prema to- 
me«, »odatle slijedi« i sl.) ne zamjenjuje crtom, nego se obično 
upotrebljava neki drugi znak, najčešće tri tačkice. Mi ćemo upo- 
trebljavati dva dvotočja (četiri tačkice). Uz pomoć ovoga znaka 
možemo gornji primjer za zaključak pisati ovako: »Korisne knjige 


su vrijedne. Enciklopedije su korisne.: : Enciklopedije su vri- 
jedne.« 
Zaključak, Kao što pojam nije poimanje, ni sud suđe- 
zakone nje, tako ni zaključak nije zaključivanje. 


Zaključivanje je misaoni proces kojim izvo- 
dimo jedan sud iz jednog ili više drugih su- 
dova. Zaključak je na određeni način strukturirana složena 11sao; 
to je misao o dva ili više sudova, od kojih jedan slijedi (proizlazi, 
izvodi se) iz jednog ili više drugih. Kraće rečeno, zaključivanje je 
psihički proces, zaključak — logička tvorevina. 

Zaključak izražavamo pomoću dvije ili više rečenica. Ali kao 
što pojam nije riječ, ni sud rečenica, tako ni zaključak nije skup 
međusobno povezanih rečenica. Isti zaključak možemo na raznim 
jezicima izraziti raznim rečenicama. Elementi zaključka nisu reče- 
nice, nego sudovi. 


Premise i U svakom zaključku imamo sud ili sudove 
konkluzija za koje smo uvjereni ili iz bilo kog razloga 
privremeno pretpostavljamo da su istiniti i 

sud za koji smo uvjereni da iz tih pretpostavljenih sudova nužno 
ili vjerovatno slijedi. Kraće rečeno, u svakom zaključku moramo 

razlikovati sud ili sudove od kojin zaključivanje polazi i sud koji 
se iz suda ili sudova od kojih smo pošli izvodi. Sud ili sudove od 
kojih zaključivanje polazi nazivamo prednjim sudovima ili pre- 
misama, a sud koji se iz premisa izvodi nazivamo zaključnim su- 
dom ili konkluzijom. 

U običnom govoru riječ »zaključak« upotrebljava se u dva raz- 
ličita značenja, čas kao naziv za cjelinu koju tvore premise i kon- 
kluzija, a čas kao naziv za konkluziju. Da bismo izbjegli nespora- 
zume, mi ćemo cjelinu koju čine premise i konkluzija nazivati 
»zaključkom«, a samu konkluziju »zaključnim sudom« ili jedno- 
stavno — »konkluzijom«. 


Valjan i istinonosan Već smo u uvodnom dijelu objasnili razliku 
zaključak između valjanog i nevaljanog zaključka. Ipak 
je potrebno da tu distinkciju još jasnije sa- 

gledamo. Pogledajmo dakle dva vrlo slična zaključka: 


I TI 
Svi pjesnici su umjetnici Svi pjesnici su umjetnici 
Neki Francuzi su pjesnici Neki Francuzi su pjesnici 
Neki Francuzi su umjetnici Svi Francuzi su umjetnici 


Nije teško vidjeti da u prvom primjeru konkluzija slijedi iz 
premisa, dok u drugom primjeru to nije slučaj. Ako su neki Fran- 
cuzi pjesnici, a svi pjesnici umjetnici, ne možemo zaključiti da su 
svi Francuzi umjetnici. Zaključak u kojem konkluzija slijedi iz 
premisa nazivamo valjanim, zaključak u kojem konkluzija ne sli- 
jedi iz premisa nazivamo nevaljanim. 

Početnici u logici često su skloni da pobrkaju valjan zaključak 
i zaključak s istinitom konkluzijom. Zato kad ih upitamo da li je 
neki zaključak valjan oni najprije gledaju konkluziju i razmišlja- 
ju da li je ona istinita. Međutim, valjan zaključak i zaključak s isti- 
nitom konkluzijom dvije su sasvim različite stvari. Istinita kon- 
kluzija u zaključku može nastati na četiri načina: 1. valjanim 
zaključivanjem iz istinitih premisa, 2. valjanim zaključivanjem iz 
neistinitih premisa, 3. nevaljanim zaključivanjem iz istinitih pre- 
misa i 4. nevaljanim zaključivanjem iz neistinitih premisa. Razlika 
je »samo« u tome što na prvi način (valjanim zaključivanjem iz 
istinitih premisa) dobivamo redovno istinitu konkluziju, dok na 
preostala tri načina dobivamo redovno neistinitu, a izuzetno i slu- 

čajno istinitu konkluziju. Budući da samo valjan zaključak koji 
polazi od istinitih premisa daje redovno istinitu konkluziju, mo- 
žemo ga nazvati istinonosnim. 


Tradicionalna Po možda najproširenijoj tradicionalnoj po- 
podjela zaključaka djeli sve zaključke treba najprije podijeliti 

na neposredne i posredne. 

Neposredan je zaključak kojim se jedan sud izvodi iz samo 
jednog drugog suda. Drugim riječima, neposredan zaključak ima 
samo jednu premisu, pa se sastoji od dva suda (jedne premise i 
konkluzije). 

Posredan zaključak je onaj kojim se jedan sud izvodi iz naj- 
manje dva druga suda. U posrednom zaključku, dakle, imamo naj- 
manje dvije premise, što znači da se sastoji od najmanje tri suda 
(najmanje dvije premise i konkluzije). 

Posredan zaključak dijeli se najčešće na deduktivan, indukti- 
van i analogijski. 

Deduktivan je zaključak kojim se iz općenitih premisa izvodi 
posebna (odnosno manje općenita) konkluzija. Iaduktivan bi bio 
zaključak kojim se iz posebnih (odnosno manje općih) premisa 
izvodi opća (odnosno općenitija) konkluzija. Analogijski zaključak 
bio bi zaključak kojim se iž posebnih premisa izvodi posebna kon- 
kluzija. Još kraće bi se moglo reći da deduktivan zaključak ide od 
općeg ka posebnom, induktivan od posebnog ka općem, a analogij- 
ski od posebnog ka posebnom. 

Deduktivni zaključci najčešće se dalje dijele na jednostavne i 
složene. Jednostavan deduktivan zaključak ili silogizam bio bi de- 
duktivan zaključak koji se sastoji od tačno dvije premise i konklu- 
zije, dakle od tačno tri suda. Složen deduktivan zaključak ili poli- 
silogizam bio bi deduktivan zaključak koji ima više nego dvije 
premise i koji se, prema tome, sastoji od više nego tri suda. Prema 
tome da li su im premise kategorički, hipotetički ili disjunktivni 
sudovi, silogizme možemo podijeliti na kategoričke, hipotetičke i 
disjunktivne. 

Otprilike ovakva podjela zaključaka vjekovima se smatrala re- 
lativno najboljom, a neki je logičari i danas smatraju takvom. Su- 
vremena logika otkrila je u toj podjeli više nedostataka, pa ju je 
ispravila, odnosno zamijenila adekvatnijom. Međutim bilo bi po- 
grešno kad bismo unaprijed, dok učenik još ne zna ništa o ovoj 
ustaljenoj podjeli, iznijeli prigovore i korekture koje donosi 
suvremena logika. Zato ćemo, polazeći od ove podjele, izložiti naj- 
prije tradicionalno učenje o zaključku. 

b) NEPOSREDAN ZAKLJUČAK 


Uvod Kao što smo već rekli, neposredan je zaključak 

kojim se jedan sud izvodi iz samo jednog dru- 

gog suda, dakle zaključak koji se sastoji od samo dva suda (jedne pre- 

rise i konkluzije). Mi ćemo najprije razmotriti neposredne zaključke 

koji se zasnivaju na naprijed razmotrenim odnosima među sudovima 

a, 1, e, 0. Budući da smo tamo detalino razmotrili te odnose, neće nam 

biti teško formulirati pravila zaključivanja koja iz analize tih odnosa 

proizlaze. Opširnije ćemo morati da objasnimo neposredne zaključke 
po konverziji, ekvipolenciji i kontrapoziciji. 


Neposredni zaključci -— Razmatranje odnosa među kontrarnim sudovi- 

po logičkom ma dovelo nas je do zaključka da jedan od dva 

kvadratu kontrarna suda mora biti neistinit, a mogu biti 

i oba. Na osnovu toga možemo postaviti ova dva 

pravila neposrednog zaključivanja po kontrarnosti: 1. Od istinitosti 

jednog kontrarnog suda možemo zaključiti na neistinitost drugoga. 

2. Od neistinitosti jednog kontrarnog suda ne možemo zaključiti ništa 
o istinosnoj vrijednosti drugoga. 

Od dva kontradiktorna suda jedan je istinit, a drugi neistinit. Zato 
možemo postaviti ova pravila neposrednog zaključivanja po kontradik- 
ciji: 1. Od istinitosti jednog kontradiktornog suda možemo zaključiti 
na neistinitost drugoga. 2. Od neistinitosti jednog kontradiktornog su- 
da možemo zaključiti na istinitost drugog. 

Od dva supkontrarna suda jedan je uvijek istinit, a ponekad su isti- 
nita oba. Odatle slijedeća pravila zaključivanja po supkontrarnosti: 
1. Od neistinitosti jednog supkontrarnog suda možemo zaključiti na 
istinitost drugoga. 2. Od istinitosti jednog supkontrarnog suda ne mo- 
žemo zaključiti ništa o istinosnoj vrijednosti drugoga. 

Kad je subalternirajući sud istinit, istinit je i subalternirani, a kad 
je subalternirani sud neistinit, neistinit je i subalternirajući. Kad je 
subalternirajući sud ncistinit, subalternirani može biti istinit ili neisti- 
nit, a kad je subalternirani istinit, subalternirajući može biti istinit ili 
neistinit. Odatle možemo postaviti ova pravila neposrednog zaključi- 
vanja po subalternaciji: 1. Od istinitosti subalternirajućeg suda može- 
mo zaključiti na istinitost subalterniranog. 2. Od neistinitosti subalter- 
niranog možemo zaključiti na neistinitost subalternirajućeg. 3. Od nei- 
stinitosti subalternirajućeg ne možemo zaključiti ništa o istinosnoj vri- 
jednosti subalterniranog. 4. Od istinitosti subalterniranog ne možemo 
zaključiti ništa o istinosnoj vrijednosti subalternirajućeg. 


Neposredđan AKO je istina da su sva djeca ljubitelji čokola- 
zaključak po de, mora biti istina da su bar neki ljubitelji 
konverziji čokolade djeca. To znači da iz suda »Sva djeca 


su ljubitelji čokolade« nužno slijedi sud »Neki 
ljubitelji čokolade su djeca«, Isto tako iz suda »Neki studenti su Za- 
grepčani« nužno slijedi sud »Neki Zagrepčani su studenti«, a iz suda 
»Nijedan škrtac nije darežljiv« može se sa sigurnošću izvesti »Nijedan 
darežljiv čovjek nije škrtac«. 

U sva tri navedna primjera konkluzija se izvodi iz jedne premise; 
to su, dakle, primjeri neposrednog zaključka. U sva tri primjera ima- 
mo još nešto zajedničko: u premisama i u konkluziji pojavljuju se isti 
pojmovi, samo šio je subjekt premise predikat konkluzije, a predikat 
premise subjekt konkluzije. Drugim riječima, subjekt i predikat prec- 
mise sadržani su i u konkluziji, samo su promijenili mjesta. Takav 
oblik neposrednog zaključka u kojem subjekt i predikat mijenjaju 
mjesta nazivamo neposrednim zaključkom po konverziji (obrtanju) ili, 
kraće, konverzijom ili obrtanjem. 

Tri navedena primjera neposrednog zaključka po konverziji mogu 
se shematski prikazati ovako: 


»Svi S su P, Dakle, neki Psu S«Il:»SaP::PiS.« 
»Ncki S su P. Dakle, neki Psu S«Ii;»SiP: :PiS.« 
»Nijedan S nije P. Dakle, nijedan P nije S« Ili: »SeP: : PeS.« 


Iz univerzalno-afirmativnog suda konverzijom dobivamo partikular- 
no-afirmativni, iz partikularno-afirmativnog partikularno-afirmativni, a 
iz univerzalno-negativnog univerzalno-negativni. To znači da pri konver- 
Ziji kvalitet suda uvijek ostaje isti, a da se kvantitet ponckad mijenja, 
a ponekad ne mijenja. 

Konverziju pri kojoj se kvalitet suda ne mijenja nazivamo jedno- 
stavnom ili čistom (convcrsio simplex sive pura), a konvcrziju pri ko- 
joj se kvantitet suda mijenja nepotpunom ili nečistom (conversio per 
accidens sive impura). Kako smo vidjeli, konverzije univerzalno-nega- 
tivnog i partikularno-afirmativnog suda su čiste, konverzija univerzal- 
no-afirmativnog nečista. 


Mogao bi netko pitati zašto nismo naveli primjer i shemu za kon- 
verziju partikularno-negativnog suda. Odgovor je da iz suda »Neki S 
nisu P«.ne slijedi po konverziji nikakav određen sud. Sud »Neki S nisu 
P« (npr. »Neki Zagrepčani nisu avijatičari«) podjednako dopušta su- 
dove »Ncki P su S« (»Neki avijatičari su Zagrepčani«), »Neki P nisu S« 
(»Neki avijatičari nisu Zagrepčani«) i »Nijedan P nije S« »Nijedan avi- 
jatičar nije Zagrepčanin«), što znači da nijedan od njih ne slijedi nužno 
iz njega. 


Neposredan Uporedimo četiri slijedeća primjera neposred- 
zaključak po nog zaključka: »Svi mudraci su skromni. Dakle 
ekvipolenciji nijedan mudrac nije neskroman.« »Neki dječa- 


. ci su poslušni. Dakle, neki dječaci nisu nepo- 
slušni.« »Nijedan tiranin nije omiljen. Dakle, svi tirani su neomiljeni.« 
»Neki službenici nisu savjesni. Dakle, neki službenici su nesavjesni.« 


U sva ova četiri primjera premisa i konkluzija imaju isti subjekt, 
a predikat konkluzije je negacija predikata premise. Takav neposredan 
zaključak kojim iz jednog suda izvodimo drugi s istim subjektom, ali 
kontradiktornim predikatom, nazivamo neposrednim zaključkom po 
istoznačnosti ili ekvipolenciji. 

Kao što to pokazuju i naši primjeri, pri neposrednom zaključku 
po ekvipolenciji premisa i konkluzija uvijek imaju isti kvantitet, a raz- 
ličit kvalitet. 

Četiri spomenuta primjera, koji ilustriraju četiri podvrste zaklju- 
čka po ekvipolenciji, možemo shematski prikazati ovako: 


TI 


»Svi S su P. Dakle, nijedan S nije ne—P, Ili: »SaP:: S e Ne—P« 
»Neki S su P. Dakle, neki S nisu ne—P.« Ili: »S iP::S o Ne—P« 
»Nijedan S nije P. Dakle, svi S su ne—P« Ili: »SeP::S a Ne—P« 
»Neki S nisu P. Dakle, neki S su ne—P« Ili: »SoP::Si Ne—P« 


Kao što se vidi, neposrednim zaključkom po ekvipolenciji iz univer- 
zalno-afirmativnog suda dobivamo univerzalno-negativni, iz partikular- 
no-afirmativnog partikularno-negativni, iz univerzalno-negativnog uni- 
verzalno-afirmativni, a iz partikularno-negativnog partikularno-afirma- 
tivni. 


Neposredan Razmotrimo zaključke: »Svi mudraci su skrom; 
zaključak po ni. Dakle, nitko neskroman nije mudrac.« »Ni- 
kontrapoziciji jedan tiranin nije omiljen. Dakle, neki neomi- 


ljeni su tirani.« »Neki službenici nisu savjesni. 
Dakle, neki nesavjesni su službenici.« 


U navedenim primjerima neposrednog zaključka subjekt premise 
postao je predikat konkluzije, a pojam kontradiktoran predikatu pre- 
mise — subjekt konkluzije. Ovakav neposredan zaključak koji pred- 
stavlja svojevrsnu kombinaciju neposrednog zaključka po ekvipolenciji 
i neposrednog zaključka po konverziji nazivamo neposrednim zaklju- 
čkom po kontrapoziciji ili po preokretanju. 

Osnovni oblici ovog zaključka, koje smo ilustrirali gornjim primje- 
rima, mogu se prikazati formulama: 


»Svi S su P:: Nijedan ne—P nije S.« Ili: »S a P:: Ne—P e S« 
»Nijedan S nije P: : Neki ne—P su S Ili: »S e P::Ne—P i S« 
»Neki S nisu P:: Neki ne—P su S.« Ili: »S o P::Ne—Pi S.« 


Ako nam je teško da odmah izvedemo neposredan zaključak po 
kontrapoziciji, možemo ga izvesti u dva koraka, tako da izvršimo naj- 
prije ekvipolenciju, a zatim konverziju. Tako iz suda »Svi S su P« mo- 
žemo po ekvipolenciji dobiti »Nijedan S nije ne—P«, a iz ovoga po 
konverziji »Nijedan ne—P nije S.« Na sličan način možemo izvršiti 
kontrapoziciju sudova »Nijedan S nije P« i »Neki S nisu P«. Iz suda 
»Neki S su P« ekvipolencijom dobivamo sud »Neki S nisu ne—P«, a 
konverzija takvog, partikularno-negativnog suda, kako znamo, nije mo- 
guća. Zato nije moguća ni kontrapozicija suda »Neki S su P«, 

Treba napomenuti da zaključak po kontrapoziciji nije jedini oblik 
složenog neposrednog zaključka. Ako bismo zaključak po konverziji. i 
zaključak po ekvipolenciji kombinirali tako da najprije izvršimo kon- 
verziju, a zatim ekvipolenciju, dobili bismo jedan drugi oblik nepo- 
srednog zaključka, oblik u kojem bi predikat premise bio subjekt kon- 
kluzije, a negacija subjekta premise — predikat konkluzije. 


Da li je neposredan — Mnogi logičari smatraju da neposredan zaklju- 

zaključak — čak uopće nije zaključak, nego samo promjena 

zaključak forme suda. Sud »Svi mudraci su skromni« i 

sud »Nijedan mudrac nije neskroman« ni naj- 

manje se ne razlikuju po sadržaju: razlika je samo u formi izražavanja. 

S tim se možemo djelomično složiti. Pri zaključku po ekvipolenciji 

premisa i konkluzija imaju uvijek isti smisao. Zato smo ga i nazvali 
zaključkom po istoznačnosti. 

Međutim, to ponekad nije slučaj kod zaključaka po konverziji i po 
kontrapoziciji. Sud »Sva djeca su ljubitelji čokolade« i sud »Neki lju- 
bitelji čokolade su djeca« nemaju isti smisao. Iz prvog se konverzijom 
može izvesti drugi, ali iz drugog se konverzijom ne može izvesti prvi. 
Isto tako nemaju isti smisao ni premisa »Nijedan tiranin nije omiljen« 
i kontrapozicijom izvedena konkluzija »Neki neomiljeni ljudi su tira- 
ni«. Možemo, dakle, reći, da su neposredni zaključci ipak zaključci. 


c) DEDUKTIVAN POSREDAN ZAKLJUČAK 
(Silogizam i polisilogizam) 


Uvod Prema naprijed izloženoj podjeli zaključa- 

ka posredan deduktivan zaključak je zaklju- 

čak iz dvije ili više premisa,.u kojem zaključivanje ide od općeg 

na posebno, a. jednostavan posredan zaključak ili silogizam je po- 
sredan deduktivan zaključak iz tačno dvije premise. 


Ako su obje premise silogizma kategorički sudovi, imamo kate- 
gorički silogizam, ako su obje premise hipotetički sudovi, imamo 
hipotetički silogizam, a ako su obje premise disjunktivni ili alter- 
nativni sudovi, imamo disjunktivni silogizam. Pored »čistih« kate- 
goričkih, hipotetičkih i disjunktivnih slogizama imamo'i »miješa- 
ne«: Zipotetičko-kategoričke, disjunktivno-kategoričke i hipotetič- 
ko-disjunktivne. 

Povezivanjem silogizama u nizove nastaje polisilogizam, a skra- 
ćivanjem silogizma i polisilogizma dobivamo entimem i sorit. 

Budući da je kategorički silogizam osnovni oblik posrednog de- 
duktivnog zaključka, posvetit ćemo mu najveću pažnju, ali ćemo 
ukratko razmotriti i ostale spomenute oblike. 


, is Uzmimo tradicionalan primjer za kategori- 
ategoričkog *ki silogi . 
šik , čki silogizam: 


Svi ljudi su živa bića 
Svi Grci su ljudi 
Svi Grci su živa bića 


Ovdje imamo pred sobom zaključak koji se sastoji od dvije 
premise i konkluzije, dakle tačno od tri suda. U tri razna suda 
može se pojaviti najviše šest raznih pojmova; međutim, u ovom 
primjeru imamo u tri suda samo tri pojma (»Grci«, »živa bića« i 

»ljudi«), ali se svaki od njih javlja u navedenim sudovima dva pu- 
ta. Svaki kategorički silogizam sastoji se od tri suda, u kojima se 
pojavljuju Zri različita pojma. 

Pojam koji je subjekt konkluzije (U ovom slučaju »Grci«) na- 
ziva se manji pojam (terminus minor), a pojam koji je predikat 
konkluzije (ovdje »živa bića«) zove se veći pojam (terminus ma- 
ior). Manji i veći pojam nazivamo zajedničkim imenom krajnji 
pojmovi (termini extremi). Pojam koji se pojavljuje u obje pre- 
mise, ali ga nema u konkluziji, zovemo srednji pojam (terminus 
medius). Srednjem pojmu pripada važna uloga u silogizmu. Upra- 
vo zato što se srednji pojam, kako utvrđujemo premisama, nalazi 
u određenom odnosu i prema većem i prema manjem pojmu, mo- 
guće je da konkluzijom utvrdimo odnos u kojem se nalaze dva 
krajnja pojma, premda u premisama ti pojmovi nisu povezani 
(svaki je u drugoj premisi). Funkcija je srednjeg pojma da posre- 
duje između većeg i manjeg pojma, pa je on upravo zato potreban 
u premisama, a nepotreban u konkluziji. 

Premisa u kojoj se uz srednji pojam sadrži i veći pojam (u 
našem primjeru »Svi ljudi su živa bića«) naziva se veća premisa 
(propositio maior), dok je ona koja sadrži manji pojam (»Svi Grci 
su ljudi«) manja premisa (propositio minor). Premda je u princi- 
pu svejedno kojim ćemo redom izricati ili pisati premise, uobiča- 
jilo se da se veća premisa piše prije manje. Zato se veća premisa 
naziva također »prvom«, »višom« i »gornjom«, a manja premisa 
»drugom«, »nižom« i »donjom«. Neki naši stariji logičari predla- 
gali su da se premise nazovu »prednjaci« (veća bi bila »gornjak«, 
a manja »dolnjak«), a konkluzija »zaglavak«, Ali ti se nazivi nisu 
održali. 

Radi lakšeg prikazivanja raznih vrsta silogizama uobičajilo se 
da se manji pojam označava siovom S, veći pojam slovom P, a 
srednji slovom M. Ako prihvatimo taj način označavanja, može- 
mo naš naprijed navedeni primjer silogizma prikazati shemom: 


Svi M su P 

Svi S su M 

Svi S su P 
Ali time još nismo došli do opće sheme ili forme silogizma. U 
našem primjeru i u shemi kojom smo ga prikazali premise i kon- 


kluzija su univerzalno-afirmativni sudovi. Međutim, premise i kon- 
kluzije silogizma mogu također biti partikularno-afirmativni, uni- 

verzalno-negativni i partikularno-negativni sudovi (sudovi i, e, 0). 
Općoj shemi silogizma približit ćemo se više ako iz gornje sheme 
izostavimo oznake za kvantitet i kvalitet sudova, pa pišemo: 


M P 
S M 
S P 


Ipak, kao što ćemo se brzo uvjeriti, ni ovo nije opća shema 
svakog silogizma. 


Figure i modusi Pogledajmo pažljivije shemu 
kategoričkog 
silogizma 
M. E 
S M 
S FE 


U ovoj shemi srednji pojam (M) je subjekt u većoj, a predikat 
u manjoj premisi. Međutim, srednji pojam može biti i drukčije 
raspoređen u premisama. Prema položaju srednjeg pojma u pre- 
misama razlikujemo četiri figure kategoričkog silogizma. Njihove 
su sheme: 


I II III IV 
M P P M M P M 
S M S M M M S 


3. GB S P So P 


(02) 


P 


Kao što vidimo, u prvoj figuri srednji pojam (M) je subjekt 
veće, a predikat manje premise; u drugoj figuri srednji pojam (M) 
je predikat u obje premise; u trećoj figuri (M) je subjekt u obje 
premise; a u četvrtoj on je predikat u većoj,a subjekt u manjoj. 

Prema kvantitetu i kvalitetu premisa i konkluzije unutar poje- 
dinih figura razlikujemo različite moduse. 

Budući da podjelom po kvantitetu i kvalitetu razlikujemo četi- 
ri vrste sudova (a,i,e, o), kad bi svaki od tri suda koji čine silogi- 
zam (dvije premise i konkluzija) mogao poprimiti bilo koji od če- 
tiri navedena oblika (a,i,e,o), bez obzira na kvantitet i kvalitet 

preostala dva suda, imali bismo u svemu 4 = 64 razna modusa u 
svakoj figuri, odnosno 256 modusa u sve četiri figure. 

Međutim, to nije tako. Prije svega konkluzija ne može biti bilo 
kakva, nezavisno od toga kakve su premise. Kad bi konkluzija mo- 
gla biti kakva hoće nezavisno od premisa, ona ne bi bila njihova 
konkluzija. To znači da svakoj kombinaciji premisa mora odgo- 
varati tačno jedna konkluzija. Odatle slijedi da unutar svake figu- 
re ne možemo imati po 64, nego najviše po 16 modusa, čije bi pre- 
mise bili ovi parovi sudova: 


a a i a e a o a 
a _i ii e i o i 
a e lo e e € o e 
a o i o e _ o fo Ko) 


Kad bismo unutar svake figure imali 16 modusa, u četiri figure 
imali bismo 64 modusa. Međutim ni to nije slučaj jer takozvana 
»pravila silogizma«. isključuju neke od navedenih kombinacija. 


Opća pravila Pravila silogizma dijele se na opća, koja vri: 
silogizma jede za sve figure, i na specijalna, koja vri- 
jede samo za pojedine figure, 

Neka od općih pravila kategoričkog silogizma odnose se na ra- 
spodijeljenost srednjeg i krajnjih pojmova, neka na kvantitet i 
kvalitet premisa, a neka na kvantitet i kvalitet konkluzije. Broj 
pravila različit je kod različitih autora, a zavisi uglavnom od toga 
da li se kao zasebna priznaju i pravila koja se mogu izvesti iz dru- 
gih pravila. Vrlo često navode se ovih osam pravila: 


A. Za raspodijeljenost pojmova: 

1. Srednji pojam mora biti raspodijeljen bar u jednoj premisi. 

2. Krajnji pojam koji nije raspodijeljen u premisi ne može biti 
raspodijeljen ni u konkluziji. 

B. Za kvantitet i kvalitet premisa: 

3. Bar jedna premisa mora biti afirmativna; iz dvije negativne 
premise ne slijedi ništa (ex propositionibus mere negativis nihil 
sequitur). 

4. Bar jedna premisa mora biti univerzalna; iz dvije partikular- 
ne premise ne slijedi ništa (ex propositionibus mere particularibus 
nihil sequitur). 

5. Ako je prva premisa partikularna, druga ne smije biti nega- 
tivna. 

C. Za kvantitet i kvalitet konkluzije: 

6. Iz dviju afirmativnih premisa slijedi afirmativna konkluzija. 

7. Ako je jedna premisa negativna, i konkluzija je negativna. 

8. Ako je jedna premisa partikularna, i konkluzija je partiku- 
larna. 


Pravila 7. i 8. mogu se sažeti u jedno: konkluzija se povodi za 
»lošijom« ili »slabijom« premisom (conclusio sequitur partem peio- 
rem scillicet debiliorem). »Lošijom« ili »slabijom« smatra se parti- 
kularna premisa u odnosu na univerzalnu, a negativna u odnosu 
na afirmativnu. 


Neposredna očigled- = Neka od navedenih silogističkih pravila izgle- 


nost i dokažljivost daju na prvi pogled jasna i prirodna; neka se 
općih  silogističkih u prvi mah mogu učiniti. neobična i »sumnji- 
pravila va«. Međutim, to je dosta relativno. Ono što se 
nekom čini jasno može drugome izgledati ne- 

jasno. 


Prvo pravilo nam se čini na prvi pogled jasno. Ako nekome nije, 
možemo pokušati da mu ga objasnimo na slijedeći način: Funkcija je 
srednjeg pojma u silogizmu da posreduje između većeg i manjeg. Među- 
tim, ako srednji termin niu jednoj premisi nije uzet u čitavom opsegu, 
moguće je da je u jednoj premisi uzet jedan dio njegovog opsega, a u 
drugoj sasvim drugi dio. A ako je veći pojam u određenom odnosu 
prema jednom dijelu srednjeg pojma, a manji pojam u odnosu prema 
drugom dijelu tog pojma, onda nam to očigledno nije dovoljno da za- 
ključimo bilo šta o odnosu između manjeg i većeg pojma. 

Drugo pravilo možda je još očiglednije od prvog. Ako se u premisi 
govori samo o dijelu opsega nekog pojma, kako bismo u konkluziji 
mogli tvrditi nešto o čitavom opsegu? 

Ireće pravilo po kojem bar jedna premisa mora biti afirmativna 
izgleda također očigledno. Ako su obje premise negativne, znači da se 
većom premisom poriče veza između srednjeg pojma i većeg pojma,a 
manjom premisom veza između srednjeg člana i manjeg pojma. Ali ako 
srednji pojam nije povezan ni s jednim od dva krajnja pojma, onda ne 
možemo zaključiti ništa o međusobnom odnosu tih pojmova. 

Šesto i sedmo pravilo izgledaju još očiglednija, pa se na njima ne- 
ćemo ni zadržavati. 

Četvrto, peto i osmo pravilo moglo bi se naprotiv učiniti »sumnjivo«. 
Na sreću, ako pretpostavimo prvo, drugo, treće, šesto i sedmo, ova se 
tri preostala pravila mogu lako dokazati. 

Četvrto pravilo, po kojem se iz dva partikularna suda ne može iz- 
vesti nikakva konkluzija, može se dokazati na ovaj način: a) Kad bismo 
kao premise imali dva partikularno-afirmativna suda, onda u premisa- 
ma ne bi ni jedan pojam bio raspodijeljen (jer su u partikularno-afir- 
mativnom sudu neraspodijeljeni i subjekt i predikat); međutim, prema 
prvom pravilu srednji pojam mora biti raspodijeljen bar u jednoj pre- 
misi. Iz dva suda i, dakle, nije moguća nikakva konkluzija. — b) Kad 
bi jedna premisa bila partikularno-afirmativni, a druga partikularno-ne- 
gativni sud, onda bi (prema pravilu 7) i konkluzija morala biti nega- 

tivna. To znači da bi P morao biti raspodijeljen u konkluziji, a prema 
pravilu 2. i u većoj premisi. Budući daiMu jednoj premisi mora biti 
raspodijeljen, morali bismo u dvije premise imati dva raspodijeljena 
pojma. Međutim, u dvije premise, od kojih je jedna sud i, a druga sud 
o, imamo samo jedan raspodijeljen pojam (predikat suda 0). — c) Iz 
S o o premise konkluzija je nemoguća po pra- 
vilu 3. 

Prema tome čelvrto pravilo nužno slijedi iz pravila 1, 2, 3. i 7. Na 
sličan način mogu se dokazati i pravila 5. i 8. 


Primjena općih Ako u svjetlosti naprijed navedenih općih pra- 
pravila silogizma vila silogizma razmotrimo popis 16 kombinacija 
na odabiranje sudova a, i, e, o, očito je da neke kombinacije 
mogućih modusa moramo precitati. Prema trećem pravilu nemo- 


guće su kombinacije ee, eo, oe, 00, prema četvr- 
tom pravilu otpadaju kombinacije ii, io, oi, a 

prema petom pravilu oipada kombinacija ie. 
To znači da kao moguće kombinacije sudova-premisa ostaju aa, ai, 
ae, a0, ia, ea, ei, oa. Kad bi se svaka od tih kombinacija ostvarila u 
svakoj od četiri figure, imali bismo 32 silogistička modusa. Ali ni mno- 
ge od ovih kombinacija ne ostvaruju se u nekim figurama, jer pored 
općih pravila silogizma postoje i posebna pravila za pojedine figure. 


Pravila za pojedine — Pored općih pravila kategoričkog silogizma po- 
silogističke figure stoje i posebna pravila za pojedine figure. Za 
kvantitet i kvalitet premisa vrijede pravila: 

Za prvu figuru: 1. Manja premisa mora biti afirmativna. 2. Veća 
premisa mora biti univerzalna. 

Za drugu figuru: 1. Jedna premisa mora biti negativna. 2. Veća pre- 
misa mora biti univerzalna. 

Za treću figuru: 1. Manja premisa mora biti afirmativna. 

Za četvrtu figuru: 1. Ako je veća premisa afirmativna, manja mora 
biti univerzalna. 2, Ako je jedna premisa negativna, veća mora biti uni- 
verzalna. 

Za kvantitet i kvalitet konkluzije vrijede pravila: U prvoj figuri kon- 
kluzija je a,e,i ili o. U drugoj figuri konkluzija je e ili o, prema kvan- 
titetu druge premise. U trećoj figuri konkluzija je i ili o, prema kvalite- 
tu prve premise. U četvrtoj figuri konkluzija je i, e ili o. 

Nijedno od gornjih pravila nije na prvi pogled očigledno,ali se sva 
mogu lako izvesti iz općih pravila silogizma. Razmotrimo, na primjer, 
kako se mogu dokazati pravila za drugu figuru. 

1. U drugoj figuri srednji pojam (M) u obje je premise predikat. 
Kako po općem pravilu 1. srednji pojam mora biti raspodijeljen bar 
u jednoj premisi, znači da bar jedna premisa mora imati raspodijeljen 
predikat. Drugim riječima, bar jedna premisa mora biti negativna. 

2. Budući da jedna premisa mora u drugoj figuri biti negativna, pre- 
ma općem pravilu 7. mora biti negativna i konkluzija. Ako je konklu- 
zija negativna, njen predikat (P) mora biti raspodijeljen, a ako je 
raspodijeljen u konkluziji, mora biti raspodijeljen i u većoj premisi 
(pravilo 2). Budući da je veći pojam (P) u većoj premisi subjekt, pre- 
misa je univerzalna ako je on raspodijeljen. 

Na sličan način mogu se izvesti i posebna pravila za prvu, treću i 
četvrtu figuru, pa preporučujemo učeniku da to sam izvede za vježbu. 

Pravilni modusi Kada se primijene navedena posebna pravi- 

kategoričkog la, onda se broj mogućih modusa u pojedi- 

SUDBINA nim figurama još više smanjuje, pa mjesto 

8 modusa u svakoj figuri, koliko dopuštaju 

opća pravila kategoričkog silogizma, ostaju samo 4 modusa u prvoj 

figuri, 4 mođusa u drugoj figuri, 6 modusa u trećoj figuri i 5 mo- 
dusa u četvrtoj figuri, što čini svega 19 pravilnih modusa. 

Da bi se ti modusi lakše pamtili, srednjovjekovni logičari nadjeli 
su im posebna imena. Vokali u tim imenima označavaju kvantitet 
i kvalitet premisa u tim modusima. Tako se modus kojemu pripa- 
da primjer s kojim smo počeli izlaganje silogizma (»Svi ljudi su 
živa bića. Svi Grci su ljudi. Dakle, Svi Grci su živa bića.« Ili: »Svi 
MsuP.SviSsuM::Svi S su P«) naziva Barbara, čime se nazna- 
čuje da su tu i obje premise i konkluzija univerzalno-afirmativni 
sudovi, 


Da bi se imena tih modusa lakše pamtila, spjevana je i posebna 
pjesmica. Ima nekoliko varijanti te pjesmice; mi navodimo samo 
jednu: 


Barbara, C&larent, Dari, Ferioque pričris; 
Cesare, Camestrčs, Festino, Baroco secundae; 
Tertia, Darapti, Disamis, Dafisi, Felapton, 
Bocarđo, Ferison, habčt: Quarta insuper addit 
Bramantip, Camenes, Dimaris, Fesapo, Fresison. 


Svaki od navedenih 19 pravilnih modusa kategoričkog silogiz- 
ma ilustrirat ćemo jednim primjerom, a uz primjere za pojedine 
moduse navest ćemo i njihove sheme. Već smo vidjeli da se svaka 
od četiri vrste sudova po kvantitetu i kvalitetu (a, i, e, o) može 
prikazati na dva različita načina (»Svi S su P« i »S a P«, »Neki S 
su P« i »S i P«, »Nijedan S nije P« i »S e P«, »Neki S nisu P« i »S 
o P«). U skladu s tim sada ćemo i svaki silogistički modus prika- 
zati na dva načina. Imamo dakle slijedeće pravilne moduse kate- 
goričkog silogizma: 


I FIGURA 
Barbara 
Svi ljudi su smrtni Svi M su P Ma P 
Svi Grci su ljudi Svi S su M SaM 
Svi Grci su smrtni Svi S su P Sa P 


GRAFIČKI PRIKAZ ODNOSA MEĐU POJMOVIMA 
U MODUSIMA PRVE I DRUGE FIGURE KATEGORIČKOG SILOGIZMA 


> 
M 
OBEGIO 


Barbara Celarent 


(e 


Camestres 

Celarent 


Nijedan čovjek nije nepogrešiv 
Svi mudraci su ljudi 


Nijedan mudrac nije nepogrešiv 


Darii 
Svi slikari su umjetnici 
Neki seljaci su slikari 
Neki seljaci su umjetnici 

Ferio 


Nijedan karijerist nije pošten |. 
Neki talentirani ljudi su karijeristi 


Neki talentirani ljudi nisu pošteni 


II FIGURA 


Cesare 


Ništa savršeno nije čovjekovo djelo 


Sve društvene institucije su čovjekovo djelo 


Nijedna društvena institucija nije savršena 


Camestres 


Svi revolucionari su spremni na žrtve 
Nijedan egoist nije spreman na žrtve 


Nijedan egoist nije revolucionar 


Festino 


Nijedan zlobnik nije dobronamjeran 
Neki kritičari su dobronamjerni 


Neki kritičari nisu zlobni 


Baroco 


Sva mora. su slana 
Neke vode nisu slane 


Neke vode nisu mora 


Nijedan M nije P 
Svi S su M 


Nijedan S nije P 


Svi M su P 
Neki S su M 


Neki S su P 


Nijedan M nije P 
Neki S su M 


Ncki S nisu P 


Nijedan P nije M= 
Svi S su M 


Nijedan S nije P 


Svi P su M 
Nijedan S nije M 


Nijedan S nije P 


Nijedan P nije M 
Neki S su M 


Neki S nisu P 


Svi Psu M 
Neki S nisu M 


Neki S nisu P 


PeM 
SaM 


SeP 


III FIGURA 


Darapti 
Sve ptice imaju perje . 
Sve ptice su kičmenjaci 
Neki kičmenjaci imaju perje 

Datisi 


Svi odvažni ljudi pobuđuju divljenje 
Neki odvažni ljudi su gusari 


Neki gusari pobuđuju divljenje 


Disamis 


Ncki romani su potresni 
Svi romani su književna djela 


Neka književna djela su potresna 


Felapton 
Nijedan pauk nije kukac 
Svi pauci su člankonošci 
Neki člankonošci nisu kukci 

Ferison 


Nijedan osvajački rat nije pravedan 
Ncki osvajački ratovi su pobjedonosni 


Neki pobjedonosni ratovi nisu pravedni 


Bocardo 


Neki dobri stručnjaci nemaju široku kulturu 


Svi dobri stručnjaci mnogo znaju 


Neki koji mnogo znaju nemaju široku kulturu 

Svi M su P 
Svi M su S 


Neki S su P 


Svi M su P 


Neki M su S 


Neki S su P 


Neki M su P 
Svi M su S 


Neki S su P 


Nijedan M nije P 
Svi M su S 


Neki S nisu P 


Nijedan M nije P 
Neki M su S 


Neki S nisu P 


Neki M nisu P 
Svi M su S 


Neki S nisu P 


IV FIGURA 


Bramantip 
Svi pjesnici su heretici Svi P su M PaM 
Svi heretici su sanjari Svi M su S Mas 
Neki sanjari su pjesnici Neki S su P S IGP 
Camenes 
Svi kvadrati su četverokuti Svi PsuM PaM 
Nijedan četverokut nije trokut Nijedan MnijeS Me S 
Nijedan trokut nije kvadrat Nijedan S nije P S e P 
Dimaris 
Neki dječaci su jedinci Neki P su M PiM 
Svi jedinci su razmaženi Svi M su S Mas 
Neka razmažena djeca su dječaci Neki S su P S iP 
Fesapo 
Nijedna zvijezda nije planeta Nijedan PnijeM PeM 
Sve planete su nebeska tijela Svi M su S MasS 
Neka nebeska tijela nisu zvijezde Neki S nisu P S oP 
Fresison 
Nijedan neboder nije katedrala Nijedan PnijeM PeM 
Neke katedrale su visoke Neki M su S Mis 
Neke visoke građevine nisu neboderi Neki S nisu P S oP 
Aksiom silogizma Mnogi logičari smatraju da svaki silogistički 


zaključak počiva na jednom osnovnom ne- 
dokažljivom principu ili aksiomu, koji se naziva dictum de omni 
et nuilo (pravilo o svakom i nijednom), a može se izraziti riječi- 
ma: Qidquid de omnibus valet, valet etiam de quibusdam et sin- 
gulis; quidquid de nullo valet, nec de quibusdam vel singulis valet. 
(Štogod vrijedi o svima, vrijedi također o ponekima i o pojeđini- 
ma; štogod ne vrijeđi ni o jednom ne vrijedi ni o ponekima ni 


o pojedinima.) 

Pogledajmo na primjer silogizme: »Svi ljudi su živa bića. Svi 
Grci su ljudi. Dakle, svi Grci su živa bića« i »Nijedan čovjek nije 
besmrtan. Svi Grci su ljudi. Dakle, nijedan Grk nije besmrtan«. 
Prema onima koji smatraju da je suština silogizma u razndlikoj 
primjeni gore formuliranog »dictuma«, u prvom od dva navedena 
primjera mi većom premisom tvrdimo nešto o čitavoj klasi ljudi, 
pa pošto smo manjom premisom utvrdili da su Grci dio te klase, 
konkluzijom tvrdimo da i za taj dio klase vrijedi ono što vrijedi 
za čitavu klasu. U drugom primjeru, po istoj interpretaciji, većom 
premisom poričemo besmrtnost čitavoj klasi ljudi, pa konkluzi- 
jom poričemo besmrtnost i Grcima koji su dio te klase. 


Nasuprot ovakvom shvaćanju silogizma stoji drugo, po kojem 
aksiom silogizma treba formulirati riječima: Nota notae est nota 
rei ipsius; repugnans notae repugnat rei ipsi. (Oznaka oznake je 
oznaka same stvari; ono što protivurječi oznaci, protivurječi i 
stvari.) 

Prema ovom shvaćanju, u prvom od dva gornja primjera silo- 
gizma mi većom premisom pripisujemo čovjeku oznaku da je živo 
biće, a manjom pripisujemo Grku oznaku da je čovjek; konkluzi- 
jom pripisujemo Grku oznaku njegove oznake, tj. oznaku da je 
živo biće. U drugom navedenom primjeru silogizma, prema ovoj 
interpretaciji, najprije odričemo čovjeku oznaku besmrtnosti, a 
zatim pripisujemo Grku oznaku da je čovjek; konkluzijom odriče- 
mo Grku besmrtnost, dakle oznaku koja ne pripada njegovoj 
oznaci. 

O tome koja je od ove dvije interpretacije silogizma bolja vo- 
dile su se velike prepirke. U svakom slučaju odgovor na ovo pita- 
nje očigledno zavisi od odgovora na pitanje da li je sud opsegovni 
ili sadržajni odnos pojmova. Raspravljajući o tome, mi smo napri- 
jed rekli da u sudu akcent može biti bilo na sadržajnoj bilo na 
opsegovnoj strani, ali da se njim uvijek uspostavlja odnos i izme- 
đu sadržaja i između opsega pojmova. U skladu s tim možemo reći 
da navedene dvije formulacije karakteriziraju smisao silogizma 
s dvije razne strane; jedna govori o opsegovnoj, druga o sadržaj. 
noj strani silogizma. 


Smisao pojedinih Pravila pojedinih figura kategoričkog silogizma 
figura mEniilu nam donekle i smisao i funkciju tih 
igura 


U prvoj figuri veća premisa je univerzalna. Njom se nešto tvrdi ili 
poriče o svima M. Manjom premisom, koja je uvijek afirmativna, tvr- 
di se da svi ili bar neki S jesu M. Odatle se izvodi konkluzija da se svi 
(ili bar neki) S mogu (ili ne mogu) supsumirati ili podvesti pod P 
Zato se prva figura naziva figurom supsumcije. 

U drugoj figuri uvijek je jedna premisa negativna. Prva premisa je 
uvijek univerzalna; njom se tvrdi ili da svi P jesu M ili da nijedan P 
nije M. Ako se prvom premisom tvrdi da svi P jesu M, onda se drugom 
tvrdi da nijedan (ili bar poneki) S nije M, pa se na osnovu toga za- 
ključuje da nijedan (ili bar poneki) S nije P. Ako se prvom premisom 
tvrdi da nijedan P nije M, onda se drugom premisom tvrdi da svi (ili 
bar neki) S jesu M, pa se odatle zaključuje da nijedan (ili bar poneki) 
S nije P. Konkluzija je dakle uvijek negativna, a njen kvantitet zavisi 
od kvantiteta manje premise. Budući da na ovaj način zaključujemo 
kad se nečijem mišljenju suprotstavljamo, kad mu oponiramo i želimo 
pokazati da nije u pravu, ova figura naziva se figurom opozicije. 

U trećoj figuri u obje premise je subjekt M. Kao veću premisu na- 
neki M jesu P.Ali druga premisa uvijek je afirmativna. Njom se tvrdi 
da svi ili bar neki M jesu S. To znači da bar neki S jesu M i da ono M 
u prvoj premisi možemo zamijeniti nekima S. Kad izvršimo ovu za- 
mjenu (supstituciju), možemo konkluzijom tvrditi o nekima S ono što 
smo većom premisom tvrdili o svima ili o nekima M. Budući da se 
ovdje M zamjenjuje sa S, ovu figuru možemo nazvati figurom supsti- 
tucije. Međutim, kako ovu figuru najčešće upotrebljavamo kad želimo 
pokazati da je neka generalizacija neosnovana odnosno da postoje izu- 
zeci od nekog prihvaćenog pravila, još bi je bolje bilo nazvati figurom 
izuzimanja ili ekscepcije. 


Četvrta figura može se promatrati kao izvrnuta prva. Jer dok je u 
prvoj srednji pojam subjekt veće i predikat manje premise, u četvrtoj 
figuri on je predikat prve i subjekt druge premise. Budući da mnogi 
smatraju prvu figuru »najsavršenijom« i »najprirodnijom«, četvrta se 
figura često proglašava »vještačkom« i »neprirodnom«. Međutim, nema 
sumnje da u svakodnevnom životu često zaključujemo i po modusima 
ove figure. Uzmimo na primjer zaključak: »Svi veliki umjetnici su 
stvaraoci. Nijedan stvaralac nije imitator. Dakle, nijedan imitator nije 
veliki umjetnik.« Teško je reći da je ovaj zaključak jako neobičan ili 
neprirodan. A to je zaključak po modusu Calemes, jednom od modusa 
četvrte figure. Slično kao i u modusima prve figure, u četvrtoj figuri 
radi se o tome da se neki S supsumiraju, odnosno svi ili neki S ne sup- 
sumiraju pod P; kako se ta supsumcija vrši obrnutim redoslijedom, 
možemo je nazvati figurom obrnute supsumcije. 


Treba napomenuti đa spomenuta imena samo približno određuju 
smisao i funkciju pojedinih figura. 


Svođenje svih Razne figure nisu nepremostivo ograđene jed- 
modusa na moduse na od druge. Uzmimo na primjer jedan od mo- 
prve figure dusa druge figure, Cesare: 


Nijedan P nije M 
Svi S su M 


Nijedan S nije P 

Ako izvršimo čistu konverziju veće premise, čime se ne mijenja 
smisao te premise, pa prema tome ni valjanost zaključka, dobivamo: 


Nijedan M nije P 
Svi S su M 
Nijedan S nije P 


Od modusa druge figure Cesare dobili smo tako modus prve figure 
Celarent. 


Na sličan način. možemo sve moduse druge, treće i četvrte figure 
svesti na moduse prve figure, samo što ponekad pored konverzije jedne 
ili obiju premisa treba izvršiti i zamjenu mjesta premisa. 

Da bi što više olakšali svođenje svih modusa na moduse prve figure, 
logičari su izmišljajući nazive pojedinih modusa sastavili ta imena 
tako da gotovo svako slovo u njima služi kao uputa za svođenje na 
prvu figuru. 

Sva imena modusa počinju jednim od četiri slova B, C, Di F. Svi 
modusi čija imena počinju slovom B mogu se svesti na modus Barba- 
ra, svi modusi koji počinju slovom C — na modus Celarent, oni sa D 
na Darii, a oni sa F na Ferio. 


Slovo s koje sadrže neki modusi (na primjer Cesare) upozorava da 
sa sudom koji je označen prethodnim samoglasnikom treba izvršiti 
conversio simplex; slovo p (npr. u Darapti) pokazuje da sa sudom 
a prethodnim samoglasnikom trcba izvršiti conversio per 
acciđens. 


Slovo m u imenu modusa pokazuje da treba izvršiti metathesis ili 
mutatio premissarum, tj. da veća i manja premiša treba da zamijene 
mjesta. Najzad slovo c pokazuje da se dati modus može dokazati po- 
Imoću nekog modusa prve figure primjenom metode koja se naziva 
ređuctio ad absurdum, a sastoji se u tome da se pokaže kako je apsurd- 
no ne priznavati konkluziju zaključka čije smo premise prihvatili. 


»Savršenstvo« prve Mogao bi netko upitati zašto je uopće potre- 

figure bno svoditi moduse ostalih figura na moduse 

prve figure. Tradicionalan je odgovor, koji po- 

tječe još od Aristotela, da je prva figura najsavršenija i da mogućnost 

svođenja modusa ostalih figura na moduse prve figure dokazuje isprav- 
nost svih tih modusa. 


U čemu je »savršenstvo« prve figure? Za veću vrijednost prve figu- 
re najčešće se navode ovi argumenti: 

1. Prva figura je nekako najprirodnija; kod nje najjasnije i najsi- 
gurnije osjećamo da konkluzija nužno slijedi iz premisa. 

2. Samo u prvoj figuri subjekt manje premise ujedno je subjekt 
konkluzije a predikat veće premise predikat konkluzije. U drugim (fi- 
gurama ili je subjekt konkluzije predikat manje premise ili je predi- 
kat konkluzije subjekt veće premise, ili i S i P imaju u premisama 
drukčija mjesta nego u konkluziji. 


3. Samo u prvoj figuri u četiri razna mođusa dobivamo kao kon- 
kluzije četiri razne vrste sudova po kvantitetu i kvalitetu (a, i, €, 0). 

4, Samo u prvoj figuri, u modusu Barbara, možemo dobiti univer- 
zalno-afirmativnu konkluziju. 

U vezi s ovim argumentima može se reći slijedeće. Tačno je ono 
što kaže prvi argument, tj. da kod modusa prve figure nekako najbrže 
uviđamo nužnu povezanost premisa i konkluzije i imamo najjači osje- 
ćaj da se nismo prevarili. Ovaj jači psihološki osjećaj sigurnosti vjero- 
vatno je u vezi s onim što se navodi u drugom argumentu, to jest s po- 
retkom pojmova u premisama i u konkluziji. 

Međutim bilo bi pogrešno misliti da u prvoj figuri konkluzija ne- 
kako »nužnije«, »s većom nužnošću« slijedi iz premisa nego u ostalim 
figurama. U svim navedenim modusima konkluzija mora biti istinita 
ako su istinite premise, pa kako u bezuslovnom moranju nema stup- 
njeva, to u tom pogledu nema razlike u vrijednosti među raznim mo- 
dusima i figurama. Razlika u subjektivnom doživljaju, u »lakoći«. ili 
»jasnoći« uočavanja nužne povezanosti između premisa i konkluzija 
nije nikakav argumcnt za tezu da postoje razni stepeni nužnog slje- 
dovanja. 


Treći i četvrti argument također ne dokazuju da su zaključci po 
prvoj figuri vredniji od zaključaka po ostalim figurama. Ako netko 
želi nazvati savršenošću činjenicu da se u prvoj figuri mogu dobiti sve 
vrste konkluzija, pa i univerzalno-afirmativna, tome nema prigovora. 
Pogrešno bi bilo samo tvrditi da pojedini modusi prve figure posjedu- 
ju veću nužnost od modusa ostalih figura. 


Hipotetički i Silogizam u kojem su obje premise hipote- 
hipotetičko-katego: = tički sudovi nazivamo hipotetičkim silogi- 


rički silogizam zmom. Takav je, na primjer, silogizam 


Ako produktivnost rada raste, vrijednost proizvcda se smanjuje 
Ako se vrijednost proizvoda smanjuje, cijene padaju 

Ako produktivnost rada raste, cijene padaju 

Njegova je shema: 


Ako je A B, onda je C D 
Ako je C D, onda je EF 


Ako je A B, onda je E F 


Kako se iz navedenog primjera i sheme vidi, u hipotetičkom 
silogizmu i konkluzija je hipotetička. 

Silogizam u kojem je jedna premisa hipotetička, a druga kate- 
gorička, naziva se hipotetičko-kategoričkim. Javlja se u dva glavna 

oblika ili modusa: modus ponendo ponens i modus tollendo tollens. 
Shema i primjer za ove moduse glase: 


Modus ponendo ponens 


Ako privreda cvjeta, životni standard raste —AkojeAB,onda je CD 
Privreda cvjeta AjeB 


Životni standard raste C.je D 


Modus tollendo tollens 


Ako privreda cvjeta, životni standard raste AkojeAB,onda je CD 
Životni standard ne raste C nije D 


Privreda ne cvjeta A nije B 


Kao što se vidi iz navedenih primjera i shema, u hipotetičko- 
-kategoričkom silogizmu konkluzija je kategorička. 

Treba napomenuti da neki logičari nazivaju hipotetički silogi- 
zam »čistim hipotetičkim silogizmom«, a hipotetičko-kategorički 
silogizam »mješovitim hipotetičkim silogizmom«. 


Disjunktivni i Silogizam u kojem su obje premise disjunk- 

disjunktivno-kate- tivni ili alternativni sudovi nazivamo dis- 

gorički silogizam : jar ar : i 
junktivnim silogizmom. Takav je, na pri- 
mjer, silogizam: 


Trokuti su ili istostrani ili neistostrani 
Neistostrani trokuti su ili istokračni ili raznostrani 


Trokuti su ili istostrani ili istokračni ili raznostrani 


Shema je navedenog primjera: 
A jeili Bili M 
M jeili C ili D 
Ajeili Bili C ili D 
Silogizam u kojem je jedna premisa disjunktivna ili alternativ- 
na, a druga kategorička nazivamo disjunktivno-kategoričkim. Naj- 


češći su oblici ovog silogizma modus ponendo tollens i modus tol- 
lendo ponens. Primjeri i sheme za ove moduse glase: 

Modus ponendo tollens 


Ovaj sud je ili istinit ili neistinit Ajeili Bili C 
Ovaj sud je istinit A je B 
Ovaj sud nije neistinit A nije C 


Modus tollendo ponens 


Ovaj sud je ili istinit ili neistinit A jeili Bili C 
Ovaj sud nije istinit A nije B 
Ovaj sud je neistinit A je C 


Disjunktivni silogizam neki logičari nazivaju »čistim disjunktiv- 
nim silogizmom«, a disjunktivno-kategorički »mješovitim disjunk- 
tivnim silogizmom«. 


Hipotetičko-dis- Silogizam u kojem je veća premisa složeni hi- 
junktivni silogizam potetički sud, a manja premisa disjunktivni 
. .. sud ili njegova negacija (binegativni sud), nazi- 
va se hipotetičko-disjunktivnim. Ovaj silogizam pojavljuje se u četiri 
glavna modusa: 
1. Jednostavni modus ponens 
Ako je AB, onda je CD; ako je EF, onda je CD 
AjeB,ili E je F 
C je D 


2, Složeni modus ponens 
Ako je AB, onda je CD; ako je EF, onda je GH 
A'jeB, il Ecje:F 
C je D,ili G je H 


3. Jednostavni modus tollesns 


Ako je A B, onda je CD; ako je AB, onda je EF 
Niti je CD, niti je EF 
A nije B 


4, Složeni modđus tollens 


Ako je AB, onda je CD; ako je EF, onda je GH 
Niti je CD, niti je GH 
Niti je AB, niti je EF 


Polisilogizam Niz od dva ili više silogizama u kojem je kon- 

kluzija prvog silogizma jedna od premisa dru- 

goga, konkluzija drugog jedna od premisa trećeg itd. naziva se silogi- 

stičkim nizom, složenim silogizmom ili polisilogizmom,. Silogizam čija 

je konkluzija premisa drugog silogizma naziva se prosilogizmom u od- 

nosu na taj drugi, a sam taj drugi silogizam naziva se episilogizmom 
u odnosu na onaj prvi. 

Postoje dvije glavne vrste polisilogizma: progresivni i regresivni. U 
progresivnom polisilogizmu zaključak ide od općenitog ka manje opće- 
nitom, u regresivnom od manje općenitog ka općenitijem. Navodimo 
primjer i shemu za progresivni i za regresivni polisilogizam. 


Progresivni polisilogizam 


Sve životinje su živa bića Svi S, su P 
Svi kičmenjaci su životinje Svi S» su S, 
Svi kičmenjaci su živa bića Svi S, su P 
Svi kičmenjaci su živa bića Svi S, su P 
Svi sisavci su kičmenjaci Svi S; su S, 
Svi sisavci su živa bića Svi S; su P 
Svi sisavci su živa bića Svi S; su P 
Sve mačke su sisavci Svi S; su S; 
Sve mačke su živa bića Svi S, su P 


Regresivni polisilogizam 


Svi pjesnici su književnici Svi P, su P, 
Svi liričari su pjesnici Svi S su P, 
Svi liričari su književnici Svi S su P, 
Svi književnici su umjetnici Svi P, su P; 
Svi liričari su književnici Svi S su P, 
Svi liričari su umjetnici Svi S su P; 
Svi umjetnici su stvaraoci Svi P; su P, 
Svi liričari su umjetnici Svi S su P; 
Svi liričari su stvaraoci Svi S su P, 

Treba napomenuti da u polisilogizmu ne moraju svi sudovi biti uni- 
verzalnosafirmativni kao u gornjim primjerima. Ali u čitavom polisilo- 
gizmu može biti samo jedna negativna premisa. Isto tako u čitavom 
Polisilogizmu može biti samo jedra partikularna premisa. 


Entimem i sorit U svakodnevnom životu i u nauci česio misli- 
mo silogizmima, ali rijetko kad formuliramo 
eksplicite obje premise i konkluziju. Premisa koja sc smatra općepno- 
znatom i općeprihvaćenom obično se glasno ne izriče. Tako je u silo- 
gizmu: »On česio laže, dakle nije baš jako raivan« prešutana veća pre- 
misa: »Nitko tko često laže nije baš jako naivan«. Ponekad se ekspli- 
cite formuliraju obje premise, ali se ne izriče konkluzija, koja nam se 
čini očigledna. Na primjer: »Pošicni ljudi loše prolaze u životu. A on 
je pošten...« Ili: »Tko ubija žene i djecu, nije ratnik nego zloičnac. A 
nacisti su ubijali žene i djecu.. .« Silogiza m u kojem je prešutana jed- 
na od premisa ili konkluzija nazivamo skraćenim silogizmoim ili enti- 
memom. 

Kao što u jednostavnom silogizmu možemo izostaviti jednu promi- 
su ili konkluziju, tako ih možemo izostaviti i u polisilogizmu. Polisiic- 
gizam u kojem su izostavljene međukonkluzije i sve veće ili sve ie: 
premise nazivamo sorit, Sorit u kojem su izostavljene manje prema 
svih silogizama (osim prvog) nazivamo Aristotcloviri; Sprit tr KOJE 
su izostavljene veće premise svih silosizama (opet osim prvog) naziva. 
mo Goklenovim. 

Našim naprijed navedenim primjerima za progresivni i regcresivni 
polisilogizam odgovarali bi ovakvi soriti: 


Goklenov sorit Aristotelov sorit 
Sve žvotinje su živa bića SVI URCENI. su pjesnici X 
Svi kičmenjaci su životinje SM njesnici su književnici | 
Svi sisavci su kičmenjaci Svi koale su umileisic 
Sve mačke su sisavci Svi umjetnici su stvaraoci 
Sve mačke su živa bića Svi liričeri su stvaraoci 


Spoznajna vrijednost Nc osporavajući logič::u valjanost silogizma, 
silogizma ne poričući da u silogizmu konkluzija nužno 

Slijedi iz premisa, neki filozoti niječu njoco- 
vu spoznajnu vrijednost. Konkiuzija silogističkog zaključka, košu 
oni, ne donosi ništa novo, nego samo ponavlja nešto što je već bilo 
rečeno u jednoj od premisa. Uzmimo, na primjer, katezorički si- 
logizam: 

Svi ljudi su smrtni 

Svi Grci su ljudi 


Svi Grci su smrtni 


Konkluzija ovog silogizma (»Svi Grci su smrtni«) sadržana je 
već u prvoj premisi (»Svi ljudi su smrtni«). Kad ne bismo znali 

da su »Svi Grci smrtni«, ne bismo smjeli tvrditi ni da su »Svi lju- 
di smrtni«. Prema tome konkluzija ne donosi ništa novo u odnosu 
na veću premisu, nego samo eksplicira nešto što je u ovoj već sa- 
držano. 

Na ovo se može odgovoriti: Konkluzija navedenog silogizma 
(»Svi Grci su smrtni«) može se izvesti iz veće premise (»Svi ljudi 
su smrtni«) samo ako se također pretpostavi ono što tvrdi manja: 
premisa (»Svi Grci su ljudi«). Konkluzija je dakle doista sadržana 
u premisama, ali ne u većoj ili u manjoj premisi uzetoj zasebno, 
nego u obje premise uzete zajedno. Ona nam pruža spoznaju koju 

“ne pruža nijedna premisa sama za sebe. U tom smislu konkluzija 
kategoričkog silogizma daje nam novo znanje, a isto vrijedi i za 
konkluziju hipotetičkog i disjunktivnog silogizma, kao i za konklu- 
ziju polisilogizma. 

Oni koji tvrde da silogizam ne pruža novo znanje, imaju očito 
suviše strog kriterij za ono što se može smatrati »novim« znanjem. 
Za njih je novo samo ono znanje koje ne slijedi iz datih premisa. 
Ovakav kriterij za razlikovanje znanja i neznanja bio bi prihvatljiv 
za neki sveznajući beskonačan um koji bi neposredno i nepogre- 
šivo sagledavao logičke konsekvencije svih sudova i kombinacija 
sudova, ali je nerealan kad se uzme u obzir da takvog savršenog 
uma nema i da svi mi često griješimo pokušavajući da iz datih 
premisa izvedemo ono što se u njima već sadrži. 


d) INDUKTIVAN POSREDAN ZAKLJUČAK 


Uvod Neki logičari ne govore o induktivnom zak- 
ljučku, nego samo o induktivnoj metodi. 
Drugi naprotiv smatraju da treba razlikovati induktivni zaključak 
od induktivne metode. I doista, premda su induktivan zaključak i 
induktivna metoda tijesno povezani, to nije isto. Induktivna me- 
toda služi se induktivnim zaključcima, ali svaki, zasebno uzeti 
induktivan zaključak još nije induktivna metoda. Mi ćemo zato 
ovdje ukratko razmotriti induktivan zaključak, a u dijelu o meto- 
dama spoznaje govorit ćemo o induktivnoj metodi. 


Šta je induktivan Prema tradicionalnom shvaćanju deduktivan 
zaključak zaključak ide od općeg ka posebnom, a in- 
duktivan od pojedinačnog i posebnog ka op- 

ćem. Induktivan zaključak mogli bismo dakle definirati kao za- 
ključak od pojedinačnog i posebnog na opće. Također bismo mo- 

gli reći da je to zaključak kojim zaključujemo da ono što vrijedi 
za niz pojedinačnih slučajeva jedne vrste vrijedi za sve slučajeve 
te vrste. Ili: induktivan zaključak je zaključak kojim se iz dvije ili 
više pojedinačnih (posebnih ili manje općenitih) premisa izvodi 
općenita (ili općenitija) konkluzija. Dvije su glavne vrste induk- 
tivnog zaključka: induktivan zaključak potpunom indukcijom i 
induktivan zaključak nepotpunom indukcijom. 


Potpuna indukcija Ako znamo da su se Kleio, Eutcrpe, Thalia, 
Melpomene, Terpsichore, Erato, Polymnia, 
Urania i Kalliope zamišljale kao mlade djevojke, i ako pored toga 
znamo da su Kleio, Euterpe, Thalia, Melpomene, Terpsichore, Era- 
to, Polymnia, Urania i Kalliope muze, i da pored njih devet drugih 
muza nema, zaključit ćemo da su se sve muze zamišljale kao mla- > 
de djevojke. Isto tako ako znamo da ni Srbija, ni Hrvatska, ni 
Slovenija, ni Bosna i Hercegovina, ni Makedonija, ni Crna Gora 
nema više od deset milijuna stanovnika, i ako znamo da pored šest 
navedenih u Jugoslaviji nema drugih socijalističkih republika, mo- 
žemo zaključiti da nijedna jugoslavenska socijalistička republika 
nema više od deset milijuna stanovnika. Ovakvi zaključci, u koji- 
ma se općenita konkluzija o klasi ili grupi predmeta izvodi na 
osnovu premisa u kojima su spomenuti svi pojedini predmeti te 
klase ili grupe, nazivaju se zaključcima potpunom indukcijom. 


Sheme za dva osnovna oblika potpune indukcije koji su ilustri- 
rani gornjim primjerima glase: 


S, je P S, nije P 
S, je P S, nije P 
S; je P S; nije P 
S, je P Sn nije P 
S, S S, Sn SU Svi S Si, S, S3,... Sp SU Svi S 
Svi S su P Nijedan S nije P 


U shemi induktivnog zaključka potpunom indukcijom neki lo- 
gičari nemaju premisu »S,, S» S3...S, su svi S« (ukoliko se 
nekom čini nejasna, mogli bismo je opširnije napisati: »S,, S2, S3... 
S, su S, i nema nijednog drugog S«). Međutim, ona je neophodno 
potrebna. Kada u našem primjeru s muzama ne bismo znali da 

ima tačno devet muza i da su to onc koje smo u prvih devet pre- 
misa spomenuli, ne bismo imali pravo da izvodimo konkluziju 
koju smo izveli. 

Ako su premise zaključka potpunom indukcijom istinite, mora 
biti istinita i konkluzija. Drugim riječima, konkluzija ovdje nužno 
slijedi iz premisa. 

U konkluziji se pri tome očigledno ne, kaže ništa više nego što 
se sadrži u premisama. Konkluzija samo sažeto ponavlja ono što 
je već rečeno u premisama. Ipak pretjeruju oni koji kažu da kon- 
kluzija ne donosi baš ništa novo. Jer nijedna premisa sama za sebe 
ne kaže cno što tvrdi konkluzija. Konkluzija sažima ono što tvrde 
sve premise zajedno. 


Nepotpuna inđukcija Ako znamo da Stipe, Jere, Marin, Tonči i 

Paško vole pjevati, i ako također znamo da 
su Stipe, Jcre, Marin, Tonči i Paško Dalmatinci, pa na osnovu toga 
zaključimo da svi Dalmatinci vole pjevati, takav zaključak naziva 
se zaključkom po nepotpunoj indukciji. Nepotpuna je indukcija 
iakođer ako na osnovu toga što dosad nijedan čovjek nije preživio 
određenu visoku dob zaključujemo da nijedan čovjek nije besimr- 
tan. U zaključku po nepotpunoj indukciji izvodimo konkiuziju o 
čitavoj klasi predmeta, na osnovu premisa koje nešto tvrde samo 
o pojedinim članovima, odnosno o dijelu te klase. Ako sud »Si, S:, 
S3,...Sa su S, ali pored njih ima i drugih S« kraće napišemo »S,, 
S», Sa, ...Sn SU neki S«, onda shemc za pozitivni i za negativni za- 
kljućak nepotpunom indukcijom možemo napisati: 


Si je P S, nije? 
92 Je: P S2,nije P 
9: JEP S; nije P 
SK JdeP Snnije P 
S,, S», S3...Snsuneki S Si, S» S;...Snsuncki S 
Svi S su P Nijedan S nije P 


Dok u zaključku po potpunoj indukciji konkluzija nužno slije- 
di iz premisa, pa se ne može desiti da su premise istinite, a kon- 
kluzija neistinita, u zaključku nepotpunom indukcijom premise 
čine konkluziju samo u većoj ili manjoj injeri vjerovatnom, te se 
može desiti da su premise istinite, a konkluzija neistinita. U tom 

pogledu nepotpuna indukcija »zaostaje« za potpunom. Međutim, 
dok u zaključku po potpunoj indukciji konkluzija samo rezimira 
premise, u zaključku po nepotpunoj indukciji konkluzija donosi 
nešto novo, ncšto čega u premisama nema. 


Dvije vrste Prema tome da li kod nepotpune indukcije 

nepotpuno indukcije — zaključujemo na osnovu proizvoljno oda- 

branog (ili slučajno susreinutog) niza po- 

jedinačnih situčajeva ili na osnovu pojedinačnih ili posebnih sluča- 

a a, odabranih po nekim principima, možemo razlikovati popu- 
laxnit i naučnu indukciju. 

Popularna indukcija naziva se također indukcijom putem jeđ- 
noestavnog nabrajanja, gdje se ne susreće protivurječan slučaj (in- 
ductio per enumerationem simplicem ubi non repecritur instantia. 
conmirađictoria). Po indukciji jednostavnim nabrajanjem zaključu-=: 
jemo ćesto u svakodnevnom životu. Na primjer: Svi ljudi koje 
smo dosad upoznali u nekoj stranoj zemlji bili su šutljivi. Zaklju- 
čujemo: U ovoj zemlji svi su šutljivi. Tli: Dosad nam nijedan ko- 
nobar nije odbio napojnicu. Zaključujemo: Nijedan konobar nikad 
ne odbija napojnicu. Ovakvi su zaključci vrlo nepouzdani i njiho- 
ve se konkluzije često pokazuju neistinite. 

Naučna indukcija također je nepotpuna indukcija, ali se zasni- 
va na slučajevima koji su specijalno odabrani, tako da. se moguć- 
nost pogreške pri uopćavanju isključi ili smanji na minimum. O 
principima po kojima se vrši izbor tih slučajeva bit će govora ka- 
snije, u dijelu o metodama. Tada ćemo navesti i primjere za ovu 
vrstu indukcije. 


c) ANALOGIJSKI POSREDAN ZAKLJUČAK 


Uvod Dok se deduktivan zaključak kratko odre- 

đuje kao zakijučak od općeg na posebno, a 

induktivan kao zaključak od posebnog na opće, an alogi!ski zaklju- 

čak definira se kraiko kao zaključak ođ posebnog na posebno. Raz- 
motrimo bit i strukturu ovog zaključka. 


Bit i struktura Na osnovu toga što je Mars po mnogome 
analogijskog sličan Zemlji ljudi su često zaključivali da 
zaključka ; 


na Marsu, kao i na Zemlji, žive razumna 
bića (što je još uvijek sporno). Na osnovu 
toga što je francuski jezik sličan talijanskom i što u talijanskom 
nema imenica srednjeg roda mogao bi netko zaključiti da isto vri- 

jedi i za francuski (što je tačno). Na osnovu toga što Boston ima 
razvijen muzički život, kao i New York, mogao bi tko zaključiti da 
Boston, poput New Yorka, ima i intenzivan kazališni život (što je 
netačno). 

Ovakve zaključke nazivamo zaključcima po analogiji ili, kraće, 
analogijskim. Prema tome možemo reći da je analogijski zaklju- 
čak u kojem od sličnosti dvaju predmeta (ili grupa predmeta) u 
nekim svojstvima ili karakteristikama zaključujemo na njihovu 
sličnost u nekim drugim svojstvima ili karakteristikama. 

Ako navedeni zaključak o Zemlji i Marsu raščlanimo na premi- 
se i konkluziju i ako pokušamo otkriti njegovu shemu, dobit ćemo 
slijedeće: 


Zaključak Shema 
Zemlja je nastanjena razumnim bićima M je P 
Mars je sličan Zemlji S je sličan M 
Mars je nastanjen razumnim bićima SrjETP 


»Mars je sličan Zemlji« znači da Mars i Zemlja imaju neke za- 
jedničke karkteristike i svojstva. Prema tome, na osnovu toga što 
znamo da dva predmeta, npr. M i S, imaju neka zajednička svoj- 
stva ili karakteristike analogijskim zaključkom zaključujemo da 
S mora imati i neka druga svojstva koja M, kako znamo, posjedu- 
je, a koja kod S još nismo utvrdili. U raščlanjenom obliku shema 
zaključka po analogiji dakle glasi: 


M Yea,.b, €, 1 


S jea bje 
sjen 
Plodnost i Zaključak po analogiji ima veliku ulogu u 
dk roon svakodnevnom govoru i u prednaučnom (re- 
ek ra ligijskom, mitskom, mističkom i magičkom) 


mišljenju, ali on ima svoje mjesto i u nauč- 
nom mišljenju. 

Glavna je prednost i vrijednost ovog zaključka plodnost, njegov 
osnovni nedostatak — nepouzdanost. Zaključak po analogiji može 
nas dovesti do konkluzija koje su izvanredno zanimljive, duboke 
i važne, ali nam ne može dati veću garanciju za njihovu istinitost. 
Zaključci po analogiji koje svaki čas stvaramo u svakodnevnom 
životu neprestano se ruše kao kuće od karata. 

Međutim, to ne znači da je zaključak po analogiji u svakom slu- 
čaju potpuno nepouzdan. U određenim uvjetima on može biti čak 
i vrlo vjerovatan. Stepen vjerovatnosti konkluzije dobivene za- 
ključkom po analogiji to je veći: 1. što je veće naše ukupno zna- 
nje o oba predmeta o kojima po analogiji zaključujemo; 2. što je 
veći broj poznatih sličnosti i što je manji broj poznatih nesličnosti 
među njima; 3. što su njihova zajednička svojstva bitnija, a neza- 
jednička nebitnija. 


3. SUVREMENO UČENJE O ZAKLJUČKU 
a) SUVREMENA PODJELA ZAKLJUČAKA 


Uvod Učenje o zaključku kako je izloženo u pret- 
hodnom odjeljku potječe pretežno od Ari- 
stotela, a u manjoj mjeri od srednjovjekovnih i novovjekih logiča- 
ra. Ipak još uvijek neki logičari smatraju da je to učenje u tom 
obliku još i danas zadovoljavajuće i dovoljno. Međutim, suvreme- 
na logika, koja je nastala u toku posljednjih sto i dvadeset godina, 
razvila je znatno bogatije, adekvatnije i potpunije učenje o za- 
ključku. 

Iako u ovakvom elementarnom i sažetom udžbeniku nije mogu- 
će čak ni ukratko izložiti sve dijelove tog suvremenog učenja, mo- 
guće je, a i potrebno je reći bar ncšto o odnosu između tradicio- 
nalne i suvremene logike i o učenju suvremene logike o zaključku. 


Tradicionalna i O odnosu između tradicionalne i suvremene 
suvremena logika logike često se mogu čuti dva suprotna mi- 
šljenja, oba pogrešna. 

Po jednom mišljenju između tradicionalne i suvremene logike 
nema nikakve sličnosti ni veze, one se ne mogu nikako »spojiti« 
ni »pomiriti«; treba se opredijeliti za jednu od njih. Na ovo mi- 
šljenje neke navodi spoljašnja, lako uočljiva razlika u načinu iz- 
ražavanja između tradicionalne i suvremene logike. U svom uče- 
nju o zaključku tradicinonalna logika služi se u velikoj mjeri tako- 
zvanim običnim jezikom, koji upotrebljavamo u svakodnevnom 
životu. Suvremena logika služi se, naprotiv, gotovo isključivo 
umjetno izgrađenim simboličkim jezikom. 


Međutim, ako pažljivije razmotrimo stvar, vidjet ćemo da ta 
razlika nije tako velika kako na prvi pogled izgleda. 

Prije svega, svako je pismo svojevrstan sistem simbola, pa se 
svaka nauka, upotrebljavajući pismo, služi simbolima. Ali potre- 
bno je da razlikujemo različite vrste simbola. 


Znakove kojima označavamo pojedine zvukove ili glasove nazi- 
vamo fonografskim simbolima ili fonogramima. Napisana riječ »čo- 
vjek« sastoji se, na primjer, od šest fonografskih simbola ili fono- 
grama. To su slova »č«, »O«, »V«, »j«, »6«, »k«. Nijedno od tih slova 
nema neko posebno značenje, svako od njih samo označava jedan 
glas. 


Ako se dogovorimo da pojam čovjeka označavamo samim slo- 
vom »č« ili nekim drugim znakom (npr. slovom »a« ili brojkom 
»5«), onda ovo »č« (odnosno »a« ili »5«) više nije znak za glas, 
nego znak za pojam ili ideju. Takve znakove nazivamo ideograf- 
skim simbolima ili ideogramima. 

Ono što odlikuje suvremenu logiku nije jednostavno upotreba 
simbola, nego težnja za univerzalnom upotrebom iđeografskih 
simbola. 


Ali ni po tome suvremena logika nije. potpuno originalna ni 
apsolutno različita od tradicionalne. I tradicionalna logika u veli- 
koj se mjeri služi ideogramima. Ideogrami su, na primjer, slova 
S, PiM kao simboli za manji, veći i srednji pojam u silogizmu, te 
slova a, i, e, o kao simboli za univerzalno-afirmativan, partikular- 
no-afirmativan, univerzalno-negativan i partikularno-ncgativan sud. 

Razlika između tradicionalne i suvremene logike još je više u 
tome što suvremena logika napušta stare i uvodi nove ideograf- 
ske simbole, što razvija mnogo razgranatiji i raznolikiji ideograf- 
ski jezik i njime se mnogo više služi. Kad uđemo u taj jezik, vidi- 
mo da suvremena logika svojim jezikom, među ostalim, formulira 
i sva ona pravila i zakone zaključivanja koje je otkrila tradicio- 
nalna. 

Ta okolnost da suvremena logika sadrži u sebi na drukčiji na- 
čin formulirana učenja tradicionalne logike navela je mnoge na 
pretpostavku da suvremena logika nije ništa drugo nego drukčijim 
jezikom formulirana tradicionalna i da ona nije pridonijela logici 
ništa osim nove, komplicirane i sumnjive simbolike. 

I ovakvo je mišljenje daleko od istine jer suvremena logika ne 
donosi samo novu simboliku, nego i nove logičke spoznaje. Suvre- 
mena je logika stvorila novu ideografsku simboliku upravo zato 
što joj je stara bila nedovoljna za analizu i izražavanje mnogih ti- 
pova logičkih zaključaka koje je tradicionalna logika mimoišla ili 
samo parcijalno i površno proučavala. 

Ako hoćemo da ukratko sažmemo doprinos suvremene logike, 
možemo reći da je ona: 1. bolje odredila bit osnovnih tipova za- 
ključaka i pružila bolju klasifikaciju zaključaka i 2, svestranije i 
potpunije proučila one tipove zaključaka koje je proučavala i tra- 
dicionalna logika, kao i mnoge druge tipove i vrste. 


Giavna podjela svih — Prema tradicionalnoj podjeli koje smo se i 
zaključaka mi pridržavali izlažući tradicionalno učenje 
o zaključku prvi je princip za podjelu svih 
zaključaka broj premisa. Prema tom principu zaključci se dijele 
na neposredne (one s jednom premisom) i posredne (one s naj- 
manje dvije premise). Osnovni princip za dalju podjelu posrednih 
zaključaka je stepen općenitosti premisa i konkluzije. Ako su pre-' 
mise općenitije od konkluzije, imamo deduktivan zaključak, ako 
je konkluzija općenitija od premisa, zaključak je induktivan, a ako 
su premise i konkluzija podjednako općeniti (ili neopćeniti) ima- 
mo analogijski zaključak. 

Suvremena logika smatra da ovakva podjela nije najbolja i da 
osnovni kriterij za podjelu zaključaka ne može biti ni broj premi- 
sa ni stepen općenitosti premisa i konkluzije. 

Ono što čini jedan sud premisom ili konkluzijom, a skup od 
dva ili više suda zaključkom nije ni broj sudova ni stepen njihove 
općenitosti, nego misao o svojevrsnom odnosu među njima. Da bi 
neki sud ili sudovi bili premise valjanog zaključka, potrebno je da 
taj sud ili sudovi, ako su istiniti, čine vjerovatno ili izvjesno istini- 
tim neki drugi sud ili sudove. Isto tako da bi neki sud bio 
konkluzija valjanog zaključka, potrebno je da postoji neki drugi 
sud ili sudovi čija istinitost čini taj sud vjerovatno ili izvjesno isti- 
nitim. Drugim riječima, ono što čini premise premisama, konklu- 
ziju konkluzijom i zaključak zaključkom, to je misao o određe- 
nom odnosu između istinosnih vrijednosti premisa i konkluzije. 


Prema tome, ako podjela zaključaka hoće da bude podjela po 
fundamentalnim odlikama zaključaka, ona mora poći od razliko- 
vanja osnovnih tipova odnosa istinosnih vrijednosti premisa i kon- 
kluzije. 

Ako se međutim upitamo koje su osnovne vrste logičkog odno- 
sa između premisa i zaključaka, vidjet ćemo da postoje samo dvije 
osnovne mogućnosti: :/i istinite premise čine konkluziju izvjesno 
istinitom, ili istinite premise čine konkluziju u većoj ili manjoj 
mjeri vjerovatno istinitom. Treća mogućnost koja bi nekome mo- 
gla pasti na pamet, naime mogućnost da premise ne čine konklu- 

ziju čak ni vjerovatnom, samo je pseudomogućnost, jer kad »pre- 
imise« ne govore u prilog istinitosti »konkluzije«, tada to više nije 
valjan zaključak. 

Postavlja se pitanje kako da nazovemo dvije osnovne vrste za- 
ključaka, naime zaključak u kojem konkluzija nužno slijedi iz pre- 
misa i zaključak u kojem premise sugeriraju konkluziju. Iako bi 
bilo moguće izmisliti i sasvim nova imena, možda je najbolje upo- 
trijebiti strane nazive deduktivan i induktivan zaključak. 

Ovi su nazivi zgodni he samo zato što su već uobičajeni u logi- 
ci nego i zato što po svojoj etimologiji odgovaraju za pojmove čije 
nazive tražimo. »Deducere« na latinskom znači »izvesti«; »induce- 
re« znači »navesti«. U deduktivnom zaključku konkluzija se može 
sa sigurnošću izvesti iz premisa; u induktivnom zaključku premise 
samo navode na konkluziju. 

Kakav je odnos ovako određenog deduktivnog i induktivnog za- 
ključka prema deduktivnom i induktivnom zaključku kako se shva- 
ćaju u tradicionalnoj logici? Očigledno je da se ovako određeni 
deduktivni i induktivni zaključak u velikoj mjeri, ali ne i potpu- 
no poklapaju s deduktivnim i induktivnim zaključkom kako su 
određeni tradicionalno. 

Deduktivan zaključak u ovom novom smislu obuhvaća dedukti- 
van posredan zaključak u starom smislu, ali i neposredan zaklju- 
čak i zaključak potpunom indukcijom, jer i kod ovih zaključaka 
konkluzija nužno slijedi iz premisa. Induktivan zaključak u no- 
vom smislu obuhvata zaključak nepotpunom indukcijom, ali obu- 
hvata i analogijski zaključak, jer i u ovome premise čine konklu- 
ziju samo u većoj ili manjoj mjeri vjerovatnom. 

Usput možemo spomenuti da čak i neki logičari koji na tradi- 
cionalan način određuju deduktivan zaključak (kao zaključak od 
općeg na posebno) navode neposredan zaključak kao vrstu deduk- 
tivnog zaključka. -Takvi logičari očigledno postupaju nekonsekvent- 
no. U nekim neposrednim zaključcima idemo doista od općeg na 
posebno, ali u nekima idemo od općega na opće (npr. konverzija 
suda E), u nekima od posebnog na posebno (npr. konverzija suda 
I),a u nekima od posebnog na opće (neki od zaključaka po logič- 
kom kvadratu). Prema tome oni koji određuju deduktivan zaklju- 
čak kao zaključak od općeg na posebno ne bi smjeli priznati ne- 
posredan zaključak kao vrstu deduktivnog zaključka. 

A kad bismo malo pažljivije razmotrili hipotetički i disjunktiv- 
ni silogizam, vidjeli bismo da ni u njemu zaključak ne ide uvijek 

od općeg na posebno, što bi značilo da logičari koji na tradiciona- 
lan način određuju deduktivan zaključak ne bi u taj zaključak 
smjeli uvrstiti ni hipotetički ni disjunktivni silogizam, premda ,to 
redovno čine. 


Dalja podjela Ako prihvatimo podjelu svih zaključaka na 
deduktivnih deduktivne i induktivne, kako da dalje dije- 
zaključaka 2 


limo deduktivne? Ne bi li se tu mogla isko- 
ristiti tradicionalna podjela tako da deduk- 
tivne zaključke podijelimo na neposredne i posredne, posredne na 
jednostavne (silogističke) i složene (polisilogističke), a silogističke 
— na kategoričke, hipotetičke i disjunktivne? 

Suvremena logika protivi se i ovakvom uklapanju tradicional- 
ne podjele u podjelu svih zaključaka na deduktivne i induktivne. 
Prema tradicionalnoj podjeli naime izlazi: 1. da se kategorički si- 
logizam razlikuje od hipotetičkog i od disjunktivnog podjednako 
kao i hipotetički silogizam od disjunktivnog i 2. da je razlika iz- 
među kategoričkog i hipotetičkog ili između kategoričkog i dis- 
junktivnog silogizma manja nego razlika između kategoričkog silo- 
gizma i neposrednog zaključka ili između kategoričkog silogizma 
i polisilogizma. Međutim ni jednb ni drugo nije tačno. 

Pogledajmo malo pažljivije u čemu je razlika između katego- 
ričkog i hipotetičkog silogizma. 

Prema tradicionalnoj teoriji razlika je jednostavno u tome što 
su u kategoričkom silogizmu obje premise kategoričke, a u hipo- 
tetičkom silogizmu obje su premise hipotetičke ili je jedna pre- 
misa kategorička, a jedna hipotetička. 

Govoreći o podjeli sudova po relaciji na kategoričke, hipote- 
tičke i disjunktivne, mi smo već ranije rekli da je ta podjela ne- 
uspjela jer previđa da su »kategorički« sudovi jednostavni, a hi- 
potetički i disjunktivni složeni, pa je razlika između kategoričkih 
sudova s jedne strane i hipotetičkih i disjunktivnih sudova s dru- 
ge strane znatno dublja od međusobne razlike između hipotetičkih 
i disjunktivnih sudova. 


Ali prije nego o tome nešto zaključimo, uporedimo sheme ka- 
tegoričkog i hipotetičkog silogizma kako ih prikazuje tradicionalna 
logika. Budući da nema neke opće sheme ni za kategorički ni za 
hipotetički silogizam, uzmimo na primjer shemu modusa Barbara 
prve figure kategoričkog silogizma i shemu modusa ponendo po- 
nens kategoričko-hipotetičkog silogizma. 

Modus Barbara Mođus ponendđo ponens 


Svi M su P Ako A jest B, onda C jest D 
Svi S su M A je B 
Svi S su P C- ge D 


U modusu Barbara imamo tri suda (dvije premise i konkluzi- 
ju) i tri pojma (S, P, M). U prvom sudu određujemo odnos izme- 
đu M i P, u drugom između S i M; činjenica što su u premisama 
pojmovi S i P dovedeni u određenu vezu s istim pojmom M omo- 
gućuje nam da u konkluziji povežemo S i P. Pojam M imao je po- 
sredničku funkciju, pa se u konkluziji više ne pojavljuje. 

Na prvi pogled može se učiniti da u osnovi isto imamo u modu- 
su ponendo ponens. I tamo imamo dvije premise i konkluziju, a u 
konkluziji imamo dva pojma (C, D), samo što u premisama nema- 
mo tri pojma nego četiri (A, B, C, D). Posredničku funkciju ovdje 
čini se ne vrši jedan pojam nego dva (A, B). 

Na prvi pogled glavna razlika je, dakle, u broju posredničkih 
pojmova, a prema tome i u ukupnom broju pojmova u silogizmu. 

Međutim ako malo bolje .razmislimo o navedenim primjerima 
i shemama, vidjet ćemo da je navedena shema za hipotetički silo- 
gizam loša i da zavodi na pogrešno shvaćanje prirode hipotetičkog 
silogizma. 

Dok je povezivanje pojmova S i P u konkluziji kategoričkog 
silogizma Barbara (i svakog drugog kategoričkog silogizma) omo- 
gućeno time što je u premisama pojam M povezan s jedne strane 
s pojmom S, a s druge strane s pojmom P, povezivanje pojmova € 
i D u konkluziji modusa ponendo ponens hipotetičkog silogizma 
nije rezultat toga što bi A i B bili povezani s jedne strane sa C, a 
s druge strane sa D. Prvom premisom hipotetičkog silogizma mi 
zapravo tvrdimo: ako je istinit jednostavan sud »A je B«, onda je 
istinit i jednostavan sud »C je D«. Drugom premisom mi tvrdimo 
da je jednostavan sud »A je B« istinit. Na osnovu toga izvodimo 
konkluziju da je istinit i jednostavan sud »C je D«. Konkluzija je 
ovdje omogućena time što znamo odnos između istinosnih vrijed- 
nosti dvaju sudova (znamo da je drugi istinit ako je istinit prvi) 
i što znamo istinosnu vrijednost jednoga od njih (znamo da je isti- 
nit prvi). Na osnovu toga pripisujemo određenu istinosnu vrijed- 
nost drugom (tvrdimo njegovu istinitost). 


Činjenica što je jedan od dva jednostavna suda od kojih je sa- 
stavljena hipotetička premisa sastavljen od pojmova A i B, a drugi 

od pojmova C i D, ne igra nikakvu ulogu u zaključku. Gore nave- 
dena shema, u kojoj se pojmovi A, B, C i D eksplicite spominju, 
rrikriva tu činjenicu. To ne znači da je gornja shema logički neva- 
liana. Ona je valjana, ali varljiva. Zaključci dobiveni po njoj bit 
će valjani, ali interpretacija smisla hipotetičkog silogizma koja 
pođe od te sheme e vjerovatno će promašili bit te vrste zaključka. 
Varljivost gornje sheme možemo, međutim, dosta lako ukloniti. 
Ako jednostavni sud »A je B« označimo slovom »p«, a jednostavni 
sud »C je D« slovom »q«, gornja shema pretvorit će se u slijedeću: 


iko p, onda q 


p 


q 


Az> ovu shemu »hipoietičkog« silogizma uporedimo s gornjom 
«nemomi kategoričkog silogizma Barbare, odmah ćemo vidjeti u 
Gonnt Jo bitna razlika. između »kategoričkog« i »hipotetičkog« silo- 
gizma. Actegorički silogizam ju zaključak u kojem istinitost kon- 
kluzije slijedi iz odnosa pojmova na koje se mogu raščlaniti pre- 
mise; hipotetički silogizam je zaključak u kojem se istinitost kon- 
kluzije tvrdi na osnovu odnosa istinosnih vrijednosti jednostavnih 
sudova na koje se mogu raščlaniti složeni sudovi što ih nalazimo 
u premisama (ili premisi). Drugim riječima: u prvom slučaju ope- 
riramo sa sudovima raščlanjenim na pojmove, u drugom slučaju 
sa sudovima kao cjelinama, kao nosiocima određenih istinosnih 
vrijednosti. 

Onaj dio deduktivne logike koji proučnya zaključke čiji su ele- 
menti sudovi neraščlanjeni na pojmove nzziva se obično logikom 
sudova, logikom stavova, logikom iskaza, ili logikom rečenica, već 
prema tome smatra li autor da je element zaključka sud, stav, 
iskaz ili rečenica, a često se umjesto o logici sudova (stavova, iska- 
za, rečenica) govori o računu sudova (stavova, iskaza, rečenica). 
Onaj dio deduktivne logike koji se bavi zaključcima čiji su ele- 
menti sudovi raščlanjeni na pojmove naziva se logikom pojmova, 
logikom termina, logikom funkcija, logikom predikata ili logikom 
kvantifikacije (odnosno računom pojmova, termina, funkcija, pre- 
dikata ili kvantifikacije). Mi ćemo upotrebljavati nazive račun su- 
dova i račun pojmova za dvije osnovne vrste deduktivnog zaključ- 
ka, a nazive logika sudova i logika. pojmova za odgovarajuće dije- 
love deduktivne logike. 

Hipotetički silogizam nije jedini oblik računa sudova. Račun 
sudova uključuje također disjunktivni silogizam, kao i mnoge dru- 
ge vrste zaključaka koje tradicionalna logika ne poznaje. 

Pored kategoričkog silogizma račun pojmova uključuje tako- 
đer neposredan zaključak i polisilogizam, kao i mnoge druge vrste 
zaključaka koje tradicionalna logika nije proučavala. 


Dalja podjela Prema tradicionalnoj podjeli koju smo na- 
induktivnih prijed izložili svi se induktivni zaključci di- 
zaključaka 


jele na zaključke potpunom indukcijom i 
na zaključke nepotpunom indukcijom, a ovi 
posljednji na zaključke indukcijom jednostavnog nabrajanja i na 
zaključke naučnom indukcijom. 

Pošto smo na novi način odredili razliku između deduktivnih i 
induktivnih zaključaka, zaključci potpunom indukcijom pokazali 
su se kao vrsta deduktivnih zaključaka, dakle kao neinduktivni. 
Prema tome prirodno otpada i podjela svih zaključaka na zaključke 
potpunom indukcijom i na zaključke nepotpunom indukcijom. 


Na nov način određeni induktivni zaključak obuhvata međutim 
i zaključak koji se tradicionalno nazivao analogijskim. Prema tome 
u okviru induktivnog zaključka, kako ga shvata suvremena logika, 
možemo razlikovati dvije glavne vrste: zaključak generalizirajućom 
indukcijom i zaključak analogijskom indukcijom. Prvi se kreće u 
onom smjeru koji se tradicionalno pripisivao svakoj indukciji, to 
jest od pojedinačnog i posebnog ka općem, drugi ide od posebnog 
ka posebnom. 

I zaključak generalizirajućom indukcijom i zaključak analogij- 
skom indukcijom možemo dalje dijeliti prema tome da li njim 
izvodimo egzistencijalan, predikacioni ili relacioni sud, a one koji- 
ma izvodimo relacione sudove možemo dijeliti prema vrsti relacije 
o kojoj je riječ. Naročito su važni zaključci kojima se izvodi kon- 
kluzija o kauzalnom odnosu, pa su razrađene i posebne metode za 
induktivno otkrivanje takvih odnosa. O ovim metodama kauzalne 
indukcije bit će više riječi u dijelu o metodama spoznaje. 

Budući da je učenje moderne logike o zaključku vrlo bogato, 
raznovrsno, a u nekim dijelovima i dosta komplicirano, mi ćemo 
u daljem izlaganju ukratko skicirati samo neke osnovne polazne 
ideje dviju grana moderne deduktivne logike, računa sudova i ra- 
čuna pojmova. 


lio 


b) RAČUN SUDOVA 


Uvod U tradicionalnoj logici smatra se da je katego- 

rički silogizam jednostavniji od hipotetičkog 

i disjunktivnog. Ovo mišljenje ima svoj korijen u pogrešnoj analizi smi- 

sla hipotetičkog i disjunktivnog zaključka, napose u previđanju jed- 

nostavne činjenice da su hipotetički i disjunktivni silogizam zaključci 

u kojima operiramo sa sudovima kao cjelinama, ne raščlanjujući ih na 

pojmove od kojih su sastavljeni. Kada se ta činjenica shvati, postaje 

očigledno da je i hipotetički i disjunktivni silogizam jednostavniji od 
kategoričkog. 

Tradicionalno učenje o kategoričkom silogizmu dio je računa poj- 
mova moderne logike, učenje o hipotetičkom i disjunktivnom silogiz- 
mu samo je dio računa sudova. Budući da je račun sudova jednostav- 
niji od računa pojmova, moderna logika počinje redovno od računa 
sudova, pa ćemo to učiniti i mi u ovom kratkom izlaganju. 


Ponavljanje i dopuna Račun sudova polazi od nekih koncepcija koje 
učenja o istinosnim smo već izložili u odjeljku o sudu i koje sad 
furikcijama moramo rezimirati i dopuniti. 

Ono što čini sud sudom nije njegova unu- 
trašnja struktura, nego to što je on uvijek istinit ili neistinit (a nikad 
oboje), drugim riječima što posjeduje jednu od dvije moguće istino- 
sne vrijednosti (istinitost ili neistinitost): Odnos između istinosnih vri- 
jednosti dvaju sudova može biti fiksiran, a da ne bude naznačen odnos 
između pojmova sadržanih u tim sudovima. Kad ne bi bilo tako, ra- 
čun sudova ne bi bio moguć; bio bi moguć samo račun pojmova. 

Sve sudove možemo podijeliti na jednostavne (one koji se ne mogu 
raščlaniti na sudove nego samo na pojmove) i na složene (one koji se. 
mogu raščlaniti na sudove). Složeni sud čija istinosna vrijednost zavisi 
od istinosnih vrijednosti sudova od kojih je sastavljen naziva se isti- 
nosnom funkcijom tih jednostavnih sudova. Odnos između istinosne- 
vrijednosti složenog suda i sudova od kojih je sastavljen može se pri- 
kazati izstinosnom tablicom. Prema tome zavisi li istinitost složenog su- 
da od jednog, dva, tri ili više jednostavnih sudova možemo istinosne 
funkcije dijeliti na singularne, binarne, trinarne itd. (odnosno monadič- 
ke, diadičke, triadičke itd.). 

. Postoji samo jedna singularna ili monadička istinosna funkcija. To 
je negativni sud ili negacija, koji se može prikazati slijedećom istino- 


snom tablicom: 
p Koe 
=* ; a 
N I 


.. U odjeljku o vrstama sudova upoznali smo deset binarnih ili diadič- 
kih funkcija, među ostalim disjunktivni sud (piliq, p V q), alternativni 
sud (ili pili q,p A q), konjunktivni sud (piq, p+q), implikativni sud 
(ako p, onda gq, p>q) i ekvivalencijski sud (ako p, onda a, a ako q, 
onda p, p=q). Tamo smo također objasnili pojmove tautologije i kon- 
tradikcije. 


Hi 


Tradicionalno učenje —— Budući da je račun sudova razvijeniji oblik uče- 


o hipoteiičkom i nja koje je tradicionalna logika obuhvaćala ime- 
disjunktivnom nom  hipotetičkog i disjunktivnog  silogizma, 
silogizmu i račun možda je najbolje da pođemo od ovog tradici- 
sudova onalnog učenja. Sjetimo se čisto hipotetičkog 


Silogizma čija je shema: 


Ako je AB, onda je CD 
Ako je CD, onda je EF 


Ako je AB, onda je EF 


. Ova je shema loša zato što se iz nje može dobiti utisak da su u nave- 
denom silogizmu važni pojmovi A, B, C, D, E, F, a to, kako smo već 
objasnili, nije tačno. Ako u gornjoj shemi sud »A je B« označimo sa 
»p«, sud »C je D« sa »q«, a sud »E je F« sa »r«, gornju shemu možemo 
zamijeniti ovakvom: 


Ako p, onda q 
Ako q, onda r 


Ako p, onda r 


Ako se podsjetimo da smo implikativni sud ranije pisali p > q, onda 
kao shemu za čisti hipotetički silogizam dobivamo: 


p>qaq 
dr 


par 


Na sličan način .možemo shematski prikazati i sve naprijed nave- 
dene vrste hipotetičkog i disjunktivnog silogizma (osim čistog disjunk- 
tivnog silogizma, koji pripada u logiku pojmova). Ne objašnjavajući 
napose pojedine sheine, samo ćemo ih redom navesti: 


1. Cisti hipotetički silogizam 


Ako je AB, onda je CD pD2a 
Ako je CD, onda je EF q2r 
Ako je AB, onda je EF pPOr 


2. Hipotetičko-kategorički silogizam 


a) Modus ponendo ponens 


Ako je AB, onda je CD p>q 
A je B Pp 
C"IED q 

b) Modus tollendo tolle*is 


Ako je A B, onda je CD 
C nije D 


A nije B 


3. Disjunktivno-kategorički silogizam 
a) Modus ponendo tollens 


AjeBili A je C 
AjeB 


A nije C 


b) Modus tollendo ponens 


Aje Bili A jeC 
A nije B 


A je C 


4. Hipotetičko-disjunktivni silogizam 


a) Jednostavni modus ponens 


Ako je A B, onda je CD; ako je EF, onda je CD 


AjeB,ili E je F 
C je D 


b) Složeni modus ponens 


p2q 
—q 
—p 
pAq 
—p 
q 
pVaq 
Ili: BP 
q 
(p2q) (r>q) 
pvr 
q 


Ako je A B, onda je CD; ako je EF, onda je GH (p2q):(r2s) 


AjeB,ili E je F 
CjeD,iiGjeH 


Cc) Jednostavni modus tollens 


Ako je A B, onda je C Dj 


ako je A B, onda je E F (p2q)-(p2r) 
Niti je C D, niti je E F —aq >. —r 
A nije B —Pp 
8 Logika 


pvVr 


qVvs 


(p2q) (p>2r) 
—(qVr) 


Ili: 


—P 

d) Složeni modus tollens 
Ako je A B, onda je C D:; 


akoje EF,onda jeGH (p2q) (r>s) (p2q) (r2s) 
Niti je CD, niti je GH —q —s i —(q Vs) 
a BE ———————— I: 
Niti je A B, niti je E F —p.—r —(pVr) 
Tautološki Pored navedenih valjanih shema zaključaka ko- 
implikativni sudovi je je i tradicionalna logika poznavala, samo što 
kao osnova valjanih ih je drukčije pisala, suvremena logika navodi 
shema zaključaka i mnoštvo drugih, koje tradicionalna logika nije 


poznavala. Kako je to moguće? 

Ako želimo da odgovorimo na ovo pitanje, moramo se upitati: Zašto 
su određene sheme zaključka valjane i po čemu inožemo znati koja 
je shema valjana, a koja nije? Zašto je, na primjer, »(p2q), p: : q« 
valjana shema zaključka, a »(p)q), —p::—q« nevaljana?« 

Mogli bismo odgovoriti: Očigledno je da je prva shema valjana, a 
druga nevaljana, a onome tko to ne vidi, ne možemo pomoći. No da li 
tu zaista nema pomoći ili možda čak i onoga tko na prvi pogled ne 
vidi da je prva shema valjana, a druga nevaljana možemo nekako uvje- 
riti da je to doista tako? 

Prije svega, šta uopće znači kad kažemo da je neka shema zaključka 
valjana? To znači da su zaključci koji nastaju kad u njoj znakove za. 
sudove zamijenimo sudovima valjani bez obzira na to kakvi su to su- 
dovi i da li su istiniti ili neistiniti. A kad kažemo da je deduktivan 
zaključak valjan, to znači da u njemu, ako su premise istinite, istinita 
je i konkluzija. U valjanom zaključku premise impliciraju konkluziju. 
Drugim riječima, zaključak je valjan ako je istinit implikativni sud 
čiji je antecedens konjunkcija premisa, a konsekvens — konkluzija. 
U skladu s tim shema zaključka je valjana ako je implikacija čiji 
je antecedens konjunkcija shema premisa, a konsekvens shema kon- 
kluzije — tautologija. 

Prema tome: ako je »(p>q), p::q« valjana shema zaključka, slo- 
ženi sud »[(p2q) -p] 2q« mora biti tautologija, a ako »(pDq),—p:: 
—q« nije valjana shema zaključka, onda složeni sud »[(p2q). 
*—p] 2 —q« ne smije biti tautologija. Da prvi sud doista jest tautolo- 
sija a drugi nije, možemo se uvjeriti ako sagradimo njihove istinosne 
tablice: 


[(p2q) -pl>q -[(p2q) -. —pl2—qa 


I 14. IKI 1 NN IN 
N NI IN NONE II 
I NNII I II NN 
I NNIN I E :&. 

Kao što vidimo iz ovih istinosnih tablica, prvi sud je tautologija, a 
drugi nije. Budući da ima beskonačno mnogo tautoloških implikativnih 
sudova, ima i bezbroj valjanih shema zaključaka. ' 

Pitanje kako možemo otkriti nove valjane sheme zaključka 'svo- 
di se na pitanje postoji li neka metoda za izgradnju tautoloških impli- 
kativnih sudova. Pitanje na koji način, kad već imamo pred sobom ne- , 
ku shemu zaključka, možemo otkriti da li je ona valjana svodi se na 
to postoje li neke metode pomoću kojih možemo utvrditi da li je neki 
sud tautološki ili netautološki. 

Već smo upoznali jednu metodu za rješavanje drugog pitanja. To 
je metoda građenja istinosnih tablica. Pored ove metode ima još nekih 
(reductio ad absurdum, svođenje na normalnu formu, itd.). Razmotrit 
ćemo samo najjednostavniju među njima, metodu reductio ad absur- 
dum. Prije nego što počnemo izlaganje te metode, naglasimo još jednom 
ključnu ideju računa sudova i moderne logike uopće: osnovu valjanih 
shema zaključaka čine tautološki složeni sudovi. 


Reductio ad Osnovna je ideja metode ređuctio ad absurdum: 
absurdum umjesto da građenjem istinosne tablice utvrđu- 
jemo da li neki sud jest ili nije tautologija, 
pretpostavimo odmah da nije tautologija i pogledajmo kakve su kon- 
sekvencije te pretpostavke. Ako se pokaže da pretpostavka vodi u kon- 
tradikciju, znači da je pogrešna i da sud jest tautološki; ako se pokaže 
da pretpostavka ne vodi ni u kakve kontradikcije, znači da sud nije 
tautološki. 

Uzmimo naprijed analizirani sud: »[(p2q)-.p]>q« i razmotrimo 
ga ovom metodom. Najprije pretpostavimo da sud nije tautološki. Ako 
sud nije tautološki, građenjem njegove istinosne tablice bar u jednom 
od četiri retka moramo kao istinosnu vrijednost čitavog retka dobiti N. 
Umjesto da gradimo čitavu istinosnu tablicu, pokušajmo sagraditi sa- 
mo taj redak. Ako uspijemo da ga sagradimo ne upadajući u kontra- 
dikcije, znači da je pretpostavka o netautološkom karakteru našeg slo- 
ženog suda bila tačna. Pokušajmo dakle sagraditi redak u kojem će- 
mo dobiti: 

[(p2q):p]l>q 


N 


Implikativni sud, kako znamo, može biti neistinit samo u jednom 
slučaju, naime kad je antecedens istinit, a konsekvens neistinit. Naš 
implikativni sud može.dakle biti neistinit samo ako je njegov ante- 
cedens, a to je »(pDq) :p«, istinit, a njegov konsekvens, a to je »q«, 
neistinit. Moramo dakle imati: 


[(p2q) -pl=q 
I NN 


Konjunkcija je istinita samo kad su oba člana .konjunkcije istinita. 
Prema tome s »(p2>q).p« istinit je samo ako su istiniti sudovi 
»(p Dq)« i »p«. Pišemo dakle: 


[(p2q) pl2>q 
I II NN 

Jednostavni sud »p« pojavljuje se u našem složenom sudu dvaput, 
ali je to oba puta isti sud. Prema tome, ako je istinit pri svom drugom 
pojavljivanju, mora biti istinit i pri prvom. Isto tako ako je sud »q« 
neistinit pri svom drugom pojavljivanju, mora biti neistinit i pri 
prvom. Pišemo dakle: 


[(p2q) pla 
IINII NN 


Tako smo najzad konstruirali čitav red kako bi morao izgledati kad 
bi njegova cjelokupna vrijednost bila N. Međutim, ako sada pažljivije 
pogledamo prvi član konjunkcije složenog suda koji je antecedens čita- 
vog implikativnog suda, to jest ako razmotrimo dio: 


(p2gq) 
IIN 


vidimo da tu nešto nije u redu. Ovo što smo tu dobili nije moguće jer 
je nemoguće da antecedens (»p«) bude istinit, konsekvens (»q«) nei- 
stinit, a implikativni sud (»p 2 q«) istinit. 

Šta to znači? Pretpostavka da složeni sud »[(p2q) -.pl2aq« nije 
tautološki i da se može sagraditi takav red istinosne tablice čija je 
glavna vrijednost N, dovela nas je do nemogućih, apsurdnih posljedica. 
Pretpostavka koja nas nužno dovodi do apsurda ne može biti istinita. 
Dakle, naš sud jest tautološki. Ovaj rezultat slaže se s onim koji smo 
dobili metodom građenja istinosnih tablica. 

Razmotrimo na isti način i drugi sud koji smo proučavali metodom 
istinosnih tablica. Dobijamo ovaj rezultat: 


[(p2q) - —pI2 —qa 
NII IINNNI 


Kao što vidimo, pretpostavka da ovaj sud nije tautologija nije do- 
vela ni do kakve kontradikcije. Prema tome možemo zaključiti da ovaj 
naš sud doista nije tautologija. Do iste smo konkluzije došli građenjem 
njegove istinosne tablice. 


Kao što se iz navedenih primjera vidi, metoda redđuctio ad absur- 
dum jednostavnija je od metode građenja istinosnih tablica. Umjesto 
da gradimo četiri retka, gradili smo samo jedan. Ta bi razlika bila još 
veća da smo imali složene sudove u kojima se pojavljuju više nego dva 
jednostavna suda. Sud u kojem bi se pojavila četiri jednostavna suda 
»p«, »Q«, »Ir« i »Sa zahtijevao bi istinosnu tablicu u 16 redaka, a ako 
primijenimo metodu reductio ad absurdum, bit će nam i u tom slučaju 
dovoljan samo jedan redak. 

8. RAČUN POJMOVA 


Uvod Račun sudova proučava zaključke čiji su ele- 

menti sudovi neraščlanjeni na pojmove; račun 

pojmova proučava one vrste zaključaka u kojima moramo voditi ra- 

čuna o unutrašnjoj raščlanjenosti sudova na pojmove. Račun pojmova 

je dakle onaj dio moderne logike koji uključuje i dalje razvija tradici- 

onalno učenje o kategoričkom silogizmu. S obzirom na krajnje elemen- 

taran karakter ovog udžbenika protumačit ćemo račun pojmova tek 

toliko da učenik može prevesti u jezik računa pojmova ono što već o 

kategoričkom silogizmu zna; nećemo ga opterećivati svim onim što 
račun pojmova donosi povrh toga. 


Struktura Uzmimo, tri suda: »Petar je učenik«, »Moskva 
singularnog suda je veća od Lenjingrada«, »Slavonski Brod je iz- 
među Zagreba i Beograda«. Ovakve sudove na- 
zivamo singularnim. Prema tradicionalnoj predikacionoj teoriji shema 
je svakog suda »SP«. U prvom od tri navedena suda S je »Petar«, a 
P je »učenik«, u drugom sudu S je »Moskva«, a P je »veća od Lenjin- 
grada«, u trećem sudu S je »Slavonski Brod«, a P je »između Zagreba 
i Beograda«. 

Da li je na ovaj način uspješno analizirana struktura navedenih 
sudova? Kad kažemo »Moskva je veća od Lenjingrada«, pripisujemo li 
tim sudom doista Moskvi svojstvo da je veća od Lenjingrada ili u 
stvari govorimo o Moskvi i Lenjingradu pripisujući im određeni odnos 
po veličini? Kad kažemo da je Slavonski Brod između Zagrcba i Beo- 
grada, da li je predmet našeg suda samo Slavonski Brod ili mi možda 
određujemo međusobni odnos triju mjesta: Slavonskog Broda, Zagreba 
i Beograda? 

Ostanimo začas pri tradicionalnoj analizi suda i pogledajmo kakve 
su njene posljedice. Uzmimo zaključak: »Lenjingrad je veći od Kijeva, 
Moskva je veća od Lenjingrada. Dakle, Moskva je veća od Kijeva«. Do- 
voljno je da se pogleda ovaj zaključak pa da se vidi da je on valjan. 
Teško će nas ma tko uvjeriti da je nevaljan. Ako smo brzopleti, možda 
ćemo reći: Kako da ne bude valjan! To je silogizam Barbara! Ali lako 
se uvjeriti da to nije i ne može biti silogizam. 

Prema tradicionalnoj analizi suda subjekt prve premise je »Lenjin- 
grad«, a predikat »veći od Kijeva«; subjekt druge premise je »Moskva«, 
a predikat »veća od Lenjingrada«. Međutim, ako je tako, onda ove dvije 
premise nemaju nikakav zajednički pojam koji bi mogao biti »srednji 
pojam« ovog navodnog: silogizma. Jer »Lenjingrad« što nalazimo u 
prvoj premisi nije isto što i »veća od Lenjingrada« što nalazimo u 
drugoj premisi. 

Ako hoćemo da opravdamo gornji zaključak, moramo dati bolju 
analizu suda i ne smijemo se plašiti da napustimo tradicionalno raščla- 
njivanje suda na »S« i »P«. Moderna logika to i čini. Sud »Petar je 
učenik« ona simbolizira.sa »fa«, gdje »a« označava »Petar«, a »f« — 
»je učenik«; sud »Moskva je veća od Lenjingrada« ona simbolizira sa 
»f(a,b)«, gdje »a« i »b« označavaju »Moskvu« i »Lenjingrad«, a »f« veli- 
činski odnos među njima (»veća od«); sud »Slavonski Brod je između 
Zagreba i Beograda« ona simbolizira sa »f(a,b,c)«, gdje »a«, »b« i »C« 

označavaju Slavonski Brod, Zagreb i Beograd, a »f« prostorni odnos 
među njima. 


Dok po tradicionalnoj logici svaki jednostavan sud ima jedan sub- 
jekt i jedan predikat, po modernoj logici u jednostavnom sudu može 
biti više subjekata, samo ne i više predikata (ako ima više predikata to 
je već složeni sud). »Subjekti« singularnog suda obično se simboliziraju 
slovima »a«, »b«, »C«, a predikat slovima »f«, »g«, »h«. Simbole kojima 
označavamo subjekt singularnog suda nazivamo individualnim konstan- 
tama (jer označavaju individualne, pojedinačne predmete), a simbole 
kojima označavamo predikat singularnog suda nazivamo predikatskim 
konstantama. 


Da bi se individualne konstante što jasnije razlikovale od predikat- 
skih, neki logičari simboliziraju individualne konstante malim slovima 
od a do z, a predikatske velikim slovima od A do Z. To je među osta- 
lim zgodno zato što u tom slučaju kao individualnu ili predikatsku 
konstantu možemo upotrijebiti početno slovo riječi kojom označavamo 
subjekt ili predikat. Ako bismo usvojili ovaj način pisanja, onda bismo 
sud »Petar je učenik« mogli prikazati simbolom »Up«, a sud »Moskva 
je veća od Lenjingrada« simbolom »V(m, 1)«. Iz estetskih kao iiz nekih 
drugih razloga mi ćemo ipak ostati pri tome da i individualne i predi- 
katske pojmove prikazujemo malim slovima, individualne slovima »a«, 
»b«, »C«,.., predikatske slovima »f«, »g«, »h«... 


Kad se predloženo pisanje sudova uporedi s tradicionalnim, upada 
u oči da se ovdje predikatska konstanta piše ispred individualne, dok 
se tradicionalno pisao najprije »S«, pa onda »P«. Kad smo već jednom 
navikli na redoslijed »SP«, drukčiji redoslijed može izgledati »naopak« 
ili »neprirođdan«. Ali ako malo razmislimo, vidjet ćemo da nije tako. 

U mnogim »prirodnim« jezicima subjekt obično prethodi predikatu, 
ali to nije uvijek tako. U našem jeziku, na primjer, predikat može i 
prethoditi subjektu. Umjesto »Sunce je pripeklo«, možemo reći »Pri- 
peklo je sunce«, A u sudovima kao »Moskva je veća od Lenjingrada« 
predikat je užlijebljen između dva subjekta. 

Pored toga, običan govor ne može biti najviši sudac u logici. Mnogo 
je važnija logička funkcija subjekta i predikata u sudu. A s tog gledi- 
šta predikat se može smatrati važnijim, pa njegovo pisanje ispred sub- 
jekta može i u tome naći svoje opravdanje. Ali treba istaći da redosli- 
jed pisanja nije odlučan i da nijedan redoslijed nije sam po sebi po-: 
grešan (premda jedan redoslijed može lakše navesti na pogrešku ne- 
go drugi). 


Sudna funkcija Ako individualne pojmove »Božo«, »Ivo« i »Ste- 
vo« označimo slovima »a«, »b«, »C«, a predikat- 
ski pojam »pametan« slovom »f«, onda sudove »Božo je pametan«, 
»Ivo je pametan« i »Stevo je pametan« možemo pisati sfa«, »fb« i 
»fc«, Sudovi »fa«, »fb« i »fc« mogu se promatrati kgo primjeri misa- 
onog oblika »fx«, koji se naziva sudna (stavna, iskazna. rečenična) 
funkcija, a čita se »x je f«, odnosno u ovom slučaju (kad je »f« pa- 
metan) »x je pametan«. . 
Za razliku od suda koji je uvijek istinit ili neistinit, sudna funkcija 
nije ni istinita ni neistinita. Ako nas netko upita da li je istina da je 
X pametan, očigledno mu ne možemo odgovoriti ništa nego: »Zavisi 

od toga koga misliš pod X«. Znak »x« u sudnoj funkciji nazivamo 
individualnom varijablom. 


Ako individualnu varijablu u sudnoj funkciji zamijenimo individu- 
alnom konstantom, dobivamo singularan sud. Iz sudne funkcije koja 
nije ni istinita ni neistinita možemo dakle dobiti sud, koji je nužno 
ili istinit ili neistinit. Pretvaranje sudne funkcije u singularni sud za- 
mjenom individualne varijable individualnom konstantom nazivamo 
instancijacijom ili oprimjerovljenjem. 


Generalizacija ili Instancijacija je jedan način da se od sudne 
kvantifikacija funkcije dobije sud, a sud koji se na ovaj na- 
čin dobiva je singularan. Drugi način da se od 

sudne funkcije dobije sud je generalizacija ili kvantifikacija. 

Dok je instancijacija u tome da se jedan predikat koji se sudnom 
funkcijom pripisuje nekom neodređenom x-u pripiše nekom određenom 
pojedinačnom predmetu, generalizacija je u tome da se predikat sudne 
funkcije pripiše ili svim ili nekim, poimence nespomenutim i ni na koji 
način nespecificiranim pojedinačnim predmetima. 

Univerzalnom  generalizacijom ili kvantifikacijom dobivamo sud 
koji se piše 

(x) fx 


a može se čitati; »Za svako x, x je f« ili »Za bilo koje x, x je f« ili 
»Sve je f«. 

Egzistencijalnom ili partikularnom  generalizacijom (kvantifikaci- 
jom) dobivamo sud koji se piše 


(2 x) fx 


a možemo ga čitati: »Postoji bar neko x takvo da x jest f« ili »Za bar 
poneko x, x je f« ili »ponešto je f«. ' 

Simbol »(Xx)« naziva se najčešće univerzalnim kvantifikatorom, a 
simbol (2x) egzistencijalnim ili partikularnim kvantifikatorom. Sim- 
bolom »(X) fx« označava se univerzalan sud, a simbolom »(2 x) fx« 
partikularan ili egzistencijalan. 


Četiri osnovne vrste — Sud: »Sve je prolazno« možemo simbolizirati 
suda pomoću »(x) fx«, sud »Ima nešto tajanstveno« 
pomoću »(1 x) fx«, sud »Ništa nije vječno« po- 

moću »(x)—fx«, a sud »Štošta nije mudro« pomoću »(2 x)—fx«. Prvi sud 
možemo nazvati univerzalno-afirmativnim, drugi partikularno-afirma- 
tivnim, treći univerzalno-negativnim, a četvrti partikul!arno-negativnim. 


Ali nije se teško uvjeriti da to nisu nepremostivo različite vrste. 
Isti sud može se izraziti i u afirmativnoj i u negativnoj, i u univerzal- 
noj i u egzistencijalnoj formi. Za navedene četiri vrste vrijede naime 
ove ekvivalencije: 


(x) £x = — (I3x)—fx 
(2x) fx = — (x) —fx 
(x) —fx = — (3x) fx 
(2x) —fx = — (x) fx 

Tradicionalni sudovi 


a,i,e,o 


Tradicionalni oblik 


Navedene četiri vrste suda ne poklapaju se 
potpuno s tradicionalnim sudovima a, i, €, o. Ovi 
tradicionalni sudovi složeniji su nego što se to 
čini. Na jeziku logike pojmova oni se pišu ovako: 


Suvremeno pisanje i čitanje 


a..Svi f su g (x) (fx2gx) Za svako x, ako x jest f, x je g 
e..Nijedan f nije g (x) (fx2—gx) Za svako x, ako x jest f, x nije g 
i..Nekif su g (2x) (fx.gx) Postoji xtakvodaxjefix jeg 

o..Neki f nisu g (2x) (f£x.—gx) Postojixtakvodaxjestfixnijeg 


Kategorički 
silogizam 


Ako znamo kako se jezikom suvremene logike 
prikazuju tradicionalni sudovi a, i, e, o, nije 
nam teško da u jezik računa pojmova prevede- 


mo tradicionalne moduse kaliegoričkog silogizma. U prvoj figuri do- 


bivamo: 

Nijedan M nije P 
Neki S su M 


Neki S nisu P 


Barbara 
Svi M su P (x) (g Dhx) 
Svi S su M (x) (Ix>2gx) 
Svi S su P (x) (fx 2 hx) 
Celarent 
Nijedan M nije P (x) (gX D —hx) 
Svi S su M (x) (fx Dgx) 
Nijedan S nije P (X) («x DD —hx) 
Darii 
Svi M su P (x) (XD hx) 
Neki S su M (3x) (fx. gx) 
Neki S su P (2x) (fx -hx) 
Ferio 


(x) (EX D —hx) 
(3x) (fx -gx) 


(2 x) (fx .—hx) 


U drugoj figuri dobivamo: 


Cesare 


(x) (hx 2 —gx) 
(x) (IxD£x) 


(x) (fx D —hx) 


Camestres 


(x) (hx2 gx) 
(x) GxD—gx) 


(x) (fx D —hx) 


Festino Baroco 
(x) (hx->)—gx) (x) (hxD gx) 
(2x) (fx. gx) (2x) (fx-—gx) 
(3x) (fx.—hx) (2x) (fx.-—hx) 


Na sličan način možemo u jezik računa pojmova prevesti sve mo- 
duse treće i četvrte figure. 


Mogao bi netko upitati šta dobivamo time što moduse kategoričkog 
silogizma pišemo na ovaj način. Odgovor bi se mogao sažeti u dvije 
tačke: 1. ako na taj način napišemo moduse, možemo dokazati da su 
oni valjani (metodama sličnim onima pomoću kojih se može dokazati 
valjanost shema računa sudova); 2. pored kategoričkog silogizma ovom 
simbolikom možemo prikazati i učiniti prikladnim za proučavanje 
neke mnogo složenije oblike zaključka o kojima u ovoj knjizi ne mo- 
žemo govoriti. 


3. LOGIČKE POGREŠKE U ZAKLJUČKU 
a) ŠTA SU LOGIČKE POGREŠKE 


Uvod Dosad smo govorili o valjanim zaključcima. 

Ali važno je da poznajemo i prepoznajemo 

ne samo valjane nego i nevaljane misli. Prve moramo poznavati 

da bismo se služili njima, druge — da bismo ih uspješnije izbje- 
gavali. 


Logičke pogreške Već smo naprijed objasnili da se valjana mi- 
u širem smislu sao razlikuje od nevaljane po svom obliku. 
Kao što valjane misli različita sadržaja mo- 

mogu imati isti oblik. Tako nevaljani zaključci: »Ruža je biljka, 
roda je ptica; dakle, katedrala je crkva« i »Heidegger je filozof, 
Sava je rijeka; dakle, tenis je sport« imaju različit sadržaj, a isti 
oblik: »A je B, C je D; dakle E je F«. Svi zaključci ovog oblika nu- 

žno su nevaljani. Za svaki nevaljan zaključak i općenito za svaku 
nevaljanu misao možemo reći da je logički pogrešna, odnosno da 
sadrži ili ilustrira neku logičku pogrešku u širem smislu. 


Logičke pogreške Kao što ima nepregledno mnoštvo oblika 
u užem smislu valjane misli, ima i bezbroj oblika nevalja- 
ne misli, bezbroj najrazličitijih vrsta logič- 

kih pogrešaka u širem smislu te riječi. 

Međutim, neke nevaljane misli toliko su nevaljane da ih naj- 
češće ne ubrajamo čak ni među logički pogrešne misli. Tako su 
dva maločas navedena primjera za zaključak toliko neobična, a 
njihov oblik (»A je B, C je D, dakle E je F«) toliko različit od bilo 
kojeg oblika valjane misli, da ćemo se u vezi s njima ustezati da 
govorimo čak i o nevaljanom zaključku. Prije ćemo reći da netko 
tko tako »zaključuje« samo bulazni ili zbija šalu. 


Zaključak:. »Sve flaute su svirale; dakle, sve svirale su flaute.« 
(»Svi S su P:: Svi P su S«) nije valjan, ali je sličan valjanom za- 
ključku: »Sve flaute su svirale; dakle, neke svirale su flaute« (»Svi 
S su P:: Neki P su S«). Za nevaljane zaključke koji su slični va- 
ljanim zaključcima te se mogu shvatiti kao otkloni ili odstupanja 
od njih kažemo da počinjaju logičke pogreške u užem smislu. 


Paralogizmi isofizmi Od Aristotela potječe i, premda nije općeni- 

to prihvaćena, do danas se održala podjela 
logičkih pogrešaka na paralogizme i sofizme. Paralogizmi su pre- 
ma ovoj podjeli nenamjerne, nehotične, nesvjesne, logičke pogre- 
ške, koje činimo usprkos želji i nastojanju da mislimo valjano i 
bez namijere da bilo koga prevarimo. Sofizmi su naprotiv namjer- 
ne (svjesne, hotimične) logičke pogreške, koje činimo sa svrhom 
da oponenta zbunimo, prevarimo ili dovedemo u bludnju. 

Ova distinkcija ima svoj!smisao i značaj. U zaključivanju doista 
ponekad griješimo nehotice, a ponekad hotimično, i za psihologa, 
moralistu, historičara, pa čak i za pravnika, može biti zanimljivo 
i važno kad smo pogriješili nesvjesno, a kada svjesno. Međutim, 
za logičara ova distinkcija nema veći značaj. Logička pogreška je 
logička pogreška bez obzira na to da li smo je učinili svjesno ili 
nesvjesno, dobronamjerno ili iz zlobe. A zadatak je logičara da 
otkriva i analizira logičke pogreške, a ne da osuđuje ili opravdava 
one koji ih čine. 

Treba dodati da pored navedenog smisla izraza »sofizam«, u ko- 
jem je sofizam svaka namjerna logička pogreška, postoji i uži, u 
kojem su sofizmi samo virtuozne namjerne logičke pogreške, kod 

kojih čak i kad jasno »osjetimo« da su pogreške, ne umijemo od- 
mah objasniti u čemu je pogreška i kako bismo je mogli ukloniti. 
Više takvih duhovitih sofizama smislili su još stari grčki filozofi. 


Neki slavni sofizmi — Neki antički sofizmi ostali su do danas slavni. 

Većina tih sofizama obično se izlaže u obliku 
dijaloga između sofista i »žrtve« (ili između dva sofista), pa ćemo u 
tom obliku ukratko prepričati neke od njih. Antički sofizmi imaju i 
svoja imena, pa ćemo ih po tim imenima navesti. Dakle: 

Sofizam Rogati glasi: »Što nisi izgubio, imaš?« — »Da.«-— Rogove 
njsi izgubio?« — »Ne.« — Dakle, imaš rogove.« 

Sofizam Pokriveni: »Da li možeš prepoznati ovog pokrivenog čovje- 
ka?« — »Ne« — »To je tvoj brat. Dakle ne možeš prepoznati svog 
brata.« 

Sofizam Sorit (Gomila): »Čini li jedno zrno gomilu?« — »Ne.«« — 
»A dva zrna?« — »Ne.« Sofist zatim nastavlja s pitanjima sve dok upi- 
tani ne prizna da neki određeni broj zrna (recimo: 1+ 1) čini gomilu. 
Tada sofist zaključuje: »N zrna ne čini gomilu, a n +1 zrno čini. Go- 
mila, dakle, nastaje dodavanjem jednog zrna.« 

Sofizam Ćelavi: »Da li je čovjek ćelav ako mu iščupaš jednu dlaku?« 
— »Ne.«. — »Da li će biti ćelav ako mu iščupaš dvije dlake?« — »Ne.« 
— »A ako mu iščupaš tri dlake?« — »Ne.« — Pitanja se nastavljaju. 
Ako sugovornik u jednom trenutku odgovori s »da«, sofist zaključuje 
da čupanje jedne dlake čini čovjeka ćelavim, a ako sugovornik uporno 
odgovara negativno, sofist zaključuje da gubeći dlaku po dlaku čovjek 
ne može nikad oćelaviti. 


Sofizam Krokodil: Krokodil koji je uhvatio dijete obećava majci 
koja stoji na obali da će joj ga vratiti ako pogodi šta namjerava da 
učini s njim. Mati mudruje: »Ti namjeravaš ili da pojedeš dijete ili da 
mi ga vratiš. Ako namjeravaš da mi ga vratiš, vratit ćeš mi'ga zato što 
namjeravaš. Ako namjeravaš da ga pojedeš, a ja to pogodim, vratit ćeš 
mi ga zato što sam pogodila. Prema tome, vratit ćeš ga u svakom slu- 
čaju.« Krokodil odgovara: »Ako namjeravam da pojedem dijete, a ti to 
pogodiš, neću ti ga vratiti zato što namjeravam da ga pojedem. Ako 
ne namjeravam da pojedem dijete, a ti to ne pogodiš, neću ti ga vra- 
titi zato što nisi pogodila. Dakle, neću ti ga vratiti ni u kom slučaju.« 

Sofizam Protagora i učenik: Sofist Protagora podučavao je Euatla 
advokatskoj vještini. Pogodili su se da učenik plati odmah polovinu 
školarine, a drugu polovinu kad dobije prvu parnicu. Kako po završe- 
nom školovanju učenik nije*vršio advokatsku praksu, tužio ga je uči- 
telj sudu. Na sudu Protagora kaže: »Ti ćeš mi svakako platiti ostatak 
školarine. Jer ako izgubiš parnicu, platit ćeš po odluci suda, a ako je 
dobiješ, platit ćeš mi po našoj pogodbi.« Euatlo odgovara: »Ako dobi- 
jem parnicu, neću ti platiti jer je tako sud presudio. Ako izgubim, neću 
ti platiti, jer smo se tako pogodili.« 

Navedeni sofizmi nisu tako komplicirani kako u prvi mah izgle- 
daju, pa prepuštamo učeniku da ih sam analizira i razriješi. Ako ne 
uspije odmah, neka najprije pročita ostatak ovog odjeljka i odjeljak 
o logičkim pogreškama u dokazu, pa neka nakon toga pokuša ponovo. 
Ako ni to ne pomogne, pomoći će mu nastavnik. 

Lažljivac Među antičkim »sofizmima« možda je najza- 
nimljiviji, iako naoko najjednostavniji, tako- 
zvani lažljivac. Neki ga pripisuju Krećaninu Epimenidu, ali je vjero- 
vatnije da potječe od Megaranina Eubulida. Formulirali su ga na više 
različitih načina, a možda bi se najjednostavnije mogao izraziti ovako: 
Kad netko kaže »Ja lažem« (i ništa drugo), govori li on istinu ili 
laže? Ako pretpostavimo da govori istinu, to znači da laže (jer to nje- 
gov istiniti sud tvrdi), a ako pretpostavimo da laže, znači da govori 
istinu (jer ako laže da laže znači da ne laže). Izlazi da on laže ako go- 
vori istinu, a govori istinu ako laže. Drugim riječima, obje pretpostav- 
ke, i ona da govori istinu, i ona da laže, dovode do kontradikcije. 

Da li je moguće da isti sud bude istovremeno istinit i neistinit? Da 
li je moguće pokazati da je navedeni sud ipak samo istinit ili samo ne- 
istinit? Nad ovim i sličnim pitanjima razbijali su glavu mnogi antički 
i srednjovjekovni logičari, a jedan grčki logičar, kako se tvrdi, čak je 
i umro uzalud pokušavajući da riješi problem (»Putniče — kaže nad- 
grobni natpis — ja sam Philites, ubio me je argument, onaj lažljivi, i 
duboko noćno razmišljanje.«) 

Neki novovjeki logičari smatrali su da je lažljivac puka igra riječi, 
ali suvremeni logičari pretežno misle da tu nije riječ o »sofizmu«, već 
o ozbiljnom logičkom paradoksu ili antinomiji, koja upozorava na vrlo 
teške i važne logičke probleme. 


b) OPĆE POGREŠKE U ZAKJUČKU 


Fallaciae dictionis i Od Aristotela potječe i podjela svih pogrešaka 

fallaciae extra na one koje imaju svoj izvor u jeziku i na one 

dictionem koje ne zavise od jezika. Prve su kasnije dobi- 

le latinski naziv fallaciae dictionis (govorne ili 

jezične pogreške), a druge fallaciae extra dictionem (izvangovorne ili 
izvanjezične pogreške). 

Aristotel je razlikovao šest vrsta logičkih pogrešaka koje izviru iz 
jezika (fallaciae dictionis). Te. su pogreške dobile latinske nazive: 1. 
Fallacia aequivocationis (pogreška dvoznačnosti), 2. Fallacia ambigui- 
tatis (pogreška dvosmislenosti), 3. Fallacia compositionis (pogreška 
kompozicije), 4. Fallacia divisionis (pogreška divizije), 5. Fallacia accen- 
tus (pogreška naglaska) i 6. Fallacia figurae dictionis (pogreška govor- 
nog oblika). 

. Među pogreškama koje ne proistječu iz jezika (fallaciae extra dic- 
tionem) Aristotel je razlikovao sedam glavnih vrsta: 1. Fallacia acci- 
dentis (pogreška akcidencije), 2. Fallacia secundum et simpliciter_ (po- 
greška brkanja relativnog i apsolutnog), 3. Ignorantia elenchi (nepo- 
znavanje pobijanja), 4. Fallacia consequentis (pogreška konsekvensa), 
5. Petitio principti (anticipacija principa), 6. Fallacia de non causa ut 
causa (pogreška uzimanja ne-uzroka za uzrok), 7. Fallacia_ plurium 
interrogationum (pogreška više pitanja). 

U ovom odjeljku razmotrit ćemo sve navedene »fallaciae dictionis« 
i neke »fallaciae extra dictionem«. Što se tiče ostalih spomenutih po- 
grešaka »izvan govora«, one nemaju općenit karakter, nego se poja- 
vljuju samo u određenim vrstama zaključaka. Zato ćemo ih razmotriti 
u idućem odjeljku, gdje ćemo objasniti najvažnije logičke pogreške, 
koje su vezane uz određene posebne vrste zaključaka. 

Fallacia Riječ »stanica« označava saobraćajnu postaju, 
aequivocationis ali i ćeliju živog tkiva. Riječ »kit« označava ve- 
likog sisavca koji živi u vodi, ali i ljepljivu 
smjesu kojom se učvršćuju prozorska stakla. Riječ »kosa« može zna- 
čiti čak i tri sasvim različite stvari: alat za košenje trave, obronak bri- 
jega ili planine i vlasi koje rastu na ljudskoj glavi. Takve riječi koje 
imaju isti oblik i jednako zvuče, a razlikuju se po značenju, nazivamo 
homonimima ili istozvučnicama. 

Ako se homonimična riječ upotrijebi u nekom zaključku u nekoli- 
ko različitih značenja, nastaje logička pogreška, a često i besmislica. 
Na primjer: »Stanica je najmanji dio organskog tkiva. Putnički voz 
stoji na svakoj stanici. Dakle, putnički voz stoji na svakom najmanjem 
dijelu organskog tkiva.« Ili: »Sto je manji od sobe. Pedeset tri je ma- 
nje nego sto. Dakle, pedeset tri je manje od sobe.« Logičke pogreške 
koje nastaju uslijed upotrebe homonima nazivaju se pogreškama isto- 
zvučnosti, dvoznačnosti ili ekvivokacije (fallaciae aequivocationis). 


Fallacia I rečenice sastavljene od nehomonimičnih ri- 

ambiguitatis ječi mogu biti dvosmislene. U rečenici: »Novac 

mu je odnio bezbrižan život« nema homonima. 

Pa ipak ona se može shvatiti na dva različita načina: »Novac koji je 

stekao onemogućio mu je da i dalje bezbrižno živi« ili: »Novac koji je 

imao rasuo je jer je živio bezbrižno«. Slična dvosmislenost javlja se u 

rečenici: »Psetance voli dijete.« Dvosmislenost koja nastaje uslijed re- 
doslijeda riječi u rečenici naziva se amfibolija. 

Amfiboličnim rečenicama izražavala su često svoja predskazivanja 
delfijsko i druga stara proročišta, Poznato je, na primjer, amfibolično 
proročanstvo: »Ibis redibis numquam in bello peribis« (»Ti ćeš ići vra- 
titi se nikad u ratu poginuti«). Prema tome da li ćemo staviti zarez 
ispred ili iza riječi »nikad«, ovo proročanstvo možemo shvatiti na dva 
direktno suprotna načina. Pogreške u zaključivanju koje nastaju kad 
se amfibolični sudovi uzimaju kao premise zaključka nazivamo pogre- 
škama dvosmislenosti ili ambigviteta (fallaciae ambiguitatis). 


Fallacia Pogledajmo ovakva umovanja: »Nijedan učenik 

compositionis VIIb razreda ne može podići sanduk težak sto 

kilograma. Dakle, učenici VIIb razreda ne mo- 

gu podići sanduk težak sto kilograma.« »Sve drveće u ovoj šumi je 

malo. Dakle, ova šuma je mala.« »Nijedan djelić ove mašine nije kom- 
pliciran. Dakle, ova mašina nije komplicirana.« 


Nije teško shvatiti da su sva navedena umovanja nevaljana. Pogre- 
ška je u njima u tome što se neko svojstvo koje pripada zasebno uze- 
tim dijelovima cjeline ili elementima skupine pripisuje čitavoj cjelini 
ili skupini. Ovu pogrešku nazivamo pogreškom od rastavnog smisla 
sastavnom (fallacia a sensu diviso ad sensum compositum) ili kraće 
pogreškom kompozicije (fallacia compositionis). 


Fallacia divisionis Razmotrimo ovakva umovanja: »Indijanci su 

malobrojni. Winetou je Indijanac. Dakle, Wi- 

netou je malobrojan.« »Francuzi imaju izvrsne željeznice. Michel Bu- 

tor je Francuz. Dakle, Michel Butor ima izvrsne željeznice.« »Fiskul- 

turnici su dobro organizirani. Mirko Mirković je fiskulturnik. Dakle, 
Mirko Mirković je dobro organiziran.« 

Ne treba biti veliki logičar da se uvidi da su ovakva umovanja ne- 
valjana. Pogreška je u njima u tome što se svojstvo koje pripada nekoj 
cjelini ili skupini pripisuje pojedinim dijelovima cjeline, odnosno po- 
jednim članovima skupine. Takva pogreška naziva se pogreškom od 
sastavnog smisla rastavnom, (fallacia a: sensu composito ad sensum 
divisum) ili kraće pogreškom divizije (fallacia divisionis). 


Fallacla accentus Razmotrimo rečenice »Mana je hrana« i »MA4- 

na nije hrana.«« Netko tko previdi razliku u 

akcentu riječi »mana« u prvoj i u drugoj rečenici prirodno će zaklju- 

čiti da su navedene dvije rečenice kontradiktorne, te da je jedna od 

njih istinita, a druga neistinita. U stvari, rečenice nisu kontradiktorne 
i obje su istinite. 

Razmotrimo također rečenice: »Na ovoj slici boje su lijepe«, »Na 
ovoj slici boje su lijepe« i »Na ovoj slici boje su lijepe.« Prvu ćemo 
vjerovatno upotrijebiti upoređujući boje na više različitih slika, drugu 
upoređujući razne elemente ili aspekte jedne slike (boja, kompozicija 
itd.), treću raspravljajući o tome da li su boje na nekoj slici lijepe ili 
ružne. Ako previdimo »rečenični akcent«, nećemo tačno shvatiti smisao 
navedenih rečenica. 


Pogreška u zaključku koja nastaje kad ne vidimo tačno koji je slog 
u riječi ili koja riječ u rečenici naglašena naziva se pogreškom nagla- 
ska ili akcenta (fallacia accentus). 

Jedna je vrsta pogreške naglaska također kada, ne obraćajući pa- 
žnju na nenaglašeni dio neke rečenice, pogrešno shvatimo njen smisao. 
Takva pogreška nastala bi, na primjer, kada bismo predvidjeli nenagla- 
šeni dio slijedećeg novinskog naslova: »TEŠKA SAOBRACAJNA KATA. 
STROFA izbjegnuta u posljednjem trenutku«. 


Fallacia Riječi koje potječu od istog korijena ponekad 

figurae dictionis se dosta razlikuju po značenju. .Riječi »pred- 

staviti«, »predstava«, »predstavka« i »predstav- 

nik« istog su korijena, ali su se dosta udaljile po značenju, pa ih mo- 

žemo zamijeniti ili objasniti riječima sasvim različitih korjena, »Pred- 

staviti« znači upoznati nekoga s nekim, »predstava« znači priredba, 
»predstavka« je podnesak, a »predstavnik« — zastupnik. 


Završeci obično imaju određena značenja, ali ne mora svaki 
završetak imati uvijek isto značenje. Zaboravljiv je onaj koji zabora- 
vlja, zavidljiv je onaj koji zavidi. Ali upotrebljiv nije onaj koji upotre- 
bljava, nego onaj koji se može upotrijebiti, a probavljiv nije onaj koji 
probavljuje, nego onaj koji se može probaviti. 

Ako u procesu zakjučivanja pogrešno pretpostavimo da dvije rije- 
či različita značenja, a istog korijena imaju isto značenje, ili da je u 
dvije riječi sličnog oblika na isti način modificirano osnovno značenje 
korijena, nastaju pogreške, koje možemo nazvati pogreškama govor. 
nog oblika (fallaciae figurae dictionis). 

Ovakvu pogrešku čini, na primjer, dijete kad umuje: »Patak je muž 
patke, mačak je muž mačke, sokak je muž tetke Soke«. Ili: »Nevjer- 
nica je žena koja nije vjerna, nesretnica je žena koja nije sretna, ne- 
umivenica-je žena koja se ne umiva.« U stvari, neumivenica je rakija 
koja se pije ujutro prije umivanja. 

Fallacia accidentis Uzmimo ovakvo umovanje: »Čovjek je razum- 

no biće. Prema tome, luđaci i pijanci također 
su razumni.« »Voće je zdravo. Zato i oni koji boluju od dizenterije tre- 
ba da ga što više jedu.« 

U oba primjera imamo umovanja koja su pogrešna, jer se u njima 
pretpostavlja da nešto što vrijedi općenito vrijedi i pod posebnim okol- 
nostima koje u općoj formulaciji pravila nisu uzete u obzir. Ovakva 
pogreška naziva se pogreškom zaključivanja od rečenog jednostavno 
ka rečenom s ograničenjem (a dicto simpliciter ad dictum secundum 
quid) ili kraće pogreškom akciđencije (fallacia accidentis). 


Fallacia accidentis Pretpostavimo da netko zaključuje: »Ricinus 

conversa pomaže kod nekih probavnih smetnji. Ricinus 

je, dakle, zdravo piti.« Ili: »Ujed zmije otrov- 

nice najbolje je ispaliti usijanim željezom. Dakle, svaku ranu najbolje 
je ispaliti usijanim željezom.« 

Navedeni primjeri ilustriraju logičku pogrešku koja je suprotna 
onoj iz prethodnog odjeljka. Dok smo tamo imali umovanja kojima se 
nešto što vrijedi općenito tvrdi i pod nekim posebnim okolnostirha, 
ovdje imamo zaključke u kojima se nešto što vrijedi samo u određe- 
nim posebnim okolnostima tvrdi općenito i bez ograničenja. Ovu po- 
grešku nazivamo pogreškom od rečenog s ograničenjem ka rečenom 
jednostavno (a dicto secundum quid ad dictum simpliciter) ili kraće 
konverznom pogreškom akcidencije (fallacia accidentis conversa). 


Cc) POGREŠKE POSEBNIH VRSTA ZAKLJUČAKA 


Uvod Naprijed smo razmotrili logičke pogreške koje 

se mogu pojaviti u različitim vrstama zaklju- 

čka. Međutim, pored takvih »općih« pogrešaka postoje i takve koje na- 

staju samo u određenim posebnim vrstama zaključka i predstavljaju 

prekršaj specifičnih principa ili pravila tih vrsta zaključaka. U ovom. di- 
jelu razmotrit ćemo najčešće logičke pogreške te vrste. 


Čista konverzija Neposredno zaključivanje relativno je najjed- 
univerzalno- nostavnije, pa u njemu relativno najrjeđe gri- 
«afirmativnog suđa ješimo. Zato pogreške kojeiu neposrednom za- 


ključivanju ponckad ipak pravimo nisu dobile 
posebna imena. Možda je najčešća pogreška u neposrednom zaključku 
ona pomoću koje smo objasnili pojam logičke pogreške u užem smislu, 
a ilustrirali smo je primjerom: »Sve flaute su svirale. Dakle, sve svi- 
rale su flaute.« Ova pogreška sastoji se u tome što vršimo čistu kon- 
verziju univerzalno-afirmativnog suda, a kod takvog suda moguća je 
samo nečista konverzija. 


Quaternio U kategoričkom silogizmu najčešća je pogreška 
terminorum koja se može ilustrirati slijedećim primjerom: 


Jezik je osjetilo okusa 
Prva odlika naroda je jezik 


Prva odlika naroda je osjetilo okusa 

Ovaj silogizam pogrešan je jer u njemu nema srednjeg pojma. Pri- 
vidno srednji pojam je »jezik«. Međutim, ista riječ »jezik« označava je- 
dan pojam u većoj, a drugi u manjoj premisi. Umjesto srednjeg pojma 
imamo u premisama dva različita pojma, pa umjesto tri pojma, koliko 
mora imati svaki silogizam, ovdje imamo četiri:. veći pojam, manji 
pojam i dva pojma koji se skrivaju iza tobožnjeg srednjeg pojma. 
Zato se ova pogreška zove quaternio terminorum (učetvorenje pojmova). 

U navedenom primjeru quaternio terminorum je ujedno primjer 
pogreške ekvivokacije jer nastaje uslijed dvoznačne upotrebe homo- 
nima »jezik«. Takav quaternio terminorum relativno je najčešći. Naro- 
čito je čest quaternio terminorum u kojem tobožnji srednji član ne 
označava dva potpuno različita pojma, već dvije srodne nijanse znače- 
nja. Teorijski je moguć, ali se rijetko susreće, i quaternio terminorum, 
koji nije povezan s ekvivokacijom. 


Non distributus U odjeljku o općim pravilima kategoričkog si- 

medius logizma na prvom smo mjestu istakli da »sred- 

nji pojam mora biti raspodijeljen bar u jednoj 

premisi.« Ako prekršimo ovo pravilo, nastaje pogreška neraspodijelje- 

nog srednjeg pojma (non distributus medius). Ovu pogrešku nalazimo, 
na primjer, u zaključku: 


Svi slikari su umjetnici 
Svi kompozitori su umjetnici 


Neki kompozitori su slikari 


Ovaj zaključak nije valjan jer srednji pojam (»umjetnici«) nije ni 
u jednoj premisi raspodijeljen (uzet u čitavom opsegu). Moguće je, 
dakle, (premda nije nužno) da se u većoj premisi govori o jednom, a 
u manjoj o drugom dijelu opsega pojma »umjetnici«. 


Iilicitus processus Kao jedno od osnovnih općih pravila kategorič- 

kog silogizma istakli smo također da »krajnji 

pojam koji nije raspodijeljen u premisi ne može biti raspodijeljen ni 

u konkluziji.« Ovo pravilo može se prekršiti na dva glavna načina. Na 
jedan način ono je prekršeno u silogizmu: 


Svi rvači su atletičari 
Nijedan trkač nije rvač 


Nijedan trkač nije atletičar 


Ovaj zaključak nije valjan jer je veći pojam (»atletičar«) u većoj 
premisi neraspodijeljen, a u konkluziji raspodijeljen. Ovakvu pogrešku 
nazivamo nedopuštenim proširenjem većeg pojma (illicitus processus 
maioris) ili kraće nedopuštenim većim (illicitus maior). 

Drugi osnovni način na koji se može prekršiti gornje pravilo ilustri- 
ra primjer: 

Svaka upala pluća je opasna 
Svaka upala pluća je bolest 


Svaka bolest je opasna 

Ovaj zaključak je nevaljan jer je manji pojam (»bolest«) u manjoj 
premisi neraspodijeljen, a u konkluziji raspodijeljen. Ovakva pogre- 
ška naziva se nedopušteno proširenje manjeg pojma (illicitus processus 
minoris) ili kraće nedopušteni manji (illicitus minor). 

Obje navedene pogreške (illicitus maior i illicitus minor) možemo 
označiti kratkim nazivom nedopušteno proširenje (illicitus processus). 


Negacija V odjeljku o hipotetičkom silogizmu razmotrili 

antecedđensa smo dva glavna oblika hipotetičko-kategoričkog 

silogizma: modus ponendo ponens i modus tol- 

lendo tollens. Prvi se može prikazati shemom: »p>q, p::9q«. Ako smo 

afirmirali antecedens- hipotetičkog suda, možemo afirmirati i njegov 

konsekvens. Ali ponekad ljudi su skloni da od negacije antecedensa 
zaključe na negaciju konsekvensa. Na primjer: 


Zaključak Njegova shema 
Ako autorski honorari rastu, rastu i cijene knjiga pogq 
Autorski honorari ne rastu —p 
Ne rastu ni cijene knjiga —q 


Ovaj zaključak je nevaljan jer našom prvom premisom nismo tvrdili 
da cijene knjiga rastu samo ako rastu autorski honorari. Ona dakle ne 
isključuje mogućnost da cijena knjige poraste i zbog poskupljenja pa- 
pira ii tiskažskih usluga. Ovakva pogreška koja se sastoji u tome da 
od negacije antecedensa zaključujemo na negaciju konsekvensa naziva 
se kratko pogreškom negacije antecedensa. 


Afirmacija Drugi je osnovni oblik hipotetičko-kategoričkog 
konsekvensa silogizma modus tollendo tollens. Njegova she- 
ma glasi: »p)Dd,—q:: —p«. Od negacije konse- 


kvensa ovdje idemo ka negaciji antecedensa. Ali ponekad možemo čuti 
i ovakvo umovanje: 


Primjer Shema 
Ako autorski honorari rastu, knjige poskupljuju p2y 
Knjige poskupljuju q 
Autorski honorari rastu p 


Navedeni je zaključak nevaljan iz istog razloga kao i onaj u pret- 
hodnom odjeljku, to jest zato što našom prvom premisom risrno tvrdili 
da samo porast autorskih honorara može dovesti do poskupljenja knji- 
ga. Pogreška koja se sastoji u tome da se od afirmacije konsekvensa 
zaključuje na afirmaciiu antecedensa naziva se kratko pogreškom afir- 
macije konsekvensa. 

Fallacia U odjeljku o disjunktivnom silogizmu upoznali 
disjunctionis smo modus ponendo tollens i modus tollendo 
ponens. Razmotrimo ovakav zaključak po mo- 

dusu tollendo ponens: 


Svaki je trokut oštrokutan ili tupokutan 
Ovaj trokut nije oštrokutan 


Ovaj trokut je tupokutan 


Konkluzija ovog zaključka je neistinita, premda je sam zaključak va- 
ljan. Neistinitost konkluzije ovdje je posljedica neistinitosti gornje pre- 
mise, a gornja premisa nije istinita jer u njoj nije izvršena potpuna 
disjunkcija. Pored oštrokutnih i tupokutnih postoje i pravokutni tro- 
kuti. Ovakva pogreška u disjunktivnom silogizmu, koja se sastoji u to- 
me što se polazi od premise u kojoj nije izvršena potpuna disjunkcija, 
naziva se pogreškom nepotpune disjunkcije ili kraće pogreškom dis- 
junkcije (fallacia disjunctionis). 


Inductio per Raspravljajući o generalizirajućoj indukciji, po- 
enumerationem dijelili smmo je na potpunu (nepravu) i nepotpu- 
simplicem nu (pravu), a ovu posljednju na indukciju jed- 


nostavnog nabrajanja (inductio per enumerati- 
onem simplicem) i na naučnu indukciju. Za indukciju jednostavnim 
nabrajanjem rekli smo da je vrlo nepouzdana i da vrlo često donosi 
pogrešne konkluzije (sjetite se primjera kojima smo je ilustrirali!). Za- 
to mnogi logičari ovu vrstu indukcije s dosta prava i ne nazivaju »vr- 
stom« indukcije, nego logičkom pogreškom. 


Fallacia fictae Ne dovodi do čestih pogrešaka samo »čisto« za- 
universalitatis ključivanje po indukciji jednostavnog nabraja- 
nja. U indukciji jednostavnog nabrajanja, alii 
u takvoj koja ima elemenata naučne indukcije, često dolazi do pogre- 
ške ako iz nestrpljenja ili iz bilo kog drugog razloga prebrzo skačemo 
ka općoj konkluziji. Tako ćemo pogriješiti ako na osnovu toga što su 
nam u nekom dućanu jednom prodali nešto loše zaključimo: U ovom 
dućanu prodaju samo lošu robu. Ovakva pogreška naziva se pogreš- 
kom prebrze generalizacije ili pogreškom prividne općenitosti (fallacia 
fictae universalitatis). 


Post hoc, Induktivna generalizacija može biti ispravno iz- 

ergo propter hoc vedena, ali pogrešno interpretirana. Tako, na 
primjer, netko tko bi tvrdio da iza dana uvijek 

slijedi noć ne bi griješio. Ali ako bi netko na osnovu toga tvrdio da je 
dan uzrok noći počinio bi pogrešku post hoc, ergo propter hoc (poslije 
toga, dakle zbog toga). Ova pogreška sastoji se u tome da se stalan: sli- 
jed dviju pojava uzima kao siguran dokaz uzročne veze među njima. 

PITANJA I ZADACI 


1. šta je zaključak? U čemu je razlika između niza sudova, složenog 
suda i zaključka? U čemu je razlika između zaključka, zaključivanja i 
niza rečenica? šta su premise, a šta konkluzija? 


2. U čemu je razlika između valjanog zaključka, zaključka s istini- 
tom konkluzijom i istinonosnog zaključka? Koji je od slijedeća tri za- 
ključka valjan zaključak s neistinitim premisama i konkluzijom, koji 
nevaljan zaključak s istinitim premisama i konkluzijom, a koji valjan 
zaključak s istinitim premisama i istinitom konkluzijom: a) Svi poli- 
tičari su ljudi. Svi pravnici su ljudi. Dakle, neki pravnici su političari. 
b) Svi studenti su bogati. Svi Zagrepčani su stuđenti. Dakle, svi Za- 
grepčani su bogati. c) Sve enciklopedije su skupe. Sve enciklopedije su 
knjige. Dakle, neke knjige su skupe. 


3. Kako se prema tradicionalnoj podjeli dijele svi zaključci? U 
čemu je razlika između neposrednog i posrednog zaključka? 


* 4. Navedite po jedan primjer neposrednog zaključka: a) po kon- 
trarnosti, b) po kontradđikciji, c) po supkontrarnosti, d) po subalter- 
naciji. 

* 5. Šta dobivamo neposrednim zaključkom po konverziji, šta nepo- 
srednim zaključkom po ekvipolenciji, a šta neposrednim zaključkom 
po kontrapoziciji slijedećih sudova: a) Svi pauci su kukci. b) Nijedan 
noj ne leti. c) Neki slikari su talentirani. d) Neki bolesnici nisu str- 
pljivi. S kojim od navedena četiri suda ne možemo izvesti konverziju, 
a s kojim ne možemo izvršiti kontrapoziciju? 


6. Šta je silogizam? U čemu je razlika između silogizma i polisilo- 
gizma? U čemu je razlika između kategoričkog, hipotetičkog i dis- 
junktivnog silogizma? 


7. Od koliko se sudova i od koliko pojmova sastoji kategorički silo- 
gizam? Kako se zovu ti sudovi i pojmovi? Po čemu se razlikuju figure 
kategoričkog silogizma i koliko ih ima? 


8. Koja su opća pravila kategoričkog silogizma? šta je aksiom silo- 
gizma i na koja se dva načina najčešće formulira? 


* 9, Koja su pravila za pojedine figure kategoričkog silogizma? Mogu 
li se ta pravila dokazati? 


10. Po čemu se razlikuju modusi kategoričkog silogizma? Koliko ih 
je pravilnih? Navedite po jedan primjer za svaki od njih. 


11. Razmotrite primjere: a) Nijedna planeta nije zvijezda. Sve pla- 
nete su kugle. Dakle... b) Neki učenici su dobri pjevači. Neki učenici 
su fiskulturnici. Dakle... Može li se u navedenim slučajevima izvesti 
neka konkluzija? Ako da — koja? Ako ne — zašto? 


12. Koji su od silogizama što slijeđe valjani, a koji nisu: a) Svi 
lažljivci zaslužuju vješala. Svi pošteni ljudi su lažljivci. Dakle, svi po- 
šteni ljudi zaslužuju vješala. b) Svi istinoljupci zaslužuju nagradu. Svi 
istinoljupci su pošteni ljudi. Svi pošteni ljudi zaslužuju nagradu. c) 
Nijedan pas nije mačka. Neke domaće životinje nisu mačke. Neke 
domaće životinje nisu psi. 


131 


* 13. U čemu je smisao pojedinih figura kategoričkog silogizma? 


* 14. Na koji se način svi modusi kategoričkog silogizma mogu svesti 
na moduse prve figure? U čemu je smisao takvog svođenja? Da li je 
prva figura doista najsavršenija? 


15. Navedite po jedan primjer: a) za čisto hipotetički silogizam, 
b) za modus ponendo ponens hipotetičko-kategoričkog silogizma, c) za 
modus tollendo tollens hipotetičko-kategoričkog silogizma, d) za čisti 
disjunktivni silogizam, e) za modus ponendo tollens disjunktivno-kate- 
goričkog silogizma, f) za mođus tollendo ponens disjunktivno-kate- 


goričkog silogizma. 


16. Navedite po jedan primjer za slijeđeće moduse hipotetičko-dis- 
junktivnog silogizma: a) jednostavni modus ponens, b) složeni modus 
ponens, c) jednostavni modus tollens, d) složeni modus tollens. 


* 17. Navedite po jedan primjer: a) za progrestvni polisilogizam, b) 
za regresivni polisilogizam, c) za entimem, d) za Goklenov sorit, e) za 
Aristotelov sorit. 


18. Da li su u pravu oni koji smatraju da silogizam ne posjeduje 
nikakvu spoznajnu vrijednost? 


19. šta je induktivan zaključak? U čemu je razlika između induktiv- 
nog zaključka potpunom indukcijom i induktivnog zaključka nepotpu- 
nom indukcijom? U čemu je razlika između popularne i naučne in- 
dukcije? 


20. Navedite po dva primjera; a) za zaključak potpunom indukci- 
jom, b) za zaključak nepotpunom indukcijom. 


21. Šta je analogljski zaključak? U čemu je njegova vrijednost, 'a u 
čemu njegov nedostatak? Od čega zavisi stepen vjerovatnosti konklu- 
zije dobivene analogijskim zaključkom? Navedite dva primjera za ana- 
logijski zaključak. 


22. U čemu je razlika između tradicionalne i suvremene logike? šta 
su fonogrami, a šta ideogrami? 


23. Koji su nedostaci tradicionalne podjele zaključaka? Na koji 
način, možemo bolje podijeliti sve zaključke? Kako možemo modifici- 
rati značenje termina »deduktivan« i »induktivan«? šta je račun sudo- 
va, a šta račun pojmova? šta je generalizirajuća, a što analogijska in- 
dukcija? 

* 24. Kako se simbolikom računa suđova mogu izraziti zaključci koje 
je tradicionalna logika obuhvatila pod imenom hipotetičkog 1 disjunk- 
tivnog silogizma? 

* 25. Građenjem istinosnih tablica utvrdite da li su tautologlje su- 
dovi koji se mogu prikazati slijedećim shemama: a) po (pVaq),b) 
p2(p-a),c) (p:qa)>p,d)(p29)2(q2p). Dobivene rezultate pro- 
vjerite metodom reductio ad absurdum. 


* 26. Šta je singularan sud, šta individualna konstanta, a šta predi- 
kaiska konstanta? Navedite dva primjera za singularan sud 1 prikažite 
ih simbolikom računa pojmova. 

* 27. Šta je sudna funkcija? šta je individualna varijabla? Kako mo- 
žemo ođ sudne funkcije dobiti sud? šta je univerzalni, a šta egzisten- 
cijalni kvantifikator? Kako ih pišemo? 


* 28. Kako se simbolikom računa pojmova izražavaju tradicionalni 
sudovi a, i, €, o? Na isti način na koji smo jezikom računa pojmova 
prikazali sve moduse prve i druge figure kategoričkog silogizma pri- 
kažite i sve moduse treće i četvrte figure. 


29. šta su logičke pogreške u širem, a šta logičke pogreške u užem 
smislu? U čemu je razlika između sofizma i paralogizma? Znate li neki 
slavni sofizam? 


* 30. Navedite po jedan primjer za svaku od slijedećih logičkih po- 
grešaka: fallacia aequivocationis, fallacia ambiguitatis, fallacia compo- 
sitionis, fallacia divisipnis, fallacia accentus, fallacia figurae dictionis, 
fallacia accidentis, fallacia accidentis conversa, čista konverzija univer- 
zalno-afirmativnog suda, quaternio terminorum, non distributus me- 
dius, illicitus processus, negacija antecedensa, afirmacija konsekvensa, 
fallacia disjunctionis, inductio per enumerationem simplicem, fallacia 
fictae universalitatis, post hoc ergo propter hoc. 

Drugi dio: METODE SPOZNAJE 
JI. METODE FORMIRANJA I EKSPLICIRANJA 
POJMA 


1. ANALIZA, SINTEZA, APSTRAKCIJA, GENERALIZACIJA I 
SPECIJALIZACIJA 


Uvod Zaključci se sastoje od sudova, a sudovi od 
pojmova. Bez valjano određenih i podijelje- 
nih pojmova nemi ni valjanih sudova i zaključaka. Zato je važno 
umjeti formirati pojmove i objašnjavati njihov opseg i sadržaj. U 
formiranju i transformiranju pojmova važnu ulogu igraju metodi- 
čki postupci kao što su analiza, sinteza, apstrakcija, generalizacija 
i specijalizacija. Ekspliciranje sadržaja i opsega pojmova vrši se 
«pomoću definicije i divizije. Među ovim metodičkim postupcima 
najvažniji su definicija i divizija. Zato ćemo o njima progovoriti 
opširnije. Ali potrebno je da bar kratko kažemo nešto i o analizi, 
apstrakciji, generalizaciji i specijalizaciji. 


Analiza i sinteza Kemijski postupak kojim rastavljamo vodu 

na njene elemente (vodik i kisik) nazivamo 

analizom; suprotan postupak, kojim spajajući vodik i kisik proiz- 
vodimo vodu, naziva se sintezom. 

Analizu i sintezu ne susrećemo samo u kemiji nego i u drugim 
naukama i u svakodnevnom životu. Na svim područjima nauke i 
života raščlanjujemo složene predmete, pojave i procese na njiho- 
ve dijelove, a jednostavne i manje složene spajamo u složenije. Sva- 
ko raščlanjivanje složenih cjelina (predmeta, pojava, procesa itd.) 
na dijelove možemo nazvati analizom u širem smislu, a svako spa- 
janje većeg broja predmeta, pojava ili procesa u jednu cjelinu 
možemo nazvati sintezom u širem smislu. 

Analizom u užem smislu nazivamo raščlanjivanje inisaonih tvo- 
revina (pojmova, sudova, zaključaka, sistema pojmova, sudova i 
zaključaka itd.) na njihove elemente, a sintezom u užem smislu 
spajanje jednostavnih misaonih tvorevina u složene i složenih u još 
složenije. 

Iako se i analiza i sinteza primjenjuju i na pojmove, i na sudo- 
ve, i na zaključke, možda je najčešća baš njihova primjena na poj- 

move. Tako analizom pojma strahopoštovanja dobivamo pojmove 
straha i poštovanja, analizom pojma slobode pojmove samoodre- 
đivanja i stvaralaštva (vjerovatno i neke druge), a analizom pojma 
robe pojmove upotrebne i prometne vrijednosti. Sintezom pojmova 
»socijalistički« i »humanizam« doći ćemo do pojma »socijalistički 
humanizam«, a sintezom pojmova »prijateljski« i »podvala« do 
pojma »prijateljska podvala«. 

Ncki naši pojmovi nastaju analizom, neki sintezom, a neki kom- 
biniranjem ovih metoda ili njihovim kombiniranjem s nekim dru- 
gim metodama. Jedan isti pojam može nastati i analizom i sinte- 
zom. Tako pojam »kvadratan« možemo dobiti analizom pojma 
»kvadratna crvena mrlja«, ali i sintezom pojmova »istostran«, »pra- 
vokutan« i »četverokutan«. 


Apstrakcija, | Ostavljajući po strani sve .odlike ili svojstva 
generalizacija i koje imaju samo pojedini ljudi ili grupe lju- 
specijalizacija 


di i zadržavajući samo ono što je zajedničko 
svim ljudima, uzdižemo se od niza pojedinač- 
nih predodžbi o ljudima do općeg pojma čovjeka, Isto tako osta- 
vljajući po strani sve specifične odlike ili karakteristike pojedinih 
zločina i zadržavajući samo one koje su zajedničke svim zločinima 
(onima s predumišljajem i onima bez predumišljaja, onima iz- 
vršenim hladnim oružjem i onima izvršenim toplim oružjem, in- 
teligentno izvedenim i neinteligentno izvedenim itd.), dolazimo do 
općeg pojma zločina. Postupak kojim se od niza predodžaba, osta- 
vljajući po strani njihove specifične elemente i zadržavajući samo 
ono što im je zajedničko, uzdižemo do pojmova, naziva se od-lu- 
čivanjem ili apstrakcijom. 

Neki logičari ne ograničavaju naziv »apstrakcija« na primarno 
formiranje pojmova, kojemu su ishodište predodžbe, nego ga pro- 
težu i na postupak kojim iz nekog pojma dobivamo drugi, općeni- 
tiji. Po ovom shvaćanju apstrakcijom bi se mogao nazvati, na pri- 
mjer, i postupak kojim od ionako vrlo općenitih pojmova »živo- 
tinja« i »biljka« prelazimo još općenitijem pojmu »živo biće«. Bu- 
dući da je to postupak kojim od jednog pojma dolazimo do dru- 
gog, općenitijeg, možemo ga također nazvati uopćavanjem ili gene- 
ralizacijom. 

Generalizaciji suprotan postupak neki nazivaju determinacijom 
ili ograničenjem, a neki specijalizacijom ili uposebnjenjem. To je 
postupak kojim se dodavanjem oznaka nekom pojmu dobiva po- 
jam bogatiji po sadržaju, ali uži po opsegu — »posebniji« (odatle 
naziv »specijalizacija«) i »ograničeniji« (odatle naziv »determina- 

cija«). Tako od pojma »ugnjetavanje« dobivamo specijalizacijom 
pojam »nacionalno ugnjetavanje«, od pojma »umjetnost« dobivamo 
»likovna umjetnost« a od pojma »lisac« možemo dobiti »stari 
lisac«. 


Međusobna Navedene metode su u spoznajnoj praksi ti- 
povezanoće ovi jesno povezane. Apstrakcija, na primjer, 


pretpostavlja analizu. Da bismo neke elemen- 
te predodžaba ostavili po strani, a neke za- 
držali, potrebno je da te predodžbe najprije raščlanimo na ele- 
mente. Od analize je bitno zavisna i generalizacija. Specijalizacija 
je vrsta sinteze. Ali sinteza koju vršimo specijalizacijom pretpo- 
stavlja već izvršenu analizu i apstrakciju. Tako se sve ove metode 
u praksi naučnog rada i svakodnevnog mišljenja isprepleću i do- 
punjuju. 


2. DEFINICIJA 


Uvod Raspravljajući o pojmu, rekli smo da je po- 

jam misao o biti predmeta, i da u toj misli 

možemo razlikovati sadržaj i opseg. Sadržaj je misao o bitnim 

svojstvima predmeta, opseg misao o vrstama i podvrstama pred- 

meta. Ili: sadržaj je skup bitnih oznaka pojma, opseg — skup ni- 
žih pojmova koji su obuhvaćeni nekim višim pojmom. 

Pojmove označavamo i izražavamo pomoću riječi, ito vrlo često 
pomoću jedne jedine riječi. Kako ćemo znati kakav se sadržaj mi- 
sli u nekom jednom riječju označenom pojmu? Na: koji ćemo na- 
čin znati da razni ljudi istom riječju označuju isti pojam? Odgo- 
vor na ovo pitanje daje nam učenje o definiciji. 


Šta je definicija Pretpostavimo da smo u nekom razgovoru 
upotrijebili riječ »paralelogram« (npr.: »U 

svakom su paralelogramu nasuprotni kutovi jednaki«) i da nas 
naš sugovornik nije razumio jer ne zna šta je paralelogram. Ako 
mu kažemo da je paralelogram geometrijski lik, to će svakako biti 
neko objašnjenje, ali naš sugovornik još uvijek neće znati o čemu 
je riječ. Geometrijski su likovi također trokut, peterokut, kružnica 
i mnogi drugi. Ako naše objašnjenje dopunimo napomenom da je 
paralelogram četverostran geometrijski lik ili četverokut, naš će 
sugovornik dobiti već znatno određeniju sliku o paralelogramu, 
ali još uvijek neće tačno znati šta je to. Međutim, ako kažemo da 
je paralelogram četverokut čije su dvije i dvije nasuprotne strane 

paralelne, naš će sugovornik vjerovatno tačno znati o čemu govo- 
rimo. Sudom »Paralelogram je četverokut čije su nasuprotne strane 
paralelne« nedvosmisleno je određen sadržaj pojma »paralelo- 
gram«. Takav sud kojim se nedvosmisleno određuje sadržaj jed- 
nog pojma naziva se definicija. 


Elementi definicije Ako četverokut s paralelnim nasuprotnim 
stranama nazovemo »paralelostranim«, mo- 

žemo našu definiciju izraziti kraće: »Paralelogram je paralelostran 

četverokut.« Pogledajmo od čega se ta definicija sastoji. 

Našom definicijom određuje se sadržaj pojma »paralelogram«. 
Pojam čiji se sadržaj definicijom određuje naziva se definiendum. 
»Paralelogram« je dakle definiendum navedene definicije. 

Pojam paralelograma određuje se u našoj definiciji pomoću 
složenog pojma »paralelostran četverokut«. Pojam pomoću kojeg 
se u nekoj definiciji određuje definiendum naziva se definiens. 
»Paralelostran četverokut« je dakle definiens naše definicije. 

U definiciji »Brucoš je student prve godine« definiendum je 
»brucoš«, a definiens »student prve godine«. U definiciji »Stric je 
očev brat« definiendum je »stric«, a definiens »očev brat«. U defi- 
niciji »Čovjek je biće prakse« definiendum je »čovjek«, a đefiniens 
»biće prakse«. 

Definiens naše definicije paralelograma je složeni pojam koji se 
može raščlaniti na dva pojma: »paralelostran« i »četverokut« (sva- 
ki od ova dva pojma može se dalje raščlaniti na elemente, ali to 
nas trenutno ne zanima). 

Paralelogram i četverokut nalaze se u odnosu vrste i roda. Pa- 
ralelogram, trapez i trapezoid su tri osnovne vrste četverokuta. 
Paralelogram se također može promatrati kao vrsta geometrijskog 
lika. I »geometrijski lik« može se, dakle, promatrati kao rodni po- 
jam za pojam paralelograma. Ali »četverokut« je genus proximum 
(najbliži rod) za pojam paralelograma. 

Paralelogram se od drugih četverokuta razlikuje po tome što 
je paralelostran. Ono po čemu se jedan pojam razlikuje od drugih 
pojmova koji potpadaju pod isti najbliži rodni pojam naziva se 
differentia specifica (vrsna razlika). Paralelostranost je dakle dif- 
ferentia specifica paralelograma kao vrste četverokuta. 

Svaki se definiens može raščlaniti na najbliži rod i vrsnu' raz- 
liku. U definiciji »Brucoš je student prve godine« genus je »stu- 
dent«, a differentia specifica »prve godine«. U definiciji »Stric je 
očev brat« genus je »brat«, a differentia specifica »očev«; u defini- 
ciji »Čovjek je biće prakse« genus je »biće«, a differentia specifica 

»praksa«. Glavni zahtjev za valjanu definiciju glasi: Definitio fiat 
per genus proximum et differentiamni specificam (Definicija treba 
da se zbude pomoću najbližeg roda i vrsne razlike). 


Da li je predmet Kao što se prepiru o prirodi pojma, suda i za- 
definicije stvar, ključka, logičari se spore i o prirodi definici- 
pojam ili riječ je. Naročito se vatreni sporovi vode oko toga 


šta je zapravo predmet definicije. Određuje li 
se definicijom suština stvari, sadržaj pojma.ili značenje riječi? Da li, 
na primjer, navedna definicija paralelograma određuje suštinu pred- 
meta paralelograma, sadržaj pojma »paralelogram« ili značenje riječi 
»paralelogram«? 

Prema realističkom shvaćanju definicijom se određuje suština pred- 
meta, prema konceptualističkom shvaćanju njom se određuje sadržaj 
pojma, a prema nominalističkom shvaćanju — značenje riječi. 

Ako se prihvati nominalističko shvaćanje, prirodno nastaje pitanje 
šta je to značenje riječi koje se definicijom objašnjava. Postoje razli- 
čite teorije značenja, ali naprihvatljivije je shvaćanje po kojem je zna- 
čenje riječi sadržaj pojma koji se njom označava. Ako se prihvati ovak- 
vo shvaćanje, onda značenje neke riječi možemo objasniti samo tako 
da odredimo sadržaj pojma koji ona označava. S druge strane, budući 
da je svaki pojam misao o predmetu (u širem smislu), određujući sa- 
držaj pojma, određujemo i suštinu »predmeta« koji se njim misli. To 
znači da se svakom definicijom određuje i suština predmeta, i sadržaj 
pojma, i značenje riječi. 

Međutim, po tome dali se definicija neposredno usmjerava na pred- 
met, pojam ili riječ možemo razlikovati realnu, konceptualnu i nomi- 
nalnu definiciju, ili realni, konceptualni i nominalni oblik izražavanja 
definicije. Tako bi definicija »Čovjek je biće prakse« bila realna, defi- 
nicija »Pojam čovjeka je misao o biću prakse« bila bi konceptualna, a 
definicija »Riječ 'čovjek' označava biće prakse« bila bi nominalna. 

Nominalnom ili verbalnom definicijom neki nazivaju svako objaš- 
njenje značenja jedne riječi, čak i takvo koje se sastoji u pukom pre- 
vođenju, u zamjeni jedne strane (ili manje poznate) riječi drugom, 
domaćom (ili više poznatom). Nominalne definicije u ovom smislu bile 
bi »Afektacija je prenemaganje«, »Dezinfekcija je raskuživanje« i t. sl. 
Međutim, ovakva objašnjenja pogrešno je nazivati definicijom jer se 
njima ne otkriva sadržaj pojma koji se »objašnjava«. 


Mogu li definicije Veliki sporovi vode se i oko toga posjeduju li 
biti istinite i definicije neku istinosnu vrijednost, to jest da 
neistinite li su one istinite ili neistinite. 

Budući da se definicijom određuje sadržaj 
pojma — kažu jedni — a sadržaj pojma sam po sebi nije ni istinit ni 
neistinit, ni definicija ne može biti ni istinita ni neistinita. 

Drugi odgovaraju da definicija nije isto što i sadržaj pojma, nego 
sud kojim se određuje sadržaj pojma, a svaki sud mora biti istinit ili 
neistinit. 

Treći kažu, da treba razlikovati preskriptivne definicije od deskrip- 
tivnih, 

Preskriptivnom (propisujućom), legislativnom (zakonodavnom) ili 
stipulativnom (pogodbenom) naziva se definicija kojom se određuje s 
kojim sadržajem treba misliti neki pojam (ili: u kojem značenju treba 
upotrebljavati neku riječ), a ostavlja se po strani pitanje upotrebljava 
li netko tu riječ u tom značenju, odnosno da li netko taj pojam u tom 
smislu misli i da li su dosegom tako shvaćenog pojma obuhvaćeni svi 
oni predmeti koji se odgovarajućom riječju obično označavaju. 

Deskriptivnom (opisnom), historijskom (povijesnom) ili leksičkom 
(rječničkom) naziva se definicija koja pretendira na to da raščlani sa- 
držaj jednog pojma koji u tom smislu izvjestan broj ljudi misli, od- 
nosno, da razjasni ona značenja koja neka riječ u običnom, umjetnič- 
kom, naučnom ili nekom drugom jeziku faktički posjeduje. 

Budući da izražava odluku svoga autora da na određeni način upo- 
trijebi ili misli neku riječ ili pojam, preskriptivna definicija može biti 
samo više ili manje svrsishodna, ali ne i istinita ili neistinita. Deskrip- 
tivna definicija može naprotiv biti istinita ili neistinita. Tako, na prim- 
jer, ako netko kaže da će pod religijom podrazumijevati »ljubav prema 
čovječanstvu«, njegova definicija nije ni istinita ni nestinita. Ali ako 
onaj iko tako definira religiju pretendira da je tom definicijom izraže- 
na suština fenomena koji drugi ljudi nazivaju tom riječju ili sadržaj 
pojma kako ga većina ljudi misli, njegova definicija postaje ncistinita. 

Premda i ovo treće shvaćanje ima svoje teškoće, ono je relativno 
najprihvatljivije. 


»Verbalna« i Neki logičari dijele sve definicije na »verbalne« 
»ostenzivna« i »ostenzivne«. Verbalna bi u ovom smislu (o 
definicija jednom drugom značenju termina »verbalna de- 


finicija« već smo govorili!) bila svaka definici- 
ja koja je izražena samo riječima, a ostenzivna (pokazna) svaka defi- 
nicija koja uključuje pokazivanje predmeta. Tako bismo ostenzivno 
definirali konja ako bismo u prisustvu konja i upirući prstom u njega 
izgovarali riječ »konj«, a ostenzivno bismo definirali žutu boju ako 
bismo pokazujući neki žuti predmet izgovarali riječ »žuto«. 

Sigurno je da mi na taj način često objašnjavamo značenje riječi 
(naročito djeci i strancima koji tek uče neki jezik). Vjerovatno neke 
pojmove i ne možemo objasniti drukčije nego na taj način (npr. »cr- 
veno«, »žuto«, »plavo«). Ali bolje je da takav potreban i koristan način 
objašnjavanja pojma ne nazivamo definicijom. Ispravnije bi bilo reći 
da ima pojmova koje ne možemo definirati pa ih moramo objasniti 
ostenzivno. 


»Esencijalna« i Neki logičari razlikuju »esencijalnc« definicije 
»genetička« od »genetičkih«. Esencijalna bi bila definicija 
definicija kojom se određuje bit neke stvari, a genetička 


ona kojom se opisuje njen nastanak. Tako bi 
bila »esencijalna« ona definicija po kojoj je kružnica geometrijsko mje- 
sto svih tačaka jednako udaljenih od jedne tačke, a genetička — defini- 
cija po kojoj kružnica nastaje kada se jedna tačka kreće na neprestano 
istoj udaljenosti oko neke druge tačke. 


. Isto tako moglo bi se reći da Lenjin daje esencijalnu definiciju dr- 
žave kad kaže da je »država organ klasne vladavine, organ ugnjetavanja 

jedne klase od strane druge«, a geneličku kad kaže da »država nastaje 
tamo, tada i utoliko, gdje, kada i ukoliko klasne suprotnosti objektivno 
ne mogu biti izmirene«. 

Nema sumnje da je korisno opisati nastanak neke stvari. U praksi 
naučnog istraživanja proučavanje geneze i proučavanje biti uvijek je 
tijesno povezano. Bez razumijevanja geneze neke pojave najčešće se ne 
možemo dovinuti ni do shvaćanja njene biti, a bez razumijevanja biti 
ne možemo pravo shvatiti genezu. Ipak, geneza nije bit, ni opis geneze 
definicija. Svaka je definicija esencijalna. Takozvana »genetička defi- 
nicija« samo je korisno pomoćno sredstvo ili nadomjestak za definiciju. 


Eksplicitna i Vrlo se često provodi razlika između »eksplicit- 
implicitna definicija ne« i »implicitne« definicije. Eksplicitna defini- 
cija bila bi ona kojom se eksplicitno određuje 
sadržaj pojma, a implicitna definicija sastojala bi se u tome da se 
sadržaj pojma razjasni upotrebom tog pojma u sudu ili u nizu sudova. 
Tako bisino mogli reći da su primitivni pojmovi u aksiomatskim siste- 
mima implicitno definirani aksiomima, ili da je pojam sudbine impli- 
cite definiran sudom »Čovjek uzalud pokušava da izmakne sudbini.« 
»Implicitne definicije« često su neophodne; naročito kod onih naj- 
viših pojmova koji se ne mogu drukčije definirati. Ali i ovdje se ne 
može govoriti o definiciji u strogom smislu te riječi. Bolje je govoriti 
o implicitnom, indirektnom ili djelimičnom objašnjenju sadržaja 
pojma. 


Pravila definiranja Da bi bila valjana, definicija mora udovolja- 

vati izvjesnim zahtjevima. Glavni zahtjev ža 
definiciju već smo naveli. Ali ima i drugih. Ti se zahtjevi obično for- 
muliraju u obliku »pravila«. Tako se od definicije traži da bude 
1. adekvatna, 2. akuratna, 3. ne-cirkularna, 4. ne-negativna, 5. ne- 
slikovita i 6. jasna. 

Neki logičari navode i više pravila, a neki izostavljaju neka od 
navedenih, ne zato što bi ih smatrali pogrešnim, nego zato što mi- 
sle da ta pravila direktno proizlaze iz definicije definicije, pa ih ne 
treba posebno isticati. Mi ćemo ukratko objasniti šest spomenutih 
pravila. 


Adekvatnost Ako bismo čovjeka definirali kao »dvonožno 

definicije živo biće«, definicija bi bila preširoka, jer 

pored čovjeka ima i drugih dvonožnih živih 

bića (npr. ptice). Ako bismo, naprotiv, rekli da je čovjek »bjelo- 

kožo biće prakse«, definicija bi bila preuska, jer bi isključivala lju- 
de crne, žute, crvene i smeđe kože. 

Definicija koja nije ni preširoka ni preuska, tj. definicija čiji 
definiens ima isti opseg kao i definiendum, naziva se adekvatnom. 
Da bi bila valjana, definicija mora biti adekvatna (Definitio sit 
adaequata). 

Akuratnost definicije Ako bismo rekli da je čovjek »biće prakse 

koje proizvodi, misli, govori i kuha hranu«, 
cefinicija ne bi bila ni preuska ni preširoka, jer definicija uklju- 
čuje odlike koje čovjek, i to samo čovjek, doista ima. Ali pored 
bitnih oznaka čovjeka ona sadrži i takve koje nisu neophodne, jer 
se iz ovih mogu izvesti. Valjana definicija mora biti akuratna, tj. 
ona treba da sadrži samo bitne oznake po kojima se sadržaj ne- 
kog pojma razlikuje od sadržaja drugih pojmova. Ovaj zahtjev iz- 
ražava se također: Definicija ne smije biti preobilna (Definitio ne 
sit abundans). 


Cirkularnost Ako »umjetnost« definiramo kao »djelat- 
derinicije nost kojom se bave umjetnici«, a »umjet- 
nika« kao »čovjeka koji se bavi umjetno- 

šću«, nećemo iz tih definicija mnogo saznati ni o umjetnosti ni o 
umjetniku. Jedan pojam definirali smo ovdje pomoću drugog, 
koji smo opet definirali pomoću onog prvog. Ovakvim definira- 
njem, koje se naziva cirkularnim (kružnim), nije zapravo defini- 
ran nijedan od dva prividno definirana pojma. Odatle pravilo: De- 
finicija se ne smije kretati u krugu (Definitio ne fiat in orbem). 


Negativna definicija Ako »televizor« definiramo kao »mašinu 

koja nije šivaća«, svakako smo nešto sazna- 
li o televizoru, ali još smo daleko od toga da bismo znali šta je te- 
levizor. Pored televizora i šivaće mašine postoje još mnoge druge 
mašine. Ali nije dobra čak ni takva negativna definicija koja tačno 
upućuje na predmet koji se pojmom misli. Ako kažemo da je »čo- 
vjek živo biće koje nije ni biljka ni životinja«, time je pojam čo- 
vjeka razgraničen od drugih pojmova s kojima bi se mogao pobr- 
kati, ali još uvijek ne znamo što je čovjek. Otuda pravilo: Defini- 
cija ne smije biti negativna (Definitio ne sit negans). 

Ali ovo pravilo nema apsolutno značenje. Ako je pojam nega- 
tivan, prirodno je da i definicija bude negativna. Tako nije pogre- 
šno da se negativno definiraju pojmovi kao »nesposobnost«, »ne- 
zavisnost«, »nespretnost«, »siroče«. Prema tome pravilo bi trebalo 
modificirati tako da glasi: Pozitivne pojmove ne valja definirati 
negativno, 


Slikovitost definicije Mogli bismo se složiti s nekim tko bi tvr- 

dio da je »socijalizam praskozorje budućno- 
sti«, ali takvom izrekom socijalizam još nije definiran. Slikovit iz- 
raz »praskozorje« ne kazuje nam dovoljno o čemu je tu riječ. Ta- 
kođer se Inožemo složiti s Nietzscheom (Niče) kad kaže da je »dr- 

žava najhladnija od svih hladnih nemani«. Međutim, riječi »ne- 
man« i »hladan«, pomoću kojih se ovdje govori o državi, očigledno 
nisu mišljenje u svom bukvalnom smislu. Prema tome, premda 
nam ova izreka uspješno slikovito dočarava bit države, ne možemo 
je smatrati definicijom. Jedno od pravila glasi: Definicija se ne 
smije služiti slikama, 


Jasnoća definicije Kad bismo pronicljivost definirali kao vrstu 

prozorljivosti ili kad bismo »božansko ot- 

krovenje« definirali kao »neposredno unutrašnje obasjavanje ljud- 

skog duha božanskom premudrošću«, bilo bi to definiranje neja- 
snog pomoću još nejasnijeg (»obscurum per obscurius«). 

Definicija je valjana samo ako su pojmovi od kojih se sastoji 

definiens jasniji nego što je definiendum. Kraće rečeno: Defini- 

cija treba da bude jasna. 


Granica definiranja Bilo bi najidealnije kad bismo sve pojmove 
mogli definirati po svim pravilima. Među- 
tim, to često nije moguće. Najopćenitije pojmove (npr. »bivstvo- 
vanje«, »odnos«) ne možemo definirati jer nemaju viši rodni po- 
jam. S druge strane, ne možemo definirati ni pojmove koji nema- 
ju vrsnu razliku (npr. »žuto«, »crveno«, »plavo«, »slano«, »gorko«). 
Pored pojmova koji se ne mogu definirati u principu ima i ta- 
kvih koje ne umijemo definirati, premda je to u principu moguće. 
To su obično vrlo složeni pojmovi, kod kojih nije lako utvrditi šta 
im je »genus«, a šta »differentia specifica«. 


Pomoćni postupci U slučajevima kad ne možemo dati tačnu de- 


koji djelomično finiciju nekog pojma ili kada umijemo, ali 
drvna se bojimo da naš sagovornik ne bi mogao 


da tu definiciju shvati, služimo se raznim 

pomoćnim postupcima. O nekima od tih po- 
moćnih postupaka već smo govorili. To su takozvane ostenzivne, 
genetičke i implicitne »definicije«. Pored ovih spomenut ćemo još 
dva: deskripciju i distinkciju. 

Opis ili deskripcija (lat. descriptio) je postupak u kojem na- 
brajajući oznake nekog pojma ne određujemo njihov međusobni 
odnos i rang (dakle ne određujemo šta je genus, a šta differentia). 
Razlikovanje ili distinkcija (lat. distinctio) je postupak kojim se 
jedan pojam objašnjava tako da se uputi na neki srodan pojam 
i da se upozori na razliku među njima. Na primjer, »Sarkazam je 
sličan ironiji, ali je žešći i bezobzirniji«. 

3. DIVIZIJA 


Uvod Definicijom određujemo sadržaj pojma. Ali 

pored sadržaja svaki pojam posjeduje i op- 

seg. Opseg pojma određuje se divizijom. U ovom odjeljku o divi- 

ziji razmotrit ćemo pitanja o biti, elementima i vrstama divizije, 

o subdiviziji, kodivizijama i klasifikaciji i o uslovima i granicama 
valjane divizije i klasifikacije. 


šta je divizija Govoreći naprijed o pojmu, rekli smo da se 

pojmovi mogu dijeliti na jednostavne i slo- 

žene, pozitivne i negativne, jasne i nejasne, razgovijetne i nerazgo- 

vijetne itd. Raspravljajući o sudu, dijelili smo sudove na jedno- 

stavne i složene, afirmativne i negativne, modalne i nemodalne 

itd. U poglavlju o zaključku zalagali smo se za podjelu po kojoj se 
svi zaključci prije svega dijele na deduktivne i induktivne. 

Kada dijelimo sve zaključke na deduktivne i induktivne, onda 
tim samim ne kažemo ništa ni o sadržaju pojma »zaključak«, ni 
o sadržajima pojmova »deduktivan zaključak« i »induktivan za- 
ključak«. Ali na taj način ekspliciramo (činimo eksplicitnim, obja- 
šnjavamo, utvrđujemo, otkrivamo, pokazujemo) opseg pojma »za- 
ključak«. Logički postupak kojim se utvrđuje opseg nekog pojma 
naziva se dioba ili divizija (prema lat. divisio). 

Mi smo se u ovoj knjizi često služili divizijom, ali to, naravno, 
ne znači da se divizija upotrebljava samo kad govorimo ili pišemo 
o logici. Divizijom se mnogo služimo u svim naukama i u običnom 
životu. Tako kemičari dijele spojeve na anorganske i organske, a 
teoretičari stiha srokove na muške, ženske i dječje. U svakodnev- 
nom životu dijelimo ljude na poštene i nepoštene i razlikujemo 
ukusnu i neukusnu hranu. 


Elementi divizije Ako pažljivije pogledamo bilo: koju diobu, 
vidjet ćemo da u njoj možemo razlikovati 
troje: 1. pojam čiji opseg divizijom utvrđujemo, 2. stanovište ili 
princip po kojem se divizija vrši i 3. niže pojmove koji ulaze u 
opseg nekog pojma, a dobivamo ih dijeleći taj pojam po određe- 
nom principu. Pojam čiji se opseg diobom utvrđuje naziva se dio- 
bena cjelina ili totum divisionis, princip po kojem se dioba vrši 
naziva se osnova diobe ili fundamentum divisionis (neki ga nazi- 
vaju i principium divisionis), a pojmovi koji se diobom dobivaju 
nazivaju se članovi diobe ili membra divisionis, 

Kada sve zaključke dijelimo na deduktivne i induktivne, onda 
je diobena cjelina »zaključak«, osnova diobe je priroda odnosa iz- 
među premisa i konkluzije, a članovi diobe su »induktivan zaklju- 
čak« i »deduktivan 'zaključak«. Kad dijelimo srokove na muške, 
ženske i srednje, onda je totum divisionis »srok«, fundamentum 
divisionis — broj slogova koji ga čine, a membra divisionis — 
»muški srok«, »ženski srok« i »dječji srok«. 


Vrste divizije prema Broj članova diobe može biti različit. Kada 
broju članova sudove podijelimo po kvalitetu, dobivamo 
dva člana diobe (afirmativne i negativne su- 
dove), kada trokute podijelimo prema veličini najvećeg kuta, do- 
bivamo tri člana diobe (tupokutan, pravokutan i oštrokutan tro- 
kut), kada učenike gimnazije podijelimo po razredu koji poha: 
đaju, dobivamo četiri člana diobe (učenike I, učenike II, učenike 
III i učenike IV razreda gimnazije), kada sve ljude podijelimo po 
boji kože, dobivamo pet članova diobe (crne, bijele, žute, smeđe, 
crvene). Prema broju članova diobe možemo razlikovati dvodiobu 
ili dihotomiju, trodiobu ili trihotomiju, četvorođiobu ili tetratomi- 
ju, petodiobu ili pentatomiju itd. 

Neke pojmove možemo podijeliti dihotomijski po jednom prin- 
cipu, trihotomijski po drugom, tetratomijski po trećem itd. Ima 
pojmova kod kojih trihotomijska, tetratomijska ili neka druga po- 
litomijska dioba nije moguća. Ali svaki pojam bez razlike možemo 
dijeliti dihotomijski, i to tako da ga podijelimo na dva protivurje- 
čno koordinirana pojma. Tako je teško smisliti rieki princip po 
kojem bi se trokut podijelio tetratomijski, ali bez teškoće Inože- 
mo podijeliti trokute dihotomijski (npr. na istostrane i ne-istostra- 
ne, ili na pravokutne i nepravokutne, na tupokutne i netupokutne 
itd.). 


Paralelne divizije Ista diobena cjelina može se podijeliti po 
ili kodivizije raznim diobenim principima, pa diobom 
istog pojma možemo dobiti razne članove 

diobe. Tako sve ljude možemo podijeliti po spolu na muške i žen- 
ske, po punoljetstvu na punoljetne i nepunoljetne, po talentu na 
darovite i nedarovite, po boji kože na crne, crvene, žute, sineđe i 
bijele. Trokute možemo podijeliti prema relativnoj veličini strana 
na istostrane, istokračne i raznostrane, po veličini najvećeg kuta 
na tupokutne, pravokutne i oštrokutne. Pojam pojma možemo po- 
dijeliti po složenosti na jednostavne i složene, po jasnoći na jasne 
i nejasne, po razgovijetnosti na razgovijetne i nerazgovijetne itd. 

Ovakve diobe kojima se ista diobena cjelina dijeli po različitim 
principima tako da od nje dobivamo različite članove diobe zovu 
se paralelne divizije ili kodivizije (lat. codivisiones). 


Subdivizija Pojmovi »diobena cjelina« i »član diobe« 
nisu apsolutni. Nijedan pojam uzet izolira- 
no nije »diobena cjelina« ni »član diobe«, nego pojam postaje jedno 
ili drugo samo u okviru određene diobe. Zato jedan pojam koji 
smo dobili jednom diobom te je u okviru te diobe član diobe može 
sam postati ishodištem nove diobe, dakle diobena cjelina. Tako 
kad jednom podijelimo sve sudove na »jednostavne« i »složene«, 
možemo pristupiti daljoj podjeli i »jednostavnih« i »složenih« su- 
dova. Sve Slavene možemo podijeliti na Istočne, Zapadne i Južne, 
a svaku od ovih skupina možemo dijeliti dalje na pojedine nacije 
(npr. Južne Slavene na Slovence, Hrvate, Srbe, Crnogorce, Make- 
donce i Bugare). Sva živa bića možemo podijeliti na životinje i 
biljke, a svaki od ova dva člana diobe možemo dalje dijeliti na 
brojne vrste i podvrste. 


Dioba pojma koji je sam član neke diobe naziva se poddiobom 
ili subdivizijoim u odnosu na tu prvu diobu. Subdivizijom dobiveni 
članovi diobe mogu se dalje dijeliti novom diobom, koja će u od- 
nosu na onu početnu biti potpoddioba, subsubdivizija ili, jedno- 
stavnije, druga subdivizija. 


Klasifikacija Jedan složeni sistem u kojem je čitavo jed- 

no područje ljudskog znanja sređeno po- 

moću niza divizija, subdivizija i paralelnih divizija naziva se klasi- 
Jikacijom. 

Termin »klasifikacija« izveden je iz riječi »klasa« (lat. classis = 
razred), te prvobitna znači razređivanje, to jest raspoređivanje 
pojedinačnih predmeta po razredima ili klasama kojima po svojim 
osobinama pripadaju. Prema tome klasifikacija je po prvobitnoj 
ideji postupak obratan od divizije. Dok divizijama i subdivizijama 
idemo od najopćenitijih pojmova prema sve posebnijim, klasifika- 
cijom bismo išli od individualnih predmeta i pojmova prema sve 
općenitijim pojmovima, pod koje se ovi individualni pojmovi mogu 
podvesti. 

Međutim, očito je da je okupljanje predmeta i pojmova u sve 
šire grupe valjano samo ako se ovakvo grupiranje može izvesti i 
valjanom divizijom. Zato nema principijelne razlike između valja- 
ne divizije i valjane klasifikacije. Rezultat valjane divizije i rezul- 

tat valjane klasifikacije moraju se slagati. Zato logičari većinom ne 
čine principijelnu razliku između divizije i klasifikacije, nego od- 
ređuju klasifikaciju kao skup međusobno povezanih divizija. 


Adekvatnost divizije — Ako bismo sve trokute podijelili na istostra- 

ne i istokračne, dioba bi bila nepotpuna, jer 
pored navedenih dviju vrsta postoje i raznostrani. Ovakve nepot- 
pune diobe u kojima skup opsega članova diobe ne pokriva či- 
tavu diobenu cjelinu nazivamo preuskim. Preuska bi također bila 
podjela svih ljudi po boji kože na bijele, crne i žute ili podjela 
Južnih Slavena na Srbe i Hrvate. 

Ako bismo sve trokute podijelili na istostrane, raznostrane, isto- 
kračne i rombove, dioba bi bila preširoka, jer rombovi nisu tro- 
kuti nego četverokuti. Preširoka bi bila i dioba sudova na istinite, 
neistinite i besmislene. Rečenice mogu biti besmislene, ali besmi- 
siena rečenica ne izražava sud. 


Preširoku i preusku diobu možemo nazvati neadekvatnom. Dio- 
ba je, dakle, neadekvatna ako opseg diobene cjeline nije jednak 
zbroju opsega članova diobe. 


Ako sve sudove podijelimo na istinite i neistinite ili ako sve tro- 
kute podijelimo na istostrane, istokračne i raznostrane, onda će se 
opseg pojma koji dijelimo poklapati sa skupom opsega pojmova 
Koji su članovi diobe. Za diobu u kojoj je skup opsega članova 
diobe jednak opsegu diobene cjeline kažemo da je adekvatna. 

Jedan je od osnovnih zahtjeva za valjanu diviziju da bude ade- 
kvatna. Latinski se to kaže: Divisio sit adaequata! 


Jedinstvenost Pretpostavimo da netko podijeli sve troku- 
divizije te na raznostrane, istokračne i oštrokutne. 
Dioba je adekvatna jer nijedan od tri nave- 
dena člana diobe ne izlazi izvan opsega pojma trokut, a sva tri za- 
jedno iscrpljuju čitav opseg toga pojma jer su svi istostrani tro- 
kuti oštrokutni (obrnuto ne vrijedi, tj. svi oštrokutni trokuti nisu 
istostrani!). Ipak osjećamo da u toj diobi nešto nije u redu: dioba 
nije provedena po jednom principu, nego se u njoj prepleću dva 
principa: relativna veličina strana i veličina kutova. Posljedica je 
ovog prepletanja dvaju principa da se članovi diobe međusobno ne 
isključujuh neki raznostrani i istokračni trokuti istovremeno su 
i oštrokutni. Ovakvu diobu u kojoj se članovi diobe međusobno ne 
isključuju jer dioba nije provedena po jednom principu nazivamo 
nejedinstvenom, zbrkanom ili konfuznom. 

Nejedinstvena dioba koju smo uzeli za primjer istovremeno je slu- 
čajno adekvatna. Ali nejedinstvena podjela može biti i neadekvat- 
na. Tako, na primjer, ako bismo podijelili sve ljude na iskrene, 
glupe i plašljive, podjela bi bila i nejedinstvena (jer. seu njoj pre- 
pleću tri razna principa) i neadekvatna (jer ima ljudi koji nisu ni 
iskreni, ni glupi, ni plašljivi). 

Dioba koja je provedena po jednom principu i čiji se članovi 
međusobno isključuju, tj. nemaju ni djelomično zajednički opseg, 
naziva se jedinstvenom. Jedan je od osnovnih zahtjeva valjane dio- 
be da bude jedinstvena, odnosno da ne bude zbrkana. Dakle: Di- 
visio ne sit confusa! 


Postupnost divizije — Pretpostavimo da životinje podijelimo na 
lavove, tigrove, čimpanze, krokodile, šarane, 
kitove, štuke, slavuje itd. Čak kad bismo na taj način nabrojali sve 
životinjske. vrste, dioba ne bi bila dobra jer bismo njom ignorirali 
činjenicu da se životinjske vrste mogu grupirati u rodove, porodi- 
ce, redove, razrede, debla. Ispravna dioba životinja zato neće ići 
odmah ka nabrajanju pojedinih životinjskih vrsta, nego će najpri- 
je podijeliti sve životinje na debla, a zatim debla na poddebla, pod- 
debla na razrede, razrede na podrazrede, podrazrede na redove itd. 
sve dok ne stigne do nabrajanja pojedinih vrsta. Isto tako ne bi 
bila dobra dioba geometrijskih likova na rombove, trapeze, isto- 
strane trokute, kružnice itd., čak kad bismo na taj način i mogli 
nabrojiti sve moguće geometrijske likove. Romb i trapez su vrste 
četverokuta, a istostran trokut vrsta trokuta. Trokut i četverokut 
samo su vrste mnogokuta, a kružnica pripada među geometrijske 
likove omeđene krivuljama. Ispravna dioba geometrijskih likova 
najprije će podijeliti sve geometrijske likove na one koji su ome- 
đeni ravnim dužinama, one koji su omeđeni krivuljama i one koji 
su omeđeni dijelom ravnim dužinama, a dijelom krivuljama. Geo- 
metrijske likove omeđene ravnim dužinama možemo dalje podije- 
liti prema broju tih dužina i kutova što ih one zatvaraju na troku- 
te, četverokute, peterokute itd. Daljom podjelom četverokuta do- 
bivamo najzad paralelograme, trapeze i trapezoide, a među para- 
lelogramima kvadrate, pravokutnike, rombove i romboide. 

Niz divizija kojima se pojam dijeli na svoje najbliže vrste, a 
ove na svoje neposredne vrste, pri čemu se ne preskaču pojedine 
divizije, naziva se postupnim, dok bi divizija u kojoj taj zahtjev 
ne bi bio udovoljen bila neposiupna. Jedan je od osnovnih zahtje- 
va za valjanu diviziju: da bude postupna, tj. da se vrši u najbliže 
članove. Divisio fiat in imembra proxima! 

PITANJA I ZADACI 


1. što je analiza, sinteza, apstrakcija, generalizacija, specijalizacija? 
Navedite po jedan primjer za svaki od ovih postupaka. 

2. Šta možemo dobiti generalizacijom, a šta specijalizacijom poj- 
mova: a) malarija, b) Jugoslaven, c) časopis, d) geometrija? 

3. Šta je definicija? Šta je definiendum, a šta definiens? 

4. Definirajte pojmove: a) otok, b) barometar, c) ustav. Kad ih 
definirate, objasnite šta je u svakom pojedinom slučaju genus proxi- 
mum, a šta differentia specifica. 

* 5. Šta je predmet definicije: a) prema realističkom shvaćanju, b) 
prema konceptualističkom shvaćanju, c) prema nominalističkom shva- 
ćanju? šta mislite o ovim shvaćanjima? 

* 6. Mogu li definicije biti istinite ili neistinite? U čemu je razlika 
između preskriptivne i deskriptivne definicije? 

* 7. Dali je opravdano razlikovanje definicija: a) na verbalne i osten- 
zivne, b) na esencijalne i genetičke, c) na eksplicitne i implicitne? 

8. Koja su osnovna pravila za definiciju? Navedite po jedan pri- 
mjer: a) za preširoku definiciju, b) za preusku definiciju, c) za cirku- 
larnu definiciju, d) za negativnu definiciju, e) za slikovitu definiciju, 
£) za nejasnu definiciju. 

9. Koja su pravila prekršena u slijedećim definicijama (ako je u 
jednoj definiciji prekršeno nekoliko pravila, navedite sva koja su pre- 
kršena): a) Kit nije riba. b) Guska je domaća životinja. c) Lav je car 
životinja. d) Trokut je geometrijski lik s tri jednake strane. e) Kvadrat 
je četverokut čije su sve strane jednake i kutovi pravi, a može se dija- 
gonalno podijeliti na dva jednaka pravokutna istokračna trokuta. f) 
Ljepota je milozvučje oblika. g) Pravednost je svojstvo onoga koji je 
pravedan. Pravedan je onaj koji posjeduje svojstvo pravednosti. 


10. Navedite po dva primjera pojmova koje ne možemo definirati: 
a) zato što nemaju viši rodni pojam, b) zato što nemaju specifičnu 
razliku. 

11. Šta je divizija? šta je totum divisionis, šta je fundamentum di- 
visionis, a šta su membra divisionis? 


12. Koje su vrste divizija prema broju članova diobe? Šta su para- 
lelne divizije, a šta subdivizija? Šta je klasifikacija? 

13. Izvršite diobu slijedećih pojmova: a) novine, b) sat, c) proiz- 
vodnja, d) vrlina. 

14. Navedite po jedan primjer: a) za preusku diviziju, b) za pre- 
široku diviziju, c) za konfuznu diviziju, d) za nepostupnu diviziju. 

15. Razmotrite slijedeće divizije i navedite koje su dobre, a koje 
nisu. Za one koje nisu dobre navedite koje je pravilo njima prekršeno: 
a) Umjetnost se dijeli na kiparstvo, slikarstvo, arhitekturu i književ- 
nost. b) Jugoslaveni se dijele na Slavonce, Srijemce, Mačvane, Ššuma- 
dince i Dalmatince. c) Studenti se dijele na talentirane, marljive i bo- 
lesne. d) Školski predmeti se dijele na obavezne i neobavezne. e) Bo- 
lesnici se dijele na teške, srednje, lake i simulante. 

II. METODE IZVOĐENJA I ZASNIVANJA SUDOVA 
1. INDUKTIVNA METODA 


a) OPĆENITO O INDUKTIVNOJ METODI 


Uvod Dvije su osnovne metode zaključivanja i do- 

kazivanja; induktivna i deđuktivna. Svaka 

od ovih metoda uključuje i pretpostavlja niz pomoćnih i posebnih 

metoda, a obje se metode toliko nadopunjuju i isprepleću da ih 

je u spoznajnoj praksi teško razdvajati. Ipak, to su dvije različite 
metode, i mi ćemo ih prikazati odvojeno. 


Šta je induktivna Neki logičari misle da su induktivna metoda 
metoda i induktivan zaključak isto. I doista, nema 
induktivne metode bez induktivnog zaklju- 
čka. Ali obrnuto ne vrijedi. Ako netko jednom slučajno upotrijebi 
induktivan zaključak, nećemo odmah reći da primjenjuje induk- 
tivnu metodu. Samo kada se netko dosljedno služi induktivnim 
zaključcima smatrajući da se jedino, pretežno ili u prvom redu po- 
moću njih može doći do spoznaje, reći ćemo da se služi induktiv- 
nom metodom. 


Induktivna metoda mogla bi se, dakle, odrediti kao sistematsko 
i dosljedno postupanje kojim se primjenjuju induktivni zaključci 
s ciljem da se otkrije ili dokaže istina. 


Pomoćne metode Čak ako pretpostavimo da je moguća meto- 

indukcije da koja upotrebljava samo induktivne za- 

ključke, ostavljajući po strani deduktivne, 

očigledno je da se induktivna metoda ne može svesti na skup in- 
duktivnih zaključaka. 

Kao što smo naprijed objasnili, pravi je induktivan zaključak 
samo zaključak nepotpunom indukcijom (zaključak potpunom in- 
dukcijom u stvari je deduktivan), a shema je zaključka generali- 
zirajućom indukcijom: 

Sn je.P 
Sj, S,, ONA ug Sa su neki S 


Svi S su P 


Da bi premise ovog zaključka učinile svoju konkluziju bar vje- 
rovatno istinitom, potrebno je prije svega da one same budu isti- 
nite. Da bi shema induktivnog zaključka postala upotrebljiva, po- 
trebno je dakle da posjedujemo sredstvo da dođemo do odgovara- 
jućih istinitih premisa. Moglo bi se doduše reći da su i te istinite 
premise otkrivene induktivnim zaključkom, čije su premise dobi- 
vene induktivnim putem. Ali ovo pozivanje na prethodni induktiv- 
ni zaključak ne može se produživati beskonačno. 


Dosljedne pristalice induktivne metode, koje odbijaju svaku 
pomisao da bi premise mogle biti izvedene deduktivno, a ujedno 
uviđaju da upućivanje na raniji induktivan zaključak treba negdje 
prekinuti, tvrde da se prve premise za induktivne zaključke dobi- 
vaju registriranjem (konstatiranjem, zapisivanjem) rezultata pro- 
matranja i eksperimenta. Pri tome tamo gdje nije riječ samo o 
konstatiranju kvaliteta nego i o utvrđivanju brojčano izrazivog 
kvantiteta promatranje i eksperiment treba da se oslone ne samo 
na neposredno opažanje nego i na brojanje i mjerenje. 

Primjena induktivnog zaključka pretpostavlja dakle upotrebu 
promatranja, eksperimenta, brojanja i mjerenja. Zato ove metode 
možemo nazvati pomoćnim metodama indukcije. Objašnjenje in- 
duktivne metode mora uključiti i objašnjenje pomoćnih metoda 
indukcije. 


Teškoće Da bi gornja shema induktivnog zaključka 
Se bila upotrebljiva, nije dovoljno da posjedu- 


jemo istinite sudove forme »S, je P« i da te 
sudove uzmemo za premise. Da bi istinite 
premise činile konkluziju u što je moguće većoj mjeri vjerovat- 
nom, potrebno je da one ispunjavaju i neke druge uvjete. 

Često se misli da je broj premisa, odnosno broj premisama obu- 
hvaćenih slučajeva odlučan za stupanj vjerovatnosti induktivne 
generalizacije. Povećanje broja premisa, odnosno slučajeva, sva- 

kako ne može smanjiti vjerovatnost induktivne konkluzije, a često 
je može.povećati. Ali povećanje broja slučajeva od kojih indukcija 
polazi često ni najmanje ne povećava vjerovatnoću konkluzije ili 
je povećava samo minimalno. Broj slučajeva odnosno premisa sam 
po sebi nije presudan. Mnogo je važnije kako su ti slučajevi oda- 
brani. 

Pretpostavimo da smo ušli u desetospratno spremište velike bi- 
blioteke koja sadrži nekoliko milijuna knjiga. Prišli smo jednoj 
polici na sedmom spratu i izvadili nekoliko knjiga iz jednog reda. 
Sve pregledane knjige bile su s područja ekonomije. Zaključuje- 
mo: »Sve knjige u ovoj biblioteci su s područja ekonomije,« Naš 
nas pratilac upozorava: »Ne zaključuj prebrzo! Pregledao si samo 
desetak od nekoliko milijuna knjiga!« Uvažavajući ovo upozorenje, 
vadimo iz načete police sve knjige, a zatim detaljno pregledavamo 
i nekoliko susjednih polica. Zaključujemo: »Eto, pregledao sam 
3458 knjiga i sve su one s područja ekonomije. Dakle, ipak su sve 
knjige u ovoj biblioteci s područja ekonomije.« Međutim, naš nas 
pratilac uzima za ruku, vodi nas sprat više ili sprat niže, možda 
čak samo u drugi ugao istog sprata, i mi s iznenađenjem otkriva- 
mo da u biblioteci ima i knjiga s drugih područja, štaviše sa svih 
mogućih područja filozofije, nauke, umjetnosti i književnosti. 

U čemu je bila pogreška našeg zaključivanja? Umjesto što smo 
pregledali nekoliko hiljada knjiga s nekoliko susjednih polica, bilo 
bi bolje da smo pregledali nekoliko desetaka knjiga, ali da smo 
ih uzeli iz različitih spratova i iz različitih dijelova spratova. Broj 
slučajeva na osnovu kojih zaključujemo nije odlučan. Mnogo je 
važniji ispravan izbor tih slučajeva. 

Ako na osnovu nekih slučajeva, koji čine samo dio nekog sku- 
pa, zaključujemo nešto o svim slučajevima tog skupa, dakle o čita- 
vom skupu, onda se skup o kojem zaključujemo naziva osnovnim 
skupom, a njegov dio na osnovu kojeg zaključujemo uzorkom. Slu- 
žeći se ovom terminologijom, možemo pouku iz gornjeg primjera 
formulirati riječima: generalizirajućom indukcijom izvedena kon- 
kluzija to je vjerovatnija što je uzorak na osnovu kojeg zaključu- 
jemo reprezentativniji. 

Za odabiranje reprezentativnog uzorka razrađene su posebne 
metode. Ali često je i uz pomoć tih metoda teško naći uzorak koji 
bi bio dovoljno reprezentativan da bi mogao učiniti konkluziju do- 
voljno vjerovatnom. U takvim slučajevima analogijska indukcija 
može da pruži veliku pomoć generalizirajućoj. Ako je neka induk- 
cijom dobivena konkluzija slična nekim već prije otkrivenim za- 

konima koji vrijede na istom ili na srodnim bolje proučenim po- 
dručjima, to povećava vjerovatnost indukcijom izvedene nove kon- 
kluzije. Međusobno povezane induktivne generalizacije imaju veću 
vjerovatnoću od »izoliranih«. 


Metode kauzalne Među induktivnim generalizacijama najzna- 

indukcije čajnije su one kojima se utvrđuje kauzalna 

(uzročna) povezanost među pojavama. Zato 

metodama za otkrivanje i dokazivanje uzročne povezanosti među 
pojavama moramo posvetiti posebnu pažnju. 

Ove je posebne induktivne metode prvi skicirao engleski filozof 
16—17. stoljeća Francis Bacon [Frensis Bejkn], a detaljno ih je 
razvio i pridao im u osnovi današnji oblik engleski filozof 19. sto- 
ljeća John Stuart Mill [Džon Stjuart Mil]. Zato se one često nazi- 
vaju Bacon—mMillovim ili jednostavno Millovim induktivnim meto- 
dama. 

Induktivna metoda uključuje dakle ne samo primjenu induk- 
tivnih zaključaka nego i primjenu pomoćnih i posebnih metoda 
indukcije. Ove pomoćne i posebne metode moramo bar ukratko 
razmotriti. 


b) PROMATRANJE, EKSPERIMENT, BROJANJE, MJERENJE 


Sta je promatranje — Ako se dva čovjeka tuku na ulici, a oko njih 

stoje radoznalci i pažljivo gledaju, reći ćemo 
da ovi posljednji promatraju tučnjavu. Ovi promatrači žele da vide 
šta će se sve dogoditi. Ako među njima ima i takvih koji se nepre- 
stano osvrću lijevo i desno, reći ćemo da oni promatraju nepažlji- 
vo. Za one koji otiđu reći ćemo da im je vjerovatno dosadilo i da 
su prestali promatrati. Ali i za nekoga koji se toliko zainteresira 
za tučnjavu da se i sam umiješa u nju također ćemo reći da je pre- 
stao promatrati jer se iz promatrača pretvorio u sudionika. 

Kad kažemo da netko nešto pro:natra, želimo, dakle, reći da on, 
ne miješajući se u neko zbivanje, usmjerava svoju pažnju na to 
zbivanje s ciljem da tačno opazi šta se zbiva. S ovim uobičajenim 
značenjem »promatranja« u osnovi se slaže i ono koje taj termin 
ima u logici. Promatranjem smatramo takav metodički postupak 
kojim usmjeravamo pažnju u određenom smjeru, s ciljem, da opa- 
zimo neko zbivanje onakvo kavo jest, pri tome ga ne mijenjajući. 

Elementi U svakom promatranju možemo razlikovati 

promatranja ono što promatramo (predmet promatra- 

nja), ono radi čega promatramo (svrhu ili 

cilj promatranja) i ono što promatranjem postižemo (rezultat pro- 
matranja). 

Predmet promatranja može biti pojedinačna stvar (pojava, pro- 
ces) ili skup srodnih ili međusobno povezanih stvari (pojava, pro-' 
cesa). Cilj promatranja obično je otkrivanje ili bliže upoznavanje 
nekih odlika ili svojstava onoga što promatramo, a rezultat pro- 
matranja je skup svih onih promatranjem dobivenih opažanja, 
koja su relevantna za postizanje postavljenog cilja. 


Pravila promatranja Da bi promatranje bilo moguće i uspješno, 
treba zadovoljiti više zahtjeva. 

Ako bi netko rekao da već godinu dana pažljivo promatra, a ne 
bi znao reći šta promatra, smatrali bismo da je luckast ili da zbija 
šalu. Moguće je promatrati ljude, ptice, ribe, čak i žohare ili šta- 
kore (ovo posljednje vrlo je često u naučnoj psihologiji), ali je 
nemoguće promatrati ne promatrajući nešto. Prvi je uslov uspje- 
šnog promatranja jasno određenje predmeta promatranja. 


Nije dovoljno odrediti predmet promatranja. Iste stvari i poja- 
ve možemo promatrati s različitih aspekata i s različitim svrhama 
ili ciljevima. Gorilu ili orangutana možemo promatrati s cijjem da 
utvrdimo koliko može pojesti ili kako se razmnožava, ali ga može- 
mo promatrati i zato da bismo ustanovili da li je više ili manje 
inteligentan od čovjeka. Cilj promatranja može da bude širok ili 
uzak, teško ili lako dostižan, ali u svakom slučaju, ako želimo da 
promatranje bude plodno i korisno, taj cilj treba da bude jasno 
određen. 

Ali nije dovoljno ni da se odredi samo predmet i cilj proma- 
tranja. U skladu s predmetom i ciljem treba napraviti i plan pro- 
matranja. Ako želimo otkriti kako lav pribavlja hranu, nećemo 
promatrati lavove u zoološkom vrtu, a ako nas zanima kretanje 
zvijezda, nećemo buljiti u gusjenice po drveću. Ali ne bavi se pro- 
matranjem lavova ni svaki lovac koji povremeno odlazi u lov u 
Afriku. Promatranjem se bavi onaj tko svoje kretanje plani- 
ra tako da se zatekne na mjestima pogodnim za opažanje pojave 
koja se želi proučiti u vrijeme pogodno za takva opažanja. Proma- 
tranje je plansko opažanje. 

U japanskom filmu »Rašomon«. nekoliko ljudi opisuju na sa- 
svim različite načine isti događaj u kojem su sudjelovali ili su ga 
promatrali. Ali to nije nešto što se događa samo na filmu. U životu 

se neprestano dešava da ljudi, uvjereni da samo opisuju što se do- 
godilo, prikazuju isti događaj različito. To se objašnjava time što 
je promatranje nemoguće potpuno »očistiti« od mišljenja, zaklju- 
čivanja, emocija, želja, poriva, strasti i t. sl. Međutim, ako želimo 
da promatranjem dođemo do vjerodostojnih i upotrebljivih rezul- 
tata, moramo nastojati da te utjecaje svedemo na najmanju mo- 
guću mjeru. Drugim riječima, promatranje treba da bude nepri- 
strano ili objektivno. 

Može netko potpuno »nepristrano« promatrati događaje, pa 
ipak ih pogrešno vidjeti. Međutim, promatranje je dobro samo u 
onoj mjeri u kojoj kod predmeta i pojava opažamo samo ona svoj- 
stva i odnose koji im doista pripadaju. Takvo promatranje naziva- 
mo egzaktnim. Jedan je od zahtjeva za dobro promatranje da bude 
egzaktno. 

Vrlo često su pojave koje promatramo takve da se mogu odre- 
diti ne samo kvalitativno nego i kvantitativno. Promatranje brojča- 
no mjerljivih pojava treba da bude ne samo egzaktno nego i preci- 
zno, tj. ono mora što tačnije uočiti i registrirati njihovu kvantita- 
tivnu stranu. 


Šta je eksperiment — Kad netko pokušava nešto još n&oprobano i 

riskantno sa željom da vidi šta će se dogo- 
diti, kažemo da »eksperimentira«. Ovo kolokvijalno značenje riječi 
»eksperiment« samo je malo pomjereno primarno logičko znače- 
nje te riječi, prema kojem je eksperiment ili pokus namjerno iza- 
zivanje pojava koje želimo opažati i proučavati. O eksperimentu 
govorimo, na primjer, kad fizičar baca s crkvenog tornja kamen 
da bi promatrao kako će padati ili kad kemičar prinosi plamenu 
neku materiju da vidi da li je zapaljiva. 

Promatranje i eksperiment imaju isti osnovni cilj: opažanje 
stvari, pojava ili zbivanja, s ciljem da se prikupi materijal za za- 
ključivanje i dokazivanje. Bitna je razlika između promatranja i 
eksperimenta u tome što promatrač samo nastoji da se postavi u 
poziciju koja će mu omogućiti da bolje vidi nešto što se zbiva bez 
njegova sudjelovanja, dok se eksperimentator aktivno miješa u 
zbivanje koje promatra, i to tako da sam izaziva ili modificira po- 
jave koje ga zanimaju i koje želi da prouči. 


Prednosti i granice — Eksperiment ima više prednosti pred pro- 
eksperimenta matranjem. Spomenut ćemo samo tri: 1. Bu- 
dući da epskerimentom sami izazivamo po- 

jave koje želimo proučavati, možemo vrlo često izazivati pojave 
koje se u prirodi događaju vrlo rijetko. 2. Eksperimentom možemo 

mijenjati uslove u kojima nastupaju pojave, pa tako možemo na 
prikladan način modificirati i pojave koje nas zanimaju. 3. Ekspe- 
Timentom možemo izazivati i pojave koje se u prirodi ne doga- 
đaju, a čije nam proučavanje omogućuje da otkrijemo zakonitosti 
koje vrijede i za pojave što se bez našeg sudjelovanja događaju. 

Promatranje ima uglavnom samo jednu prednost pred eksperi- 
mentom, ali ta nije beznačajna: Promatranje je moguće i tamo 
gdje je eksperiment nemoguć ili nedopustiv. Astronom ne može 
eksperimentirati sa zvijezdama i sazviježđima koja proučava. Mo- 
gućnost eksperimenta mala je i u nauci o čovjeku. Nemoralno je 
vršiti eksperimente koji mogu ugroziti čovjekov život i zdravlje, 
čak i ako bi ti eksperimenti donijeli vrijedne spoznaje. Isto tako 
nedopustivi su takozvani »društveni eksperimenti«, tj. nepromi- 
šljene društvene reforme čiji je ishod neizvjestan, ali koje se vrše 
samo zato da se vidi »šta će ispasti«. 


U mnogim slučajevima u kojima bi eksperiment bio nemoralan 
promatranje je moralno i potrebno. Bilo bi nemoralno izlagati lju- 
de radioaktivnom zračenju da bismo proučavali posljedice, ali 
nema ničeg nemoralnog (nego je to štaviše pretpostavka i sastavni 
dio uspješnog liječenja) da se pažljivo promatra zdravstveno sta- 
nje ljudi koji su nesrećnim slučajem bili izloženi zračenju. 


šta je brojanje Adekvatan opis tučnjave koju smo promatrali 

treba da sadrži i naznaku broja onih koji su 

sudjelovali, kao i naznaku broja povrijeđenih. Broj sudionika i broj 

povrijeđenih može se utvrditi samo brojanjem. Brojanje je metodički 

pon kojim se utvrđuje broj članova ili elemenata nekog skupa 
ili klase. 


Pretpostavke i Bilo bi besmisleno zahtijevati od nekog da iz- 
značaj brojanja broji gustoću vina ili poštenje svog prijatelja. 
Brojanje nije moguće u okviru kontinuiranih 
cjelina, nego samo tamo gdje ima više različitih predmeta (u najširem 
smislu te riječi). S druge strane besmisleno je također tražiti od nekog 
da izbroji »sve što postoji u Zagrebu«. Moguće je izbrojati sve stanov- 
nike Zagreba, sve klupe u zagrebačkim parkovima, sve slike u zagre- 
bačkim umjetničkim galerijama, ali nije moguće izbrojati »sve što ima 
u Zagrebu«. Brojanje je moguće samo tamo gdje imamo posla sa sku- 
povima u ovom ili onom pogledu sličnih predmeta. Pretpostavka je 
brojanja, dakle, postojanje klasa, tj. postojanje predmeta koji su razli- 
čiti, a ipak u nečemu slični. 

Rezultat je brojanja utvrđivanje broja članova klase, odnosno ele- 
menata skupa. U ovom rezultatu izbrisane su kvalitativne razlike među 
predmetima koji čine neki skup, ostao je samo njihov broj. O jednom 
skupu ne znamo mnogo ako znamo samo broj predmeta koji ga čine. 
Ali je poznavanje broja predmeta često važan sastavni dio znanja o 

skupovima. U ratu je neobično važno znati koliko aviona i H-bombi 
ima mEPNjatI, a kad primamo plaću, važno je da znamo koliko smo 
primili. 


Šta je mjerenje Brojevi služe samo za izražavanje rezultat 

brojanja. Kad uz donji ili gornji rub neke knii- 
ge prislonimo ravnalo i otčitamo, recimo, 15 centimetara, možemo reći 
da smo izmjerili širinu knjige. Isto tako kad pod mišku stavimo top- 
lomjer i živa se u cjevčici digne do crtice uz koju je označen broj 37, 
kažemo da smo izmjerili temperaturu. Mjerenje je dakle metodički po- 
stupak kojim se uz pomoć nekog pribora utvrđuje brojčana vrijednost 
nekog ekstenzivnog svojstva. 


Pretpostavke Predmet mjerenja redovno su svojstva u najši- 
mjerenja rem smislu te riječi (svojstva, stanja, odnosi). 
Mjerimo, na primjer, visinu kuće, trajanje pri- 

redbe, postotak soli u vodi. 

Međutim, ne mogu se mjeriti sva svojstva. Prije svega ima svojsta- 
va na koja su »više« i »manje« neprimjenjivi. Tako ne možemo reći 
da je jedan trokut »više pravokutan« od drugog. Svaki trokut ili jest 
ili nije pravokutan. Isto tako nema stupnjeva jednakosti. Kad književ- 
nik -kaže: »Sve su životinje jednake, ali su neke životinje više jednake 
nego druge«, on to ne čini zato što bi vjerovao u mogućnost stupnje- 
vanja jednakosti, nego zato što želi da ismije branitelje nejednakosti 
koji se skrivaju iza fraza o jednakosti. S druge strane ima svojstava 
kod kojih je moguće govoriti o stupnjevima, ali ih je nemoguće mje- 
riti u striktnom smislu te riječi. Tako, na primjer, možemo govoriti o 
»prilično poštenim«, »vrlo poštenim«, »izuzetno poštenim« ljudima, ali 
stepen poštenja ne možemo brojčano izraziti. Ne možemo brojčano iz- 
raziti ni stupnjeve pokvarenosti, lukavosti, iznenađenosti, dukovitosti. 

Svojstva koja možemo mjeriti i brojčano izraziti (dužina, širina, ra- 
stojanje, opseg, volumen, temperatura, gustoća itd.) nazivamo eksten- 
zivnim svojstvima ili kvantitetima. Svojstva koja se ne mogu mjeriti i 
brojčano izraziti nazivamo naprotiv intenzivnim svojstvima ili kvali- 
tetima. 


Prva je pretpostavka mjerenja postojanje ekstenzivnih svojstava ili 
kvantiteta. Nije teško reći koja su svojstva ekstenzivna, a koja nisu. 
Međutim, dati zadovoljavajuću definiciju kvantiteta i kvaliteta neobič- 
no je teško. Kvantitet i kvalitet pripadaju među one najopćenitije poj- 
move čije je definiranje bilo i uvijek će bit jedan od najtežih zada- 
taka filozofske misli. 


Kao što nema mjerenja bez ekstenzivnih svojstava, nema mjerenja 
ni bez jedinice mjerenja. Težinu mjerimo kilogramima, dužinu metri- 
ma, zapremninu litrama, vrijeme satima, a snagu motora — konjskim 
silama. Jedinica mjerenja je obično konvencionalno izabrana, u skla- 
du s nekim praktičnim razlozima. 

Mjerenje također zahtijeva pribor ili instrument pomoću kojeg mo- 
žemo ustanoviti koliko jedinica ili dijelova jedinica nekog svojstva 
pripada određenom predmetu. Instrumenti su ponekad potrebni i kod 
promatranja kojemu je svrha da ustanovi intenzivna stvojstva pred- 
meta. Međutim, kad je riječ o mjerenju ekstenzivnih svojstava, instru- 

menti su uvijek neophodno potrebni. U nevolji se možemo poslužiti 
i »mjerenjem odoka«, ali se na takvo mjerenje ne smijemo nikad 
previše osloniti. 


Značaj mjerenja Za spoznaju mnogih stvari i procesa neobično' 

je važno da precizno odredimo njihovu kvanti- 

tativnu stranu. Značaj je mjerenja prije svega baš u tome što je to 

metoda kojom možemo precizno utvrditi brojčanu vrijednost eksten- 

Zivnih svojstava predmeta. Procjene odoka u najboljem su slučaju 
samo približno tačne. 

Međutim, procjene odoka često su ne samo približne, nedovoljno 
precizne, nego čak i potpuno pogrešne. Interesi, strasti, želje često sna- 
žno utječu na ljude tako da od buhe vide slona, od magarca tigra, a od 
nesreće zabavu. Za razliku od procjenjivanja odoka, koje je često vrlo 
subjektivno, mjerenje instrumentima može da bude objektivno. 


c) STATISTIČKE METODE 


Uvod Brojanjem i mjerenjem dobiveni brojčani po- 
daci često su još uvijek suviše sirov materijal 
za zaključke. To naročito vrijedi kad imamo posla s masovnim pojava- 
ma i s velikom količinom brojčanih podataka o tim pojavama. Nago- 
milani bez reda takvi su podaci beskorisni. Da bismo se mogli služiti 
njima, treba da ih najprije sredimo. Metoda za sređivanje i obradu 
brojčanih podataka o masovnim pojavama ima mnogo, a problema i 
teškoća u vezi s tim metodama još više. Zato se 1 razvila statistika, 
nauka koja se bavi proučavanjem metoda za istraživanje masovnih po- 
java pomoću brojčanih izračunavanja. 
U ovom općem prikazu naučne metodologije ne možemo opširnije 
govoriti o problemima statistike. Ipak moramo bar ukratko spomenuti 
nekc elemcntarne statističke pojmove i metode. 


Srednja vrijednost, Pretpostavimo da nas zanima kako su u toku 
devijacija i jedne školske godine bila posjećena predavanja 
disperzija na nekom narodnom sveučilištu. Činovnik te 


ustanove, kojem smo se obratili za informaciju, 
odgovara nam da je u toku godine održano .67 predavanja, a da je na 
pojedinim predavanjima, redom kojim su održana, prisustvovalo: 340, 
200, 150, 200, 430, 807, 270, 200, 220, 345, 216, 194, 433, 220, 200, 517, 200, 494, 
236, 343, 599... (itd., itd.) ... posjetilaca, što u svemu čini 19876 posje- 
tilaca na svih 67 predavanja. 

Svi ovi podaci dobiveni su očito brojanjem i zbrajanjem. Već ovako 
nanizani oni nešto govore. Ali oni nam ne kažu sve što nas zanima. 
Pored toga njih ima suviše mnogo da bismo ih sve zapamtili.i da bismo 
njima mogli operirati u nekom daljem zaključivanju ili diskusiji (reci- 
mo u diskusiji da li je narodno sveučilište uspjelo probuditi interes u 
građana). 


Ako još jednom preletimo okom preko navedenih brojeva, upast će 
nam u oči da oni, premda nisu jednaki, pokazuju tendenciju da se oku- 
pe oko nekog srednjeg ili prosječnog broja. U vezi s tim nameće se 

pitanje: ne bi li se mogao naći takav srednji broj koji bi bar približno 
karakterizirao ne posjet ovog ili onog predavanja, nego posjećivanje 
predavanja u toku te godine uopće? 

Takav broj očito postoji. Ali očito je također: ako nađemo srednji 
broj, on će općenito karakterizirati prosječan posjet predavanja, ali će 
se u njemu izgubiti sve one razlike koje među pojedinim predavanjima 
postoje. Zato se nameće i drugo pitanje: nije li moguće naći neki broj 
koji bi bar približno naznačio kako broj posjetilaca pojedinih preda- 
vanja odstupa od prosječnog broja posjetilaca. 

Drugim riječima, postavlja se pitanje ne bismo li navedene podatke 
o broju posjetilaca mogli sažeto izraziti tako da brojčano karakterizi- 
ramo: 1. srednji ili prosječni posjet i 2. odstupanje od tog prosjeka. — 
I doista prvi je zadatak statističke obrade velikog broja brojčanih po- 
dataka o masovnim pojavama da utvrdi srednju ili prosječnu vrijed- 
nost, devijacije (odstupanja) od nje, kao i odnos između devijacije i 
srednje vrijednosti (disperziju ili raspršenje). 

Time se zadaci statistike ne iscrpljuju, ali u ovom elementarnom 
udžbeniku morat ćemo se zadovoljiti samo kratkim objašnjenjem ovih 
osnovnih pojmova (srednja vrijednost, devijacija, disperzija). 


Aritmetička sredina — Vratimo se našem primjeru s posjetiocima pre- 

davanja u narodnom sveučilištu i razmotrimo 
ga malo pažljivije. Da razmatranje bude jednostavnije, ograničimo ga 
na prvi mjesec dana rada u toku odnosne godine (recimo da je to bio 
oktobar) i pretpostavimo da je u toku tog mjeseca održano devet prvih 
predavanja, to jest predavanja na kojima je prisustvovao slijedeći 
broj posjetilaca: 340, 200, 150, 200, 430, 807, 270, 200, 220. Ako želimo 
otkriti koliko je posjetilaca prisustvovalo prosječno jednom prcdava- 
nju; zbrojit ćemo sve gornje brojke,a zbroj podijeliti sa 9. Dobit ćemo 
da je jednom predavanju prisustvovalo prosječno 2817:9 — 313 posje 
tilaca. Na ovaj način izračunata srednja vrijednost naziva se aritme- 
tičkom sredinom. 


Medijan Pretpostavimo da nas ne zanima prosječan broj 
posjetilaca na predavanjima, nego broj posjeti- 
laca na predavanju koje je bilo srednje po posjećenosti, to jest na 
predavanju koje je bilo takvo da je broj predavanja koja su bila posje- 
ćenija od njega jednak broju predavanja koja su bila slabije posje- 
ćena. Ako to želimo otkriti, prije svega ćemo sve brojeve koji označa- 
vaju broj posjetilaca poredati prema veličini, od najvećeg ka najma- 
njem ili obrnuto, dakle ovako: 150, 200, 200, 200, 220, 270, 340, 430, 807. 
Kad tako poredamo brojeve, lako vidimo da je peti po redu (broj 220) 
taj koji tražimo. Na četiri predavanja bilo je manje,a na četiri više od 
220 posjetilaca. Predavanje na kojem je bilo 220 posjetilaca možemo, 
dakle, smatrati srednjim po posjećenosti. Srednju vrijednost u ovom 
smislu nazivamo medijanom. 


Mode Pretpostavimo da nasunašem primjeru ne za- 

nima ni srednji posjet predavanja ni predava- 

nje srednje po posjećenosti, nego srednji posjet u smislu relativno naj- 
češćeg broja posjetilaca. Ako pogledamo još jednom navedeni niz bro- 
jeva, vidjet ćemo da se brojevi 150, 220, 270, 340, 430 i 807 javljaju samo 

jednom, dok se broj 200 javlja tri puta. Reći ćemo dakle da je srednji 
broj, ako se time misli relativno najčešći broj posjetilaca, bic 200. 
Ovako shvaćena srednja vrijednost naziva se mode [moud]. 


Važnost razlikovanja Imamo dakle tri glavne vrste srednjih vrijed- 
aritmetičke sredine, = nosti: aritmetičku sredinu, medijan 1 mode. U 
medijana i modea našem primjeru aritmetička sredina, medijani 
mode dosta se razlikuju. Aritmetička sredina j je 
313, medijan 220, a mode 200. Takva razlika ne mora uvijek postojati. 
Moguće je da se dvije od ovih triju srednjih vrijednosti pa čak i sve 
tri potpuno poklapaju. Ovaj treći slučaj imamo u nizu brojeva: 1, 4, 5, 
57.9) 1. OM LOVOMI slučaju 5 je i aritmetička sredina (jer 35:7 = 5) i me- 
dijan UG jer 5 je ovdje četvrti, to jest srednji u nizu od sedam po veličini 
poredanih brojeva) i mode (jer se broj 5 ovdje pojavljuje triput, dakle 
relativno najčešće). Međutim, u brojčanim nizovima koji nisu namjer- 
no smišljeni, nego predstavljaju rezultat brojanja i mjerenja, vjerovat- 
no će se desiti ono što se desilo u našem primjeru, to jest tri srednje 
vrijednosti bit će različite. Zato je neobično važno da umijemo razli- 
kovati tri smisla u kojima se pojam »srednja vrijednost« javlja i da 
umijemo ocijeniti koja je srednja vrijednost relevantna za rješenje 
pitanja koje nas zanima. 


Različiti brojni ni- Pretpostavimo da nas zanima i posjećenost pre- 
zovi s istim sred. = davanja u našem narodnom sveučilištu u toku 
njim vrijednostima drugog mjeseca rada određene školske godine, 

dakle u novembru. Pretpostavimo također da 
je u toku tog mjeseca ponovo održano devet predavanja. Uzimajući u 
obzir naprijed navedene brojke za prvih dvadesetak predavanja, znači 
da će to biti brojke od desete do osamnaeste, to jest: 345, 216, 194, 433, 
220, 200, 517, 200, 494. Ako te brojeve poređamo po veličini dobit ćemo 
niz 194, "200, 200, 216, 220, 345, 435, 494, 517. Kad ovako poređamo broje- 
VE, odmah primjećujemo da 'je u ovom slučaju (kao i za oktobar) me- 
dijan 220, a mode 200. Ako odlučimo da izračunamo i aritmetičku sre- 
dinu, pa zbrojimo sve gornje brojeve, a zbroj (2819) podijelimo sa 9, 
dobit ćemo 313. Mode (200), medijan (220) i aritmetička sredina (313) 
jednaki su, dakle, u oba slučaja. Ipak, čak ako apstrahiramo od tačnog 
vremenskog redoslijeda predavanja u okviru jednog mjeseca, očito je 
da niz za oktobar: 

150, 200, 200, 200, 220, 270, 340, 430, 807 

i niz za novembar: 


194, 200, 200, 216, 220, 345, 433, 494, 517 
nisu isti. : 
U čemu su glavne razlike i mogu li se izraziti brojčano? 


Raspon varijacije Prije svega primjećujemo da razliku između 
najvećeg i najmanjeg broja u prvoj grupi 
(807—150) iznosi 657, a razlika između najvećeg i najmanjeg broja u 
drugoj grupi (517—194) iznosi samo 323, Razlika između najveće i naj- 
manje brojčane vrijednosti u grupi naziva se raspon varijacije. Naše 
dvije grupe razlikuju se dosta u rasponu varijacije. 
Raspon varijacije je često koristan i važan podatak. Ali kad o jed- 
noj grupi brojeva znamo samo njen raspon varijacije, znamo još uvi- 

jek malo. Ako je, na primjer, u nekoj grupi raspon varijacije 14, a u 
drugoj 1234, moguće je da te dvije grupe nemaju nikakve sličnosti. Ali 
moguće je također da to budu dvije vrlo slične grupe, npr.: 


203108,: 01; 12,116 
2,.3,6, 8,11, 12, 1236 


Zato uz raspon varijacije moramo pronaći još neke mjere za karak- 
teriziranje unutrašnje raznolikosti skupa brojeva, čiju sličnost karak- 
teriziramo srednjim vrijednostima. 


Srednja ili prosječna —— Ako se vratimo predavanjima u oktobru i no- 

devijacija vembru, pa ako izračunamo razliku između arit- 

metičke sredine, dakle brojčane vrijednosti 

srednjeg posjeta (313) i broja posjetilaca pojedinih predavanja, dobit 

ćemo sliku o tome koliko je posjećenost pojedinih predavanja odstu- 
pala od srednje posjećenosti. Tako dobivamo ove podatke: 


Oktobar: —163, —113, —113, —113, —93, —43, +27, +117, +494 
Novembar: —119, —113, —113, —97, —93, +32, +120, +161, +204 


Ako zanemarimo predznak i zbrojimo apsolutne vrijednosti brojeva 
jednog niza, a dobiveni zbroj podijelimo brojem članova niza, dobit 
ćemo prosječne devijacije (odstupanja) od aritmetičke sredine. Tako 
ćemo dobiti da je u oktobru prosječno odstupanje od prosječnog broja 
posjetilaca iznosilo: 1276 :9, dakle oko 142 posjetioca (141,7), a u no- 
vembru oko 117 posjetilaca (116,8). 

To drugim riječima znači da je prosječno odstupanje od prosječnog 
broja slušalaca bilo manje u novembru, odnosno da prosječan broj za 
novembar približnije karakterizira broj posjetilaca na svakom pojedi- 
nom predavanju. 


Koeficijent disperzije Pretpostavimo da nas zanima dali je »konstant- 

Niji«, tj. da li manje odstupa od srednje vrijed- 
nosti, posjet predavanjima u narodnom sveučilištu ili posjet nogomet- 
nim utakmicama na stadionu, i da proučavanje ovog pitanja počnemo 
s proučavanjem posjeta u mjesecu oktobru one iste gornje (nespecifi- 
cirane) godine. 

Prosječnu devijaciju od prosječnog posjeta za predavanja već zna- 
mo. Ona iznosi 142 posjetioca. Na isti način na koji smo izračunali pro- 
sječan posjet i prosječnu devijaciju za predavanja možemo ih izraču- 
nati i za nogometne utakmice. Pretpostavimo da je prosječna devija- 
cija od prosječnog posjeta na nogometnim utakmicama u oktobru iz- 
nosila:1420 posjetilaca. Znači li to da je nekonstantnost posjeta na utak- 
micama bila deset puta veća nego nekonstantnost posjeta na predava- 
njima? 

Takav zaključak mogao bi se izvesti da je prosječan broj posjeti- 
laca na predavanjima i na utakmicama bio isti. Ali situacija je druk- 
čija ako je prosječan broj prisutnih na predavanjima iznosio 313, a 
na utakmicama 10000. Prosječna devijacija od 1420 u odnosu na pro- 

sječan posjet od 10000 relativno je manja od devijacije 142 u odnosu 
na 313 posjetilaca. To znači da disperziju ili raspršenje oko srednje 
vrijednosti ne smijemo mjeriti apsolutnom veličinom prosječne devija- 
cije, nego odnosom između srednje devijacije i srednje vrijednosti o 
kojoj je riječ (u našem slučaju riječ je o aritmetičkoj sredini). Odnos 
između srednje devijacije i srednje vrijednosti nazivamo koeficijentom 
disperzije ili raspršenja. Koeficijent raspršenja na predavanjima u na- 
šem primjeru iznosi 142: 313, dakle oko 0,454, a koeficijent raspršenja 
na utakmicama 1420:10000, dakle 0,142. To znači da je disperzija na 
predavanjima bila tri puta veća nego disperzija na utakmicama 
(454 : 142 = 3,197). 

Kao što ima više različitih vrsta srednjih vrijednosti, ima i više vrsta 
srednjih devijacija (standardna, kvartilna itd,) i koeficijenata (koefici- 
jent varijacije, koeficijent kvartilne devijacije itd.). Međutim, ovdje 
ne možemo ući u njihovo razmatranje. Važnije je dodati još koju riječ 
o ispravnoj i neispravnoj upotrebi statističkih metoda. 


Pogreške u upotrebi Ispravno upotrijebljene statističke metode mo- 
statistike gu biti neobično korisne. Ali i u upotrebi tih 
metoda možemo počiniti logičke pogreške, koje 

nas mogu dovesti do neistinitih konklužija. 

Najčešća je pogreška u primjeni statistike da se srednja vrijednost 
neke grupe pripisuje pojedinim članovima te grupe kao da u okviru 
grupe nema varijacija. Tako bi na osnovu toga što je prosječan posjet 
predavanjima iznosio 313 bilo pogrešno zaključiti da je na nekom od. 
ređenom predavanju moralo biti ili bilo 313 posjetilaca. Kao što smo 
vidjeli, moguće je da se srednja vrijednost ne poklapa ni s jednom 
pojedinačnom vrijednošću grupe i da otklon pojedinačnih vrijednosti 
od prosječne bude čak i vrlo velik. Zato pri baratanju statističkim po- 
dacima moramo neprestano imati na umu da se oni odnose na mase 
pojava, a ne na pojedine pojave. 

Vrlo je česta pogreška u statistici da se pobrkaju razne srednje vri- 
jednosti ili razne devijacije te da se ne traži ona srednja vrijednost, 
odnosno ona devijacija koja je za rješenje određenog problema pot- 
rebna. Često se također dešava da pomoću apsolutne veličine neke vari- 
jacije pokušavamo riješiti pitanje koje je moguće riješiti samo uz po- 
moć njenog koeficijenta, 


d) MILLOVE INDUKTIVNE METODE 


Uvod Pretpostavimo da smo promatranjem i eks- 

perimentom prikupili mnogo zanimljivih 

opažanja koja nam se čine relevantna za rješenje nekog teorijskog 

pitanja. Samim tim pitanje još nije riješeno. Promatranje i ekspe- 

riment samo su pretpostavka za primjenu induktivnih metoda u 
pravom smislu te riječi. 

Engleski filozof John Stuart Mill, koji je najdetaljnije analizi- 
rao induktivne metode, shvatio ih je kao metode za otkrivanje uz- 
ročno-posljedične povezanosti među pojavama, a razlikovao je pet 
glavnih induktivnih metoda. To su: 1. metoda slaganja, 2. metoda 
razlike, 3. kombinirana metoda slaganja i razlike, 4. metoda osta- 
taka i 5. metoda popratnih promjena. Razmotrimo ukratko ove 
metode. 


Metoda slaganja U bolnicu je jednog dana dopremljeno de- 
setak ljudi s grčevima u želucu. Svim bole- 
snicima zajedničko je samo to da su tog dana jeli sladoled u istoj 
poslastičarnici. Na osnovu toga zaključujemo da je uzrok trova- 
nja pokvareni sladoled. Ili, da uzmemo vedriji primjer. Najrazliči- 
tiji ljudi napuštaju koncertnu dvoranu: muškarci, žene, mršavi, 
debeli itd. Zajedničko im je svima samo to da napuštaju dvoranu 
ozarena lica, očito ushićeni. Zaključujemo da je uzrok ushićenosti 
koncert kojemu su svi prisustvovali. U navedenim primjerima za- 
ključivali smo prema metodi slaganja. Osnovni princip ove metode 
Mill je izrazio riječima: »Ako dva ili više slučajeva pojave koju 
istražujemo imaju samo jednu zajedničku okolnost, ta jedna okol- 
nost u kojoj se svi slučajevi slažu jest uzrok (ili posljedica) date 
pojave.« 


Metoda razlike Ako živ izdrav čovjek stoji ispod drveta pod 
koje se sklonio od kiše i ako konstatiramo 
da je mrtav pošto je o drvo udario grom, zaključujemo da je grom 
uzrok njegove smrti. Ako je netko bio čitav dan zlovoljan, a razve- 
selio se kad je čuo da mu je srećka izvukla zgoditak, zaključit će- 
mo da je ta vijest uzrok njegova boljeg raspoloženja. Metodu ko- 
jom je izveden ovaj zaključak nazivamo metodom razlike. 
Osnovni princip metode razlike Mill je formulirao riječima: 
»Ako su slučaju u kojem se istraživana pojava događa i slučaju 
u kojem se ona ne događa zajedničke sve okolnosti osim jedne, 
koja se događa samo u prvom slučaju, ta jedna okolnost u kojoj 
se razlikuju dva slučaja je posljedica, ili uzrok, ili neophodan dio 
uzroka te pojave.« 


Kombinirana metoda — Pretpostavimo da nekoga tri jutra za redom 
slaganja i razlike jako boli glava. Čovjek se uplaši: da nije od 
tumora na mozgu? Tada se sjeti da je tri 

dana za redom radio do kasno u noć i da bi glavobolja mogla biti 
od pretjeranog rada i nedovoljnog spavanaja. Da provjeri pretpo- 

stavku, odluči se na »eksperiment«: četvrte noći ode ranije u kre- 
vet. I eto čuda: ujutro nema glavobolje. Zaključi: dakle, bilo je 
od pretjeranog rada i nespavanja. Ovakvu metodu zaključivanja 
možemo nazvati kombiniranom metodom slaganja i razlike. 


Osnovni princip ove metode Mill formulira riječima: »Ako dva 
ili više slučajeva u kojima se pojava događa imaju samo jednu 
zajedničku okolnost, a dva ili više slučajeva u kojima se ona ne 
događa nemaju ništa zajedničko osim odsutnosti te okolnosti, je- 
dina okolnost u kojoj se razlikuju dva skupa slučajeva je poslje- 
dica, ili uzrok, ili neophodan dio uzroka pojave.« 


Metoda ostatka Pretpostavimo da je učitelj našao svoj stol 
ispisan nepristojnim riječima. Neki moderni 

pedagozi smatrat će da u takvoj situaciji učitelj treba da se pravi 
kao da nije ništa primijetio. Ali jedan učitelj stare škole, koji 
drukčije misli o tome, i koji osim toga dobro poznaje rukopise 
svojih đaka, proučit će napise i otkriti šta je tko napisao. Pret- 
postavimo da je prepoznao. sve rukopise osim jednog i pretposta- 
vimo ujedno da u razredu ima jedan novi učenik, čiji rukopis uči- 
telj još ne poznaje. On će zaključiti da jedini još neidentificirani 
napis potječe od novog učenika s nepoznatim rukopisom. Meto- 
du kojom je izveden takav zaključak nazivamo metodom ostaika. 


Osnovni je princip metode ostatka: »Oduzmi od pojave onaj dio 
za koji je iz prethodnih indukcija poznato da je posljedica izvjes- 
nih antecedenata, i ostatak pojave posljedica je preostalih antece- 
denata.« 


Metoda popratnih Primijetili smo da je asfalt na pločniku po- 

promjena nekad vrlo tvrd, a ponekad vrlo mekan. Pro- 

matramo odnos između temperature i tvr- 

doće pločnika i utvrđujemo: što je toplije, to je asfalt mekši. Za- 

ključujemo da je porast temperature uzrok razmekšavanja ploč- 

nika. Metoda kojom izvodimo takav zaključak naziva $e metodom 

popratnih promjena. 

Princip ove metode Mill izražava riječima: »Svaka pojava koja 

se mijenja na neki način uvijek kad se na neki poseban način mi- 

jenja neka druga pojava jest ili uzrok, ili posljedica te pojave, ili 
je povezana s njom nekom faktičnom uzročnošću.« 

Shematski prikaz Ako pojavu čiji uzrok želimo otkriti označi- 

Millovih metoda mo malim slovom a, s njom istovremene su- 

sjedne pojave malim slovima b, c, d, e itd., 

okolnosti koje su pojavi prethodile velikim slovima A, B, C,Ditd., 

a uzročnu povezanost dviju pojava strelicom koja pokazuje od 

uzroka ka posljedici, onda naprijed objašnjene Millove metode 
možemo shematski prikazati ovako: 


Metoda slaganja 


ABC ADE AFG A 

Dakle: U) 

abc ade afg a 
Metoda razlike 

ABCDEFG BCDEFG A 

Dakle: | 

abcdefg bcdefg a 

Kombinirana metoda slaganja i razlike 

ABCD AEFG BCD EFG A 

Dakle: | 

abcd aefg bcd efg a 
Metoda ostatka 

ABCDE BC D_ E A 

J U. ab U Dakle: | 

abcde bc de a 

Metođa popratnih promjena 

A,BCD A2BCD AsBCD A 

Dakle: U 

aibcd azbcd asbcd a 


Ako učenik ima teškoća sa shvaćanjem ovih shema, pomoći će 
mu nastavnik! 


Teškoće pri primjeni — Metode koje smo ukratko objasnili i shematski 
ovih metoda prikazali mogu se u prvi Inah učiniti jedno- 
stavne, lako primjenljive i pouzdane. Ako ih 

malo pažljivije razmotrimo, vidjet ćemo da nije tako. 

Uzmimo, na primjer, metodu slaganja. Ta metoda, kako sam Mill 
kaže, primjenjuje se kad »dva ili više slučajeva pojave koju istražujemo 
imaju samo jednu zajedničku okolnost«. No da 11 se bilo kada događa 
a take li više slučajeva iste pojave imaju samo jednu zajedničku 
okolnost; 

Razmotrimo pažljivije naprijed navedeni primjer trovanja sladole- 
dom. Da li je u navedenom slučaju doista moguće ono što smo napri- 
jed tvrdili, to jest da li je moguće da je desetorici bolesnika doprem- 
ljenih u bolnicu istog dana »zajedničko samo to da su tog dana jeli 
sladoled u istoj poslastičarnici«? Nije li vjerovatno, pa čak i sigurno, 
da dopremljeni bolesnici imaju i mnoge druge »zajedničke okolnosti«. 
Na primjer: svi su oni ljudi, pa imaju nos, usta, oči, uši, itd. Dalje: 
vjerovatno su se svi tog jutra umili i očešljali, možda su svi u toku 
dana čitali novine. Sigurno su svi prošli ulicom u kojoj se poslastičar- 
nica nalazi, svi su prekoračili prag poslastičarnice, platili sladoled itd., 
itd. Zašto smo preko ovih zajedničkih okolnosti prešli šutke? 


Sve ove zajedničke okolnosti ostavili smo po strani zato što sma- 
tramo da su irelevantne, da nijedna od njih ni u kom slučaju ne može 
biti uzrok pojave koju istražujemo. Činjenica da svi oboljeli imaju 
oči, uši itd. ne može biti relevantna zato što su oboljeli imali sve te 
organe od rođenja, a grčevi su nastupili danas. Čitanje novina je irele- 
vantno, jer ono ne može biti uzrok grčeva. Slično možemo reći1o svim 
drugim spomenutim zajedničkim okolnostima. Zaključujući po metodi 
slaganja, mi, dakle, odbacujemo ne samo .one okolnosti koje nisu za- 
jedničke nego i one koje iz nekih drugih razloga smatramo irelevant- 
nim. Za ove druge čak i ne ispitujemo da li su zajedničke, već ih odba- 
cujemo unaprijed, a priori. 

To znači da se Mill govoreći o »samo jednoj zajedničkoj okolnosti« 
ne izražava precizno. On zapravo želi reći da smo metodom slaganja 
otkrili uzrok neke pojave ako smo otkrili »samo jednu relevantnu za- 
jedničku okolnost«, ili »samo jednu zajedničku okolnost koja dolazi u 
obzir kao uzrok«. 

Ako ne unesemo ovu ispravku u Millovu formulaciju metode slaga- 
nja, ona postaje neprimjenjiva,a ako unesemo tu ispravku, to znači da 
je bitna pretpostavka za primjenu metode slaganja ne samo utvrđivanje 
zajedničkih okolnosti putem promatranja nego i prethodno eliminira- 
nje irelevantnih okolnosti. 

Oba spomenuta postupka (utvrđivanje zajedničkih okolnosti i elimi- 
niranje irelevantnih okolnosti) sadrže u sebi velike opasnosti. Moguće 
je da našem promatranju promakne baš ona zajednička okolnost koja 
je uzrok istraživane pojave. Moguće je također da ta okolnost ne iz- 
makne promatranju, ali da je eliminiramo kao irelevantnu. Naš slučaj 
s grčevima i poslastičarnicom vrlo je jednostavan, pa bi bilo neobično 
da tu pogriješimo. Ali čak i u tako jednostavnom slučaju pogreška nije 
isključena. Moguće je, na primjer, da otrovanje nije prouzrokqvano po- 
kvarenim sladoledom, nego zatrovanim tuljcima ili zaraženom vodom 
koju su svi otrovani pili nakon sladoleda, pa čak i novčanicama koje 
im je trgovac uzvratio kad su platili sladoled. 


Teškoće slične onima koje nastaju kad primjenjujemo metodu sla- 
ganja nastaju i u vezi s ostalim Millovim metodama. Međutim, nije bit- 
no da detaljno analiziramo sve te teškoće, važno je da upamtimo: Mil- 
love induktivne metode polaze od »materijala« koji je prikupljen ne- 
kim drugim metodama, a te metode nisu nepogrešive. Primjena Millo- 
vih metoda također pretpostavlja prethodni izbor materijala, izbor koji 
se vrši na osnovu prethodnih znanja, iskustava, pretpostavki, vjerova- 
nja, pa kao i sva ta prethodna vjerovanja može da bude pogrešan. 

Zbog navedenih razloga primjena Millovih metoda ne mora nas 
uvijek dovesti do istine. Moguće je da smo postupali po uputama Millo- 
vih metoda, pa da smo ipak došli do pogrešnih objašnjenja. Nema ni- 
kakve sumnje da takva mogućnost postoji i da se ona ostvaruje. Pita- 
nje je samo šta odatle slijedi? 


Smisao i vrijednost — Sam Mill smatrao je da njegove metode ima- 

Millovih metoda ju dvostruki smisao i funkciju: One nam po- 

mažu pri otkrivanju uzroka još neistraženih 

pojava, ali i pri dokazivanju da pretpostavljena uzročna poveza- 
nost doista postoji. 

Kako smo vidjeli u prethodnom odjeljku, primjena Millovih 
metoda sama po sebi nije sigurna garancija da ćemo pronaći pravi 
uzrok pojave koju istražujemo. Čak i ako ispravno primjenjujemo 
Millove metode, može nam se dogoditi da ne pronađemo uzrok po- 
jave koju proučavamo. Isto tako Millovim metodama ne možemo 
nikad s apsolutnom sigurnošću dokazati da je neka pretpostavka 
doista istinita, Neki logičari su na osnovu toga zaključili da Mil- 
love metode nemaju vrijednosti ni kao metode istraživanja ni kao 
metode dokazivanja. 

Ova konkluzija proizlazi iz datih premisa jedino uz pretpostav- 
ku da su vrijedne samo one metode istraživanja koje sigurno i 
nepogrešivo rješavaju postavljeni problem i one metode dokazi- 
vanja koje nesumnjivo dokazuju spornu tezu. 


Metode koje sigurno i nepogrešivo rješavaju postavljene prob- 
leme, ili nesumnjivo dokazuju svoje teze, doista postoje u nekim 
područjima matematike i logike. Postoje, na primjer, sigurne me- 
tode za izračunavanje površine pravilnih geometrijskih likova čije 
su odgovarajuće dimenzije zadane, postoje sigurne metode pomoću 
kojih se za složene sudove nekih tipova može utvrditi da li su tau- 
tološki. 

Međutim, čak i u mnogim dijelovima matematike i logike ne 
postoje sigurne metode za otkrivanje i dokazivanje istine. A u em- 
pirijskim naukama takvih metoda uopće nema. Nema nijedne me- 
tode ni u jednoj empirijskoj nauci koja bi nam bezuslovno garan- 
tirala da će nas dovesti do istine ili da će nam omogućiti da ot- 
krivene istine apsolutno sigurno dokažemo. Prema tome suočava- 
mo se s ovakvim izborom: Zli na području empirijskih nauka ne- 
ma nikakvih metoda istraživanja ni dokazivanja, #// moramo na- 
pustiti shvaćanje po kojem je metoda takav način postupanja koji 
nas sigurno vodi otkrivanju i dokazivanju istine. 

Mnogo prihvatljivija izgleda druga alternativa. Premda u em- 
pirijskoj nauci nema nikakvog načina koji nas sigurno vodi istini, 


166 


ima načina koji nas češće i vjerovatnije dovode do istine od nekih 
drugih. Nema razloga da takve načine postupanja ne promatramo 
kao metode naučne spoznaje, kao metode za otkrivanje i dokazi- 
vanje istine. Ako na ovaj način shvatimo pojam metode, onda i Mil- 
love induktivne metode možemo smatrati vrijednim metodama za 
otkrivanje i dokazivanje istine. 


e) LOGIČKI PROBLEM INDUKCIJE 


U čemu je logički U svakom induktivnom zaključku i metodič- 

problem indukcije kom postupku zaključujemo od poznatog na 

nepoznato, od ispitanog na neispitano. U analo- 

gijskom. induktivnom zaključku zaključujemo od nekih (poznatih) slu- 

čajeva na neke druge (nepoznate), a u generalizirajućem induktivnom 

zaključku zaključujemo od nekih poznatih slučajeva na sve istovrsne 
slučajeve (od kojih su nam mnogi, a redovno i većina nepoznati). 

Kako smo već naprijed istakli, nije ispravno svako zaključivanje 
koje od nekih slučajeva zaključuje na neke druge ili na sve. Zaključak 
je valjan samo ako su ti »neki« slučajevi ispravno odabrani. No bilo bi 
naivno misliti da se pozivanjem na ispravan izbor »nekih slučajeva« 
od kojih polazimo rješava zagonetka indukcije. Bez obzira na koji smo 
ih način izabrali, neki slučajevi ostaju ipak samo neki. šta nam daje 
pravo da od nekih, makar i na specijalan način odabranih slučajeva, 
zaključujemo na neke druge ili na sve slučajeve? Kada se zamislimo 
nad ovim pitanjem nastaje ono što se obično naziva logičkim proble- 
mom indukcije. 

Opći princip na kojem počiva generalizirajuća indukcija može se iz- 
raziti riječima: »Ono što vrijedi za neke (na određeni način odabrane) 
članove klase, vrijedi za sve članove te klase.« Ovaj princip možemo 
ukratko nazvati principom indukcije. Logički problem indukcije može 
se izraziti i pitanjem: Gdje je osnova principa indukcije? Ili: da li, i 
ako da na koji način, možemo opravdati princip indukcije? 


Intuitivno Prije svega, prilično je sigurno da princip in- 

opravdanje indukcije = dukcije nije intuitivna, neposredno očigledna 

ili izvjesna istina. Izgleda neposredno jasno da 

nešto što vrijedi za sve članove neke klase vrijedi i za neke i pojedine, 

ali ne izgleda jasno da bi nešto što vrijedi za neke moralo da vrijedi 

za sve. Ukoliko i postoje intuitivne istine, sigurno je da princip inđuk- 
cije nije takav. 


Induktivno Naprijed spomenuti engleski filozof, J. St. Mill 
opravdanje indukcije mislio je da se princip indukcije može i sam 
opravdati induktivno. Bit je principa indukcije 
po njemu u tezi »da je tok prirode jednoobrazan, da svemirom uprav- 
ljaju opći zakoni«,a ta je teza sa svoje strane najopćenitija indukcijom 
dobivena generalizacija. Budući da smo u bezbroj pojedinačnih slučaje- 
va utvrdili da je zbivanje u prirodi potčinjeno određenim zakonima, 
Zime da je sve prirodno zbivanje podređeno zakonima, »jedno- 
obrazno«. 


167 


Ovo obrazloženje očito se vrti u krugu i ne može da zadovolji. Ako 
princip indukcije treba da opravda i učini mogućim sve pojedine in- 
duktivne zaključke, onda on sam ne smije biti izveden pomoću tih 
istih zaključaka, induktivno. 


Deduktivno Ako princip indukcije ne može da se opravda 

opravdanje indukcije induktivno, ne bi li mogao da se opravda de- 

duktivno? Ne postoji li neki drugi podjednako 

općenit ili općenitiji princip iz kojeg bi princip indukcije mogao da se 
izvede deduktivno? 

Princip indukcije već je sam toliko općenit da je teško zamisliti 
neki općenitiji princip iz kojeg bi se on mogao izvesti. Međutim, kad 
bismo i pretpostavili da je takav princip Inoguć, on bi sa svoje strane 
morao biti izveden ili induktivno ili deduktivno. Ako bismo pretposta- 
vili da je izveden induktivno, vratili bismo se pokušaju opravdanja in- 
dukcije indukcijom. Ako bismo naprotiv pretpostavili da je taj drugi 
princip izveden iz nekog drugog principa, morali bismo ili otići u bes- 
konačnost ili na početak našeg izvođenja postaviti neki neempirijski, 
formalni princip. Međutim, iz jednog formalnog, neempirijskog prin- 
cipa nikad se ne. može izvesti jedan sadržajni, princip o činjenicama. 


Pragmatičko Neki logičari smatraju da je indukcija oprav- 

opravdanje indukcije dana zato što se pokazuje uspješna u primje- 

ni, u praksi svakodnevnog života i naučnog 

rada. U nauci i životu postižemo uspjeh ako se oslanjamo na induktiv- 
ne procedure i taj ih praktičan uspjeh opravdava. 

Na ovo se može odgovoriti da primjenjujući induktivne procedure 
doživljavamo i neuspjeh. Šta je Je važnije, pragmatičko opravdanje 
samo je podvrsta induktivnog: od činjenice da su se neke induktivne 
generalizacije pokazale uspješne u prošlosti zaključujemo da će biti 
uspješne i u budućnosti. Prema tome, ako je neodrživo induktivno 
opravdanje općenito, neodrživo je i pragmatičko opravdanje kao nje- 
gova podvrsta. 


Poricanje problema = Neuspjeh različitih pokušaja da se opravda 
indukcije princip indukcije neki filozofi smatraju potvr- 

dom svog mišljenja da nikakvo opravdanje 

indukcije nije ni moguće ni potrebno, da je takozvani »logički problem 
indukcije« u stvari fiktivan. Da je problem indukcije pravi problem, 
umuju pristalice ovog shvaćnja, morali bismo moći da ga riješimo ili 
deduktivno ili induktivno. Kako ga ne možemo riješiti ni na jedan od 
ova dva načina, znači da je problem indukcije kako se obično shvaća 
fiktivan. Svi pravi problemi rješivi su bar u principu. Međutim, to ne 
znači da je pogrešno ili iracionalno upotrebljavati induktivne procedu- 
re. Induktivne procedure nisu ni racionalne ni iracionalne; budući da 
su same jedno od mjerila racionalnosti, one prethode ovoj distinkciji. 
Ako se indukcija i druge osnovne forme i metode zaključivanja ne 
mogu opravdati pomoću nekih drugih još općenitijih, to također ne 
znači da su oni nepristupačni bilo kakvom racionalnom postupku. Ako 

ih ne možemo opravdati, možemo ih analizirati, i ako netko baš hoće, 
može tu analizu nazvati opravdanjem. Ali tačnije je reći da je analiza 
procedura koje »doista slijedimo« nešto što prethodi svakom oprav- 
danju. 

U ovoj koncepciji ima dosta tačnoga. Tačna je naročito misao da 
proces opravdavanja ima granice. No drugo je pitanje da li su induk- 
tivne i druge misaone procedure koje doista slijedimo ispred ili iznad 
mogućnosti opravdanja. Ne pridržavamo li se mi doista procedure da 
pravimo razliku među procedurama koje doista slijedimo? Vrlo je če- 
sta, na primjer, procedura brze generalizacije na osnovu jednog slu- 
čaja. Da li je opravdano ako za nekoga tko je jednom slagao kažemo 
da »uvijek laže«? Ako su sve procedure koje doista slijedimo jednako 
vrijedne, onda spor između onih koji ovu proceduru smatraju oprav- 
danom i onih koji je smatraju neopravdanom nema nikakvog smisla. 
A to je konsekvencija koju će teško bilo tko prihvatiti. 


Put ka rješenju Možda je najprihvatljivije ono logičko rješenje 

problema problema indukcije po kojem je princip induk- 

cije nužan postulat naučne i Sage mje Spo- 

znaje. Prema ovom shvaćanju naš život i nauka nezamišljivi su bez 

primjene indukcije, pa premda ne možemo dokazati da je princip in- 
dukcije istinit, moramo pretpostaviti da jest. 


Ali i ovo rješenje ima svoje teškoće. Da bismo ih razriješili, morali 
bismo izići izvan okvira logike i pribjeći pomoći spoznajne, teorije, 
antropologije i ontologije. 


2. DEDUKTIVNA METODA 
a) OPĆENITO O DEDUKTIVNOJ METODI 


Šta je deduktivna Kao što induktivna metoda nije isto što i 

metoda induktivan zaključak, deduktivna metoda ni- 

je isto što i deduktivan zaključak. Deduk- 

tivna metoda služi se deduktivnim zaključcima, ali jedan dedukti- 
van zaključak još ne čini deduktivnu metodu. 


Induktivnu imetodu definirali smo kao sistematsko i dosljedno 
postupanje kojim se primjenjuju induktivni zaključci s ciljem da 
se otkrije ili dokaže istina. Analogno ovome možemo definirati de- 
duktivnu metodu kao sistematsko i dosljedno postupanje pri ko- 
jem se primjenjuju deduktivni zaključci s ciljem da se otkrije 
ili dokaže istina. 

Pitanje o početnim — Raspravljajući o induktivnoj metodi, istakli 

no smo da premise induktivnog zaključka mo- 

je gu i same biti dobivene indukcijom, ali da 

upućivanje na prethodnu indukciju ne može 

ići u beskonačnost. Da bi bilo koja indukcija bila moguća, mora 

biti moguće da se na neinduktivan način dobiju premise bar za 

neke induktivne zaključke. Kao takve neinduktivne načine otkrili 

smo »pomoćne metode indukcije« (promatranje, eksperiment, bro- 
janje, mjerenje). 

Sličan je slučaj s dedukcijom. Premise deduktivnih zaključaka 
mogu biti dobivene prethodnim deduktivnim zaključcima, ali to 
upućivanje na prethodne deduktivne zaključke ne može ići u bes- 
konačno. Ako bilo koja dedukcija treba da bude moguća, bar neke 
premise za deduktivne zaključke treba da budu dobivene nede- 
duktivno. 


Generalizirajućom indukcijom dobivene konkluzije mogu da 
posluže i doista često služe kao premise za deduktivne zaključke. 
Kad deduktivan zaključak polazi od induktivno dobivenih premi- 
sa, možemo reći da se služimo kombiniranom induktivno-deduk- 
tivnom metodom. Takva je kombinirana metoda neobično važna 
u životu i nauci. 


Međutim, nas sada zanima mogućnost »čiste« deduktivne me- 
tode, deduktivne metode koja ne pribjegava pomoći induktivne. 
Od čega može da pođe takva »čista« deduktivna metoda? 


Aksiomi i Posljednje je pribježište indukcije osjetno 
aksiomatika opažnje. Ne postoji li neka vrsta opažanja 
koja bi davala početne premise, početni »ma- 

terijal« za deduktivnu metodu? 

Još su neki antički filozofi došli na ideju da postoji svojevrsno 
»duhovno« opažanje, svojevrsno neposredno (intuitivno) sagleda- 
vanje »evidentnih« (»očevidnih«) općih istina, i da su takve nepo- 
sredno evidentne opće istine polazna tačka deduktivnog zaključi- 
vanja i dokazivanja. Ove neposredne očevidne istine, koje se same 
ne dokazuju, a osnova su za primjenu deduktivne metode, nazva- 
ne su aksiomima, a sudovi koji su iz njih deduktivno izvedeni — 
+teoremima. Sistem sudova koji čine aksiomi i teoremi naziva se 
aksiomatskim sistemom, a metoda izgradnje aksiomatskih sistema 
— aksiomatskom metodom. Proučavanje aksiomatske metode i 
aksiomatskih sistema nazivamo aksiomatikom. 

Deduktivna metodau — Aksiomatska metoda nije neka posebna me- 
širem i užem smislu — toda različita od deduktivne. Ali griješe i 

oni koji jednostavno identificraju aksio- 
matsku metodu s deduktivnom. 


Uvijek kad se u procesu naučnog istraživanja ili izlaganja siste- 
matski i dosljedno služimo deduktivnim zaključcima, možemo reći 
da primjenjujemo deduktivnu metodu u širem smislu. Ali u sva- 
kom takvom slučaju ne možemo reći da se služimo aksiomatskom 
metodom. O aksiomatskoj metodi govorimo samo onda kada u 
oblik deduktivnog sistema organiziramo čitavo jedno područje 
ljudske spoznaje, kad primjenu deduktivne metode dovodimo do 
osmišljavanja njenih polaznih pretpostavki. Aksiomatska metoda 
je, dakle, promišljena i do svojih konsekvencija dovedena deduk- 
tivna metoda. Drugim riječima, aksiomatska metoda je deđuktivna 
smetođa u užem smislu te riječi. 


b) ELEMENTI I KARAKTERISTIKE AKSIOMATSKOG 
SISTEMA 


Uvod Prvi aksiomatski sistem sagradio je grčki 

matematičar Euklid, oko 300. god. prije n. e. 

U svomi djelu Elementi, koje obuhvata 13 knjiga (kasnije su mu 

drugi dodali još dvije), on je pokušao da u obliku aksiomatskog 

sistema izloži sva osnovna do tada poznata znanja iz područja geo- 
metrije. 


Euklidov sistem, promatran kao aksiomatski sistem, ima oz- 
biljne nedostatke. Suvremena aksiomatika odbacuje čak i neke 
njegove osnovne ideje. Međutim, usprkos tome, a možda i baš 
zbog toga analiza osnovnih ideja Euklidovog sistema najbolji je 
način da se shvati smisao i struktura aksiomatske metode. 


Euklidove početne Izvođenje aksiomatskog sistema Euklid po- 
definicije činje navođenjem  đefinicija, postulata i 
aksioma. Na prvo mjesto postavljene su 23 

definicije. Prije nego što počne da bilo šta tvrdi, zaključuje ili do- 
kazuje, Euklid želi da tačno odredi sadržaj pojmova kojima će se 
služiti. Ovakav postupak može se u prvi mah učiniti opravdan. Zar 

nije logično da prije nego što pristupimo sistematskom deduktiv- 
nom izvođenju tačno definiramo sve pojmove koje ćemo upotre- 
bljavati? Nije li to jedini siguran način da izbjegnemo neshvaća- 
nje i nesporazum? 

Afirmativan odgovor kao da se sam od sebe nameće. Ipak, pri- 
je nego što odgovorimo, razmotrimo samo sedam prvih definicija 
Euklidovih: 

»1. Tačka je ono što nema dijelova, 
. Crta je dužina bez širine. 
. Krajevi crte su tačke: 
. Prava crta je ona koja za tačke na njoj podjednako leži. 
. Površina je ono što ima samo dužinu i širinu. 
. Krajevi površina su crte. 
7. Ravnina je površina koja za pravce na njoj podjednako leži.« 

Ako pažljivije pogledamo ove definicije, primijetit ćemo prije 
svega da dvije od njih, treća i šesta, uopće nisu definicije. Sud 
»Krajevi crte su tačke« ne može biti definicija pojma »kraj crte« 
jer bi definicija uz genus proximum, što bi ovdje mogla biti »ta- 
čka«, morala sadržavati i specifičnu razliku, to jest Imorala bi reći 
po čemu se kraj crte kao vrsta tačke razlikuje od drugih tačaka. 
Iz sličnih razloga nije nikakva definicija ni sud »Krajevi površina 
su crte«. 

U prvoj definiciji pojam »tačka« definiran je pomoću pojmova 
»ono što nema« i »dijelova«, a pojam »crte« u drugoj definiciji i 
pojam površine u petoj definiciji definirani su pomoću pojmova 
»dužine« i »širine«. Pojam »prave crte« u četvrtoj definiciji defi- 
niran je pomoću pojmova »tačke« i »podjednakog ležanja«, a po- 
jam »ravnine« u sedmoj definiciji pomoću pojmova »površine«, 
»prave crte« i »podjednakog ležanja«. 

Ako pregledamo sve 23 definicije, vidjet ćemo da nijednom od 
njih nisu definirani pojmovi: »ono što nema«, »dio«, »dužina«, »ši- 
rina«, »podjednako ležanje«. Drugim riječima, neki od pojmova 
koji se upotrebljavaju pri definiranju (i od kojih su neki, npr. 
»podjednako ležanje«, vrlo nejasni) nisu ni sami definirani. 


Neđefinirani Možda će netko reći: Euklid je pogriješio 
pojmovi što nije definirao sve pojmove kojima se 
služi! Međutim takav bi prigovor bio brzo- 

plet. Jer na koji bismo način mogli definirati pojmove koji su kod 
Euklida ostali nedefinirani? Očito su moguća samo dva načina. 

Jedan bi bio da te nedefinirane pojmove definiramo pomoću poj- 
mova koje smo već pomoću njih definirali. Postupajući tako, po- 
činili bismo pogrešku koju smo u dijelu o definiciji nazvali cirku- 
larnim definiranjem. Drugi bi način bio da nedefinirane pojmove 
definiramo pomoću nekih drugih koji su definirani pomoću tre- 
ćih, itd. Na taj način načinili bismo pogrešku koja se naziva re- 
gressus in infinitum. 

Maksimum kritičnosti i jasnoće u definiranju ne možemo po- 
stići ni kružnim definiranjem pojmova ni beskonačnim upućiva- 
njem na neke druge pojmove, nego samo tako da priznamo da 
proces definiranja mora početi od pojmova koji nisu definirani, i 
da te pojmove eksplicite nabrojimo. 

Euklidova pogreška nije u tome što je u svoj sistem uveo ne- 
definirane pojmove, nego u tome što ih je uveo prešutno, stvara- 
jući privid kao da su svi pojmovi u sistemu definirani. Za razliku 
od Euklida suvremeni aksiomatičari ne počinju definicijama, nego 
eksplicitnim nabrajanjem nedefiniranih pojmova (nazivaju ih ta- 
kođer primitivnim ili prvobitnim pojmovima). 

To ne znači da definicije u tim sistemima nisu važne. Pomoću 
definicija uvode se u sistem novi, složeniji pojmovi, koji su sva- 
kom razvijenom sistemu potrebni. Ali primarni materijal za iz- 
gradnju sistema ne pružaju definicije nego nedefinirani pojmovi. 
Definicije su samo sredstvo da se različite kombinacije nedefini- 
ranih pojmova sažmu u veće cjeline, u složene pojmove. 


»Implicitno defini- Mogao bi netko upitati: nije li apsurdno za- 

ranje« primitivnih htijevati da se sistem definiranih pojmova 

PSJENOVE gradi polazeći od primitivnih pojmova koji 

sami nisu definirani? Ako primitivni pojmo- 

vi nisu definirani, ne znači li to da ih smijemo shvaćati kako god 
nam se svidi? 

Ovo pitanje nije potpuno neosnovano. Ako ne bismo postavili 
nikakve granice ili okvire za shvaćanje sadržaja primitivnih poj- 
mova, mogao bi ih svatko shvaćati na drugi način. Zato se jedan 
sistem može graditi polazeći od primitivnih pojmova samo uz 
uvjet da 'se bar djelomično odredi njihov sadržaj. Djelomično od. 
ređivanje sadržaja primitivnih pojmova vrši se na taj način što se 
pomoću aksioma ili postulata određuje njihov međusobni odnos. 

Kao što znamo iz poglavlja o detiniciji, djelomično određivanje 
sadržaja pojmova njihovom upotrebom u sudu ili nizu sudova neki 
nazivaju »implicitnom definicijom«. Međutim, tu se o definiciji 
u strogom smislu ne može govoriti. To je samo pomoćni postupak 

kojim zamjenjujemo definiciju. Primitivni pojmovi aksiomatskog 
sistema ne mogu se definirati, ali se »implicitnim definiranjem« 
pomoću aksioma ili postulata određuju granice u kojima se shva- 
ćanje tih pojmova mora kretati. 


Euklidovi aksiomi Na početku Euklidovih Elemenata, odmah na- 
i postulati kon definicija, navedni su postulati i aksiomi. 
Kako tih postulata i aksioma ima znatno ma- 

nje od definicija, možemo ih navesti sve: 


»Postulati 


Neka se pretpostavi: 
1. Da se može povući od svake tačke ka svakoj drugoj tački prava 
crta. 


2. I da ograničena prava (crta) može biti produžena u svom srnje- 
ru neprekidno, 


3. I da se može opisati iz svakog središta svakim nastojanjem krug. 
4. I da su svi pravi kutovi jednaki međusobno. 


5. I da će se, ako jedna prava (crta) u presjeku s drugim dvjema 
obrazuje s iste strane dva unutrašnja kuta čiji je zbroj manji od dva 
prava kuta, te dvije prave, beskrajno produžene, sjeći i to s one strane 
s koje su ovi kutovi manji od dva prava. 


Aksiomi 
pi Oni (objekti) koji su jednaki istom (objektu) jednaki su među- 
sobno. 
2. I ako se jednakim (objektima) dodaju jednaki (objekti) cjeline 
su jednake. 


3. I ako se od jednakih (objekata) oduzmu jednaki (objekti) osta- 
ci su jednaki. 


4. I ako se nejednakim (objektima) dodaju jednaki (objekti) cjeline 
su nejednake. 


5. I udvostručeni jednaki (objekti) jednaki su međusobno. 
6. I polovine od jednakih (objekata) jednake su međusobno. 


7. I oni (geometrijski objekti) koji se mogu poklopiti jednaki su 
međusobno, 


8. I cjelina je veća od dijela. 
9. I dvije prave ne ograničavaju oblast.« 


Razlika između Sam Euklid ne objašnjava šta misli pod po- 
postulata i aksioma — stulatom, a što pod aksiomom i u čemu je 
razlika među njima. Međutim, komentatori 

i interpretatori objašnjavali su tu razliku često na ovaj način: 
Aksiomi su nedokažljive istine, koje su toliko očevidne da im 
nikakav dokaz nije ni potreban. Nešto što bi protivurječilo aksio- 

mima nemoguće je i pomisliti. Zato nitko tko ima zdrav razum 
neće u njih nikad posumnjati. Postulati su, naprotiv, nedokažljive 
pretpostavke, čija istinitost nije neposredno očevidna, ali ih ipak 
prihvatamo zato što samo na osnovu i pomoću njih možemo do- 
kazati neke istine u koje čvrsto vjerujemo. 


Prema ovom shvaćanju i aksiomi i postulati su, dakle, nedoka- 
zane i nedokažljive teze koje bez dokaza prihvaćamo kao istinite, 
a bitna je razlika među njima što je istinitost aksioma neposredno 
očevidna, dok za postulate to ne možemo reći. 


Kritika Osnovna je teškoća ovakvog razlikovanja što 

je prema njemu osnovni kriterij za razliko- 

vanje postulata od aksioma neposredna očevidnost, a neposredna 

očevidnost, premda su neki pokušavali da je shvate objektivno, u 

krajnjoj se liniji uvijek svodi na subjektivan doživljaj, koji je vrlo 

različit ne samo kod različitih ljudi u različita vremena nego i kod 

različitih ljudi u isto vrijeme i kod istih ljudi u različito vrijeme. 

Ono što se jednima čini besmisleno, može drugima izgledati oče- 

vidno; a ono što nam se danas čini očevidno, može nam se sutra 
učiniti sporno. 

Navedeni Euklidovi postulati danas će se mnogima činiti ne- 
posredno očevidni. Neki njegovi aksiomi mogu se naprotiv pone- 
kom i danas učiniti sumnjivi. A što bismo tek otkrili kada se ne 
bismo ograničili na geometriju, nego bismo proučavali općenito 
historiju ljudske misli i vjerovanja. Kolike su se besmislice nekad 
smatrale »očevidnim istinama« i kolike su se danas »očevidne« 
istine nekad smatrale očevidnim neistinama! 


Suvremeno shva- Neposredna očevidnost ne može poslužiti 

ćanje: aksiomi 1li Kao kriterij za razlikovanje aksioma i po- 

postulaši stulata, a nikakav bolji kriterij nije predlo- 

žen. Prema tome ne ostaje nam drugo, nego 

da ovo razlikovanje odbacimo. To suvremeni aksiomatičari i čine. 

Sve nedokažljive sudove koji se prihvataju bez dokaza i služe kao 

osnova za izgradnju aksiomatskog sistema oni nazivaju aksiomima 
ILI postulatima. 

Od ova dva naziva možda se nešto češće upotrebljava naziv 
aksiom. To bi moglo navesti na pretpostavku da se svi »aksiomi ili 
postulati« suvremene logike shvaćaju onako kako su se tradicio- 
nalno shvaćali aksiomi. Situacija je međutim obrnuta. Aksiomi ili 
postulati suvremene logike bliže su po svom smislu onom što su u 
tradicionalnoj logici bili postulati. 

U tradicionalnoj logici aksiomi su naime bili shvaćeni kao su- 
dovi koji su sami po sebi, izolirano uzeti, istiniti, i čije se svojstvo 
da su istiniti može neposredno opaziti ne obraćajući pažnju na si- 
stem.u kojem oni služe kao ishodište izvođenja. 

Postulati su naprotiv shvaćeni kao sudovi koji, kad ih proma- 
tramo izolirano, ne posjeduju nikakvo izuzetno svojstvo i ne go- 
vore ništa o svojoj istinitosti ili neistinitosti. Njihova izuzetnost 
je u njihovoj sposobnosti da vrše određenu funkciju u sistemu. 

Aksiomi ili postulati imaju u suvremenoj logici uglavnom onaj 
smisao koji se nekad pripisivao postulatima. Od njih se ne traži 
da budu neposredno evidentni, nego »samo« to da se iz njih mogu 
izvesti ostali sudovi datog sistema. 

To. naravno ne znači da suvremeni aksiomatičari preporučuju 
da se za aksiome odaberu sudovi koji će većini ljudi izgledati što 
neočevidniji. Veća očevidnost može koristiti jednom aksiomat- 
skom sistemu čineći ga psihološki uvjerljivijim ili prihvatljivijim. 
Ali logička valjanost sistema ne zavisi od njegove psihološke uvjer- 
ljivosti. 


Definirani pojmovi —— Početni materijal za izgradnju aksiomatskog 
i teoremi sistema nisu, dakle, definicije, postulati i 
aksiomi, kako je to mislio Euklid, nego pri- 

mitivni pojmovi i aksiomi. 

Ali aksiomatski sistem ne svodi se samo na primitivne pojmo- 
ve i aksiome. Pomoću definicija u kojima se kao definiens upotre- 
bljavaju primitivni pojmovi obogaćujemo aksiomatski sistem ni- 
zom novih pojmova. Te pojmove nazivamo 'jednostavno definira- 
nim pojmovima. Isto tako polazeći od aksioma deduktivnim izvo- 
đenjem dobivamo nove sudove. Nazivamo ih dokazanim sudovima 
ili teoremima. 

Aksiomatski sistem sastoji se dakle od primitivnih pojmova i 
aksioma, kao i od definiranih pojmova i teorema. 


Tri zahtjeva za Naprijed smo istakli da aksiomi ili postulati 

aksiome ne moraju biti neposredno očevidni, kako 

se nekad pretpostavljalo. Međutim, to ne 

znači da oni ne moraju ispunjavati nikakve uvjete i da kao aksi- 
ome možemo proizvoljno izabrati bilo kakve sudove. 

Birajući skup aksioma za neki aksiomatski sistem, moramo na- 
stojati da zadovoljimo tri osnovna zahtjeva: 1. konsistentnost, 2. 
kompletnost i 3. nezavisnost. Prvi zahtjev je bezuvjetan, drugi »vr- 
lo strog«, a treći »nešta blaži«. Da bismo shvatili zašto je to tako, 
moramo te zahtjeve razmatrati pojedinačno. 

Konsistentnost Prvi je zahtjev za skup aksioma da bude 

konsistentan, to jest takav da se iz njega ne 

mogu izvesti jedan sud i njegova negacija. Jer u sistemu u kojem 

se priznaju kao istiniti jedan sud i njegova negacija (dakle dva 

kontradiktorna suda), može se dokazati bilo koji proizvoljno iza- 
brani sud. 

Pretpostavimo, na primjer, da nam naši aksiomi dopuštaju da 
dokažemo sud »p« (»snijeg je bijel«) i sud »ne-p« (»snijeg nije bi- 
jel«). Nema toga suda koji u takvom slučaju ne bismo mogli do- 
kazati. Uzminrio da smo se zaželjeli da dokažemo sud »q« (»buha 
može progutati .slona«). Dokaz je vrlo jednostavan. 

Budući da je disjunktivan sud istinit kad je istinit jedan od 
članova disjunkcije; u slučaju kad je istinit sud »p« (»snijeg je 
bijel«) mora biti istinit i sud »p ili q« (»snijeg je bijel ili buha 
može progutati slona«). Istiniti sud »p ili q« (»snijeg je bijel ili bu- 
ha može progutati slona«) ekvivalentan je sudu »ako ne-p, onda q« 
(»ako snijeg nije bijel, buha može progutati slona«). Ako je istinit 
antecedens istinitog implikativnog suda, mora biti istinit i njegov 
konsekvens. Kako smo gore pretpostavili da je istinit sud »ne-p« 
(»snijeg nije bijel«), koji je antecedens našeg implikativnog suda, 
moramo zaključiti da je istinit i njegov konsekvens, to jest sud 
»q« (»buha može progutati slona«). Tako smo dokazali da je isti- 
nit naš proizvoljno odabrani sud »q« (»buha može progutati 
slona«). 

Ako skup aksioma nije konsistentan, možemo dakle dokazati 
bilo koji sud koji nam padne na pamet. Međutim, aksiomatski si- 
stem u kojem možemo dokazati sve što zaželimo očito nema nika- 
kve vrijednosti i ne može nikome biti zanimljiv. Zato je konsi- 
stentnost ne samo prvi i najvažniji nego i bezuvjetan zahtjev koji 
mora ispuniti svaki aksiomatski sistem. 


Kompletnost Drugi je zahtjev. za skup aksioma da bude 

kompletan, to jest da aksiomi koji ga čine 

budu dovoljni da se dokaže i pobije svaki sud koji je unutar da- 
tog sistema smisaon. 

Kad bi netko, na primjer, sagradio geometrijski aksiomatski 
sistem u kojem bi se Ioglo tvrditi da su »nasuprotni kutovi kod 
paralelograma jednaki«, a aksiomi sistema .ne bi bili dovoljni da 
se ta teza pobije ili dokaže, rekli bismo da je taj skup aksioma 
nekompletan. 

Nekompletnost je velik nedostatak za aksiomatski sistem, ali 
ne tako katastrofalan kao nekonsistentnost. Budući da je u nekon- 

sistentnom sistemu moguće dokazati svaki sud, to nijedan dokaz 
u nekonsistentnom sistemu nema vrijednosti. Dokazi izvedeni u 
nekompletnom sistemu, naprotiv, imaju vrijednost. Nedostatak je 
nekompletnog sistema u tome što neke svoje sudove ne može ni 
dokazati ni pobiti. Ali nemogućnost dokazivanja nekih sudova ne 
okrnjuje valjanost onih dokaza koji se u okviru sistema mogu iz- 
vesti. 

Ako je neki aksiomatski sistem nekonsistentan, lijek je da uklo- 
nimo aksiom ili aksiome koji ga čine nekonsistentnim. Dok to ne 
učinimo, čitav sistem ne vrijedi. Lijek je za nekompletan aksio- 
matski sistem da ga kompletiramo, to jest da dodamo aksiom ili 
aksiome koji će nam omogućiti da dokažemo ili pobijemo i one 
sudove koji se u zatečenoj situaciji mogu formulirati, a ne mogu 
se ni dokazati ni pobiti. Dok to ne učinimo, sistem će biti nesa- 
vršen, ali će i takav imati određenu vrijednost. 


Nezavisnost Treći je zahtjev za aksiomatski sistem da 
aksiomi budu međusobno nezavisni, to jest 
takvi da se nijedan aksiom ne može izvesti iz drugih. 


Ovaj zahtjev lako je shvatiti. Ako se aksiomi mogu izvesti jedni 
iz drugih, znači da su neki od njih »suvišni«. Umjesto da ih bez 
dokaza prihvatimo kao aksiome, možemo ih dokazati kao tcoreme. 

Aksiomatski sistem čiji su aksiomi međusobno zavisni može 
biti i konsistentan i kompletan. Zato je međusobna zavisnost 
aksioma relativno najmanji nedostatak. Ipak, i to može biti neugo- 
dan nedostatak, naročito kad u sistemu ima više suvišnih aksioma. 
Velik broj suvišnih aksioma može učiniti sistem nepreglednim i 
neuvjerljivim. Ali to ne mora biti uvijek. Često baš svođenje broja 
aksioma na minimum ima za posljedicu da dokazi postaju dugi, 
komplicirani i nepregledni. U takvoj situaciji može biti bolje da 
se »pripusti« i koji suvišan aksiom. Zahtjev za nezavisnošću aksio- 
ma treba primjenjivati elastično. 


C) VRSTE AKSIOMATSKIH SISTEMA 


Uvod Euklidov aksiomatski sistem bio je u mnogom 

nesavršen; pa ipak to je bio svojevrstan aksio- 

matski sistem. Kritizirajući Euklidov sistem, upozorili smo na moguć. 

nost izgradnje aksiomatskih sistema savršenijeg tipa. Moguće su dakle 

razne vrste aksiomatskih sistema. O tim vrstama moramo reći ncko- 
liko riječi. 

Intuitivni i formalni — U Euklidovom aksiomatskom sistemu aksiomi 
aksiomatski sistemi su se shvaćali kao materijalno istiniti sudovi 

čija je istinitost očigledna. Aksiomatski sistem 
u kojem se od aksioma zahtijeva da budu očigledno istiniti naziva se 
očiglednim ili intuitivnim. 

Kritizirajući Euklidov i njemu srodne sisteme, suprotstavili smo im 
aksiomatske sisteme, u kojima se od aksioma ne traži da budu mate- 
rijalno istiniti i očevidni, nego samo da ispunjavaju određene formal- 
ne zahtjeve (konsistentnost, kompletnost, nezavisnost). Takve aksio- 
matske sisteme nazivamo neočiglednim ili formalnim, 


Konsistentni i Formalne aksiomatske sisteme možemo razli- 

nekonsistentni kovati prije svega po tome da li i u kojoj mjeri 

aksiomatski sistemi zadovoljavaju naprijed izložene formalne za- 
htjeve za skup aksioma. 


Prvi je zahtjev da skup aksioma bude konsistentan. Moglo bi se uči- 
niti da bismo, prema tome da Ji ovaj zahtjev jest ili nije zadovoljen, 
mogli razlikovati konsistentne i nekonsistentne aksiomatske sisteme. 
Međutim, kako smo već istakli, zahtjev konsistentnosti je bezuvjetan, 
pa ako on nije ispunjen, aksiomatski sistem nije valjan. Zato valjane 
aksiomatske sisteme ne možemo dijeliti na konsistentne i nekonsistent- 
ne. Svaki je valjan aksiomatski sistem konsistentan. 


Kategorički, nekate- = Drugi je osnovni zahtjev za skup aksioma da 
gorički, odlučljivi i bude kompletan. Međutim, kako smo već ista- 
neodlučljivi kli, nekompletnost nije smrtonosan defekt za 
aksiomatski sistemi — aksiomatski sistem. Zato u okviru formalno 
valjanih aksiomatskih sistema možemo razliko- 
vati one s kompletnim i one s nekompletnim skupom aksioma. Za 
aksiomatski sistem čiji je skup aksioma kompletan kažemo da je ka- 
tegorički, za onaj čiji su aksiomi nekompletni kažemo da je ne-kate- 
gorički. 

Kategoričnost aksiomatskog sistema može se shvatiti »strože« i 
»blaže«. Ako je aksiomatski sistem takav da svaki sud formuliran u 
okviru sistema možemo dokazati ili pobiti, kažemo da je sistem kate- 
gorički u striktnom smislu te riječi. 


Ako sistem striktno uzeto nije kategorički, ali je takav da za one 
teoreme koje ne možemo dokazati ni pobiti možemo odlučiti da su u 
principu dokažljivi, kažemo da je takav sistem odlučljiv. Ukoliko ne po- 
sjeduje ovo svojstvo, sistem je neodlučljiv. 


Ekonomični i Treći je osnovni zahtjev za skup aksioma da 
neekonomični budu međusobno nezavisni. Međutim, ni ovaj 
aksiomatski sistemi = zahtjev nije apsolutan. Sistem u kojem ima 
više zavisnih (dakle suvišnih) aksioma može- 

mo nazvati neekonomičnim. što više ima u nekom sistemu suvišnih 
aksioma, on je to neekonomičniji. Što je manje suvišnih aksioma, si- 
stem je to ekonomičniji. Ekonomičnost dakle ima stupnjeve. Sistem 
je maksimalno ekonomičan ako u njemu uopće nema suvišnih aksioma, 
to jest ako su svi aksiomi međusobno nezavisni. 

Neformalizirani i Ima različitih vrsta neočiglednih (formalnih) 


formalizirani aksiomatskih sistema. Onaj koji smo naprijed 
aksiomatski sistemi = prikazali još je daleko od toga da bude najsa- 
vršeniji. 


Formalni aksiomatski sistem koji smo naprijed prikazali eksplicite 
navodi sve primitivne pojmove pomoću kojih definiramo ostale pojmo- 
ve i sve aksiome iz kojih deduciramo teoreme. Međutim, on nam ne 
kazuje ništa o pravilima prema kojima treba da se vrši definiranje i 
đdeduciranje. 


Navođenje pravila definicije i dedukcije bilo bi nepotrebno kad bi 
postojala općeprihvaćena i svima poznata pravila definiranja i izvođe- 
nja. Međutim, premda u logici postoji veća jednodušnost nego u empi- 
rijskim naukama, i tu ima neslaganja. Zato će aksiomatski sistem do- 
biti na strogosti i kritičnosti ako uz primitivne pojmove i aksiome na- 
vedemo i pravila po kojima treba formirati pojmove i sudove i pra- 
vila po kojima treba izvoditi sudove jedne iz drugih. 


Pravila koja vrijede za formiranje složenih pojmova i sudova nazi- 
vamo pravilima formacije, pravila po kojima se sudovi izvode jedni iz 
drugih -— pravilima transformacije. Pravila formacije i pravila trans- 
formacije nazivamo zajedničkim imenom sintaktička pravila. 


Aksiomatski sistem u kojem su uz aksiome i nedefinirane pojmove 
eksplicite navedena i sintaktička pravila nazivamo formaliziranim. 
Aksiomatski sistem u kojem se pravila formacije i transformacije ne 
navode, nego se samo prešutno pretpostavljaju, nazivamo neformali- 
ziranim. 


Simbolizirani i Euklidove definicije, aksiomi, postulati i teore- 

nesimbolizirani mi izraženi su takozvanim »prirodnim«, »sva- 

aksiomatski sistemi — kodnevnim« ili »običnim« jezikom, jezikom ko- 

jim se svakodnevno služimo u običnom govo- 

ru. Prirodnim jezikom mogu se izraziti ne samo očigledni nego i neoči- 
gledni sistemi, i ne samo neformalizirani nego i formalizirani. 


Ako hoćemo da izvođenje u našem sistemu bude valjano, pojedinim 
pojmovima smijemo pripisivati samo onoliko sadržaja koliko smo im 
pomoću aksioma dali. Ako pojmove označavamo riječima običnog jezi- 
ka, to je teško postići jer te iste riječi u običnom govoru redovno ozna- 
čavaju mnogo bogatije pojmove, a neke od njih i po više različitih poj- 
mova. Ma koliko mi nastojali da gradeći aksiomatski sistem »zaboravi- 
mo« na sva ona značenja koja imaju pojedine riječi u običnom govo- 
ru, to je teško ostvariti. Neprestano prijeti opasnost da nekom pojmu 
nesvjesno pripišemo sadržaj koji mu aksiomima nismo pridali. Zato 
aksiomatski sistem ima više izgleda na uspjeh ako njegove pojmove i 
odnose među njima prikažemo posebnim simbolima, ako za njegovo 
izražavanje izgradimo umjetni simbolički jezik. 

Aksiomatske sisteme izražene umjetnim, simboličkim jezikom nazi- 
vamo simboliziranim; sisteme koji su izraženi »prirodnim« jezikom na- 
zivamo nesimboliziranim. 

Aksiomatski sistemi koji žele postići maksimalnu preciznost i kri- 
tičnost pribjegavaju i formalizaciji i simbolizaciji. Ali treba istaći da 
ova dva postupka nisu identična ni logički nužno povezana. Moguć je 
formalizirani aksiomatski sistem koji nije simbolički, a moguć je i 

simbolizirani aksiomatski sistem koji nije formaliziran. Drugim rije- 
čima, iako psihološki povezane, simbolizacija i formalizacija logički su 
međusobno nezavisne. 


Ekvivalentni i Aksiomatske sisteme možemo razlikovati po 
neekvivalentni odlikama koje može imati jedan zasebno uzet 
aksiomatski sistemi — aksiomatski sistem, ali ih možemo dijeliti i po 
odlikama koje karakteriziraju međusobne ođ- 
nose aksiomatskih sistema. Među vrstama aksiomatskih sistema po 
međusobnim odnosima moramo u prvom redu spomenuti ekvivalentne 
i neekvivalentne sisteme. Da bismo objasnili ovu distinkciju, razmotri- 
mo najprije odnos između ova tri suda: 


(1) Ili pili q Ili grmi, ili se zemlja trese 
(2) ne-p Ne grmi 
(3) q Zemlja se trese 


Ako su istiniti sudovi (1) i (2), onda je istinit i sud (3), a ako su 
istiniti sudovi (1) i (3), onda je istinit i sud (2). To znači da iz nave- 
dena tri suda možemo sastaviti dva različita valjana deduktivna za- 
ključka: (I) sudove (1) i (2) možemo upotrijebiti kao premise, a sud 
(3) kao konkluziju; (II) sudove (1) i (3) možemo uzeti kao premise, a 
sud (2) za konkluziju. 

Isto tako ako bi nam netko dao zadatak da navedena tri suda orga- 
niziramo u oblik aksiomatskog sistema, mogli bismo taj zadatak rije- 
šiti na dva načina: (I) mogli bismo sudove (1) i (2) uzeti za aksiome, 
a sud (3) izvesti iz njih kao teorem; (II) mogli bismo sudove (1) i (3) 
proglasiti za aksiome, a iz njih izvesti sud (2) kao teorem. Drugim ri- 
ječima, iz ova tri suda možemo napraviti dva različita aksiomatska 
sistema. 


Ovo što vrijedi za aksiomatsku organizaciju skupa od tri suda vri- 
jedi i za aksiomatsku organizaciju. velikog broja sudova. Jedan te isti 
skup sudova može se aksiomatizirati na više različitih načina. To znači 
da su mogući aksiomatski sistemi koji se razlikuju po popisu aksioma 
i nedefiniranih pojmova, ali izražavaju isti skup »istina«. 

Dva aksiomatska sistema koji se sastoje od istih pojmova i sudova, 
ali se razlikuju po tome koji su pojmovi i sudovi u njima nedefinirani 
i nedokazani, a koji se definiraju i dokazuju, nazivamo ekvivaleninim, 
Aksiomatske sisteme koji nisu ekvivalentni nazivamo neekvivalentnim. 


Svi sudovi koji su istiniti u jednom aksiomatskom sistemu moraju 
biti istiniti i u sistemu koji mu je ekvivalentan, samo što neki sudovi 
koji su u jednom od dva ekvivalentna sistema aksiomi, mogu biti u 
drugom teoremi. Zato možemo također reći da su dva aksiomatska si- 
stema ekvivalentna onda, i samo onda, ako je svaki aksiom jednog 
aksiom ili teorem drugog, a svaki aksiom drugog aksiom ili teorem 


prvog. 

Oslabljeni, pojačani — Ako iz nekog kompletnog skupa međusobno 

i saturirani nezavisnih aksioma povučemo jedan ili više 

aksiomatski sistemi — aksioma, dobivamo aksiomatski sistem, koji je 

u odnosu na onaj prvobitni oslabljen. Ako na- 

protiv nekom skupu aksioma dodamo jedan ili više nezavisnih aksioma, 
dobivamo sistem koji je u odnosu na onaj prvobitni pojačan. 


Jedan sistem ne možemo pojačavati bez ograničenja koliko želimo. 
Ako postepeno pojačavamo neki sistem dodajući mu jedan po jedan 
nove aksiome, u jednom trenutku će nastati takva situacija da dodava- 
nje ma kojeg novog nezavisnog aksioma mora učiniti sistem kontra- 
diktornim. Aksiomatski sistem kojemu ne možemo dodati nijedan nov 
aksiom ne čineći ga kontradiktornim nazivamo saturiranim ili zasi- 
ćenim. 


d) SVRHA I ZNAČAJ DEDUKTIVNE METODE 


Uvod Pitanje o svrsi i značaju deduktivne metode 

može se podijeliti na dva glavna dijela: pi- 

tanje o svrsi i značaju deduktivne metode u širem smislu i pita- 

nje o svrsi i značaju deduktivne metode u užem smislu (aksio- 

matske metode). Počet ćemo s prvim pitanjem, a zatim ćemo 
prijeći na drugo. 


Značaj deđuktivne Deduktivna metoda u širem smislu služi u 
metode u širem nauci za više različitih svrha, među ostalim: 


smislu 
. za objašnjavanje činjenica i zakona, 
. za predviđanje budućih događaja, 
. za otkrivanje novih činjenica i zakona, 
za dokazivanje postavljenih teza, 
za provjeravanje hipoteza, 
. za izlaganje nauke. 


O svim ovim različitim funkcijama deduktivne metode bit će 
riječi kasnije, kad budemo govorili o objašnjavanju, predviđanju, 
otkriću, dokazu, istraživanju, izlaganju. Ovdje ćemo samo jednim 
primjerom ilustrirati upotrebu dedukcije za objašnjenje. 

Pretpostavimo da sma empirijski proučavajući slobodan pad 
tijela, služeći se eksperimentima i mjerenjem, utvrdili da sva tije- 
la koja padaju u zrakopraznom prostoru dobivaju ubrzanje od 
983 cm u sekundi u blizini polova, 978 cm u sekundi u blizini ekva- 
tora, a 981 cm u sekundi na nekoj tački između polova i ekvatora. 

Ovakav rezultat može nas u prvi mah zbuniti. Možda ćemo naj- 
prije posumnjati da je pogreška u mjerenju. Ponovit ćemo dakle 
pokuse i mjerenja. Ali ako ponovo dobijemo iste ili neznatno pro- 
mijenjene rezultate, zaključit ćemo da je mjerenje bilo dobro i 
da smo suočeni s neobičnom činjenicom koju treba objasniti. 

Ako nam međutim netko kaže da se sva tijela prema zakonu 
gravitacije privlače silom koja je upravno proporcionalna njihovim 
masama, a obrnuto proporcionalna kvadratu njihove udaljenosti 


= 


nekog tijela na njenoj površini treba razumjeti udaljenost te tač- 
ke na površini od središta Zemlje, da udaljenost od središta Ze- 
mlje nije na svim tačkama Zemljine površine jednaka, jer je Zem- 
lja na polovima spljoštena, i najzad, da su tijela na Zemljinoj po- 
vršini izložena ne samo djelovanju sile teže nego i djelovanju cen- 
trifugalne sile, pri čemu je ta centrifugalna sila koja djeluje sup- 
rotno teži to veća što je neko tijelo dalje od osi okretanja, što zna- 
či da je jednaka nuli na polovima, a najveća na ekvatoru, onda je 
stvar objašnjena. Jer iz navedenih općih zakona i činjenica može 
se deduktivno izvesti da tijelo koje slobodno pada mora dobivati 
to veće ubrzanje što je bliže polu, a to manje ubrzanje što je bliže 
ekvatoru. Na taj način uz pomoć dedukcije možemo objasniti či- 
njenice i zakone koji su utvrđeni induktivno. 

Na sličan način može nam deduktivna metoda poslužiti i za 
druge naprijed navedene svrhe. 


Aksiomatska metoda — Dok se deduktivna metoda u širem smislu 
u raznim granama —— upotrebljava podjednako u svim granama na- 
nauke PSE ra ise Se ' “ 

uke i filozofije, to nije slučaj s aksiomat- 
skom metodom. Aksiomatski prikazi čitavih 
područja ljudskog znanja najprije su se javili u geometriji i logici. 
U staroj Grčkoj Euklid je sagradio prvi aksiomatski geometrijski 
sistem, a kod Aristotela i filozofa megarsko-stoičke škole nalazimo 
početke aksiomatskog prikazivanja logike. S područja geometrije 
aksiomatska metoda proširila se i na sva ostala područja matema- 
tike. U čitavoj suvremenoj matematici ova se metoda danas široko 
primjenjuje. Široku primjenu postigla je aksiomatska metoda i 
na području logike. Najveći dio napora suvremenih logičara posve- 
ćen je upravo tome da se različita područja logike što prikladnije 
prikažu u aksiomatskom obliku. 
Mnogo manje uspjeha imala je aksiomatska metoda u drugim 
područjima filozofije i nauke. Relativno najznačajniji pokušaj iz- 

laganja osnovnih problema filozofije aksiomatskom metodom još 
uvijek je jedno djelo iz 17. vijeka — Spinozina »Ethica ordine geo- 
metrico demonstrata.« U empirijskoj nauci počela se aksiomatska 
metoda šire upotrebljavati tek u 19. i 20. vijeku. U najvećoj mjeri 
i s najviše uspjeha primjenjivala se dosad u mehanici i u drugim 
granama fizike, ali je već bilo i pokušaja aksiomatskog prikaziva- 
nja biologije. Pokušaja aksiomatizacije društvenih nauka dosad 
uglavnom nije bilo. 

Znači li to da je aksiomatska metoda prikladna samo za neka 
područja filozofije i nauke? Ovo nas pitanje navodi na pretpitanje: 
u čemu je smisao i svrha aksiomatske metode? 


Smisao i svrha Mogao bi netko pomisliti da smo, izgradivši 

aksiomatske metode — aksiomatski sistem za neko područje, tim 

samim definitivno dokazali teze koje smo u 

okviru tog sistema izveli kao teoreme. Tko bi tako mislio, precje- 
njivao bi mogućnosti aksiomatske metode. 


Ako su neke teze izvedene kao teoremi unutar aksiomatskog si- 
stema, to znači da su te teze nužno istinite ako su istiniti aksiomi. 
Međutim, istinitost aksioma je nešto što smo u okviru tog siste- 
Ima samo pretpostavili. 


Netko bi mogao na osnovu toga otići u drugu krajnost, pa 
ustvrditi da od aksiomatske metode nemamo zapravo nikakve ko- 
risti. Ali i to bi bilo pogrešno. Aksiomatski prikazati jedno područje 
znači otkriti veze među pojedinim, dotad nepovezanim spoznaja- 
ma, otkriti njihove zajedničke pretpostavke (jer to su aksiomi!), 
izvršiti sistematski pregled konsekvencija tih pretpostavki (to su 
teoremi), eliminirati sporedne teze koje protivurječe nekoj od 
osnovnih pretpostavki, ukloniti eventualne protivurječnosti među 
tim osnovnim pretpostavkama. Primjena aksiomatske metode, da- 
kle, ne garantira istinu, ali nam pomaže da otkrivajući pretpostav- 
ke onoga što prihvatamo i konsekvencije onoga što pretpostavlja- 
mo eiiminiramo neistinu. 


Aksiomatski sistem ne podaruje apsolutnu istinitost ni aksiomi- 
ma ni teoremima koji ga sačinjavaju, ali u aksiomatski sistem orga. 
nizirani sudovi međusobno se »podupiru« i ovako povezani imaju 
više izgleda i vjerovatnoće da budu istiniti, nego oni izolirani i 
nepovezani. 


Da bi rečeno bilo jasnije, potrebno je da kažemo nešto o odno- 
su između aksiomatskih sistema i »konkretnih teorija«. 

Aksiomatizacija Teoriju koja pretendira na istinito objašnjenje 
konkretnih teorija jednog područja stvarnosti nazivamo konkret- 
nom, materijalnom ili intuitivnom. Aksiomati- 
zirajući jednu takvu teoriju, uvijek osiromašujemo njen konkretni smi- 
sao. Aksiomatski je prikazujući, prisiljeni smo da sadržaj njenih osnov- 
nih pojmova svedemo na samo nekoliko oznaka koje fiksiramo aksio- 
mima. Na taj način »konkretni« sadržaj teorije u velikoj se mjeri sma- 
njuje, ali bitni odnosi među njenim osnovnim pojmovima postaju pre- 
gledniji i jasniji. 

Odnos između osnovice (a), visine (v) i površine (P) paralelograma 
možemo prikazati simboličkim izrazom: P = av. Istim izrazom može- 
mo prikazati i odnos između brzine (a), vremena (v) i prijeđenog puta 
(P), kod jednolikog kretanja. Kao što isti simbolički izraz može prika- 
zivati odnos među različitim »predmetima«, tako i isti sistem simbolič- 
kih izraza, isti simbolizirani aksiomatski sistem može prikazati razli- 
čita područja bivstvujućeg. Drugim riječima, različitim konkretnim 
teorijama može odgovarati isti aksiomatski. sistem: 


Izomorfne teorije Kako to da odnos u kojem se nalaze osnovica, 
i modeli visina i površina paralelograma možemo prika- 

zati istom formulom kao i odnos u kojem se 

nalaze brzina, vrijeme i put pri jednolikom kretanju? U navedenim slu- 
čajevima riječ je o odnosima u kojima se nalaze različiti elementi, ali 
sam odnos među elementima u oba je slučaja jednak. Drugim riječi- 
ma, ovi se odnosi razlikuju po »materiji« ili »sadržaju«, ali imaju jed- 
naku »strukturu« ili »formu«. Tu jednaku formu izrazili smo formulom. 

Ono što vrijedi za pojedine sudove, vrijedi i za složene teorije. Dva 
područja ili »odsječka« stvarnosti mogu se razlikovati po elementima 
od kojih su sastavljeni, a imati istu strukturu ili formu. Takva dva 
područja ili fragmenta mogu se prikazati pomoću dvije različite, ali po 
formi slične teorije. Dvije teorije koje imaju jednaku strukturu ili for- 
mu nazivamo izomorfnim (izos = jednak, sličan, morfe = forma, ob- 
lik). Dvije ili više konkretnih izomorfnih teorija možemo prikazati 
istim aksiomatskim sistemom. 

Jednu konkretnu teoriju možemo nazvati mođelom ako je proma- 
tramo u odnosu na aksiomatski sistem koji je prikazuje. Kako isti 
aksiomatski sistem može prikazivati više izomorfnih teorija, proizlazi 
da isti aksiomatski sistem može imati više modela. 

Izomorfne teorije mogu se promatrati kao modeli ne samo u odno- 
su na aksiomatski sistem nego i u međusobnom odnosu. U užem smi- 
slu modelom se smatra ona od dvije izomorfne teorije koja je bolje 
razrađena, razjašnjena i zasnovana. U širem smislu svaka od više izo- 
morfnih teorija može se smatrati modelom u odnosu na bilo koju 
drugu. U ovom širem smislu, dakle, ako je teorija Ty model u odnosu 
na teoriju T,, onda je i teorija T, model u odnosu na teoriju Ti. 


Interpretacija Aksiomatizacijom prelazimo od jedne konkret- 
aksiomatskog ne teorije aksiomatskom sistemu. Isto tako kad 
slstema već imamo aksiomatski sistem, možemo od nje- 


X jA .Ba prijeći u obrnutom pravcu — različitim kon- 
kretnim teorijama. Ovaj postupak obrnut od aksiomatizacije nazivamo 
tumačenjem ili interpretacijom. 

Ako bismo rekli da je »P = av« i ako bi nas netko tražio da mu to 
protumačimo, mogli bismo odgovoriti: »P« je površina paralelograma, 
»a« njegova osnovica, a »v« visina. Mogli bismo, također, odgovoriti: 
»P« je prijeđeni put, »a« je brzina, a »v« vrijeme jednolikog kretanja. 
Ali moguća je i ovakva interpretacija: »P« je plijen kradljivca koji je 
izvršio »a« provalnih krađa, a svaki put ukrao »v« dinara. 


Navedene tri interpretacije vrlo su različite, ali se slažu u jednom: 
u sva tri slučaja interpretacijom dobivamo istinit sud. Međutim, mo- 
guće su i takve interpretacije kojima dobivamo neistinit sud. Pretposta- 
vimo da kažemo: »P« je broj putnika prevezen autobusima nekog po- 
duzeća u toku određenog vremena, »a« je broj autobusa koje dotično 
poduzeće posjeduje, a »v« je u danima izraženo vrijeme koje nas Za- 
nima. Ako na ovaj način interpretiramo našu formulu, dobivamo nei- 
stinit sud. 

U principu na isti način na koji se vrši interpretacija jednog suda 
vrši se i interpretacija aksiomatskog sistema. Bitno je za interpretaciju 
sistema da se svim pojrlovima sistema pripiše neko konkretno znače- 
nje i da se 1a značenja konsekventno provedu kroz čitav sistem. Na 
taj način doći ćemo od aksiomatskog sistema do njegovih modela — 
konkretnih teorija — i moći ćemo da postavimo pitanje koje u vezi s 
aksiomatskim sistemom strogo uzev ne smijemo postaviti: da li je 
ovaj sistem sudova istinit? 


Granice aksiomatske Na osnovu svega što je rečeno o aksiomat- 
metode skoj metodi može se naslutiti i gdje su nje- 
ne granice, principijelne i historijske. 

Nema nijednog područja ljudske spoznaje na kojem bi aksio- 
matska metoda bila u principu potpuno neprimjenljiva. Ali moguć- 
nosti za primjenu aksiomatske metode nisu na svim područjima 
jednake. Što je neko područje složenije, to će više fundamentalnih 
pretpostavki ležati u osnovi naših spoznaja i to će teže biti ispitati 
odnos Ineđu tim pretpostavkama i njihovim konsekvencijama. Dru- 
gim riječima, na nekim područjima ljudske spoznaje, zbog same 
prirode tih područja, primjena. aksiomatske metode mora naići na 
veće teškoće i biti od manje važnosti. U ovom smislu možemo 
govoriti o principijelnim granicama primjene aksiomatske metode. 


S druge strane mogućnost primjene aksiomatske metode ne 
zavisi samo od prirode područja koje se proučava, nego i od stup- 
nja razvoja neaksiomatiziranih znanja o tom području. Kad se Eu- 
klid poduhvatio aksiomatizacije geometrije, ona je već bila razvi- 
jena nauka. Drukčije i ne može biti. Kada bismo pokušali aksio- 
matski razvijati naučnu disciplinu koja je tek u povojima, morali 
bismo praviti proizvoljne osnovne pretpostavke i iz takvih pretpo- 
stavki mogli bismo izvesti fantastične konsekvencije. U ovom smi- 
slu možemo govoriti o historijskim granicama primjene aksiomat- 
ske metode. 

3, »OSNOVNI ZAKONI MISLI« I AKSIOMATIZACIJA LOGIKE 


a) TRADICIONALNO UČEHJE O »OSNOVNIM ZAKONIMA 
ILI PRINCIPIMA MISLI« 


Uvod U tradicionalnim udžbenicima logike velika 

se pažnja posvećuje takozvanim »osnovnim 

zakonima (ili osnovnim principima) misli (ili mišljenja)«. U ne- 

kim suvremenim udžbenicima logike o tim se »osnovnim principi- 

ma mišljenja« naprotiv uopće ne govori! Takvo prešućivanje nije 

opravdano, ne samo zbog značaja koji je ovo učenje imalo u histo- 

riji logike nego prije svega zato što je ono uz očite zablude i neo- 

snovane pretenzije sadržavalo i neosporno značajne spoznaje i 
upućivalo na važne probleme koji su aktualni i danas. 

Pitanja o kojima se obično govorilo u okviru rasprava o »osnov- 
nim zakonima misli« imaju svoju logičku i ontološku stranu. Lo- 
gička strana ovih pitanja pripada u skup onih pitanja kojima se 
bavi suvremena aksiomatika. Zato mi o tom pitanju raspravljamo 
na ovom mjestu, a ne u uvodnom dijelu ni u okviru učenja o poj- 
mu ili o sudu, kako se to nekad najčešće činilo. 


Četiri osnovna Četiri su osnovna zakona ili principa mišlje- 

principa nja prema tradicionalnom shvaćanju: prin- 

cip identiteta (principium identitatis), prin- 

cip protivurječnosti (principium contradictionis), princip isključe- 

nja trećeg ili sređnjeg (principium exclusi tertii sive medii) i prin- 
cip dovoljnog razloga (principium rationis sufficientis). 

Prva tri principa potječu još od Aristotela, a četvrti je kasnije 
dodao Leibniz [Lajbnic]. Ovaj četvrti, naknadno dodani princip 
bitno se razlikuje od ostalih. Zato ćemo najprije razmotriti prva 
tri principa, a onda posebno četvrti. Prva tri principa formuliraju 
se i interpretiraju na više načina. Neki ih smatraju osnovnim zako- 
nima ili principima svega bivstvujućeg, a neki osnovnim zakoni- 
ma ili principima mišljenja. Među onima koji ih smatraju za 
principe ili zakone misli neki ih shvaćaju kao principe koji vrijede 
za pojmove, a neki kao principe koji vrijede za sudove. Mi ćemo 
razmotriti najprije kako se ovi zakoni ili principi formuliraju u 
odnosu na pojmove, a zatim kako se formuliraju u odnosu na su- 
dove. 

Principi identiteta, — Ako bismo u okviru jedne misaone tvorevine 

protivurječnosti 1 ili procesa mislili jedan pojam čas s jednim, 
isključenja trećeg : aka dana ž 

kao principi za a čas s drugim sadržajem, kršili bismo prin- 

pojmove cip identiteta (principium identitatis). Ovaj 

princip kao princip koji vrijedi za pojmove 

može se izraziti na nekoliko načina: »Svaki 

pojam identičan je sa samim sobom«, »Svaki pojam je jednak sam 

sebi«, »Svaki pojam je jednak svojim oznakama«. Polusimbolički 

ga možemo izraziti: »A je A«. 

Ako bismo tvrdili: »Rat nije rat«, »Kružnica nije okrugla«, 
»Pravednici su nepravedni«, »Trava jest i nije zelena«, narušavali, 
bismo princip protivurječnosti (principium contradictionis). I 
ovaj princip može se u odnosu na pojmove formulirati na nekoli- 
ko načina: »Nijedan pojam nije ono što nije«, »Nijednom pojmu 
ne smije se odreći oznaka koja mu pripada«, »Nijednom pojmu ne 
smije se pripisati oznaka koja mu protivurječi«, »Nijednom pojmu 
ne smiju se pripisati dvije protivurječne oznake«, »Nijednom poj- 
mu ne smije se i pripisati i odreći ista oznaka«. Budući da ovaj 
princip ne preporučuje, nego zabranjuje protivurječnost, adekvat- 
nije bi ga bilo nazvati »princip neprotivurječnosti«. Međutim, uobi- 
čajio se naziv »princip protivurječnosti«. Polusimbolički ga može 
mo izraziti: »A nije non-A« ili »A nije B i ne-B«. 

Ako bismo tvrdili »Ljudi nisu ni smrtni ni nesmrtni«, »Roma- 
ni nisu ni interesantni ni neinteresantni«, »On nije ni visok ni ne- 
visok« kršili bismo princip isključenja trećeg ili srednjeg (princi- 
pium exclusi tertii sive medii). Ovaj princip može se formulirati: 
»Ni jednom pojmu ne mogu se odreći obje kontradiktorne ozna- 
ke« ili »Svakom pojmu mora se pripisati jedna od dvije kontradik- 
torne oznake«. Polusimbolički ga možemo izraziti.:»A je B iline-B«. 


Isti principi u Objašnjeni »osnovni principi misli« često se 
odnosu na sudove formuliraju i kao principi za sudove. Raz- 
motrimo ukratko smisao koji im se u tom 

slučaju pridaje. 

Ako bismo tvrdili da je neki sud (recimo: »Brdo je visoko«) 
istinit i istovremeno uskraćivali afirmativan odgovor na pitanje da 
li je on istinit, moglo bi se reći da kršimo princip identiteta. Ovaj 
princip u odnosu na sudove možemo izraziti: »Ako je neki sud 
istinit, onda je istinit, a ako je neistinit, onda je neistinit«. Simbo- 
lički ga možemo prikazati: »p > p« (čitaj: »ako p, onda p«). 

Ako bismo za jedan isti sud (»Brdo je visoko«) tvrdili da je i 
istinit i neistinit, ili ako bismo za dva kontradiktorna suda (»Br- 

do je visoko« i »Brdo nije visoko«) tvrdili da su oba istinita, mo- 
glo bi se reći da kršimo princip protivurječnosti. Ovaj princip u 
odnosu na sudove glasi: »Jedan sud ne može biti i istinit i neisti- 
nit« ili »Od dva kontradiktorna suda jedan je neistinit«. Simbolički 
»——(p:—p)« (čitaj: »ne: pe i ne—p«). 

Ako bismo za jedan isti sud (»Brdo je visoko«) tvrdili da nije 
ni istinit ni neistinit, ili ako bismo za dva kontradiktorna suda 
(»Brdo je visoko« i »Brdo nije visoko«) tvrdili da nijedan od njih 
nje istinit, kršili bismo princip: isključenja trećeg. Ovaj princip 
u odnosu na sudove glasi: »Svaki sud je istinit ili neistinit« ili »Od 
dva kontradiktorna suda jedan je istinit«. Simbolički: »pV—p« 
(čitaj: »p ili ne—p«). 

Princip protivurječnosti i princip isključenja trećeg mogu se 
spojiti u jedan princip, koji možemo izraziti riječima: »Svaki sud 
je ili istinit ili neistinit« ili »Od dva kontradiktorna suda jedan je 
istinit, a drugi neistinit«. Ovaj spojeni princip možemo nazvati prin- 
cipom alternative, a simbolički ga možemo izratiti: »pA—p« (čitaj: 
»ili P ili ne—p«). 


Princip dovoljnog Kad bismo rekli da je Leibniz dodao princip 
razloga dovoljnog razloga, to ne treba shvatiti tako 
da je Leibniz prvi došao na ideju da misli, 
ako pretendiraju đa budu prihvaćene kao istinite, treba da budu 
obrazložene. Ovaj zahtjev nalazimo još kod Platona i Aristotela. 
Ali Leibniz je više nego bilo tko prije njega istakao značaj ovog 
principa, proglasivši ga jednim od dva osnovna principa mišljenja. 
Po Leibnizu sva naša umovanja počivaju na »dva velika prin- 
cipa«, na principu protivurječnosti i na principu dovoljnog raz- 
loga. Princip protivurječnosti proklamira da je neistinito ono što 
je protivurječno, a istinito ono što protivurječi neistinitom. Prin- 
cip dovoljnog razloga kaže »da se nijedna činjenica ne bi mogla 
naći istinitom ili postojećom niti bi se mogao naći ijedan istinit 
iskaz, a da u njima ne bude dovoljnog razloga zašto je to tako, a 
ne drukčije, iako nam ti razlozi najčešće ne mogu nikako biti 
poznati.« 

Nakon Leibniza princip dovoljnog razloga prihvaćen je od ve- 
ćine logičara kao četvrti osnovni zakon misli. Ali razni logičari for- 
mulirali su ga na najrazličitije načine. Njemački filozof 19. vijeka 
A. Schopenhauer [A. Šopenhauerl, koji je doktorirao s disertaci- 
jom o principu razloga, smatrao je da ovaj princip ima četiri os- 
novne forme: 1. princip dovoljnog razloga bivstvovanja (principi- 
um rationis sufficientis essendi), koji kaže da dijelovi prostora i 

vremena ne bivstvuju bez razloga tako kako bivstvuju, nego se 
međusobno određuju i uvjetuju; 2. princip dovoljnog razloga bi- 
vanja (principium rationis sufficientis fiendi), koji se također na- 
ziva zakonom kauzaliteta, a kaže da svako bivanje ima svoj razlog, 
odnosno, tačnije, uzrok; 3. princip dovoljnog razloga djelovanja 
(principium rationis sufficientis agendi), nazvan također zakonom 
motivacije, prema kojemu svaka naša radnja ima svoj razlog, od- 
nosno, tačnije, motiv; 4. princip dovoljnog razloga spoznavanja 
(principium rationis sufficientis cognoscendi), koji kaže da »sud 
mora imati dovoljan razlog ako treba da izražava spoznaju«. 


Nije teško shvatiti da je upravo ovo četvrto značenje zakona 
dovoljnog razloga direktno relevantno za logiku, dok ostala mogu 
biti relevantna samo indirektno, to jest utoliko ukoliko četvrta 
forma zakona dovoljnog razloga zavisi od prve tri ili bar od jedne 
od njih. 


Neopravdani Navedenim principima činjeni su često. prigo- 
prigovori principu vori, koji u prvi mah izgledaju uvjerljivi, prem- 
identiteta da zapravo samo pokazuju da onaj koji prigo- 


vara nije razumio smisao principa kojima pri- 
govara. O takvim prividno opravdanim prigovorima moramo nešto reći. 
Počnimo s principom identiteta. 

Principu identiteta u primjeni na pojmove najčešće se prigovara da 
nam onemogućuje da spoznamo stvarnost kakva jest. Jer stvarnost se 
neprestano mijenja, a princip identiteta traži da naši pojmovi ostanu 
uvijek isti! 

Ovaj prigovor je potpuno neosnovan. Princip identiteta ne traži da 
naši pojmovi ostanu uvijek isti. On nam samo zabranjuje da dva razli- 
čita pojma izdajemo kao isti. 

Principu identiteta u odnosu na sudove također se zamjera da one- 
mogućuje adekvatnu spoznaju stvarnosti. Budući da se u stvarnosti sve 
mijenja, sud koji je bio istinit može postati neistinit, i obrnuto. Sud 
»Kiša pada« bio je u podne istinit, sada je neistinit, a za pola sata može 
ponovo postati istinit. A princip identiteta smatra da jedan sud, ako je 
istinit, mora takav uvijek ostati! 

Ova kritika pokazuje nerazumijevanje principa identiteta i pojmova 
»sud« i »istina«. Ako 1. maja 1964. godine u 12 sati kažemo u Zagrebu: 
»Kiša pada«, mi ovom rečenicom skraćeno izražavamo sud: »Kiša pada 
u Zagrebu 1. maja 1964. godine u 12 sati«. Ako nakon dva sata ponovo 
izjavimo »Kiša pada, onda to znači: »Kiša pada u Zagrebu, 1. maja 
1964. godine u 14 sati«. Prema tome ako je tog dana u 12 sati kiša pa- 
dala, a u 14 sati nije, to ne znači da je jedan isti sud bio najprije istinit, 
pa neistinit, nego znači da je sud »Kiša pada u Zagrebu 1. maja 1964. 
godine u 12 sati« istinit (i takav će ostati za svu1 vječnost), a sud »Kiša 
pada u Zagrebu 1. maja 1964. u 14 sati« neistinit (i takav će uvijek 
ostati). Isto tako, ako 1. maja 1964. u 14 sati pada kiša u Ljubljani, to 
ne znači da je sud »Kiša pada« u isto vrijeme neistinit u Zagrebu, a isti- 
nit u Ljubljani. Istinit je naprotiv sud: »Kiša pada u Ljubljani 1. maja 
1964. u 14 sati«, 

Ista rečenica »Kiša pada« izražava razne sudove, prema tome ka- 
kvo prostorno ili vremensko određenje dodajemo, a ne izražava nika- 
kav sud ako neko prostorno i vremensko određenje ne dodamo. Izri- 
čito određenje mjesta i vremena u praktičnom životu redovno nije po- 
trebno. Uvijek se pretpostavlja da onaj koji izriče neki sudi misli mje- 
sto na kojem se u tom trenutku nalazi i vrijeme u koje sc sud izriče. 
Zbog izričitog nespominjanja mjesta i vremena ne dolazi u praksi ni 
do kakve zbrke. Ali kad vršimo logičku analizu smisla suda, ne smije- 
mo zaboraviti da on uključuje i takve prešutne pretpostavke i da bez 
njih i ne bi bio sud! Izolirano uzeta rečenica »Kiša pada« nije ni isti- 
nita ni neistinita, jer ništa ne tvrdi. 


Treći prigovor principu identiteta mogao bi se formulirati ovako: 
Sudovi koji su formirani u skladu s principima identiteta mogu da 
budu istiniti,.ali od njih nemamo nikakve koristi jer su to tautologije 
koje ne govore ništa ni o čemu. Od nekoga tko bi nas podučavao: 
»Kuća je kuća«, »Biljka je biljka«, »Ljepota je ljepota« ne bismo nikad 
ništa naučili. 

Međutim, princip identiteta ne zahtijeva da neprestano ponavlja- 
mo sudove forme »A je A«. On samo zabranjuje sudove koji protivurje- 
če ovoj formi, dakle sudove forme »A nije A« (»Biljka nije biljka«, 
»Kuća nije kuća«, »Ljepota nije ljepota«). 

Na ovaj odgovor može se nadovezati četvrti prigovor principu iden- 
titeta: Uprkos tome što to princip identiteta zabranjuje, mi često for- 
muliramo sudove forme »A nije A« (ili »AB nije B«), i premda može 
biti sporno da li su takvi sudovi istiniti, izgleda neosporno da oni nisu 
besrisleni. Uzmimo tvrdnje: »Zapadna demokracija nije demokracija«, 
»Kineski komunizam nije komunizam«, »Suvremeni čovjek nije čovjek«. 
S ovakvim tvrdnjama možemo se složiti ili ne složiti, ali ne možemo 
reći da su one »nelogične«. 


Ni ovaj prigovor ne obara princip identiteta. Oni koji tvrde da »za- 
padna demokracija nije demokracija« žele reći da zapadna demokraci- 
ja nije demokracija u »pravom« ili »dubljem« smislu te riječi. Riječ 
»demokracija« u ovom sudu označava, dakle, dva različita pojma. Isto 
vrijedi za riječ »komunizam« u drugom i riječ »čovjek« u trećem sudu. 
To, dakle, nisu sudovi forme »AB nije B«, nego sudovi forme »AB nije 
C«. A takve sudove ne zabranjuje princip identiteta. 


Neopravdani Neopravdani prigovori iznose se i protiv prin- 
prigovori principu cipa protivurječnosti. Ti su prigovori u velikoj 
protivurječnosti mjeri slični onima koji se iznose protiv prin- 


cipa identiteta. 

Tako se protiv one formulacije principa prema kojoj jedan sud ne 
može biti i istinit i neistinit kaže da isti sud može biti istinit u jedno 
vrijeme, a neistinit u drugo, ili istinit na jednom mjestu, a neistinit na 
drugom. Međutim, tu se očigledno ne radi o »istom sudu«, nego samo 
o jednoj rečenici koja izražava više sudova. 

Protiv one formulacije principa po kojoj od dva Kkontradikiorna 
suda jedan mora biti neistinit kaže se da ima slučajeva kada su oba 
kontradiktorna suda istinita. Tako sudovi »Ovo je brdo visoko« i »Ovo 
brdo nije visoko« mogu biti oba istinita ako prvi izričemo u Zagrebu, 
na podnožju Sljemena, a drugi u Karlovcu, na podnožju Dubovca. Me- 

đutim, ovdje. se očito ne radi o dva kontradiktorna suda. Jer u jednom 
je subjekt »Ovo brdo nad Zagrebom« a u drugom »Ovo brdo nad 
Karlovcem«. 


Kao primjeri protiv principa protivurječnosti navode se i kontra- 
diktorni sudovi koji su istiniti u isto vrijeme i na istom mjestu. Takvi 
bi bili sudovi: »Petar jest bolestan« i »Petar nije bolestan« ili »Mirko 
jest brz« i »Mirko nije brz«. Jer Petar može biti duševno bolestan i fi- 
zički zdrav, a Mirko može biti brz u trčanju i spor u rješavanju mate- 
matičkih zadataka. Međutim, tu očigledno imamo sudove koji nisu 


kontradiktorni jer nemaju isti predikat. 


Neopravdani I protiv principa isključenja trećeg iznosi se 
prigovori principu više prigovora. Protiv one formulacije princi- 
isključenja trećeg pa prema kojoj je svaki sud istinit ili neistinit 


navode se najčešće tri vrste primjera: (1) su- 
dovi koji će jednom možda postati istiniti ili neistiniti, ali još nisu ni 
jedno ni drugo; (2) sudovi koji su negdje na sredini između istinitih i 
neistinitih (malo istiniti, a malo neistiniti) i (3) sudovi koji su besmi- 
sleni pa niti jesu niti ikad mogu postati bilo istiniti bilo neistinti. 

Kao sud koji još nije ni istinit ni neistinit, premda će jednog dana 
možda postati jedno od dvoga, navodi se npr.: »Na Marsu ima inteli- 
gentnih živih bića«. Međutim, oni koji smatraju da ovakvi sudovi još 
nisu ni istiniti ni neistiniti brkaju pojam istine s pojmom spoznaje. 
Mi još pouzdano ne znamo da li je istinit ili neistinit sud da na Marsu 
ima inteligentnih živih bića, ali to ne znači da sam sud još nije ni isti- 
nit ni neistinit. Jer ako na Marsu ima inteligentnih živih bića, sud koji 
to tvrdi istinit je bez obzira na to da li mi to znamo ili ne znamo. 

Kao primjer suda koji je malo istinit, a malo neistinit, negdje po 
sredini između istine i neistine, navodi se sud »N, N. je ćelav« primi- 
jenjen na čovjeka Kome je ćela na vrh glave već provirila, ali oko nje 
još ima dosta kose. Međutim, naša neodlučnost da ovaj sud uvrstimo 
bilo među istinite bilo među neistinite posljedica je nedovoljno odre- 
đene upotrebe termina »ćelav« u običnom govoru. Ponekad pod ćela- 
vošću mislimo potpuno odsustvo kose na glavi, a ponekad samo posto- 
janje nekih kosom nepokrivenih dijelova na gornjem dijelu glave. Ali 
ako pojam ćelavosti tačno definiramo, ako npr. odlučimo da »ćelavim« 
nazivamo samo onoga tko uopće nema kose na glavi, a »proćelavim« 
onog koji je tek na putu da postane ćelav, lako ćemo odlučiti da li je 
sud »N, N, je ćelav« istinit ili neistinit. 


Najzad, protiv principa isključenja trećeg navode se besmisleni »su- 
dovi« Kao npr. »Duh je zelen ili nezelen« ili »Kamen je pošten ili ne- 
pošten«. Ali ni ovi primjeri ne govore ništa protiv principa isključenja 
trećeg. Ako pod »nezelenim« u navedenom primjeru mislimo pojam re- 
lativno kontradiktoran »zelenom« (dakle nešto što nije zeleno, ali je 
ipak obojeno), onda je izraz »Duh je zelen ili nezelen« doista besmi- 
slen. Ali ako »nezeleno« shvatimo kao apsolutno kontradiktoran pojam 
u odnosu na zeleno, kao misao o svemu što nije zeleno, onda čitav izraz 
dobiva smisao. A princip isključenja trećeg i ima u vidu apsolutno, a 
ne relativno. kontradiktorne pojmove i sudove. 

b) NEOSNOVANE PRETENZIJE »OSNOVNIH PRINCIPA 
MISLI« 


Uvod »Osnovni principi misli«, a naročito prva tri, 

bili su izloženi mnogim neopravdanim pri- 

govorima. Ali u učenju o osnovnim principima misli ima i ponešto 

što se može kritizirati s pravom: to je prije svega tvrdnja da su to 
četiri »osnovna« principa ili zakona misli. 

Termin »osnovni« je višeznačan, pa se tvrdnja da su ova četiri 
zakona ili principa »osnovni« može shvatiti na mnogo različitih na- 
čina. Međutim, po svemu sudeći, nema takve interpretacije ove 
tvrdnje koja bi joj omogućila da se održi pred opravdanim pri- 
mjedbama kritike, 

U nemogućnosti da ovdje razmotrimo sve interpretacije koje su 
dosad davane ovoj tezi navest ćemo samo neke najproširenije i po- 
kazati da je u tim najčešćim interpretacijama teorija o »četiri 
osnovna zakona misli« potpuno rieosnovana. 


»Osnovni principi Jedna je od mogućih interpretacija teze o »če- 
misli« kao dovoljan = tiri osnovna principa« da su navedeni principi 
uvjet istine »osnovni« u tom smislu što je njihovo poštiva- 

nje dovoljan uvjet za postizanje istine. 

Nije teško vidjeti da nijedan od prva tri principa (princip identi- 
teta, princip protivurječnosti, princip isključenja trećeg), ni sva tri 
uzeta zajedno nisu dovoljan uvjet za postizanje istine. Moguće je da 
u nekom sudu ne bude narušen nijedan od ovih principa, a da sud bude 
neistinit. Takvi su na primjer sudovi: »Miševi se hrane mačkamae«, 
»Kornjača je brža od lastavice«, »Dugo Selo je veće od Zagreba«. 


Ali možda je četvrti princip sam ili u kombinaciji s preostala tri 
dovoljan uvjet za spoznaju istine? Na ovo pitanje možemo odgovoriti 
afirmativno. Poštivanje zakona dovoljnog razloga dovoljan je uvjet za 
spoznaju istine. To proistječe iz samog smisla ovog zakona. Zakon traži 
da kao istinite priznamo samo one sudove za koje imamo dovoljan raz 
log da ih smatramo istinitim, sudove koji su dovoljno obrazloženi. Ne- 
prilika je samo u tome što nam zakon ne kaže ništa o tome kako ćemo 
prepoznati sudove koji zadovoljavaju taj zahtjev, sudove koji su do- 
voljno obrazloženi. Sam općenit i apstraktan zahtjev za dovoljnim 
obrazloženjem ne kaže nam ništa o tome kakvo je obrazloženje do- 
voljno. 

Neke pristalice sadržajne logike oduševljavale su se zakonom do- 
voljnog razloga, smatrajući da je od četiri tradicionalna osnovna prin- 
cipa misli ovaj četvrti »najsadržajniji«. U stvari on je najbesadržajniji, 
najapstraktniji, najformalističniji. 

Princip dovoljnog razloga ima neki smisao samo ako se shvati kaa 
zahtjev da rješavajući pitanje o istinitosti bilo kojeg suda maksimalno 
mobiliziramo sve naše znanje logike, da striktno poštujemo sve prin- 

cipe formalne logike i metodologije. Ali, shvaćen na taj nacin to nije 
jedan logički princip među ostalima, nego princip za principe, princip 
koji bez tih drugih principa čije poštivanje traži sam nema nikakav 
sadržaj. 


»Osnovni principi Po jednoj mogućoj i čestoj interpretaciji teze 
misli« kao nužan o četiri »osnovna principa« ova četiri principa 
uvjet istine razlikuju se od svih ostalih po tome što su nu- 


žno, bezizuzetno istiniti, pa predstavljaju -nu- 
žan uvjet istine. Sud koji je u skladu sa sva četiri principa ne mora tim 
samim biti istinit, ali sud koji prekrši ma koji od njih nema uvjeta da 
bude istinit. 

U vezi s ovakvom interpretacijom može se reći: Poštivanje princi- 
pa identiteta, protivurječnosti i isključenja trećeg doista je nužan uvjet 
istine. Ali pored navedenih ima i bezbroj drugih logičkih principa ili 
zakona čije je poštivanje nužan uvjet istinitosti, a kršenje siguran znak 
neistinitosti. Navedimo, kao primjer, samo nekoliko takvih zakona ili 
principa: 

Princip avostruke negacije: »Svaki sud je logički ekvivalentan ne- 
gaciji svoje negacije«. Simbolički: p= — — p. 

Princip modusa ponendo ponens: »Ako je istinit antecedens istinitog 
implikativnog suda, onda je istinit i njegov konsekvens«. Simbolički: 
[((p>q):pl2aq. 

Princip kategoričkog silogizma Barbara: »Ako svi M jesu P i ako 
svi S jesu M, onda svi S jesu P«. Simbolički: [(x)(gx 2hx) (x) 
(x D>gx)I]D (x) (fx Dhx). 

Sličnih bezizuzetnih, nužnih logičkih principa možemo navesti koli- 
ko god želimo. Ali to nije potrebno. Navedeni primjeri dovoljni su da 
nas podsjete da su takozvani »osnovni principi mišljenja« samo tri (ili 
četiri) u nepreglednom mnoštvu principa koji su nužno istiniti i pred- 
stavljaju nužan uvjet istine. 


»Osnovni principi Možda se teza o tri ili četiri »osnovna principa 

misli« kao evidentni = misSli« može održati ako se pod »osnovnim« 

logički principi misle principi koji su neposredno očevidni (evi- 
dentni). 


Moglo bi se naime reći: Slažemo se da pored navedenih principa 
ima i drugih logičkih principa koji su nužno istiniti. Ali svi ti principi 
nisu neposredno evidentni. Samo su navedena tri (ili četiri) principa 
neposredno evidentna. 


Međutim, kako smo već objasnili, osjećaj evidencije nepouzdan je 
oslonac i vodič. Princip dvostruke negacije mnogima će se vjerovatno 
učiniti evidentniji od principa isključenja trećeg. Princip modusa po- 
nendo ponens i princip modusa Barbara bit će evidentni nekome tko 
je jednom proučavao logiku i shvatio smisao tih principa. Nekome tko 
nikad nije proučavao logiku i tko nema smisla za apstraktno mišljenje 
mogu se učiniti neevidentni svi logički principi, uključujući i principe 
identiteta, protivurječnosti i isključenja trećeg. 

»Osnovni principi Mogao bi netko koncedirati da su svi. logički 


misli« kao jedini principi nužni i evidentni, pa ipak insistirati 
mogući aksiomi na posebnom položaju. ovih principa među 
logike drugim logičkim principima. Moglo bi se naime 


reći: svi su logički principi »nužni« i »evident. 
ni«, ali oni nisu međusobno nezavisni, nego se mogu izvoditi jedni iz 
drugih. Iz principa identiteta »p=2p« mogu se izvesti principi 
»—p=2>—p«, »(p:q)>(p-q)«, »(pVq)> (pVa)« i mnogi drugi. 

Na ovaj način, moglo bi se nekom učiniti, iz principa identiteta, 
protivurječnosti i isključenja trećeg možemo izvesti i sve ostale prin- 
cipe logike, a to su jedina tri principa iz kojih možemo izvesti sve lo- 
gičke principe. Drugim riječima, ova tri principa su jedini mogući 
aksiomi iz kojih se kao teoremi mogu izvesti svi ostali principi logike. 

Nakon onog što smo naprijed govorili o aksiomatskoj metodi mo- 
žemo odgovoriti kratko: 'Isti skup sudova može se aksiomatizirati na 
više načina. Tvrdnja da su četiri »osnovna principa« jedini mogući 
aksiomi logike sumnjiva je već zbog tog razloga. Pored toga da bi je- 
dan skup aksioma bio jedini mogući, on treba najprije da bude jedan 
mogući. 


»Osnovni principi Moglo bi se još više »popustiti« pa reći: Nave- 


misli« kao jedan den: principi misli čine jedan mogući skup 
mogući skup aksioma, skup koji je praktično najprikladniji, 
aksloma premda nije jedini teorijski moguć. 


No da li je i u kojem smislu navedeni skup 
jedan mopbući skup logičkih aksioma? Kao što smo vidjeli, iz ovih su- 
dova kao aksioma doista se mogu izvesti neki drugi sudovi kao teoremi. 
Možemo štoviše tvrditi da iz njih možemo izvesti beskrajno mnogo su- 
dova. Na-primjer iz suda »p > p« možemo izvesti »q2q«, »rDr«, »sDSs« 
itd., zatim »—p23>—p«, »—q2—q«, »—r2>—r«, zatim (pV—-p)2>(pV—p), 
»qV—q 2 (qV—q)« itd. Ali velik broj elementranih logičkih principa 
ne može se ni na koji način izvesti iz navedena tri principa. Iz njih, na 
primjer, ne možemo izvesti čak ni navedeni princip modusa ponendo 
ponens ili princip modusa Barbara. 

Navedena tri principa, dakle, mogu poslužiti kao aksiomi logičkog 
sistema, samo aksiomatski logički sistem koji se iz njih može sagraditi 
obuhvatit će kao svoje teoreme samo neznatan dio onih principa koje 
su logičari dosad otkrili i eksplicite formulirali, a kojima se u svako- 
dnevnom životu svjesno ili nesvjesno služimo. 


c) AKSIOMATSKA IZGRADNJA I PRIKAZIVANJE LOGIKE 


Whitehead-Russellov Da bi učenik dobio bar približan uvid u to kako 
aksiomatski sistem izgledaju logički aksiomatski sistemi koji su, 
za razliku od onih koji bi polazili od tradicio- 
nalnih »osnovnih principa misli«, dovoljni za aksiomatsko izvođenje 
logike, upoznat ćemo ga ukratko samo s nekima od njih. Možda je re- 
lativno najpoznatiji i najprošireniji aksiomatski sistem koji su izgra- 
dili A. N, Whitehead [Vajthed] i B. Russell [Rasl] i izložili ga u svom 
velikom trotomnom djelu »Principia Mathematica« (1910—1913). 

Primarni zadatak ovog djela nije bio aksiomatski prikaz logike, 
nego izvođenje matematike iz logike. Russell i Whitehead htjeli su po- 
kazati da se svi nedefinirani pojmovi matematike mogu definirati po- 
moću pojmova logike i da se svi aksiomi matematike mogu izvesti iz 
prinćipa logike. Ova ideja vodilja obavezala ih je da izgrade logički 
aksiomatski sistem, u okviru kojeg će nedefinirani pojmovi matema- 
tike biti definirani, a nedokazani sudovi matematike dokazani. 

Aksiomatski prikaz logike izveli su Whitehead i Russell tako da su 
najprije aksiomatski prikazali račun sudova, a zatim i ostale dijelove 
logike koje su umjeli aksiomatizirati. 

Čitav račun sudova izgradili su Russell i Whitehead polazeći od 
četiri primitivna pojma i sedam aksioma. 


Kao primitivne pojmove uzeli su: 

(1) elementaran sud, simbolički: »p«, 

(2) negaciju, simbolički: »—p«, 

(3) disjunkciju, simbolički: »pV q«, 

(4) tvrdnju, simbolički: »|—«. 

Pomoću primitivnih pojmova definirali su prije svega konjunkciju, 
implikaciju i disjunkciju, a zatim i sve druge pojmove. Definicije 


konjunkcije, implikacije i ekvivalencije glase (znak. = . može se čitati: 
»jest po definiciji« ili »po definiciji je isto što i«): 


konjunkcija: p-q+=-.—(—pV-—q) Df. 
implikacija: p>2q+-=.—pVq DE 
ekvivalencija: p=q.=-.-p2q :gq2p Df. 


Od sedam aksioma pet je izraženo simbolički (mogu se, naravno, 
izraziti i običnim riječima), a dva (prvi i sedmi) samo nesimbolički. 
Redoslijedom kojim ih je poredao Russell ti aksiomi glase (pišemo ih 
na Russellov način samo s neznatnim izmjenama, a prvom i sedmom 
principu dodajemo imena): 


1. Princip implikacije: Bilo što što istiriit elementaran sud implicira 
jest istinito. 


2, Princip tautologije: Il—:(pVp)2p Pp 
3. Princip adicije: I-:a>(pVa) Pp 
4. Princip permutacije: I—:(pVqa)2(agVvp) Pp 
S. Asocijativni princip: I—:[pV(qVr]2> [qV(pVr)] Pp 
6. Princip sumacije: I—:(q2r)>[(pVq)>(pVr)] Pp 


7. Princip supstitucije: Ako je p elementaran sud, onda su i »—p« 
i »pV q« elementarni sudovi. 

Iz navedenih sedam aksioma Whitehead i Russell izveli su sve prin- 
cipe ili zakone računa sudova. Kao što se vidi, među njihovim aksiomi- 
ma nema nijednog od ttadicionalna tri principa logike. Ali oni su po- 
kazali da se navedena tri principa mogu izvesti iz njihovih aksioma, 
dok se, naprotiv, njihovi aksiomi ne mogu izvesti iz ta tri principa. 


Usavršenje White- Logičari koji su proučavali Russell-Whiteheadov 


head-Russellove aksiomatski sistem nisu mu mogli pronaći ni- 
aksiomatizacije kakve prigovore s gledišta konsistentnosti i 
računa sudova kompletnosti. Russellovi aksiomi nisu kontra- 


diktorni, i ujedno su dovoljni za izvođenje ra- 
čuna sudova. Međutim, otkriveni su neki nedostaci s gledišta ekono- 
mičnosti. Nedefinirani pojam tvrdnje nije potreban za izgradnju siste- 
ma, a asocijativni princip ne mora se uvrstiti među aksiome jer se 
može izvesti iz ostalih aksioma. Također je prigovoreno Whiteheadu i 
Russellu što nisu proveli. razliku između aksioma i pravila zaključiva- 
nja, te su i jedne i druge proglasili »aksiomima«. U stvari, njihove -ri- 
ječima formulirane »aksiome« bolje je uzeti kao pravila zaključivanja. 
Polazeći od ovakvih shvaćanja, D. Hilbert je tako modificirao Rus- 
sellov sistem da je ovaj dobio slijedeći oblik (Hilbertovu simboliku 
prevodimo u Peano-Russellovu): 


Aksiomi 


a) (pVp)2p 

b)p>(pVq) 

c) (pva) > (gVp) 

d) (p2q)>[(rvp)>(rvVq)j 


Pravila zaključivanja 


a) Pravilo supstitucije: Jeđan sud možemo zamijeniti bilo kojim 
drugim sudom ili kombinacijom sudova uz uslov da se zamjena izvrši 
svagdje gdje se javlja taj sud. 

b) Pravilo implikacije: Iz dva suda Pi P2Q dobiva se nov sud Q. 


Sistemi Fregea, Pored navedenog sistema Whiteheada i Russel- 
Lukasiewicza i la i njegovih usavršenih varijanti izgrađeni su 
Nicoda i mnogi drugi sistemi za račun sudova. Jedan 


takav sistem izgradio je mnogo prije Russella 
njemački matematičar i logičar Gottlob Frege. U Fregeovom sistemu 
nedefinirani pojmovi nisu negacija i disjunkcija, nego negacija i impli- 
kacija, a njegovi aksiomi prevedeni iz njegove zamršene simbolike u 
onu koju smo upotrebljavali u ovoj knjizi glase: 


l.p2>(q>p) 

2. [p2(q2rm]2[(P2d)2(P2r)] 
3. [p>(q2r]>[la>(p>r)] 

4. (p2q)2(-qa2—p) 

5. ——p2Dp 

6.p2>——p 

Poljski filozof 20. vijeka J. Lukasiewicz [Lukasijevič] pokazao je da 
se Fregeov sistem može zamijeniti mnogo jednostavnijim, u kojem će 
uz aksiome 1 i 2 biti još samo jedan, i to: 


3.(—p>—q)>2(a>p) 


J. Nicođ [Ž. Niko] je sagradio relativno najjednostavniji sistem, ako 
se »najjednostavnijim« smatra sistem koji ima najmanji broj nedefi- 
niranih pojmova, aksioma i pravila zaključivanja. U Nicodovom siste- 
mu ima samo jedan nedefinirani pojam, pojam inkompatibilnosti: »plq« 
(čitaj: ne: i p iq), samo jedan aksiom: 


[pl(alrn]l(ItIGIOIlIL(sla)l(pls)i(plts)l) 


i samo jedno pravilo zaključivanja: Iz sudova »p« i »p|(q|r)« može 
se izvesti sud »r«. 


Aksiomatizacija Budući da je račun pojmova znatno složeniji 
računa pojmova od računa sudova, on pored principa računa 
sudova, koji svi vrijede i za račun pojmova, 
obuhvata i mnoge druge, svoje vlastite. Zato se aksiomatizacija računa 
pojmova može najbolje izvesti tako da se nedefiniranim pojmovima, 
aksiomima i pravilima računa sudova dodaju još neki nedefinirani poj- 
movi, aksiomi i pravila. Tako za najjednostavniji dio računa pojmova, 
takozvani »ograničeni račun predikata«, Hilbert gradi aksiomatski si- 
stem, koji uz četiri navedena aksioma računa sudova ima još dva 
aksioma za univerzalni i egzistencijalni kvantifikator: 


e) (x) fxDfy 
£) fy2 (x) fx 


Pravilo supstitucije za potrebe računa pojmova Hilbert raščlanjuje 
na četiri potpravila, a pravilu supstitucije i pravilu implikacije dodaje 
još pravila za univerzalni i egzistencijalni kvantifikator, te pravila za 
transformaciju vezanih varijabli. 


PITANJA I ZADACI 


1. šta je induktivna metoda? U čemu su teškoće generalizirajuće 
indukcije? Koje su pomoćne metode indukcije? 


2. Šta je promatranje? Koji su elementi i pravila promatranja? 
Navedite primjer u kojem je prekršeno neko od pravila promatranja. 


3. Šta je eksperiment? U čemu su prednosti eksperimenta u odnosu 
na promatranje, a u čemu prednost promatranja u odnosu na ekspe- 
riment? 


* 4. šta je brojanje? Koje su pretpostavke i u čemu je značaj bro- 
janja? šta je mjerenje? Koje su njegove pretpostavke i u čemu je 
njegov značaj? 

* 5. Šta je statistika? Izračunajte aritmetičku sredinu, medijan i 
mode za niz brojeva: 1, 2, 3, 8, 9, 19, 20. Za isti niz brojeva izračunajte 
također: a) raspon varijacije, b) srednju devijaciju, c) koeficijent dis- 
perzije. 

6. Koje su Millove induktivne metode? Navedite po jedan primjer: 
a) za metodu slaganja, b) za metodu razlike, c) za kombiniranu me- 
todu slaganja i razlike, d) za metodu ostatka, e) za metodu popratnih 
promjena. 


7. Privreda je decenijama stagnirala u mjestu N. Pred nešto više od 
šest godina mjesto je najzad dobilo željezničku prugu. U posljednjih 
šest godina došlo je do brzog razvoja privrede u N. Gdje je uzrok tog 
brzog razvitka? Po kojoj smo to Millovoj metodi zaključili? 


8. III b razred bio je u nedjelju na izletu; vratili su se poslije po- 
noći. Svi učenici III b razreda došli su u ponedjeljak ujutro u školu 
umorni. šta možemo zaključiti? Kojom se metodom služimo u ovom 
slučaju? 

9. Svi pozvani dobili su jednaku večeru, samo je na kraju svatko 
mogao da bira kolač ili kompot. Svi koji su jeli kolač povraćali su 
čitavu noć. Svi koji su jeli kompot, mirno su spavali. šta možemo za- 
ključiti? Po kojoj metodi? 

10. Što je viši životni standard u nekoj zemlji, to duže prosječno 
žive ljudi. šta na osnovu toga možemo zaključiti? Po kojoj metodi? 


11. Od šezdeset grla sitne i krupne stoke, kojima je Pasteur dao 
uštrcati mikrobe antraksa, trideset je nakon tri dana uginulo, a trideset 
ostalo živo i zdravo. Trideset preživjelih prethodno je cijepljeno Pa- 
steurovom vakcinom; nijedno od uginulih grla nije bilo cijepljeno. Šta 
na osnovu toga zaključujemo? Po kojoj metodi? 


12. Komisija čiji su članovi A, B i C prihvatila je doktorsku radnju 
nekog kandidata »većinom glasova«. šta možemo zaključiti ako znamo 
da su A i C€ glasali za prihvatanje radnje? Po kojoj metodi? 


* 13. Kakve se teškoće mogu javiti pri primjeni Millove metode sla. 
ganja? Mogu li se slične teškoće javiti i u vezi s drugim njegovim 
metodama? 


14. Imaju li Millove induktivne metode neku vrijednost: a) kao me- 

tođe za otkrivanje istine, b) kao metode za dokazivanje istine? Obrazla- 
žite svoje mišljenje! 
* 15. U čemu je logički problem indukcije? šta mislite o vrijednosti: 
a) intuitivnog, b) induktivnog, c) deduktivnog, d) pragmatičkog oprav- 
danja indukcije? šta mislite o.shvaćanju po kojem problem indukcije 
nije pravi problem? 

16. Sta je deduktivna metoda u širem, a šta deduktivna metoda u 
užem srnislu? šta je aksiomatski sistem, šta aksiomatska metoda, a 
šta aksiomatika; 


17. Od _ kakvog je »materijala« sagradio svoj aksiomatski sistem 
Euklid? Od čega polaze gradeći aksiomatske sisteme suvremeni aksio- 
matičari? 

18. Kako se nekad provodila razlika između aksioma i postulata? 
Da li je ta razlika opravdana? Jesu li aksiomi kako ih shvaća suvre- 


mena logika bliže tradicionalnim aksiomima ili postulatima? Obrazlo- 
žite svoje mišljenje. 


19. Koji su osnovni zahtjevi za skup aksioma? Zašto je konsistent- 
nost najvažniji zahtjev za skup aksioma? U čemu je smisao i značaj 
zahtjeva kompletnosti i nezavisnosti? 


* 20. U čemu je razlika: a) između intuitivnog i formalnog aksiomat- 
skog sistema, b) između konsistentnog i nekonsistentnog aksiomatskog 
sistema, c) između kategoričkog i nekategoričkog aksiomatskog siste- 
ma, d) između ekonomičnog i neekonomičnog aksiomatskog sistema, 
€) između neformaliziranog i formaliziranog aksiomatskog sistema, d) 
između simboliziranog i nesimboliziranog aksiomatskog sistema? Koji 
aksiomatski sistem nazivamo oslabljenim, koji pojačanim, a koji sa- 
turiranim? 


21. Koji su prema tradicionalnom shvaćanju osnovni principi ili 
osnovni zakoni mišljenja (ili misli)? Kome se pripisuje njihovo otkri- 
vanje? 

22. U čemu je smisao principa identiteta, principa protivurječnosti 
i principa isključenja trećeg: a) kao principa za pojmove, b) kao prin- 
cipa za sudove? 


23. U čemu je smisao principa dovoljnog razloga? Koja su četiri 
specijalna oblika ovog principa i koji je od njih relevantan za logiku? 


* 24. Koji se prigovori najčešće iznose: a) protiv principa identiteta, 
b) protiv principa kontradikcije, c) protiv principa isključenja trećeg. 
Smatrate li da su ti prigovori opravdani? Obrazložite svoje mišljenje. 


25. Da li je opravdano mišljenje, da su principi identiteta, protivu- 
rječnosti, isključenja trećeg i dovoljnog razloga osnovni principi 
misli? 


* 26. Jesu li takozvani »osnovni principi misli«: a) dovoljan uvjet 
istine, b) nužan uvjet istine, c) jedini evidentni logički principi, d) je- 


dini mogući aksiomi logike, e) jedan mogući skup aksioma logike? 
Obrazložite svoje mišljenje. 


* 27. Od kojih neđefiniranih pojmova i aksioma polazi: a) Whitehead- 
-Russellov, b) Hilbertov, c) Fregeov, d) Lukasiewiczev, e) Nicodov 
aksiomatski prikaz računa sudova? 


28. Za koje se sve svrhe upotrebljava u nauci deduktivna metoda u 
širem smislu? Odgovor ilustrirajte primjerima. 


29. Da li je aksiomatska metoda jednako primjenjiva u svim gra- 
nama nauke? Ako nije, navedite u kojima je i zbog čega primjenjiva 
više, a u kojima i zbog čega manje. 


* 30. Kada govorimo o aksiomatizaciji konkretne teorije, a kada o 
interpretaciji aksiomatskog sistema? Koje su teorije izomorfne? Koju 
teoriju nazivamo modelom? 

III. SVRHA I SMISAO NAUČNIH METODA I NAUKE 


1. OPIS, OBJAŠNJENJE, PREDVIĐANJE 


Uvod Govoreći o deduktivnoj metodi, spomenuli 
smo da ona među ostalim služi za objašnja- 
vanje i predviđanje, za otkrivanje i dokazivanje istine, za provje- 
ravanje hipoteza i za sistematsko izlaganje. I u nekim drugim dije- 
lovima ovog udžbenika služili smo se spomenutim terminima # poj- 
movima, premda ih u ovom udžbeniku još nismo objasnili. To su 
doduše sve pojmovi koji su svakom učeniku poznati, i bili su mu 
poznati mnogo prije nego što je počeo proučavati logiku. Ali bar 
neki od njih sigurno mu nisu potpuno jasni i razgovijetni. Zato je 
potrebno da pažljivije razmotrimo i ove pojmove. Bez njihovog 
razumijevanja nema razumijevanja smisla i strukture nauke. Po- 
čet ćemo s opisom (deskripcijom), objašnjenjem (eksplanacijom) 
i predviđanjem (predikcijom). 


Deskripcija i Pretpostavimo da nam prijatelj priča o sao- 
eksplanacija braćajnoj nesreći kojoj je bio očevidac: »Je- 
dan pješak koračao je rubom pločnika. Ces- 
tora je naišao auto. Jurio je sredinom desne polovine ulice. Odjed- 
nom je naglo skrenuo udesno, popeo se na pločnik i srušio pje- 
šaka. Zatim je naletio na stup i prevrnuo se.« Ili pretpostavimo 
da nas netko obavještava o izgledu automobila nakon nesreće: 
»Prednji dio je smrskan, stražnji dio gotovo neoštećen.« Ovakav 
postupak kojim se iznosi tok nekog događaja ili izgled nekog 
predmeta nazivamo opisom ili deskripcijom. 


I u običnom životu i u nauci važno je da tačno opišemo stvari 
i događaje. Ali puki opis obično ni izdaleka ne zadovoljava naš inte- 
res za stvari i događaje. Mi želimo da znamo ne samo kako stvari 
izgledaju ili kako se događaji razvijaju nego također zašto su stvari 
takve kakve jesu i zašto događaji teku tako kako teku. Kad nam na 
pitanje zašto je auto skrenuo na pločnik odgovore da se šofer htio 

skloniti drugom vozilu koje mu je dolazilo u susret vozeći nepro- 
pisno lijevom stranom, reći ćemo da smo dobili objašnjenje opi- 
sane saobraćajne nesreće. Objašnjenje ili eksplanacija je, dakle, 
logički postupak kojim nešto (predmet, događaj, činjenicu) dovo- 
dimo u vezu s nečim drugim (drugim predmetima, događajima, 
činjenicama), što je nužan i dovoljan uvjet njegove egzistencije. 
Dok opis odgovara na pitanje »Kako?«, objašnjenje odgovara na 
pitanje »Zašto?« 


Elementi i struktura — Pretpostavimo da smo živin termometar brzo 
objašnjenja uronili u vruću vodu; živin stubac u cjevčici 
najprije je pao, a zatim brzo porastao. Opi- 
sana pojava možda će nam se učiniti neobična pa ćemo se upitati 
zašto. se to tako događa. Odgovor je vrlo jednostavan: Uronjena u 
vruću vodu staklena cjevčica i sama se zagrijava i širi. Time pruža 
oveći prostor za živu i ova pada. Međutim, odmah za cjevčicom po- 
činje da se zagrijava i živa, pa se i ona širi. Kako je koeficijent 
širenja žive znatno veći nego onaj stakla, stubac žive brzo prestaje 
padati i počne rasti, te naraste znatno preko prvobitne visine. Na 
taj način objasnili smo opisanu pojavu. 

U navedenom primjeru imamo najprije opis pojave koju treba 
objasniti: pad i dizanje žive u termometru uronjenom u vruću 
vodu. Pojavu koju treba objasniti, a registriramo je opisom, nazi- 
vamo eksplanandum (ono što treba objasniti, predmet obja- 
šnjenja). 

Da bismo objasnili opisanu pojavu, upozorili smo na okolnosti 
pod kojima se pojava zbila (nazivamo ih antecedentnim okolno- 
stima) i na opće zakone po kojima se zbila, zakone čije djelovanje 
u datim okolnostima mora imati za posljedicu navedenu pojavu. 
Skup okolnosti i zakona na koje upućujemo kao na dovoljan uvjet 
za nastanak pojave o kojoj je riječ nazivamo eksplanans (ono što 
objašnjava, sredstvo objašnjenja). 

Kod svake eksplanacije možemo, dakle, razlikovati ekspla- 
nandum i eksplanans, au ovom posljednjem antecendentne okolno- 
sti i opće zakone. U našem su primjeru antecedentne okolnosti, me- 
đu ostalim, da se živin termometar sastoji od staklene cjevčice i 
žive i da je cjevčica zaronjena u vruću vodu. Među zakonima koje 
sadrži eksplanans nalazi se zakon o širenju stakla i žive pri za- 
grijavanju. 

Uvjeti adekvatnog Objašnjenje čiji eksplanans doista objašnja- 
objašnjenja va svoj eksplanandum nazivamo ađekvatnim. 
Dva su osnovna uvjeta adekvatnog objašnje- 
nja: 
1. Eksplanans mora biti dovoljan za objašnjenje eksplanandu- 
ma, odnosno sudovi kojima opisujemo eksplanandum moraju sli- 
jediti iz sudova kojima izražavamo eksplanans. 


2. Eksplanans mora biti realan, odnosno sudovi koji izražavaju 
eksplanans moraju biti istiniti. 


Ovim zahtjevima neki dodaju zahtjev po kojem eksplanans 
mora sadržavati opće zakone. Kako ovaj zahtjev proistječe iz same 
strukture objašnjenja, njegovo eksplicitno navođenje nije neop- 
hodno. 


Neki također smatraju da eksplanans mora imati, empirijski 
sadržaj, tj. da mora biti bar u principu empirijski provjerljiv. Ovaj 
zahtjev je sporan jer pretpostavlja da predmet objašnjenja mogu 
biti samo empirijski otkrivene činjenice i empirijske generali- 
zacije. 


Objašnjenje Ima raznih vrsta objašnjenja. U naprijed nave- 
činjenice i denim primjerima bila je riječ o objašnjavanju 
objašnjenje zakona pojedinačnih činjenica. Predmet objašnjenja 
i može biti i čitav niz međusobno povezanih či- 
njenica. Netko se,na primjer, može poduhvatiti toga da objasni ne ovu 
ili onu činjenicu našeg privrednog razvoja nego cjelokupnost privrednih 
kretanja u 1963. godini ili čitav razvoj naše poljoprivrede od Oslobođe- 
nja do danas. 

Ali predmet objašnjenja mogu biti ne samo činjenice i skupovi či- 
njenica (složene činjenice) nego i zakoni. Objasniti neki zakon znači 
navesti neki drugi, općenitiji zakon ili zakone iz kojih se ovaj može 
izvesti. Tako se, na primjer, Keplerovi zakoni o kretanju planeta mogu 
izvesti iz Newtonovog [Njutn]. zakona. gravitacije, Huygensovog [Haj- 
genz] zakona ubrzanja pri centralnom kretanju i zakona inercije. 


Prema prirodi predmeta objašnjenja možemo, dakle, razlikovati 
objašnjenje činjenica i objašnjenje zakona. 


Kauzalno, stati- Objašnjenje možemo razlikovati ne samo po 
stičko i teleološko prirodi eksplananduma nego i prema prirodi 
objašnjenje eksplanansa. Ako su opći zakoni koji ulaze u 


sastav eksplanansa takozvani kauzalni zakoni, 
zakoni koji utvrđuju uzročnu povezanost među pojavama, objašnjenje 
možemo nazvati kauzalnim. Ako su opći zakoni u sastavu eksplanansa 
statistički, i objašnjenje možemo nazvati statističkim. 
Kauzalno i statističko objašnjenje neki logičari smatraju dvjema 
vrstama objašnjenja zakonom, a naporedo s objašnjenjem zakonom 
stavljaju teleološko objašnjenje ili objašnjenje svrhom. 

Nema nikakve sumnje da. je objašnjenje svrhom često dopušteno 
i potrebno. Ako na pitanje zašto je auto naglo skrenuo na pločnik do- 
bijemo odgovor: »Zato što je šofer iznenada jako okrenuo volan«, pri- 
rodno ćemo upitati: »A zašto je šofer iznenada okrenuo, volan?« Odgo- 
vor može glasiti: »Da bi izbjegao sudar«. »Da bi pregazio neprija- 
telja«. Ili: »Da bi izvršio samoubistvo«. 

Nema sumnje da su navedena objašnjenja teleološka. Ali mnogi 
logičari Inisle da ta teleološka objašnjenja ne predstavljaju posebnu 
vrstu naporedo s objašnjenjem zakonom, nego da se mogu promatrati 
kao podvrsta kauzalnog objašnjenja. Kad kažemo da je šofer okrenuo 
volan da bi izbjegao sudar, želimo reći da je svrha izbjegavanja sudara 
bila uzrok njegovog postupka. Sve svjesne svrsishodne ljudske akcije 
mogu se interpretjrati na ovaj način. 

Međutim, neki filozofi smatraju da pored svrsishodnih postupaka 
postoje i nesvjesna svrsishodna zbivanja, te da objašnjenje tih zbiva- 
nja može pružiti samo takvo teleološko objašnjenje koje nije vrsta 
kauzalnog. 


Predviđanje u Funkcija nauke ne svodi se na opis i objašnje- 
svakodnevnom životu nje. Bitna je svrha nauke također predskaziva- 

nje ili predviđanje. 

I u svakodnevnom životu često stvaramo i izričemo mišljenja o to- 
me što će se dogoditi. Ta predskazivanja mogu biti različitog tipa. 

Nekad je bilo ljudi, a ima ih i danas, koji tvrde da posjeduju neku 
izuzetnu, od boga danu i za druge ljude neshvatljivu sposobnost nepo- 
srednog »viđenja« onog što će se dogoditi u budućnosti. Takve ljude 
nazivamo »prorocima« ili »vidovnjacima«, a njihova predskazivanja 
proročanstvima. 

I ljudi koji se ne smatraju prorocima ponekad se ne mogu oteti 
vjerovanju da će nastupiti neki događaj, premda sami sebi ne umiju 
objasniti zašto u to vjeruju. Takvo nezasnovano vjerovanje u budući 
događaj, koje ne pretendira na natprirodnu sposobnost niti na nepo- 
grešivost, nazivamo predosjećanjem ili naslućivanjem. 


Ako neki budući događaj ne predskazujemo samo na osnovu predo- 
sjećaja nego na osnovu znanja o prošlim događajima i pravilnostima 
ili zakonima koji njima vladaju, možemo govoriti o racionalno zasno- 
vanom predviđanju. Iskusan ribar može približno predvidjeti ulov ribe, 
a dobar poznavalac ljudi može predvidjeti njihovo ponašanje u odre- 
đenoj situaciji. Vjerovatnost da će se predviđanje ostvariti zavisi od 
stepena predvidljivosti događaja i od našeg poznavanja zakona i okol- 
nosti koji predviđanje omogućuju. 


Naučno predviđanje Naučno predviđanje je usavršeni oblik racio- 

nalnog predviđanja kojim se služimo u svako- 
dnevnom životu. Bazira se na naučnim istraživanjem stečenom znanju, 
i to na dvije vrste takvog znanja: na poznavanju općih zakona i na 
poznavanju posebnih okolnosti pod kojima ti zakoni djeluju..Ako zna- 
mo zakone po kojima se Zemlja obrće oko Sunca i zakone pa kojima 
se Mjesec obrće oko Zemlje, i ako također znamo u kakvom se među- 
sobnoin odnosu nalaze Sunce, Mjesec i Zemlja u određenom trenutku, 
možemo tačno predvidjeti kada će nastupiti naredno pomračenje Mje- 
seca. 

Uvjeti osnovanog Predviđanje koje pruža vjerodostojnu gararci- 
predviđanja ju da će se predviđeni događaj dogoditi može- 
mo nazvati pouzdanim ili osnovanim. Predvi- 

đanje je osnovano ako zadovoljava dva glavna uvjeta, naime: 


1. ako predviđeni događaj mora da se dogodi kad su dati pretpo- 
stavljeni opći zakoni i antecedentne okolnosti; 


2..ako su pretpostavljeni zakoni i okolnosti doista dati, tj. ako su 
sudovi koji tvrde te opće zakone i posebne okolnosti istiniti. 


Predviđanje i Na osnovu ovog što je rečeno o predviđanju 
objašnjenje može se pogoditi zašto o predviđanju i o 
objašnjenju govorimo u istom odjeljku: obja- 
šnjenje i predviđanje imaju sličnu strukturu. 

Kao što kod objašnjenja možemo razlikovati ono što .objašnjavamo. 
(eksplanandum) i ono pomoću čega objašnjavamo (eksplanans), tako 
i kod predviđanja možemo razlikovati ono što predviđamo i ono na 
osnovu čega predviđamo. Kao ono pomoću čega objašnjavamo, tako se 
i ono na osnovu čega predviđamo sastoji od općih zakona i antece- 
dentnih okolnosti. Navedeni uvjeti predviđanja analogni su uvjetima 
adekvatnog objašnjenja. 

Razlika je između objašnjenja i predviđanja prije svega u.tome što 
objašnjavamo događaj koji se već zbio (pripada prošlosti), a predvi- 
đamo događaj koji će se tek dogoditi (pripada budućnosti). Neki logi- 
čari misle da se sva razlika između objašnjenja i predviđanja svodi na 
to. Drugi, naprotiv, misle da to nije jedina razlika. Tako se navodi da 
objašnjavati možemo ne samo događaje, odnosno činjenice, nego i za- 
kone, a predviđamo samo događaje i činjenice, ali ne i zakone. 


Objašnjivost i Na osnovu ovog što je rečeno o sličnoj struktu- 

predvidljivost ri objašnjenja i predviđanja mogao bi netko 

pomisliti da nema razlike između mogućnosti 

objašnjenja (objašnjivosti) i mogućnosti predviđanja (predvidljivosti), 

tako da je svaki objašnjiv događaj predvidljiv, a svaki predvidljiv do- 
gađaj objašnjiv. 

Vratimo se za trenutak primjeru s termometrom koji je iznenada 
uronjen u vruću voću i u kojem stupac žive najprije pada, a zatim 
raste. Kao što smo vidjeli, ta se pojava: može lako objasniti. Ona nuž- 
no slijedi iz općih zakona i posebnih okolnosti. Zato će se ona nužno 
ponoviti uvijek kad se ponove te posebne. okolnosti. Prema tome mo- 
žemo predvidjeti da će se živa u termometru, ako ga iznenada zaroni- 
mo u vruću vodu, najprije spustiti, a zatim podići. Navedena je poja- 
va, dakle, ne samo objašnjiva nego i predvidljiva. Oni koji smatraju 
da se objašnjenje i predviđanje razlikuju samo po tome što se prvo 
odnosi na prošli, a drugo na budući događaj, logično zaključuju da je 
svaka predvidljiva pojava objašnjiva, a svaka objašnjiva pojava pred- 
vidljiva. 

Međutim, izgleda da ipak ne možemo potpuno identificirati pred- 
vidljivost i objašnjivost. Mi često tačno predviđamo i događaje koje 
smo samo djelomično objasnili. Ljudi su naučili da predviđaju pomr- 
činu Sunca i Mjeseca još u vrijeme kad su vjerovali da je Zemlja sre- 

dište svijeta, a Sunce i zvijezde svjetiljke čija je funkcija da nam svi- 
jetle po noći. Ali, ako smo doista potpuno objasnili neki događaj, mi 
moramo moći da istovrstan događaj predvidimo. Odnos između objaš- 
njenja i. predviđanja, dakle, nije simetričan. 


Značaj predviđanja Ako je objašnjenje nekog prošlog događaja bi- 

lo adekvatno, ono nam mora moći poslužiti kao 
uzor za predviđanje sličnih događaja u budućnosti. Ako se na objašnje- 
nju zasnovano predviđanje ne ostvari, to znači da nešto nije bilo u 
redu s objašnjenjem. Predviđanje nam, dakle, pomaže da provjerimo 
adekvatnost naših objašnjenja. 


Ali značaj predviđanja ne svodi se na to. Predviđanje je značajno i 
zbog toga što nam omogućuje da se aktivno umiješamo u tok događa- 
ja i da njime u većoj ili manjoj mjeri upravljamo. Ako možemo pred- 
“vidjeti šta će se dogoditi u određenim uvjetima, stvarajući ili onemo- 
gućujući te uvjete možemo izazvati željeni, a spriječiti neželjeni događaj. 


2. NAUČNO OTKRIĆE I DOKAZ 


a) OTKRIĆE 


Uvod Nije funkcija nauke da samo opisuje, obja- 

šnjava i predviđa. Dvije bitne funkcije nauke 

naznačuje i antitetički par pojmova: otkriće — dokaz. Među bit- 

ne funkcije nauke pripada da otkrićima obogaćuje našu spoznaju 

i da pomoću dokaza utvrđuje istinitost onoga što je otkrila. Mi 
ćemo najprije reći nešto o otkriću, a zatim o dokazu. 


Otkriće u svako- Svi mi svakodnevno pravimo razna »otkri- 

dnevnom životu ća«. Otkrivamo rupu na cipeli, miša u smoč- 

nici, paučinu na stropu. Otkrivamo da nas 

je trgovac prevario, prijatelj slagao, itd. U ovakvim i sličnim slu- 

čajevima otkriće znači prvo zapažanje nekog predmeta ili činje- 

nice, nečega što je već prije -bilo takvo, ali je do tog trenutka izmi- 
calo našoj pažnji, opažanju, znanju. 

O otkriću govorimo također kada primijetimo da nas trgovac 
uvijek vara, da nam prijatelj redovno laže, da nam neka vrsta hra- 
ne svaki put škodi. O otkriću govorimo, dakle, ne samo onda kad 
prvi put zapažamo pojedinačne predmete ili činjenice nego i onda 
kada prvi:put uočimo neke »pravilnosti« ili »zakonitosti«. 

Otkriće u nauci U osnovi isti smisao ima otkriće u nauci. 
Kao otkriće u svakodnevnom životu tako se 
i naučno otkriće može prije svega sastojati u zapažanju ili uoča- 
vanju nekog dotad nepoznatog predmeta, vrste predmeta, činje- 
nice ili vrste činjenica. U tom smislu govorimo o otkriću nove pla- 
nete, zvijezde, sazviježđa, o otkriću novog kemijskog elementa, no- 
ve biljne ili životinjske vrste, novih historijskih dokumenata, no- 
vih arheoloških nalazišta. Razlika je u tome što se otkrića koja 
pojedinac vrši u svakodnevnom životu mjere u odnosu: na cjelokup- 
nost njegovih znanja, dok u nauci nešto može da bude otkriće sa- 
mo u odnosu na cjelokupnost naučnih znanja jednog vremena. 
Kao što u običnom životu uočavamo pravilnosti ili zakonitosti, 
tako i u nauci otkrivamo zakone. Tako kažemo da je Arhimed ot- 
krio zakon o gubitku težine u tekućini, R. Boyle [R. Bojl] — 
zakon elastičnosti plina, I. Newton zakon opće gravitacije, G. Men- 
del — zakone nasljeđivanja svojstava pri ukrštavanju, K. Marx za- 
kone društvenog razvoja. Iako je i otkriće činjenica važno za nau- 
ku, otkriće zakona mnogo je važnije. Zakoni koje nauka otkriva 
omogućuju joj da objašnjava i predviđa pojave. 


Naučno otkriće i Ponekad kažemo da je J. Watt [Dž. Vot] 
tehnički izum otkrio parni stroj, B. Franklin gromobran, 
G. Bell telefon itd. Govorimo također o ot- 
kriću automobila, aviona, atomske bombe. Riječ »otkriće« ovdje 
je pogrešno upotrijebljena, jer u navedenim slučajevima nije bila 
riječ o proširenju naše spoznaje, nego o primjeni naučnih znanja 
za praktične svrhe. U ovakvim slučajevima ispravnije je da govo- 
rimo o tehničkom pronalasku ili izumu. 


Ako ističemo principijelnu razliku između naučnog otkrića i 
tehničkog izuma, to ne znači da među njima nema veze. Tehnički 
izumi nastaju primjenom naučnih znanja, pa naučna otkrića pro- 
širuju mogućnosti za tehničke pronalaske. S druge strane, tehnič- 
ki pronalasci mogu služiti u naučnom radu i olakšavati pravlje- 
nje naučnih otkrića. Tako je pronalazak teleskopa, mikroskopa i 
mnogih drugih naprava igrao značajnu ulogu u razvoju spoznaje. 


Često je odnos između naučnog otkrića i tehničkog izuma još 
tješnji. U nastojanju da primjenom već zadobivenih znanja izvr- 
šimo ili usavršimo neki tehnički izum, možemo naići na neke još 
neriješene naučne probleme i to nas može podstaći da tim proble- 
mima posvetimo veću pažnju. Tako se naučno otkriće i tehnički 
pronalazak isprepliću, ali time se ne uklanja razlika među njima. 

Težnja da se razvoj nauke potpuno podredi potrebama tehničkog 
napretka predstavlja ignoriranje smisla nauke, a može biti štetna 
čak i s gledišta razvoja tehnike. 


Pitanje o metodi Neki filozofi sanjali su o metodi koja bi nam 

za vršenje naučnih —— omogućavala da brzo i lako, tako reći auto- 

oDEja matski vršimo naučna otkrića. Engleski fi- 

lozof 16—17: vijeka F. Bacon podvrgao je 

oštroj kritici svu dotadašnju logiku zato što nam ne pomaže u vr- 

šenju otkrića i poduhvatio se toga da otkrije novu logiku, koja 

će nam u tome pomagati. Njegovo logičko učenje doista je po- 

voljno utjecalo na dalji razvoj nauke. Ali čitavo iskustvo razvoja 

nauke i prije i poslije Bacona pokazuje da nema takve naučne me- 
tode čija bi nas primjena automatski vodila otkrićima, 


Poznavanje logičkih metoda, kao i poznavanje naučhog podru- 
čja o kojem je riječ, svakako može pomoći nekom da učini naučno 
otkriće. Ali nikakvo prethodno znanje ne može nikom garantirati 
da će učiniti naučno otkriće. Da li će netko uspjeti da nešto otkri- 
kvaliteta istraživača (mašta, inteligencija, invencija, radna 'ener- 
gija itd.), ali i od različitih vanjskih okolnosti (materijalna sred- 
stva potrebna za eksperimente, povoljna duhovna klima, stjecaj. 
okolnosti, »sreća« ili »slučaj«). Pri tome relativan utjecaj razli- 
čitih faktora može biti vrlo različit. Logika zato ne može dati re- 
cepte za vršenje naučnih otkrića, bar ne takve koje bi svatko mo- 
gao primijeniti. Mogli bismo, na primjer, proklamirati ovakvo 
jednostavno i mudro pravilo: »Ako hoćeš da vršiš oikrića, treba da 
budeš talentiran«. Samo je teško reći kako bi bilo tko mogao da 
to pravilo »primijeni«. 


Logički uvjeti Ako logika ne može da pruži efikasne savje- 

naučnog otkrića te kako da vršimo naučna otkrića, ona mo- 

že da pruži određeniji odgovor na pitanje o 

logičkim uvjetima koje treba da ispuni jedna teza ili teorija da bi 

se mogla smatrati naučnim otkrićem. Ti se uvjeti mogu svesti na 
dva glavna: 


1. Otkrivena teza ili teorija mora biti istinita. 


2. Otkrivena teza ili teorija mora biti nova, prvi put posta- 
vljena. 


Da li je nešto što se izdaje kao naučno otkriće doista nešto no- 
vo, empirijsko je pitanje, koje obično ne bi bilo teško riješiti kad 

lične i nacionalne ambicije ne bi podsticale pojedince i nacije da 
se bore za »prioritet« u nauci, pribjegavajući čak i netačnom prika- 
Zivanju činjenica. 

Pitanje da li je neka teza ili teorija istinita može se riješiti sa- 
mo dokazom. Ako ne možemo dokazati neku tezu ili teoriju; to 
još ne znači da je ona neistinita, ali mi nemamo pravo tvrditi da 
dje istinita. Pitanje o otkriću i pitanje o dokazu tako: su tijesno po- 
vezani. Obratimo se, dakle, pitanju o dokazu. 


b) DOKAZ 


Uvod Mi smo svi uvjereni da posjedujemo određe- 

na znanja i da ta znanja možemo izraziti 

istinitim sudovima. No kako možemo znati da su sudovi koje sma- 

tramo istinitim doista istiniti? Kakvim se postupkom može poka- 
zati da je ovaj ili onaj sud istinit ili neistinit? 


Šta je dokaz Djeca se obično jako začude kad prvi put 
čuju da kit nije riba. U prvi mah nikako ne- 
će da povjeruju. Da bi ih uvjerili u istinitost te tvrdnje, odrasli im 
objašnjavaju da nije sve što živi u vodi riba, i da ribe imaju neke 
druge bitne odlike. Sve ribe npr. dišu škrgama, a nijedan kit.ne 
diše škrgama, pa ne može biti riba. Ovakav postupak čija je svrha 
da pokaže (utvrdi, zasnuje) istinitost nekog suda naziva se doka- 
zivanje, a njegova logička forma dokaz (probatio). 

Dokazom se služimo često u svakodnevnom životu. Malo ima 
Jakovjernih ljudi koji su spremni da bez dokaza povjeruju u sve 
što im se kaže. Ali je dokaz još važniji u nauci. Jedno je od osnov- 
nih nastojanja nauke da svoje tvrdnje što bolje dokaže. Ako neka 
tvrdnja nije dokazana, to doduše još ne znači da je neistinita. Ali 
za takvu tvrdnju s podjednakim pravom možemo reći da je istinita 
i da je neistinita. A nauka se ne može zadovoljiti time da postav- 
lja bilo kakve tvrdnje, nju zanima istina. 


Elementi dokaza Svakim dokazom utvrđuje se da je istina 

ono što se nekim sudom tvrdi, Našim gor- 

njim dokazom željeli smo utvrditi istinitost suda da»kit nije riba«. 

Sud čija se istinitost dokazom utvrđuje naziva se tvrđnja ili teza 
(thesis probandi). 


Istinitost naše teze utvrdili snro tako da smo se pozvali na su- 
dove »Sve ribe dišu škrgama« i »Nijedan kit ne diše škrgama«, za 

koje znamo da su istiniti, a čija istinitost povlači za sobom istini- 
tost suda »Nijedan kit nije riba«. Takve sudove na koje se poziva- 
mo da bismo pokazali (utvrdili, zasnovali) istinitost neke teze nazi- 
vamo razlozima ili argumentima (argumenta probandi). 


Primjer na kojem smo objasnili pojam dokaza bio je vrlo jed- 
nostavan. Kad treba dokazati neku složeniju tezu, i dokaz je mno- 
go složeniji. U takvom dokazu redovno ima mnogo razloga, a je- 
dan od njih često je odlučujući (glavni, ključni). Takav razlog na- 
zivamo nervom dokaza (nervus probandi). 

Našu tezu (»Kit nije riba«) dokazali smo pomoću argumenata 
(»Sve ribe dišu škrgama« i »Kit ne diše škrgama«) tako da smo 
je na određeni način izveli iz njih. Izveli smo deduktivnim zak- 
ljučkom po modusu Camestres, druge figure kategoričkog silogiz- 
ma. Način na koji pomoću argumenata utvrđujemo istinitost teze. 
nazivamo načinom dokaza (modus probandi). 


Dokaz i zaključak Iz ovog što je rečeno vidi se u kakvom su 
odnosu dokaz i zaključak. Argumentima do- 
kaza odgovaraju premise zaključka, a tezi dokaza — konkluzija 
zaključka. Ali dok pri zaključivanju polazeći od premisa tražimo 
konkluziju koja iz njih slijedi, pri dokazivanju polazeći od teze tra- 
žimo argumente pomoću kojih se ona može zasnovati. Još je važ- 
nija razlika u tome što valjan zaključak ne mora imati istinite pre- 
mise, dok je neophodan uvjet adekvatnosti dokaza ne samo da te- 
za slijedi iz argumenata nego+i da argumenti budu istiniti. 

Tražiti argumente za neku tezu znači tražiti istinite sudove iz 
kojih, kaQ premisa, proistječe teza kao konkluzija. Ne umije doka- 
zivati netko tko ne zna valjano zaključivati.. Da bi netko dao (ili 
bar shvatio) gornji dokaz za tvrdnju da riba nije kit, nije dovoljno 
da zna (ili prihvaća kao istinite) sudove: »Sve ribe dišu škrgama« 
i »Nijedan kit ne diše škrgama«. Potrebno je također da vidi da je 
valjan navedeni zaključak po modusu Camestres (»Sve ribe dišu 
škrgama, Nijedan kit ne diše škrgama. Dakle, nijedan kit nije 
riba.«). 

Međutim, treba istaći da se umijeće dokazivanja ne svodi na 
poznavanje valjanih oblika zaključka. Nije dovoljno znati da je 
gornji zaključak valjan; treba ga umjeti »napraviti«. Drugim rije- 
čima, treba se »dosjetiti« da bi se gornja dva suda mogla iskori- 
stiti kao argumenti za dokazivanje naše teze. Logika ne može pru- 
žiti nikakva pravila koja bi nam osigurala da se u pravom trenut- 
ku sjetimo pravih argumenata. Ona nam može samo pomoći da 
vidirmo da li nešto što nam se čini kao argument to jest ili nije. 

Dokaz i objašnjenje — Dokaz je u mnogome sličan i objašnjenju. Ob- 

jasniti jednu pojavu znači pronaći skup isti- 
nitih sudova iz kojih se valjanim zaključivanjem može izvesti sud ili 
sudovi kojima je opisana pojava što je treba objasniti. Dokazati jedan 
sud također znači pronaći skup sudova iz kojih se on može valjanim 
zaključivanjem izvesti. Može se dakle dobiti utisak da su objašnjenje i 
dokaz isto. Ali to ipak nije tako. Postoje u najmanju ruku ove razlike: 


ga u sistem naših spoznaja. 

Drugo: Sudovi koji predstavljaju opis neposrednog iskustva ne mo- 
gu se dokazati, ali se mogu objasniti. Ako smo vidjeli da se živa u ter- 
mometru koji je uronjen u vruću vodu naglo spustila i digla, imamo 
pravo tvrditi da je to bilo tako. Taj sud je istinit bez obzira na to 
što ga ne možemo dokazati. I premda ga ne možemo dokazati, može- 
mo ga objasniti. Ako i ne bismo mogli da ga objasnimo, imali bismo 
pravo da ga smatramo istinitim. 


Direktan i indirektan = Istinitost teze »Kit nije riba« utvrdili smo tako 
(apagogički) dokaz da smo naveli istinite sudove iz kojih ova teza 
nužno slijedi. Dokaz pomoću istinitih argume- 
nata iz kojih teza slijedi nazivamo direktnim. 

U odjeljku o pravilima. kategoričkog silogizma, dokazujući tvrdnju 
da se iz dva partikularna suda ne može izvesti nikakva konkluzija, naj- 
prije smo pretpostavili da je ova tvrdnja neistinita i da se iz dva par- 
tikularno-afirmativna suda može izvesti konkluzija. Međutim, vidjeli 
smo da nas ta pretpostavka u svakom slučaju dovodi do kontradikcije. 
Na osnovu toga smo zaključili da je moramo odbaciti i prihvatiti pra- 
vilo da se iz dva partikularno-afirmativna suda ne može izvesti nikak- 
va konkluzija. Ovakav dokaz kojim se istinitost nekog suda utvrđuje 
tako da se utvrđuje neistinitost njemu kontradiktornog nazivamo indi- 
rektnim ili apagogičkim. 

Početniku u logici može se učiniti da je »indirektan« dokaz nepouz- 
daniji od »direktnog«. Međutim, to nije tako. Valjan indirektan dokaz 
je dokaz kojim se utvrđuje neistinitost suda kontradiktornog tezi koju 
treba dokazati. Takav je dokaz siguran jer ako je jedan od dva kon- 
tradiktorna suda neistinit, drugi mora biti istinit. Važno je samo da 
doista utvrdimo neistinitost kontradiktornog, a ne kontrarnog suda. 
Jer dva kontrarna suda mogu biti oba neistinita, pa ako smo dokazali 
neistinitost jednog, time još nismo ništa dokazali o istinosnoj vrijed- 
nosti drugog. 


Dokaz i pobijanje Dokaz je usmjeren na utvrđivanje istinitosti 

neke tvrdnje. Međutim, mi često nastojimo 
utvrditi ne istinitost već neistinitost tvrdnje koju netko zastupa. 
Takav postupak naziva se opovrgavanje ili pobijanje (refutatio). 

Dokaz u užem smislu (probatio) i pobijanje (refutatio) mogu 
se promatrati kao dvije vrste dokaza u širem smislu (argumenta- 
tio). Dokaz u širem smislu možemo definirati kao logički postu- 
pak kojim se utvrđuje istinitost ili neistinitost nekog suda. 


Empirljski i ne- Kao argument za tezu »Kit nije riba« naveli 

empirijski dokaz smo empirijske (iskustvene) sudove: »Ribe 

dišu škrgama« i »Kit ne diše škrgama«. Do- 

kaz čiji su argumenti empirijski sudovi nazivamo empirijskim ili 
aposteriornim. 

Stavove logike i matematike ne možemo empirijskim argumen- 
tima ni dokazati ni pobiti. Stoga ih nazivamo neempirijskim. Njih 
možemo dokazati samo pomoću istovrsnih, neempirijskih stavo- 
va. Dokaz u kojem se služimo neempirijskim argumentima naziva- 
mo neempirijskim ili apriornim. 


Deduktivan i Dokazi se ne razlikuju samo po prirodi raz- 

induktivan dokaz loga, nego i po prirodi logičke veze između 

razloga i teze, po načinu ili formi dokaziva- 

nja. Naš empirijski dokaz za tezu da »Kit nije riba« sastojao se u 

tome što smo pružili istinite argumente iz kojih se ta teza može 

deduktivno izvesti. Dokaz u kojem teza deduktivno slijedi iz isfi- 
nitih razloga nazivamo deduktivnim. 

Mnoge empirijske teze ne samo što zahtijevaju empirijske ar- 
gumente nego se iz svojih argumenata ne mogu izvesti deduktiv- 
no. Tako ne možemo deduktivno dokazati, na primjer, da je »tu- 
berkuloza uzrokovana Kochovim bacilom«, ili da je »pericarditis 
u većini slučajeva reumatske geneze«. Ovakve teze dokazujemo po- 
moću empirijskih razloga uz pomoć induktivnog zaključivanja. Do- 
kaz u kojem se teza induktivno izvodi iz istinitih razloga nazivamo 
induktivnim. 


Neki logičari smatraju da induktivan dokaz nije dokaz, odno- 
sno da se o dokazu može govoriti samo tamo gdje teza deduktivno 
slijedi iz istinitih argumenata. Međutim, kad bismo tako »strogo« 
odredili pojam dokaza, broj nedokažljivih teza znatno bi porastao. 


Progresivan i Akg se dokaz vrši tako da pođemo od istinitih 

regresivan dokaz razloga i iz njih direkino ili putem niza među- 

dokaza izvedemo tezu, dokaz je progresivan. 

Ako, naprotiv, pođemo od teze, pa prilazeći stavovima koji moraju biti 

istiniti ako je teza istinita dolazimo do stavova, koji su doista istiniti, 
dokaz je regresivan. 

U nekim slučajevima prikladniji nam je progresivan dokaz, a u ne- 
kima regresivan. U matematici i u logici obje vrste dokaza često su po- 
djednako upotrebljive čak i u istim slučajevima. 


Potpun i nepotpun Dokaz u kojem su razlozi nesumnjivo istini- 

dokaz ti, a prijelaz od razloga tezi deduktivan, mo- 

žemo nazvati potpunim ili kompletnim. Do- 

kaz u kojem razlozi nisu bezuvjetno istiniti ili u kojem je prijelaz 

od argumenata tezi induktivan možemo nazvati nepotpunim ili ne- 

kompletnim. Strogo uzevši, svi su naši dokazi u većoj ili manjoj 
mjeri nepotpuni. Potpun dokaz samo je ideal kojemu težimo. 


Granice dokaza Kao i drugi logički postupci dokaz ima svoje 

granice. Dokazom se ne Imogu zasnovati up- 

ravo oni sudovi koji su polazna tačka svakog dokazivanja: nedo- 

kažljivi najopćenitiji sudovi (aksiomi) i sudovi kojima registrira- 
mo pojedinačna iskustva (bazični ili osnovni sudovi). 


C) LOGIČKE POGREŠKE U DOKAZU 


Uvod U dokazu se uvijek služimo zaključkom, a 

često i različitim metodama. Zato se u do- 

kazu mogu pojaviti sve one pogreške koje se pojavljuju u razli- 

čitim vrstama zaključka i u različitim metodama spoznaje. Među- 

tim, ima nekih pogrešaka koje su karakteristične baš za dokaz. 

Možemo ih podijeliti u tri glavne grupe: pogreške irelevantnosti, 

pogreške neosnovanog razloga i pogreške slijeda. Ove pogreške i 
neke njihove podvrste razmotrit ćemo ukratko. 


Pogreška Ako netko tvrdi da bi treći svjetski rat do- 
irelevantnosti nio strašne ljudske žrtve i materijalna raza- 
ranja, a oponent ga pobija dokazujući da bi 
čovječanstvo moglo nadživjeti čak i nuklearni rat, reći ćemo da 
oponent čini pogrešku irelevantnosti. Općenito, pogreška irelevant- 
nosti sastoji se u tome da se ne dokazuje (odnosno pobija) sporna 
teza, nego neka druga, najčešće takva koja je samo naizgled iden- 
tična s onom spornom. 


Pogreška irelevantnosti javlja se u mnogo različitih oblika. Pre- 
ma tome da li se vrši nesvjesno ili svjesno razlikujemo ignoratio 

elenchi (nepoznavanje pobijanja) i mutatio elenchi (promjena .po- 
bijanja). Ako dokazujemo previše, činimo pogrešku qui nimium 
probat, nihil probat, a ako dokazujemo nešto bitno drukčije — pri- 
jelaz u drugi rod. Prema tome čime zamjenjujemo dokaz razliku- 
jemo: argumentum ad hominem, argumentum ad populum, argu- 
mentum ad misericordiam, argumentum ad verecundiam, argumen- 
tum ad ignorantiam, argumentum ad baculum..Svima je ovim ar- 
gumentima zajedničko to što odvraćaju našu pažnju od spornog 
pitanja i od relevantnih argumenata. Nasuprot svim ovim pogreš- 
nim argumentima stoji stoga argument koji je usmjeren na samu 
stvar, argumentum ad rem. 


Qui nimium probat, — Otklon od teze može biti veći ili manji i mo- 

nihil probat že se dogoditi na različite načine. Kad net- 

ko dokazuje tezu koja je općenitija od one 

sporne, kažemo da dokazuje previše. Ako netko, naprotiv, doka- 

zuje tezu koja je specijalnija od one koju bi trebalo dokazati, ka- 
žemo da dokazuje premalo. 


Pretpostavimo da se u nekom skupu raspravlja ima li društvo 
pravo da prestupnika kazni smrtnom kaznom. Netko tko bi počeo 
dokazivati da je grijeh usmrtiti bilo koje živo biće dokazivao bi 
previše; netko tko bi dokazivao da društvo ima pravo da se brani 
od onih koji ga ugrožavaju dokazivao bi premalo. 


Onaj tko dokazuje premalo, olakšava sebi posao, ali ne dokazu- 
je što bi trebalo. Onaj tko dokazuje previše, dokazao bi i užu tezu 
kad bi uspio da dokaže širu. Ali općenitije teze uvijek je teže do- 
kazati, pa se često dešava da se općenitija teza koju pokušavamo 
dokazati ne može nikako dokazati, dok bi se ona uža, koju zapravo 
i treba dokazati, mogla dokazati dosta lako. Zato se kaže: Tko pre- 
više dokazuje, ne dokazuje ništa (Qui nimium probat, nihil probat). 


Prijelaz u drugi Otklon od sporne teze može biti i takav da 

rod dokazujemo tezu koja je sasvim druge vrste 

ili pripada u sasvim drugo područje. Tako 

nekad kažemo za nekog da je nesposoban, a počnu nas uvjera- 

vati da je on vrlo pošten. Ili: kritiziramo društveni poredak i od- 

nose među ljudima u nekoj zemlji, a apologet postojećeg stanja 

počne nam navoditi cifre o porastu proizvodnje ili o naoružanju 

armije. Ovakvu pogrešku nazivamo prijelazom u drugi rod (grčki: 
metabazis eis allo genos). 

Argumentum ad Kad netko ne umije pobiti argumentima 
hominem tvrdnju s kojom se ne slaže, pa je pokušava 
oboriti pričajući da je onaj koji ju je posta- 

vio »poznati lažljivac«, »stari pijanac« ili »sin luđaka«, reći ćemo da 
upotrebljava argumentum ad hominem (argument protiv čovjeka). 


Argumentum ad hominem u svojoj »abuzivnoj« (pogrdnoj, uv- 
redljivoj) varijanti sastoji se u tome da se ne raspravlja o spor- 
noj tvrdnji, nego se pokušava diskreditirati čovjek koji je tu tvrd- 
nju postavio. Ovom formom argumenta služi se, na primjer; pjes- 
nik koji svom kritičaru odgovara epigramom: 


»Ne valja ti strofa! — kara mene Stipan, 
Dok mu srok moj viče: — Stipan ti si klipan!« 


Postoji međutim i dobroćudnija varijanta ovog argumenta ko- 
ja ne ide za tim da diskreditira oponenta, nego da ga uvjeri da 
on zbog specijalnih okolnosti u kojima se nalazi (zbog svog zani- 
manja, pripadnosti nekoj političkoj partiji ili društvenoj grupi, 
svojih ranijih izjava itd.) treba da se složi s tezom kojoj oponira. 

Ovim argumentom služimo se, na primjer, kada u diskusiji sa 
svećenikom nastojimo pokazati da on, ako ne želi da dođe u kon- 
tradikciju sa Sv. pismom, treba da prihvati našu tezu ili kada 
političkog protivnika uvjeravamo da naša teza s kojom polemizira 
logično proistječe iz nekih teza za koje se on zalaže. 


Ostale varijante po- — Kada demagog na mitingu ničim ne potkreplju- 
greške irelevantnosti je svoje tvrdnje, nego im daje privid uvjerlji- 

vosti najavljujući ih zvučnim frazama: »duboka 

je istina da...«, »samo pokvarenjak može po- 
sumnjati u...« »tko bolje od vas shvaća kako...«, kažemo da upotreb- 
ljava argumentum ad populum (argument za puk). Ovaj pseudoargu- 
ment sastoji se u tome da ne ulazeći u raspravljanje o biti sporne stva- 
ri, nastojimo pridobiti slušače djelujući na njihove osjećaje, predra- 
sude, "taštinu. 

Ako nekog optužuju da je pronevjerio novac, a on odgovara da 
ima bolesnu ženu i malu djecu, reći ćemo da upotrebljava argumentum 
ad misericordiam (argument za milosrđe). Ovaj pseudoargument upo- 
trebljava, dakle, onaj tko izbjegavajući raspravu o biti sporne stvari, 
nastoji probuditi samilost kod sugovornika. 

Kad netko pokušava dokazati neku tvrdnju pozivajući se na to da 
se s tom tvrdnjom slažu svi ljudi, kažemo da upotrebljava argumentum 
€ consensu gentium (argument od sveopćeg slaganja). U naše vrijeme 
jedna varijanta ovog argumenta upotrebljava se mnogo u trgovačkoj 
reklami. Kako bi se ljudi pridobili da što više kupuju neki sapun ili 
pastu za zube, reklamira se: »Svi priznaju da je naš sapun najkvalitet- 
Niji«. Ili: »Nitko ne sumnja u nadmoć naše paste za zube«. 

Dok se neki rado pozivaju na »općeprihvaćeno« mišljenje, drugi više: 
vole da se pozivaju na mišljenje istaknutih pojedinaca, »velikih ljudi«, 
»autoriteta«, »eksperata«, »znalaca«. Takvo pozivanje ima neki smisao 
kada se nestručnjaci prepiru o nekom stručnom pitanju. Ali ono nije 
dokaz i ne može odlučiti u sporovima među samim stručnjacima. Naj- 
manje je takvo pozivanje na mjestu kada se autoritet u jednoj oblasti 
citira kao arbitar u drugoj, npr. kad se crkveni oci citiraju kao auto-. 
ritet u nauci, ili kad se političari citiraju kao autoritet u umjetnosti. 
Pogreška kada se sporna teza dokazuje pozivanjem na mišljenje auto- 
riteta naziva se argumentum ad verecundiam (argument strahopošto- 
vanja prema autoritetima). 


Ako se tvrdnja da je neka bolest neizlječiva potkrepljuje samo time 
što još nije pronađen lijek za nju, kažemo da se upotrebljava argumen- 
tum ad ignorantiam (argument neznanja). Bit je ovog argumenta u 
tome što se dovoljnim dokazom za neku tvrdnju smatra nepostojanje 
dokaza za tvrdnju koja joj je protivurječna. 

Kada se velika i mala država raziđu. u mišljenju, pa velika država 
počne gomilati trupe na granici male, kažemo da velika država upo- 
trebljava argumentum ad baculum (argument batine). Općenito, ovaj 
»argument« sastoji se u torme što, u nemogućnosti da drukčije dokaže- 
mo svoju tvrdnju, prijetimo silom, ili čak i direktno upotrebljavamo 
silu protiv onog tko se ne slaže s našom tezom. 


Pogreške U prethodnim odjeljcima razmotrili smo raz- 
neosnovanog razloga ne varijante pogreške koja se sastoji u tome 
da se ne dokazuje teza koju treba dokazati. 
Ali i dokazi koji su usmjereni na spornu tezu mogu biti bez dokaz. 
ne snage. Takvi su, prije svega, dokazi u kojima teza možda i slijedi 
iz razloga, ali sa samim razlozima nešto nije u redu, tj. oni su nei- 
stiniti ili bar sporni. U ovu grupu ulaze pogreške: error fundamen- 
talis, idem per idem, petitio principii i circulus in demonstrando. 
Tri posljednje pogreške neki logičari ne razlikuju. Međutim, prem- 
da su vrlo slične, ove pogreške nisu identične. 

Ako je razlog na kojemu počiva čitav dokaz neistinit, valjano 
izvođenje ne vrijedi mnogo. Ako, na primjer, u raspravljanju o ak- 
tualnim probletnima Afrike i suvremenog svijeta pođemo od teze 
da su bijelci prirođeno talentiraniji od crnaca, naši dokazi neće 
mnogo vrijediti čak i ako izvođenje bude valjano. Pogreška u doka- 
zu koja se sastoji u tome da se polazi od neistinitog razloga naziva 
se osnovna zabluda ili error fundamentalis. 


Kad bi netko u prilog teze da se »kroz staklo može vidjeti« na- 
veo razlog da je »staklo providno« ili u prilog teze da »opijum 
ušpavljuje« — argument da »opijum ima moć uspavljivanja«, mo- 
gli bismo reći da dokazuje isto istim (idem per idem). On naime 
i ne navodi nikakav razlog nego svoju tezu ponavlja drugim rije. 
čima. 

Kad kao argument za neku tezu navodimo neku drugu tezu, ko- 
ja je također sporna i čije dokazivanje pretpostavlja dokazanost 
teze koju tek treba dokazati, kaže se da smo počinili pogrešku pe- 
titio principii (anticipiranje principa). Ovu pogrešku čini, na prim- 
jer, majka kad osporavajući optužbu da je njen sin razbio susje- 
dov prozor kaže: »Moj sin nije nikad razbio ničiji prozor. Prema 
tome nije razbio ni vaš prozor.« 

Ponekad se ljudi pri dokazu služe argumentima koji su naiz- 
gled dokazani, ali stvarno nisu. Uzmimo, na primjer, ovakav do- 
kaz:.»Ja sam pošten čovjek. Ako ne vjerujete, pifajte mog prija- 
telja N. N. U ono što će vam on reći možete potpuno vjerovati. Ja 
vam jamčim da on nikad ne laže«. U ovakvim i sličnim slučaje- 
vima, kada se teza A dokazuje pomoću teze B, a teza B pomoću 
teze A, ili kada se A dokazuje pomoću B, B pomoću C, a C pomoću 
A, možemo reći da je počinjena pogreška. krug u dokazu (circulus 
in demonstrando). 


Non sequitur Moguće je da se u dokazu služimo istinitim 

argumentima i da pomoću njih dokazujemo 

baš tezu koju bi trebalo dokazati, a da dokaz ipak ne bude dobar. 

To se događa onda kada teza koju želimo dokazati nije zasnovana 

argumentima kojima se služimo, kada se ona nikakvim valjanim 

zaključkom ne može, izvesti iz njih. Ovakvu pogrešku nazivamo 
non sequitur (ne slijedi). 

Ova pogreška događa se uvijek kad izvodeći tezu iz argumenta 
pogrešno zaključujemo. Zato se ova pogreška može pojaviti u bez- 
broj različitih varijanti, naime u svim onim varijantama u kojima 
se pojavljuju logičke pogreške u zaključku. 


3. NAUČNO ISTRAŽIVANJE I IZLAGANJE NAUKE 


a) ISTRAŽIVANJE I IZLAGANJE 


Uvod Dosad smo razmotrili osnovne oblike misli i 

osnovne metode spoznaje, razmotrili smo i 

osnovne svrhe i ciljeve naučnih metoda i nauke. Ostalo nam je 

još da proučimo dva kapitalna aspekta nauke: naučno istraživanje 
i izlaganje nauke. 

Istraživanje i Naučne istine otkrivaju se i dokazuju nauč- 
izlaganje u nauci nim istraživanjem. Otkrivene istine čine se 
dostupnim putem izlaganja. Istraživanje i 

izlaganje dva su tijesno povezana aspekta nauke. 

Od ova dva aspekta istraživanje je fundamentalnije. Naučni 
opisi, objašnjenja, otkrića, dokazi rađaju se i razvijaju u procesu 
istražrvanja. Jednom postignuti rezultati naučnog istraživanja mo- 
gu se izložiti na razne načine: strogo naučno i popularno, kratko i 
opširno, dosadno i zanimljivo. Ali jedno je sigurno: da nema istra- 
živanja, ne bi bilo ni izlaganja. Jer ne bi imalo šta da se izlaže. 

Međutim, bilo bi pogrešno potcijeniti značaj izlaganja. Izlaga- 
nje nauke omogućuje njeno usvajanje, širenje i prenošenje s gene- 
racije na generaciju. Ali to nije sve. Ono ima i produktivnu funkci- 
ju. Sistematsko izlaganje jednog naučnog područja ukazuje ne sa- 
mo na rezultate ili dostignuća, nego i na praznine, teškoće i neri- 
ješene probleme, te usmjerava naučno istraživanje na rješavanje 
tih otvorenih problema. 


Istraživanje i Često se može čuti mišljenje da naučno istraži- 
prikupljanje vanje počinje promatranjem ili »prikupljanjem 
činjenica Činjenica«. Nema ničeg netačnijeg i naivnijeg 


od takvog mišljenja. 

Pretpostavimo da je netko ozbiljno shvatio pouku da naučno istra- 
Živanje mora početi »prikupljanjem činjenica« i da bi prema tome re- 
ceptu htio da se otisne na široko more nauke. On dakle uzima u ruke 
olovku i papir da bi mogao da zapiše »prikupljene činjenice«. Ali kak- 
ve činjenice da zapiše? Činjenica ima bezbroj, U trenutku kad je uzeo 
u ruke papir i olovku naš istraživač in spe možda sjedi za svojim 
radnim stolom. Promatranjem, eksperimentom, brojanjem i mjerenjem 
on može prikupiti niz činjenica o svom stolu. Na primjer, stol ima če- 
tiri noge, jednu veliku i osim malih ladica. Gornja ploha stola ima 
oblik pravokutnika veličine 145 na 70 cm. Na stolu ima sedam knjiga, 
30 araka papira, 2 olovke, 1 naliv-pero, 1 tintarnica, 1 pepeljara, 2 kuti- 
je šibica, 1 poluprazna kutija cigareta, svežanj ključeva, razrezivač za 
papir, 17 spojnica, Knjige izgledaju ovako... (slijedi detaljan opis for- 
mata, papira, omota itd. svake pojedine knjige); u knjigama se mogu 
pročitati slijedeće rečenice... (slijedi kompletan prijepis svih sedam 
knjiga). U srednjoj ladici stola... itd., itd. 

Umjesto da počne od stola naš istraživač mogao je početi sa stoli- 
cama ili s ormarom. Ili je mogao početi s kuhinjom ili smočnicom. Ili 
je mogao stati na prozor i zapisati sve što vidi na ulici. Ili je mogao 
otići u park, u trgovinu, na željezničku stanicu itd. — u beskraj. Ako 
nas naš istraživač upita odakle da počne, šta ćemo mu savjetovati? 


Mogao bi netko reći: najprije treba ipak izabrati područje istraži- 
vanja. Ako bismo to prihvatili, to bi prije svega značilo da istraživanje 
ne počinje prikupljanjem činjenica, nego izborom područja. Međutim, 
pitanje je da li je dovoljno izabrati područje. Pretpostavimo da smo 

kao područje izabrali historiju-18. vijeka u Francuskoj. Šta znači pri- 
kupljati činjenice o 18. vijeku u Francuskoj? Iz toga vremena sačuvano 
je nepregledno mnoštvo dokumenata. Francuski književnici, filozofi, 
naučenjaci tog doba napisali su toliko djela da jedan čovjek ne može 
pročitati ni stoti dio svega toga. O 18. vijeku u Francuskoj govori se u 
nepreglednom mnoštvu općih historija i posebnih historijskih studija. 
šta dakle da čitamo? Odakle da počnemo? I šta ćemo s onim što pri- 
kupimo? 

Na to pitanje nije lako odgovoriti. Ali, jedno je sigurnd: Naučno 
istraživanje ne počinje promatranjem i prikupljanjem činjenica. Pro- 
matranje i prikupljanje činjenica imaju svoje mjesto u nauci i mogu 
biti korisni — ako ih primijenimo u pravo vrijeme ina pravom mjestu. 


Primjer Pretpostavimo da smo se nakon mjesec da- 
istraživanja u na ljetovanja vratili kući, u stan koji je za 
obitnom Zivotu to vrijeme bio prazan i zaključan, a čije klju- 

čeve nema nitko osim nas. Otključavamo 
vrata, ulazimo, prolazimo kroz sve sobe i otvaramo prozore da se 
provjetri. Sve je poznato, »prirodno«, sve je onako kako smo osta- 
vili i kako smo očekivali naći. Ali gle — nema pepeljare na rad- 
nom stolu! Odjednom se zbunjujemo. Posumnjamo u vlastite: oči, 
protrljamo ih i pogledamo ponovo: pepeljare nema! Posumnjamo 
u svoje pamćenje: možda smo pepeljaru slučajno stavili na neki 
drugi stol ili na ormar? Izvršimo brz pregled čitavog stana: pepe- 
ljare nema! A kako bi i bila negdje drugdje. To je pepeljara od 
crvenog muranskog stakla koja uvijek stoji na radnom stolu i 
nigdje drugdje. Osim toga tačno se sjećamo da smo je neposredno 
prije putovanja oprali, obrisali i stavili na njeno mjesto. 

Suočeni smo dakle s problemom (zagonetkom): kako i kamo 
je nestala pepgljara iz zaključanog stana, u kom se inače, bar 
pri letimičnom pregledu, ne primjećuje nikakva druga promjena? 
Ovo pitanje nas zbunjuje, kopka, uznemiruje, podstiče na razmi- 
šljanje. Osjećamo da moramo naći rješenje. Ali kako da ga pro- 
nađemo? 

Prirodno se nameće hipoteza (pretpostavka): za vrijeme dok 
smo bili na moru netko je bio u stanu i nekamo odnio pepeljaru. 
To je, čini se, jedino moguće objašnjenje (ukoliko ne vjerujemo 
u čuda i u duhove), ali ako je i tačno, ono još ne rješava, nego 
samo povećava zagonetku. Pepeljara nije vrijednost zbog koje se 
provaljuje u tuđi stan! 


Razmislimo još malo pa kažemo sami sebi: Pepeljaru mora da 
je odnio netko tko je u stan provalio zbog nečeg vrednijeg. Svi- 
djela mu se pepeljara pa je usput uzeo i nju. Ili ju je možda ne- 

hotice razbio, pa je ostatke pokupio smatrajući da će vlasnik prije 
primijetiti razbijene komade pepeljare nego njen nestanak. 

Našu dosta neodređenu preliminarnu (prethodnu) hipotezu ta- 
ko smo zamijenili drugom, mnogo određenijom. Ali kako može- 
mo utvrditi da li je ona tačna? Da bismo utvrdili da li je hipoteza 
istinita moramo je verificirati (provjeriti). Ali kako da je provje- 
ravamo? 

Iz naše hipoteze slijede neke konsekvencije (logičke posljedice). 
Ako je hipoteza istinita, mora da je iz stana pored pepeljare ne- 
stalo i nešto mnogo vrednije. Ako hoćemo da provjerimo našu hi- 
potezu, treba, dakle, da pažljivo pretražimo stan i utvrdimo. nije li 
iz njega nestalo i nešto što vrijedi mnogo više.. 

Otvaramo najprije stol u kojem držimo novac: 44 000 koje smo 
ostavili stoje nedirnute. Otvaramo ormar s odijelima: kaputi i odi- 
jela su na mjestu. Na svom mjestu je i pisaća mašina, radio, tele- 
vizor, tranzistor. Najzad se dosjećamo: Najvrednija je u stanu zbir- 
ka maraka. Samo jedna serija vrijedi pola milijuna, Otvaramo još 
jednom srednju ladicu stola i nalazimo album s markama. I on je 
tu, ali nekoliko najvrednijih serija je nestalo. Naša je hipoteza 
provjerena, našli smo rješenje zagonetke: Pepeljaru je uzeo čovjek 
koji je odnio marke. 

Međutim, ovo rješenje problema otvara jedan novi, teži i važ- 
niji: Tko je odnio marke i gdje su te. marke sada? 

Ako je za našu zbirku maraka znao samo jedan čovjek, naš naj- 
bolji prijatelj, za kojeg znamo da je pošten, ali sklon neslanim 
šalama, pretpostavit ćemo da je on odnio marke s namjerom da 
nas prestraši. Otići ćemo k njemu i reći ćemo mu da sve znamo. 
Kad on prsne u smijeh, hipoteza će biti provjerena i mi ćemo 
zatražiti da marke vrati. Čitava priča tako će završiti hepiendom. 

Ako je, naprotiv, široko poznato da imamo veliku zbirku ma- 
raka, ako to znaju ne samo mnogi naši prijatelji i znanci, nego i 
prijatelji i znanci naših prijatelja i znanaca, novi problem će biti 
mnogo zamršeniji. U takvom slučaju telefonirat ćemo policiji i za- 
moliti je da ona preuzme dalje istraživanje. 


Elementi i struktura — Ako raščlanimo istraživanje koje smo pro- 
istraživanja veli, vidjet ćemo da je ono prošlo kroz tri 
glavne faze: 1. Uočavanje problema, 2. Po- 

stavljanje hipoteze, 3. Provjeravanje hipoteze i rješenje problema. 
U svakoj od ovih faza možemo razlikovati nekoliko podfaza. 
Tako u prvoj fazi možemo razlikovati prvo zapažanje problema i 
njegovo tačno formuliranje. U drugoj fazi možemo razlikovati pra- 

vljenje preliminarne hipoteze, njeno misaono razmatranje i tačno 
formuliranje hipoteze. U trećoj fazi možemo razlikovati izvođenje 
konsekvencija iz hipoteze, provjeravanje tih konsekvencija i rje- 
šenje problema. 

Također primjećujemo da je nakon tri navedene faze slijedila 
još jedna, četvrta: primjena rješenja. Ako smo otkrili da je marke 
odnio prijatelj, primjena stečenog znanja bit će zahtjev da nam 
ih vrati. Ako je marke odnio kradljivac i ako ga policija otkrije, 
primjena će se sastojati u hapšenju i u oduzimanju ukradenog. 


Prema tome, možemo reći da struktura istraživanja u razvije- 
nom obliku izgleda ovako: 


1. Uočavanje problema 


a) Zapažanje problema 
b) Tačno formuliranje problema 


2. Postavljanje hipoteze 


a) Postavljanje preliminarne hipoteze 
b) Misaono razmatranje hipoteze 
c) Tačno formuliranje hipoteze 


3, Provjeravanje hipoteze i rješenje problema 


a) Izvođenje konsekvencija iz hipoteze 
b) Provjeravanje tih konsekvencija 
c) Rješenje problema 


4. Praktična primjena dobivenog rješenja 


Navedenu strukturu otkrili smo analizirajući jednostavan pri- 
mjer istraživanja u svakodnevnom životu. U osnovi istu strukturu 
ima i istraživanje u nauci. Naravno, to je samo približna struktu- 
ra koja ne mora u svakom pojedinom slučaju biti ista, Ima, na 
primjer, i takvih teorijskih problema čije rješenje nema praktične 
primjene. Isto tako i ostale faze istraživanja mogu na raznim pod- 
ručjima poprimiti drukčiji karakter. 

b) PROBLEM, HIPOTEZA, VERIFIKACIJA 


Uvod Strukturu istraživanja razmotrili smo na pri- 

mjeru iz svakodnevnog života. Napomenuli 

smo da istraživanje u nauci ima istu strukturu. Razmotrimo poje- 
dinačno osnovne elemente te strukture. 


Problem Kao što smo vidjeli, istraživanje počinje uo- 
čavanjem problema, a njegova je svrha rje- 
šenje problema. Iz našeg primjera vidi se također u kojem sluča- 
ju govorimo o problemu: činimo to kad smo iznenađeni nekom či- 
njenicom ili grupom činjenica, kad nam nešto u čiju činjeničnost 
ne sumnjamo izgleda neobično, neshvatljivo, neobjašnjivo, nemo- 
guće jer protivurječi našem znanju, vjerovanju, pretpostavkama, 
očekivanju. 

Uočavanje problema uvijek pretpostavlja neko prethodno zna- 
nje i vjerovanje. Netko tko ne zna da je na našem stolu bila pepe- 
ljara ne može se začuditi što je tamo više nema. Netko tko ne po- 
znaje platna nekog slikara ne može se začuditi ako ovaj odjednom 
prijeđe od figurativnog slikarstva apstraktnom, ili ako se od ap- 
strakcije iznenada vrati »realizmu«, 


Naravno, prethodno znanje nije dovoljno da se primijeti i ta- 
čno sagleda problem. Treba imati dar zapažanja i tačnog izražava- 
nja problema. Ima ljudi koji ne zapažaju da ih okolina izbjegava, 
a ukoliko to i primijete, ne vide u tome ništa neobično. Ima tako- 
đer ljudi koji čitaju filozofske knjige, ali u onom što čitaju ne vide 
ništa o čemu bi trebalo razmisliti. 

Na žalost, za zapažanje i ispravno formuliranje problema ne 
mogu se dati određeniji savjeti. Onome tko bi želio da napravi 
neki napredak u tome može se samo općenito savjetovati neka 
uči i proširuje svoja znanja i neka se u sagledavanju problema 
vježba tako da traži neobično u onome što mu izgleda najobičnije. 


Bit i vrste hipoteze Iz našeg razmotrenog primjera istraživanja 
u svakodnevnom životu vidi se šta je hipo- 
teza. To je teorija za koju mislimo da bi mogla riješiti neki pro- 
blem, ali budući da nismo sigurni u to, privremeno je ne tvrdimo 
nego je podvrgavamo postupku koji treba da pokaže njenu isti- 
nitost ili neistinitost. 
Ako je problem jednostavan, lako ćemo pronaći najbolju hipo- 
tezu. Ali ako je problem složen, teško je odmah naći hipotezu koja 

bi mogla pružiti potpuno objašnjenje. U takvim slučajevima obi- 
čno počinjemo s nekom općenitom, neodređenom ili nepreciznom 
hipotezom, za koju unaprijed znamo da je nedovoljna i da ćemo 
je naknadno ispraviti, dopuniti ili precizirati. Takvu privremenu 
hipotezu nazivamo preliminarnom (prethodnom). 

U nekim slučajevima problem je tako zamršen da nikako ne 
možemo otkriti hipotezu koja bi mogla da na zadovoljavajući na- 
čin riješi problem. U takvom slučaju odabiremo hipotezu koja, 
kako nam se čini, može poslužiti kao relativno najbolja osnova za 
dalje istraživanje. Takvu hipotezu nazivamo rađnom. 


U procesu naučnog istraživanja ponekad su neobično korisne i 
potpuno nerealne hipoteze. Takve hipoteze za koje i sami smatra- 
mo da su neistinite, a ipak ih upotrebljavamo, nazivamo fiktivnim. 
Objašnjavajući logičke distinkcije, mi smo se u ovom udžbeniku 
često služili fiktivnim primjerima. Takvi primjeri bili su nam ne- 
obično korisni jer smo pomoću njih mogli lakše objasniti neke 
distinkcije, nego što bismo to mogli pomoću složenih »realnih« 
primjera, u kojima bi se iza zapletenosti primjera izgubila bit di- 
stinkcije. 

U toku razvoja nauke događa se da čak i hipoteza koja je jedno 
vrijeme bila općeprihvaćena jer je izdržala velik broj provjera 
postaje »sumnjiva«. Odjednom je otkriju neke nove činjenice 
koje joj protivurječe ili neke nove okolnosti u kojima ona zata- 
juje. Uvjereni smo da je hipoteza u osnovi ispravna, ali vidimo da 
joj nešto nedostaje. U takvim slučajevima gradimo uže hipoteze, 
koje treba da objasne odstupanje novootkrivenih činjenica od šire 
hipoteze. Hipotezu koja nekoj široj i značajnijoj hipotezi pomaže 
da se održi nazivamo pomoćnom. U nastojanju da održe Ptolome- 
jevu geocentričku hipotezu, ljudi su u toku vjekova izmislili više 
pomoćnih hipoteza, ali je ova najzad ipak morala da ustupi mje- 
sto Kopernikovoj heliocentričnoj. 


Uvjeti valjanosti Provjeravanje hipoteza često zahtijeva mno- 
hipoteze go. vremena i materijalnih sredstava. Kada 
bismo provjeravali svaku hipotezu koja nam 

padne na pamet, ne bismo daleko došli u nauci. Zato redovno 
provjeravamo samo hipoteze koje unaprijed imaju izgleda da će 
izdržati provjeravanje i da će, ako ga izdrže, riješiti problem. 
Takve hipoteze: možemo nazvati valjanim. Da bi bila valja- 
na, hipoteza treba da zadovoljava pet osnovnih uvjeta: 1. rele- 
vantnost, 2. provjerljivost, 3. eksplanatorno-prediktivna moć, 4. 
kompatibilnost s već prihvaćenim hipotezama i 5. jednostavnost. 

Prvi je zahtjev za valjanu hipotezu da bude relevantna, to jest 
da pruža rješenje problema koji proučavamo, a ne nekog drugog. 
Činjenica što su se dva automobila sudarila u četvrtak ujutro ne 
može se objasniti hipotezom da su šoferi mnogo pili prošle subo- 
te, ali u obzir dolazi, premda možda nije istinita, hipoteza da su 
pili u srijedu uveče ili u četvrtak ujutro. Naravno, ako je jedna 
hipoteza irelevantna za jedan problem, to ne znači da mora biti 
apsolutno irelevantna. U historiji nauke dešavalo se da se hipoteza 
koja je predložena za jedan problem pokaže relevantna za neki 
drugi. 

Drugi je zahtjev za valjanu hipotezu da bude provjerljiva, to 
jest da su moguća iskustva ili misaoni postupci koji bi mogli po- 
tvrditi ili opovrći samu hipotezu ili neku od njenih konsekvencija. 
Kad bi netko tvrdio da su uzročnik neke dotad neistražene bole- 
sti bakterije »psihokoki«, a ne bi nam rekao kako tu tvrdnju mo- 
žemo provjeriti, njegovo otkriće ne bi nitko ozbiljno uzeo. Među-. 
tim, zahtjev provjerljivosti nije jednostavan, pa ćemo o njemu u 
idućem odjeljku reći još koju riječ. 

Treći je zahtjev za hipotezu da bude što plodnija, da posjeduje 
što veću eksplanatorno-prediktivnu moć. Samim tim što je pro- 
vjerljiva hipoteza posjeduje neku eksplanatorno-prediktivnu moć. 
Iz svake provjerljive hipoteze mogu se naime izvešti neke pro- 
vjerljive konsekvencije, a hipoteza ima to veću eksplanatorno-pre- 
diktivnu moć što se više takvih konsekvencija može izvesti iz nje. 
Jer što se veći broj. konsekvencija može izvesti iz hipoteze, to je 
veći broj pojava koje pomoću nje možemo objasniti i predvidjeti. 
Prema tome kad treba da biramo između dvije podjednako rele- 
vantne i provjerljive hipoteze prednost ćemo dati onoj koja je 
plodnija. Napominjemo da neki autori razdvajaju eksplanatornu i 
prediktivnu moć i samo drugu nazivaju plodnošću. Zbog tijesne 
povezanosti eksplanacije i predikacije mi govorimo o eksplanator- 
no-prediktivnoj. moći. 

Četvrti je zahtjev za hipotezu da se što bolje slaže s drugim 
već provjerenim i prihvaćenim hipotezama. Hipotezu koja proti- 
vurječi našim fundamentalnim znanjima i uvjerenjima odbacit 
ćemo bez odlaganja. U ranije razmotrenom slučaju s nestankom 
pepeljare bez daljeg ispitivanja odbacit ćemo (osim u šali) pretpo- 
stavku da se naš radni stol razljutio na pepeljaru, otvorio prozor. 
i bacio je na ulicu. Ali zahtjev da se nova hipoteza slaže $ već pri- 
hvaćenima nije apsolutan. Gotovo svaka nova hipoteza ruši neku 
staru, a poneka ruši i čitav skup međusobno povezanih hipoteza. 
Ali u slučaju kad su dvije hipoteze u svakom drugom pogledu pod- 

jednako »dobre«, a razlikuju se samo po tome što jedna zahtijeva 
odbacivanje većeg broja starih hipoteza, opredijelit ćemo se za 
onu »konzervativniju«. 


Peti je važan zahtjev za hipotezu da bude što jednostavnija. Za 
ovaj zahtjev vrijedi otprilike isto što i za prethodni. Jednostavnost 
nije apsolutan zahtjev i kompliciranija hipoteza može da bude bo- 
lja od jednostavnije. Ali od dvije hipoteze koje su inače podjedna- 
ko moguće dat ćemo prednost jednostavnijoj. 


Uz navedene zahtjeve često se navode još neki. To su ili oprav- 
dani zahtjevi koje nije neophodno posebno isticati, jer se podra- 
zumijevaju, ili neopravdani zahtjevi koji pokazuju nerazumijeva- 
nje smisla hipoteze. 


Provjerljivost Zahtjev da hipoteza bude provjerljiva može se 
protumačiti na razne načine. Zato je potrebno 
da ga pažljivije razmotrimo. 

Kad kažemo da je neka hipoteza valjana samo ako je provjerljiva, 
to nikako ne znači da je ona valjana samo ako je već faktično provje- 
rena. Provjeravanje nije isto što i provjerljivost. Provjerljiva je hipo- 
teza koja može biti provjerena. 

Mogućnost provjeravanja može se shvatiti na različite načine. Ako 
znamo pomoću kakvih opažanja možemo riješiti pitanje o istinitosti 
ili neistinitosti neke hipoteze, ona je provjerljiva u principu,a ako po- 
sjedujemo i praktična sredstva da se stavimo u situaciju u kojoj mo- 
žemo izvršiti potrebna opažanja, reći ćemo da je hipoteza provjerljiva 
ne samo u principu nego i praktično. 

Da bi hipoteza imala neki smisao, dovoljno je da bude provjerljiva 
u principu. Međutim, ako želimo da je pokušamo provjeriti, ona mora 
biti provjerljiva i praktično. Iako praktično provjerljivim hipotezama 
pripada odlučan značaj u razvoju nauke, i hipoteze koje su provjerlji- 
ve u principu stimulativno djeluju na razvoj nauke jer potiču ljude da 
stvore sredstva koja će ih iz provjerljivih u principu pretvoriti u prak- 
tično provjerljive. ' 

Uz distinkciju između principijelne i praktične provjerljivosti va- 
žna je i distinkcija između konkluzivne i parcijalne provjerljivosti 
(provjerljivost u »jakom« i provjerljivost u »slabom« smislu). Ako se 
istinitost jedne hipoteze može provjeravanjem utvrditi sigurno, kaže- 
mo da je ona provjerljiva konkluzivno ili u jakom smislu. Ako provje- 
ravanje može da učini neku hipotezu samo u većoj ili manjoj mjeri 
vjerovatnom, kažemo da je ona provjerljiva samo parcijalno ili u sla- 
bom smislu. 

Neki filozofi smatrali su da naučne hipoteze treba da budu pro- 
vjerljive konkluzivno. Međutim, kad bismo prihvatili ta; prijedlog, mo- 
rali bismo proglasiti neprovjerljivim velik broj naučnih hipoteza koje 
redovno smatramo provjerljivim (sve empirijske generalizacije, sve hi- 
poteze o prošlosti itd.). Pitanje je štoviše može li bilo koja empirijska 
hipoteza biti konkluzivno provjerljiva. Neki misle da takvih empirij- 
skih hipoteza nema, a neki tvrde da ih imaida su takvi osnovni sudovi, 
kojima se samo registrira neposredan sadržaj pojedinačnog iskustva. 

Međutim, ako se i složimo da ima posebna klasa empirijskih hipo- 
teza koje mogu biti konkluzivno provjerene, sigurno je da većina empi- 
rijskih hipoteza nisu takve. Prema tome ako zahtjev da hipoteza bude 
provjerljiva treba da bude opravdan, provjerljivost moramo shvatiti 
kao parcijalnu provjerljivost, provjerljivost u slabom smislu. 


Važno je također da razlikujemo direktnu i indirektnu provjerlji- 
vost. Ako je neka hipoteza takva da se može direktno potvrditi ili opo- 
vrći opažanjem, kažemo da je provjerljiva direktno. Ako naglo dtvo- 
rimo vrata, direktno ćemo provjeriti hipotezu da pred vratima netko 
prisluškuje. 

Neke hipoteze ne mogu se direktno ni potvrditi ni opovrći opaža- 
njem, ali imaju konsekvencije za koje je opažanje relevantno. Takva je 
na primjer većina hipoteza teorijske fizike. Za takve hipoteze kažemo 
da su provjerljive indirektno. 


Razlika između direktne i indirektne provjerljivosti nije apsolutna. 
Provjeravanje činjeničkih historijskih hipoteza pomoću dokumenata 
koji potječu iz pouzdanih izvora i iz vremena o kojem je riječ obično 
se smatra direktnim. Ali u strožem smislu svako je provjeravanje ta- 
kvih hipoteza indirektno, jer događaje koji su se jednom dogodili ne 
možemo više opažati. Možemo opažati samo njihove posljedice: građe- 
vine, namještaj, oruđa, pisane dokumente. 

Kad bismo zahtjev za provjerljivošću sveli na zahtjev za direktnom 
provjerljivošću, skup dopuštenih naučnih hipoteza znatno bi se suzio. 
Zato od hipoteza možemo tražiti samo direktnu ili indirektnu provjer- 
ljivost. 


Opovrgljivost Neki filozofi smatraju da je pogrešno govoriti 
O provjerljivosti kao uvjetu valjanosti naučne 
bipoteze. Gotovo svaku pa i najfantastičniju hipotezu možemo uspje- 
šno provjeriti. U prilog hipoteze da su »sva značajnija naučna otkrića 
učinili Francuzi« možemo navesti više desetaka ili stotina naučnih ot- 
krića koja su izvršili Francuzi. Da li ti primjeri pokazuju da je naša 
hipoteza ispravna? Kao potvrdu za tezu da »sve mačke žive u Londonu« 
možemo navesti adrese nekoliko stotina hiljada londonskih mačaka 
koje smo lično posjetili i popisali. Pa ipak, teško da će bilo tko ozbilj- 
no uzeti našu hipotezu. Vjerovatnost hipoteze ne raste s brojem činje- 
nica koje govore njoj u prilog. Činjenice koje potvrđuju neku hipotezu 
imaju vrijednost samo ako su dobivene kao rezultat neuspješnog na- 
stojanja da se hipoteza opovrgne. 

Odnos iskusnog istraživača prema teoriji čiju istinitost želi da pro- 
vjeri donekle je sličan odnosu iskusnog nastavnika prema učeniku. 
Kad želi da provjeri učenikovo znanje, nastavnik ga neće pustiti da 
priča bilo šta što ovaj zna, nego će zahtijevati odgovor na postavljena 
pitanja. Što više buđe teških pitanja na koja će učenik ispravno odgo- 
voriti, to će nastavnik biti sigurniji da učenik dobro zna. 

Odnos istraživača prema teoriji koju želi provjeriti sličan je, samo 
još mnogo »stroži«. Istraživač postavlja hipotezi samo teška pitanja 
i »obara« je čim ona ne uspije da odgovori na jedno pitanje. Drugim 
riječima, savjestan istraživač nastoji da opovrgne hipotezu koju ispituje 
i ako hipoteza uspješno odolijeva tim pokušajima ona time pokazuje 
da je istinita. Istraživač koji želi utvrditi da li je neka hipoteza istinita 

ne smije se dakle postaviti u položaj zaštitnika koji traži što lakše za- 
datke za svog štićenika, nego u položaj najstrožeg kritičara. On se mora 
neprestano pitati kakav eksperiment ima najviše izgleda da hipotezu 
opovrgne. 

Ako hipoteze treba da izlažemo pokušajima opovrgavanja, one prije 
svega treba da budu e Međutim, ima teorija koje su u prin- 
cipu neopovrgljive. Takve teorije nema smisla ni pokušavati opovrga- 
vati. Ako netko tvrdi da u Zagrebu svaki dan ili pada ili ne pada kiša, 
tvrdnja je provjerljiva, ali nije opovrgljiva. Svako jutro gledajući kroz 
prozor možemo se uvjeriti: ili kiša pada ili kiša ne pada. Potvrda za 
našu tezu možemo skupiti koliko god hoćemo. Ali teza nije opovrglji- 
va jer se ne može čak ni zamisliti takvo faktično stanje koje bi joj mo- 
glo protivurječiti. Upravo zato potpuno je suvišno da je provjeravamo 
skupljajući činjenice koje je potvrđuju. 

Na osnovu svega rečenog neki filozofi smatraju da bitan zahtjev za 
valjanu hipotezu nije provjerljivost nego opovrgljivost. Od dobre empi- 
rijske hipoteze traži se da njeno opovrgavanje bude logički zamišljivo, 
a da je ipak ne možemo opovrći, 


»Provjerljivost« Ako svaka hipoteza treba da bude provjerljiva 
neempirijskih ili opovrgljiva u nekom od gornjih smislova, to 
hipoteza znači da su moguće i dopuštene samo empirij- 


ske hipoteze, hipoteze za koje je na ovaj ili na 

onaj način relevantno neko iskustvo. 
Međutim nije se teško uvjeriti da su moguće i u izvjesnom smislu 
»provjerljive« hipoteze za koje nikakvo iskustvo nije relevantno. Hipo- 
tezu da površina trokuta s osnovicom 10 cm i visinom 6 cm iznosi 30 
cm* možemo provjeriti ne pribjegavajući nikakvom opažanju, proma- 
tranju, eksperimentu, brojanju, mjerenju. Ne moramo taj trokut ni 
crtati, ni gledati, ni njušiti, ni mirisati, ni pipati. Dovoljno je da u jed- 


V . .. « . . 
nostavnu formulu: p =55 uvrstimo navedene vrijednosti za ai vi 


10.6 
3 30). 

Isto tako ne pribjegavajući iskustvu možemo služeći se metodom re- 

ductio ad absurdum lako provjeriti hipotezu da sud »[(p2>q) -p] 2 q« 

jest tautologija a da sud »[(p>q)-—p]2 —q« nije tautologija. U ši- 

nm smislu možemo dakle govoriti i o provjeravanju neempirijskih 
ipoteza. 


izvršimo operacije množenja i dijeljenja koje formula traži ( 


Hipoteza, teorija. U nekim starijim udžbenicima logike često se 

i zakon tijesno povezuju hipoteza, teorija i zakon, pri 

čemu se razlika među njima svodi na razliku u 

stepenu provjerenosti. Po ovom shvaćanju hipoteza je teorija koja još 

nije provjerena, teorija je hipoteza koja je u velikoj rnjeri provjerena, 

a zakon je teorija koja je toliko provjerena da više nimalo ne sumnja- 
Ino u nju. 


U terminološkim pitanjima naravno ništa ne mora biti baš tako 
kako jest i svatko može da predlaže terminologiju koju smatra za od- 
ređenu svrhu najprikladnijom. Međutim u vezi s naveđenim razliko- 
vanjem može se ipak primijetiti: 

1. Oni koji razliku između hipoteze, teorije i zakona svode na razli- 
ku u stepenu provjerenosti, promatrajući hipotezu, teoriju i zakon kao 
podvrste nečeg četvrtog, nikad ne kažu šta je taj genus proximum, čije 
su vrste hipoteza, teorija i zakon. 


2. Oni koji prave takvu distinkciju previđaju da predmet hipoteze 
može biti ne samo zakon nego i činjenica, skup činjenica i skup među- 
sobno povezanih zakona. Ma koliko mi provjeravali hipotezu da na 
Marsu nema ljudi, ona neće nikad postati zakon. Isto tako Einsteino- 
va teorija relativiteta neće nikad postati »Einsteinov zakon relativiteta«. 


3. Pretpostavka da naše hipoteze prolaze u svom razvoju tačno tri 
faze (fazu slabe, srednje i jake provjerenosti) vrlo je pojednostavnjena. 
Činjenica je da su naše hipoteze u različitom stepenu provjerene, ali 
među tim različitim stepenima provjerenosti nema primjetljivog gru- 
piranja u tačno tri glavne grupe. 

Nasuprot kritiziranom shvaćanju možemo reći: Bitna razlika izme- 
đu naučnih hipoteza i teorija, s jedne strane, i naučnih zakona, s druge 
strane, nije u tome što je »zakon« više provjeren nego u tome što su 
naučni zakoni samo elementi hipoteza i teorija. Premda se u nauci po- 
nekad javljaju hipoteze i teorije koje se svode na jedan zakon, hipoteza 
i teorija su redovno složene tvorevine koje obuhvataju određen broj 
sudova o činjenicama i određen broj međusobno povezanih zakona. Mi- 
sao o većoj provjerenosti zakona ima svoj korijen u tome što je doista 
često lakše provjeriti pojedine zakone nego čitave složene tvorevine u 
koje su oni uključeni. 

Što se tiče razlike između hipoteze i teorije, ni ona nije u stupnju 
provjerenosti, nego u načinu na koji se prema nekom sudu ili skupu 
sudova odnosimo. Hipoteza je teorija kojoj smo privremeno uskratili 
podršku da bismo je bez predrasude razmatrali i provjeravali; teorija 
je hipoteza koju smo privremeno prihvatili i spremni smo da je tvr- 

mo. 


PITANJA I ZADACI 


1. Navedite po jedan primjer za deskripciju i za eksplanaciju. Raš- 
članite eksplanaciju na njene elemente, 


* 2. šta je objašnjenje činjenice, a šta objašnjenje zakona? šta je 
kauzalno, šta statističko, a šta teleološko objašnjenje? Odgovor ilustri- 
rajte primjerima, 
* 3. šta je naučno predviđanje i koji su njegovi uvjeti? Kakav je 
odnos između predviđanja i objašnjenja? U čemu je značaj predvi- 
đanja? 

4. Šta je naučno otkriće? Navedite po dva primjera za naučno ot- 


kriće i za tehnički izum. Da li je moguća metoda za automatsko vršenje 
naučnog otkrića? ' 


5. Šta je dokaz? Navedite tri primjera za dokaz i na svakom od 
njih objasnite: a) šta je teza, b) koji su argumenti, c) kakav je upo- 
trijebljeni način dokazivanja. sajli 

6. U čemu je sličnost, a u čemu razlika između dokaza i zaključka? 
Kakav je odnos između dokaza i objašnjenja? ' 

7. Navedite po jedan primjer: a) za direktan dokaz, b) za indi. 
rektan dokaz, c) za empirijski dokaz, d) za neempirijski dokaz, e) za 
deduktivan dokaz, f) za induktivan dokaz. 

8. Kakvu pogrešku u dokazu činimo kad pobijajući tezu da su svi 
ljudi dobri dokazujemo da su svi ljudi zli? Kakvu pogrešku činimo 
kad netko tvrdi da natalitet u Jugoslaviji opada, a mi ga pobijamo po- 
dacima prema'kojima u našem selu raste? 


9. Kakvu logičku pogrešku činimo kada netko tvrdi da je na 
Jadranu vrlo skupo, a mi mu dokazujemo da je Jadransko more naj- 
ljepše na svijetu? 


10. Kakvu logičku pogrešku činimo kad na sugovornikove argu- 
mente odgovaramo da su ga potplatili da nam oponira? 


* 11. Navedite po jedan primjer za logičke pogreške: a) argumentum 
ad populum, b) argumentum ad misericordiam, c) argumentum e con- 
sensu gentium, d) argumentum ad verecundiam, e) argumentum ad 
ignorantiam, £) argumentum ad baculum. 


12. Objasnite u čemu se sastoje logičke pogreške: a) error funda- 
mentalis i b) non sequitur. Navedite po dva primjera za svaku od njih. 


13. Da li su »idem per idem«, »petitio principli« i »circulus in de- 
monstrando« tri imena za istu pogrešku ili tri različite pogreške? Ako 
su to tri različite pogreške, objasnite u čemu se međusobno razlikuju. 


14. Šta je naučno istraživanje, a šta izlaganje nauke? Kakav je 
njihov međusoban odnos? 


* 15, Može li istraživanje započeti prikupljanjem činjenica? Ako ne 
može, zašto ne može? 


16. Navedite jedan primjer za istraživanje i raščlanite ga na nje 
gove elemente. Objasnite i općenito šta je problem, šta hipoteza, a šta 
verifikacija? 


17. šta je: a) preliminarna, b) radna, c) fiktivna, d) pomoćna hipo- 
teza? Ilustrirajte odgovor primjerima! 


18. Kada kažemo da je hipoteza: a) relevantna, b) provjerljiva, c) 
plodna, d) kompatibilna s drugima, e) jednostavna? Da li je neophodno 
ili poželjno da hipoteza posjeduje sva navedna svojstva? 

* 19. Na koje se sve načine može shvatiti provjerljivost i u kojim je 
interpretacijama zahtjev za provjerljivošću hipoteza opravdan, a u 
kojima nije? 


20. U čemu je razlika između provjerljivosti i opovrgljivosti? Da li 
je dovoljno da hipoteza bude provjerljiva ili je potrebno da bude 1 
opovrgljiva? 

DODATAK 


1. LOGIKA, FILOZOFIJA I NAUKA 


Uvod Proučavanje logike u srednjoj školi obično se 

nastavlja na proučavanje psihologije, a pret- 

hođi proučavanju povijesti filozofije. Ovakvo uključivanje logike u na- 

stavni plan nije neopravdano. Psihologija i logika imaju dodirnih tača- 
ka, a logika i povijest filozofije još su tješnje povezane. 

Psihologija i logika nekad su se smatrale za propedeutičke (uvodne) 
discipline filozofije. U toku posljednjih sto godina psihologija se odvo- 
jila od filozofije i postala posebna empirijska nauka. Usprkos pokuša- 
jima da se.i od logike načini posebna nauka, ona je do danas ostala 
dio ili grana filozofije. 

Upravo zato što neki smatraju logiku granom filozofije, a neki gra- 
nom nauke, potrebno je da pažljivije razmotrimo odnos logike, filozo- 
fije i nauke. Učenik je u školi već proučavao mnoge nauke, aiu ovom 
udžbeniku bilo je mnogo riječi o bitnim aspektima nauke. Ali dosad 
smo malo govorili o filozofiji. Zato prije nego što pristupimo raspra- 
vljanju o odnosu logike prema drugim granama filozofije moramo 
ukratko nešto reći o filozofiji i o njenim granama. 


Postanak filozofije U svakodnevnom životu ljudi neprestano .poku- 
i nauke šavaju da odgovore na različita pitanja o svi- 

jetu u kojemu žive i o svom položaju u njemu. 

Neka pitanja postavljaju zato što se nadaju da će im ispravan odgovor 
omogućiti bolji i sretniji život; neka pitanja pokušavaju riješiti zato 
što ih nešto potiče da traže objašnjenje za ono neobično u sebi i oko 
sebe, čak i onda kada ne izgleda da bi im ono što traže donijelo korist. 

Sistematsko i metodičko postavljanje i rješavanje različitih pita- 
nja o čovjeku i svijetu s vremenom se razvilo u poseban oblik ljudske 
djelatnosti, kojim se kao svojim glavnim poslom bavi poseban sloj 
ljudi. Stari Grci, koji su prvi u evropskom kulturnom krugu razvili tu 
djelatnost, nazvali su je »ljubavlju prema mudrosti« (filozofijom), a 
one koji se njom bave »ljubiteljima mudrosti« (filozofima). 

Porcd općih pitanja o čovjeku i svijetu filozofija je u početku obu- 
hvatala i mnoga posebna pitanja o pojedinim područjima ili stranama 
prirodnih i društvenih zbivanja. Broj pitanja o kojima su filozofi umo- 
vali s vremenom je sve više rastao, ali je rasla i spoznaja da postoje 
različite vrste i tipovi pitanja i da se sva pitanja mogu uspješnije rje- 
šavati ako se grupe srodnih pitanja izdvoje u zasebne cjeline 1 tako 
izdvojene pažljivije proučavaju. Od filozofije su se tako počele odvajati 
posebne nauke ili znanosti. 

Uspjesi nauke i Začetke formiranja posebnih nauka nalazimo 
nezaobilaznost već u antici. Ali svoj puni zamah dobio je ovaj 
filozofije proces tek u novom vijeku. Fizika, kemija, bio- 
logija i druge osnovne nauke, tek su se u no- 
vom vijeku definitivno oblikovale kao zasebna samostalna područja. 
U posljednjih stotinjak godina nauka je doživjela velik polet i bu- 
ran razvoj. Nastale su mnoge nove naučne discipline, a one već posto- 
jeće podijelile su se na mnoge grane i podgrane. 

Suvremena nauka riješila je mnoge zagonetke koje su vjekovima 
mučile čovjekov um, a koje je prvobitni čovjek pokušavao da riješi 
fantastičnim  mitologijskim i religioznim domišljanjima. Primjenom 
nauke u proizvodnji razvila se moćna suvremena tehnika, koja je iz 
osnova izmijenila čovjekov život na Zemlji i otvorila mu perspektivu 
da se u skoroj budućnosti vine i u kozmička prostranstva. 


Oduševljeni velikim uspjesima nauke u 19. i 20. vijeku neki su:na- 
učenjaci i filozofi počeli tvrditi da je razvoj nauke učinio svaku filo- 
zofiju suvišnom. Po njihovom mišljenju razne posebne nauke podijelile 
su među sobom čitavo područje stvarnosti, pa filozofiji nije ostalo 
ništa. 

Međutim, nije teško vidjeti da ima mnogo pitanja o koja se čovjek 
ne bi smio oglušiti, a koja nijedna posebna nauka niti postavlja niti bi 
mogla da riješi. 

Suvremena nauka željela bi da spozna ne samo sve što jest, nego 
čak i sve što je uopće moguće. Ali ona ne pita šta znači biti i šta znači 
biti moguć. Nauka želi da spozna istinu. Ali ona ne umije objasniti ni 
šta je istina ni šta je spoznaja, ni da li je, u kom smislu i na koji na- 
čin spoznaja istine moguća. Nauka nastoji da definira svoje pojmove 
i dokaže svoje tvrdnje. Ali ona se ne pita o suštini, smislu, pretpostav- 
kama i granicama definicije i dokaza. Različite prirodne nauke prouča- 
vaju razna područja i aspekte prirode. Ali nijedna od njih ne može reći 
šta je priroda i po čemu se ona razlikuje od društva. Različite društve- 
ne nauke proučavaju razna područja, oblike ili aspekte čovjekove dru- 
štvene djelatnosti. Ali nijedna od njih ne može objasniti šta je ono što 
čovjeka čini čovjekom, a svaku njegovu djelatnost ljudskom. 


Šta je filozofija Ne bi bilo teško navesti još mnogo drugih pi- 

tanja pred kojima se nauka zaustavlja, a o ko- 

Jima tilozoti govore. Mnogo je teže reći šta je ono po čemu se filozof. 

sko pitanje razlikuje od naučnog, po čemu se filozofija kao djelatnost 
razlikuje od nauke i od svake druge ljudske djelatnosti. 


Dok se naučenjaci koji se bave nekom određenom naukom obično 
bar približno slažu u određivanju predmeta svoje nauke, gotovo svaki 
filozof odgovara drukčije na pitanje šta je filozofija. Kako ovdje ne 
možemo izložiti sva različita shvaćanja filozofije, spomenut ćemo samo 
tri najkarakterističnija. 

Po prvom shvaćanju filozofija je kao i nauka oblik. spoznaje svije- 
ta, samo što je ona, za razliku od nauke, usmjerena ili na cjelinu sve- 
ga što jest ili na ono što je u svijetu najopćenitije. Dok posebne nauke 
ispituju posebna područja ili aspekte stvarnosti, filozofija želi da pruži 
spoznaju svijeta kao cjeline ili, po drugoj varijanti ovog shvaćanja, 

najopćenitije zakone svakog kretanja, zakone koji vrijede na svim po- 
dručjima prirode, društva i ljudskog mišljenja. 

Ovakvom shvaćanju filozofije neki prigovaraju da je i previše ambi- 
ciozdo i previše skromno. Previše ambiciozno — jer je čovjek prostor- 
no i vremenski previše ograničen da bi mogao spoznati svijet kao cje- 
linu ili ono što je u njemu najopćenitije, a previše skromno — jer se 
čovjek ne može zadovoljiti samo time da spoznaje svijet takav kakav 
jest. Glavni je zadatak filozofije, kažu ovi kritičari, da nam kaže nešto 
O čovjeku io njegovom djelovanju. Dok nauka prikazuje svijet kakav 
jest, filozofija treba da nam kaže šta je čovjek i šta on može i treba 
da učini da bi svoj svijet i sama sebe učinio čovječnijim. 

Objema ovim koncepcijama — i onoj po kojoj je zadatak filozofije 
da spoznaje cjelovitost ili općenitost svijeta i onoj po kojoj je zadatak 
filozofije da usmjerava ljudsko djelo — neki prigovaraju da su nekri- 
tične, da se njihovi protagonisti upuštaju u izvođenje jednog programa 
prije nego što su ispitali da li je taj program ostvarljiv. Prije nego što 
pokušamo razotkriti tajne svijeta ili usmjeravati čovjekovo djelo, mo- 
ramo ispitati da li je to, i ako jest, u kojoj je mjeri i na koji način mo- 
guće. Osnovni je zadatak filozofije, prema pristalicama ove koncepcije, 
da ispituje suštinu, mogućnosti, pretpostavke, izvore, putove i granice 
čovjekove spoznaje, 

Pristalice prvih dviju,koncepcija primjećuju pristalicama treće da 
suštinu i doseg spoznavanja ne možemo ispitati prije nego što počne- 
mo spoznavati i djelovati, kao što ne možemo naučiti plivati prije nego 
što skočimo u vodu. 

Tri shvaćanja filozofije koja smo kratko skicirali javljaju se u 
mnogo različitih, često i vrlo složenih i suptilnih oblika. Možda u sva- 
koj od naveđene tri koncepcije ima djelić istine. Filozofija je i kri- 
tička analiza pretpostavki spoznavanja i djelovanja, i spoznaja najdu- 
bljih tajni bivstvovanja, i najviši (pa prema tome i usmjeravalački) 
oblik stvaralačkog, doista ljudskog djelovanja. 

Ali opća i za sve obavezna definicija filozofije ne može se dati. 
Svako vrijeme ima svoje probleme i traži sebi primjerenu filozofiju, 
a svaki kreativan filozof ne daje samo nove odgovore na stara pitanja 
nego i proširuje krug onog o čemu mislimo i pitamo. 


Filozofske Kao što se nauka u toku svog višestoljetnog 
»discipline« razvoja podijelila na različite naučne »discipli- 
ne«, tako su se i u krilu filozofije postepeno 
izdiferencirale različite filozofske »discipline«. Međutim, dok gotovo 
nitko među naučenjacima ne osporava potrebu raščlanjivanja nauke 
na posebne grane (pojedinci samo ističu da tu podjelu ne treba shva- 
titi kruto jer različite nauke mogu imati »dodirne tačke«), mnogi filo- 
zofi smatraju da se filozofija ne može dijeliti ni na kakve discipline. 
A oni koji misle da se i filozofija može raščlanjivati, mnogo se razli- 
kuju i po tome koje filozofske discipline priznaju i po tome kako te 
discipline određuju. : 
Grčki filozof Aristotel prvi je detaljno razvio ideju zasebne »nauke« 
O »prvim principima i uzrocima«, nauke koja ne proučava ovo ili ono 
područje bivstvujućeg, nego bivstvujuće kao bivstvujuće i ono što mu 
je kao takvom svojstveno. Tu nauku sam je Aristotel nazvao »prvom 

filozofijom«, a kasnije su je prozvali metafizikom, jer su njegovi spisi 
u kojima je ta prva filozofija izložena sakupljeni pod tim naslovom 
(prema grčkom »meta ta fizaka« = »iza fizike«). Još kasnije, u novom 
vijeku, metafizika je podijeljena na grane. Tako su je neki dijelili na 
opću i specijalnu. Opća metafizika ili ontologija po ovoj je podejli uče- 
nje o bivstvovanju uopće, dok se specijalne metafizike bave raznim 
osnovnim oblicima bivstvujućeg: teologija — bogom, psihologija — du- 
šom, kosmologija — svemirom. 

Pored metafizike već se u antici razvila i etika, filozofska discipli- 
na koja se bavi proučavanjem moralnog djelovanja i suđenja. U okvi- 
ru etike nije došlo do raščlanjivanja na posebne grane, ali se unutar 
nje obično razlikuju različiti problemi ili pitanja, kao što su pitanje o 
suštini i vrstama dobra, pitanje o najvišem dobru, pitanje o porijeklu, 
motivima, predmetu i svrhama etičkog djelovanja, pitanje o porijeklu, 
prirodi i važenju moralnih normi, pitanje o smislu i kriteriju moral- 
nog ocjenjivanja. 

Uporedo s filozofskim raspravljanjem o dobrom razvilo se već u 
antici i filozofsko raspravljanje o lijepom u prirodi i u umjetnosti. Fi- 
lozofska disciplina koja se bavi lijepim kasnije je (u 18. vijeku) nazva- 
na estetikom. U okviru ove discipline raspravljaju se pitanja o suštini 
i oblicima ljepote, o ljepoti u prirodi i u umjetnosti, o stvaranju i do- 
življavanju lijepog, o mogućnosti i kriterijima objektivno valjanog su- 
čenja o lijepom. 

Premda se već u antici raspravljalo o nekim pitanjima u vezi sa 
spoznajom, tek se u novom vijeku razvila posebna filozofska discipli- 
na koja se bavi proučavanjem spoznajnog problema — spoznajna teori- 
ja ili gnoseologija. Njen je osnivač engleski filozof 17. vijeka John 
Locke [Džon Lok]. I u okviru spoznajne teorije ima mnogo različitih 
pitanja, kao što su pitanje o suštini istine i spoznaje, pitanje o pred- 
metu spoznaje, pitanje o mogućnosti i o granicama spoznaje, pitanje 
O porijeklu ili izvoru spoznaje, pitanje o načinima i stupnjevima spo- 
znaje, pitanje o kriteriju spoznaje. 

Metafizika, etika, estetika i spoznajna teorija smatraju se često 
osnovnim ili općim filozofskim disciplinama. Njima se ponekad dodaju 
i mnoge specijalne filozofske discipline kao što su filozofija prirode, 
filozofija: historije, filozofija nauke, filozofija umjetnosti, filozofija re- 
ligije, filozofija politike, filozofija kulture, filozofija države i prava, 
filozofija jezika, filozofija matematike i druge. 

Osnovnom filozofskom disciplinom neki smatraju onu koja se bavi 
čovjekom (antropologiju), a neki smatraju da je čitava filozofija an- 
tropologija. Jer etika se bavi čovjekovim djelovanjem, spoznajna teori- 
ja — čovjekovom spoznajom, estetika — čovjekovim umjetničkim stva- 
ralaštvom, metafizika — smislom čovjekova bivstvovanja. 


Po našem mišljenju pitanja kojima se bave različite filozofske disci- 
pline mnogo su tješnje međusobno povezana nego pitanja kojima se 
bave razne nauke. To suu stvari samo razni aspekti istih osnovnih pi- 
tanja. Zato je podjela filozofije na discipline dopuštena samo ako pri 
tome stalno vodimo računa o povezanosti u jednu »disciplinu« izdvo- 
jenih filozofskih pitanja s onima koja smo uključili u druge. Filozof- 
ske »discipline« ne smiju se shvatiti kao zidovi kojima su filozofska 
pitanja izolirana jedna od drugih. 

Plan daljeg Pošto smo ukratko izložili podjelu filozofije na 

izlaganja »discipline«, možemo se pozabaviti odnosom 1o- 

gike prema drugim granama filozofije i nauke. 

Nećemo razmatrati odnos logike prema svim granama filozofije i 

nauke s kojima je ona u nekoj vezi. Budući da su od filozofskih grana 

logici »najbliže« ontologija, gnoseologija i antropologija, reći ćemo 

najprije nešto o odnosu logike prema ovim »disciplinama«. A budući 

da su neki pokušavali da svedu logiku na psihologiju, lingvistiku ili 

matematiku, reći ćemo nešto i o njenom odnosu prema psihologiji, 
lingvistici i matematici. 


Ontologija i logika O odnosu ontologije i logike postoje među fi- 

lozofima različita gledišta. Kreću se uglavnom 
između dva ekstremna, koja ćemo nazvati »ontologizmom« i »antionto- 
logizmom«. 

Osnovna je teza ontologizma da su svi logički problemi ontološki i 
da logika kao posebna filozofska disciplina ili grana nije moguća. Os- 
novna je teza antiontologizma da su logički problemi svojevrsni, pot- 
puno različiti i nezavisni od ontoloških, ida je logika zasebna filozofska 
disciplina potpuno nezavisna od ontologije. 

Glavni je argument ontologista da ontologija kao filozofska disci- 
plina koja proučava bivstvovanje ne može mimoići ni bivstvovanje 
oblika valjane misli. Ukoliko oblici valjane misli nisu nešto bivstvujuće, 
njih ne može proučavati nikakva filozofska. ni naučna disciplina. A uko- 
liko oni, naprotiv, na neki način bivstvuju, samo ontologija može da 
odredi njima svojstveni način bivstvovanja i njegov odnos prema dru- 
gim načinima bivstvovanja. 

Glavni je argument antiontologista da se konkretna logička učenja 
o raznim oblicima valjane misli ne mogu izvesti iz općih ontoloških 
određenja tih oblika i da se čak i logičari koji se ni najmanje ne slažu 
u osnovnim ontološko-logičkim koncepcijama često slažu u konkretnoj 
deskripciji oblika valjane misli. Tako npr. bez obzira na to šta misle 
o načinu postojanja silogističkih figura i modusa, logičari se slažu u 
odgovoru na pitanje koji su modusi kategoričkog silogizma valjani. 

Ontologisti suu pravu kad tvrde da su fundamentalna pitanja logike 
ontološka. Ali ontološka su također fundamentalna pitanja svih filozof- 
skih disciplina i svih nauka, Razne filozofske discipline i posebne nauke 
ipak su moguće jer ontologija ne istražuje bliže sve one osnovne oblike 
bivstvovanja čiju suštinu i međusobni odnos određuje. 

Antiontologisti su u pravu kad tvrde da postoje neka logička pita- 
nja, čije rješenje ne zavisi jednoznačno od rješenja osnovnih ontološko- 
logičkih pitanja. Ali oni još više griješe kad previđaju da upravo rje- 
šenje tih osnovnih ontološko-logičkih pitanja omogućuje uvid u kon- 
kretna logička pitanja i određuje osnovni pravac njihova rješavanja. 

Na osnovu svega toga možemo, dakle, reći da je logika moguća kao 
zasebna filozofska disciplina, zasnovana na ontologiji i od nje u veli- 
koj mjcri, ali ne i potpuno, zavisna. 


Gnoseologijai logika I o odnosu gnoseologije i logike postoje razli- 

čita mišljenja. Pristalice gnoseologizma u logi- 
ci (ili pristalice »gnoseološke logike«) smatraju da spoznajna teorija 
kao filozofska disciplina o mogućnosti, granicama, izvorima i uslovima 

spoznaje obuhvata i pitanje o formalnim uslovima svake spoznaje — 
pitanje o oblicima valjane misli. To, drugim riječima, znači da je logi- 
ka sastavni i podređeni dio spoznajne teorije. 

Radikalni antignoseologisti (protivnici gnoseologizma u logici) tvrde 
da je logika potpuno nezavisna od gnoseologije, dok gnoseologija na- 
protiv zavisi od logike. Obrazlažući ovu tezu, oni se pozivaju na to da 
svaka istinita misao mora biti formalno valjana, dok svaka valjana 
misao ne mora biti istinita. Ako je valjanost uslov istinitosti, onda je i 
logika pretpostavka spoznajne teorije i mora biti nezavisna od nje. 

Ni u ovom slučaju ne možemo se složiti ni s jednim od dva krajnja 
gledišta. 

Pristalice gnoseološke logike u pravu su kad ističu tijesnu vezu 
između gnoseologije i logike, ali griješe kad žele da dovedu logiku u 
podređen položaj prema gnoseologiji. Pitanja kojima se bavi gnoseolo- 
gija i ona kojima se bavi logika međusobno se nadopunjavaju i zaje- 
dnički daju svestran odgovor na pitanje o ljudskoj spoznaji i njenim 
oblicima, mogućnostima, uslovima i granicama. Međutim, niti se sva 
gnoseološka pitanja mogu svesti na logička, niti se sva logička pitanja 
mogu svesti na gnoscološka. Tako se gnoseološko pitanje o biti istine i 
spoznaje ne može identificirati ni s formalnologičkim pitanjem o obli- 
cima valjane misli, ni s metodološkim pitanjem o metodama spoznaje. 

Ali ni radikalni protivnici gnoseološke logike nisu u pravu. Nije tač- 
no da su logička pitanja potpuno nezavisna od gnoseoloških, jer su 
fundamentalna logička pitanja, npr. pitanje o odnosu valjanosti i isti- 
nitosti, u isto vrijeme i ontološka, i gnoseološka, i logička. Gnoseološka 
i logička pitanja neprestano se isprepleću i međusobno dopunjavaju. 

Prema tome, dok smo ontologiju priznali kao temeljnu filozofsku 
disciplinu i kao osnovu logike, nešto slično ne možemo priznati gnose- 
ologiji. Kad je riječ o odnosu gnoseologije i logike, nijednoj od njih ne 
možemo pripisati primat. Ali možemo reći da su to dvije discipline koje 
su najtješnje povezane, koje se međusobno nadopunjavaju i mogu se 
razvijati samo uz stalnu saradnju. Zato ne griješe mnogo oni koji na- 
stoje da ih povežu u jednu cjelinu, 


Antropologija i Neki filozofi smatraju da je antropologija ne 
logika samo glavna već i jedina filozofska disciplina, 
Sva filozofska pitanja, kažu oni, pitaju samo o 
raznim aspektima čovjekovog bivstvovanja. Budući da je čovjek najviše 
bivstvujuće, to je i ontološko pitanje o bivstvovanju u stvari pitanje o 
čovjeku svojstvenom bivstvovanju i o njegovom odnosu prema nižim, 
nepravim oblicima bivstvovanja. Kako je spoznaja jedna od čovjekovih 
djelatnosti, to je i gnoseološko pitanje o spoznaji antropološko pitanje 
o jednoj od čovjekovih djelatnosti. Isto vrijedi i za osnovna pitanja 
etike, estetike i drugih filozofskih disciplina, Ni logika nije u tom po- 
gledu izuzetak. Pitanje o oblicima valjane misli je pitanje o oblicima 
čovjekove valjane misli, dakle antropološko pitanje, koje se može uspje- 
šno rješavati samo u sklopu drugih antropoloških pitanja. Ovakvo 
shvaćanje logike možemo nazvati antropologističkim. 


Protivnici antropologizma u logici priznaju da se oblici valjane misli 
realiziraju u čovjekovom mišljenju, ali ističu da sama činjenica što 
se oni u faktičkom mišljenju realiziraju nije njihovo opravdanje. Oblici 

misli su valjani ili nevaljani bez obzira na to da li ljudi u skladu s nji- 
ma faktički misle ili ne misle. S druge strane, u skladu s tim oblicima 
moraju misliti, ako žele da valjano misle, i sva druga misaona bića 
koja eventualno postoje negdje u svemiru. Čak i vještice, anđeli i bo- 
govi, kad bi postojali, ne bi valjano mislili ako bi kršili logičke prin- 
cipe. 

M tropolenišći su u pravu kad kažu da su sva filozofska pitanja u 
izvjesnom smislu antropološka, da je u svakom filozofskom pitanju pri- 
sutno na neki način i pitanje o čovjeku. Međutim, ako želi da odgovori 
na svoje osnovno pitanje, na pitanje o čovjekovoj suštini io čovjeko- 
vom položaju u svijetu, antropologija ne može da analizira sve strane i 
aspekte čovjekove djelatnosti. Zato i zasebne filozofske discipline, me- 
đu koje pripada i logika, imaju razlog da postoje. ' 

Protivnici antropologizma nisu u pravu kad tvrde da je antropolo- 
gija irelevantna za logiku. Posebnonaučna, empirijska antropologija, ko- 
ja se zadovoljava empirijskom deskripcijom onoga što čovjek jest i 
čini, doista je irelevantna za logiku, jer logika nije opisivanje toga 
kako čovjek misli. Međutim, jedna filozofska antropologija, koja odgo- 
vara ne samo na pitanje šta čovjek faktično jest negoina pitanje šta 
čovjek može i mora biti ako želi da bude čovjek, relevantna je i za 
logiku kao učenje o oblicima misli koje čovjek mora respektirati ako 
želi da valjano misli i uspješno dostiže istinu. 

Prema tome. možemo reći da je logika bitno zavisna i od antropo- 
logije, ali da se ne može potpuno svesti na nju. 


Logika 1 psihologija Vrlo se često raspravlja o odnosu logike i psi- 

hologije. Oni koji su samo malo čuli o logici i 
psihologiji najčešće misle da su to dvije discipline koje se neznatno 
razlikuju ili su možda čak i identične. Ali čak je i među stručnim logi- 
čarima bilo i još ima takvih koji smatraju da je logika samo dio ili 
praktična primjena psihologije. 

Ovi filozofi, koje obično nazivamo psihologistima, najčešće polaze 
od definicije psihologije kao nauke o psihičkim procesima. Budući da 
psihologija proučava psihičke procese, ona, kažu psihologisti, mora pro- 
učavati i mišljenje (jer i mišljenje je psihički proces). A budući da 
psihologija proučava svako riišljenje, ona očigledno mora proučavati i 
valjano mišljenje. To znači da je logika, kao nauka o oblicima valjanog 
mišljenja, samo jedna grana psihologije. 

Ova argumentacija izgleda uvjerljiva, ali je stvarno neodrživa jer 
je u njoj previđena razlika između mišljenja 1 misli. Budući da logika 
ne proučava oblike valjanog mišljenja nego oblike valjane misli, očito 
je da su psihologija mišljenja i logika dvije različite stvari. S druge 
strane, budući da valjanost misli ne zavisi od toga kako faktično prot- 
ječe mišljenje, logika je potpuno nezavisna od psihologije mišljenja i 
od psihologije uopće. 

Neki psihologisti priznaju da logika nije dio psihologije, ali tvrde 
da je psihologija osnova logike i da su logički zakoni izvedeni iz psi- 
holoških. Po ovoj koncepciji psihologija proučava zakone po kojima se 
mišljenje faktično odvija, a logika zakone po kojima mišljenje treba da 
se odvija. Mišljenje treba da se odvija onako kako se doista odvija ka- 
da je valjano. Prema tome je psihologija kao nauka o tome kako fak- 
tično mislimo osnova logike kao nauke o tome kako treba da mislimo. 

Ne može se poreći da nam i psihologija može dati korisne savjete 
Q tome kako treba da mislimo. U udžbeniku psihologije nalazimo, na 
primjer; ove korisne savjete o tome kako treba učiti: »Treba se kon: 
centrirati«, »Treba učiti s namjerom«, »Treba imati plan rada« itd, Sve 
su to sigurno dobri savjeti, samo se na njima ne mogu zasnivati logi- 
čki »savjeti« o oblicima valjane misli. 

Da psihologija ne može biti osnova logike, vidi se najbolje baš po 
tome što se logički »zakoni« i »savjeti« po svojoj prirodi bitno razli- 
kuju od zakona i savjeta psihologije. 

Logički se »zakoni« mogu egzaktno formulirati, i ako su valjani, 
vrijede bez ikakvog izuzetka. Tako, na primjer, naprijed spomenuti ob- 
lik valjanog zaključka — »Svi B su C. Svi A su B. Dakle, svi A su C« 
— formuliran je egzaktno, bez neodređenosti, i vrijedi apsolutno, bez 
izuzetaka. 

Psihološki se zakoni naprotiv formuliraju neegzaktno, samo približ- 
no, i vrijede samo većinom, ne bezizuzetno. Tako u udžbeniku psiholo- 
gije možemo pročitati da je jedna od zakonitosti percepcije da »brže, 
tačnije i potpunije percipiramo ono što je bliže našem iskustvu, dok če- 
sto zanemarujemo i previdimo ono što je tom iskustvu strano«,a jedan 
od tri glavna zakona asocijacije kaže »da će se ćesto javiti oni sadržaji 
koji su u nečemu slični«. 

Sva je psihologija sastavljena od takvih neegzaktnih i neobaveznih 
zakona, u kojima ključna uloga pripada pojmovima kao što su »često«, 
»brže«, »bliže«, »strano«, »u nečemu slično«. Očito je da takvi približni 1 
samo vjerovatni zakoni ne mogu biti osnova egzaktnih i bezizuzetnih 
zakona logike. 

To, naravno, ne znači da je psihologija »loša« ili »inferiorna« u od- 
nosu na logiku. Naši psihički procesi tako su komplicirani i nepravilni, 
toliko puni izuzetaka i iznenađenja, da se mogu uspješno opisati samo 
pomoću takvih približno tačnih 1 više ili manje vjerovatnih »zakona« 
kakve formulira psihologija. 


Logika i lingvistika Ako želim da svoju misao saopćim, moram se 

poslužiti jezikom. Pored jezika u običnom smi- 
slu te riječr za izražavanje misli može nam poslužiti i neki drugi sistem 
osjetno opažljivih znakova. Misao možemo izraziti i pokretom ruke, 
grimasom lica, čak i igrom očiju. Ali i to su svojevrsni jezici. Jezik 
sastavljen od riječi nije jedini mogući, iako je relativno najsavršeniji 
među prirodnim jezicima. 

Bez jezika u širem smislu te riječi nemoguće je saopćiti misao. Ali 
nije nam jezik potreban samo za saopćavanje misli. Čak i onda kada 
mislimo u sebi i za sebe služimo se jezikom. Nemoguće je shvatiti kako 
bi izgledala »čista« jezikom neizražena misao. Čak i naša unutrašnja 
misao nužno se izražava jezikom. 

Neke logičare navelo je to na pomisao da je uopće nemoguće razli- 
kovati misao i riječ, da je misao samo na određeni način oblikovana 
riječ, a logika — samo jedna grana nauke o jeziku, lingvistike. 

.. Tradicionalno je najrazvijeniji dio lingvistike gramatika, a ona se 
dijeli na nauku o glasovima — fonetiku, nauku o oblicima riječi — mor- 
fologiju i nauku o povezivanju riječi u rečenice i o njihovim odnosima 

i funkcijama u rečenici — sintaksu. Nije li logika nešto šire shvaćena 
sintaksa — sintaksa koja proučava ne samo povezivanje riječi u reče- 
nice nego i povezivanje rečenica u veće cjeline, zaključke i dokaze? 

Ovakvo shvaćanje čini se prihvatljivo, ali i ono ima nedostatke. Prem- 
da se misao nužno izražava jezikom (u širem smislu te riječi), misao 
i jezik nisu isto. To se, među ostalim, vidi i po tome što se ista misao 
na raznim jezicima izražava različito, ne samo različitim riječima, nego 
često i različito strukturiranim rečenicama. Čak i u okviru istog jezika 
imamo riječi koje različito glase, a imaju isto značenje (sinonime), i 
riječi koje jednako glase, a imaju različito značenje (homonime). 

Umjerenije pristalice lingvističkog pravca u logici ne tvrde da je lo- 
gika dio lingvistike, nego samo da se logika bazira na lingvistici. Ali 
ne samo da je logika različita od lingvistike nego se ne može na njoj 
ni bazirati. Lingvistika je kao i psihologija empirijska nauka. Čak 1 
takozvana normativna gramatika, koja propisuje pravila kojih se mo- 
ramo držati da bismo ispravno govorili i pisali, u suštini je empirijska 
deskriptivna disciplina jer se pravila koja ona propisuje zasnivaju na 
empirijskom proučavanju faktičnog jezika i oslanjaju se na ono što je 
u jeziku već pretežno prihvaćeno ili je u skladu s empirijski utvrđenim 
zakonitostima jezika. 

Mnoga logička pravila također su takva da većina ljudi u skladu s 
njima misli. Ali logički zakoni bili bi valjani kad nitko ne bi u skladu 
s njima, mislio, kada bi ih svi kršili. Zato možemo reći da logika nije 
dio lingvistike niti je na njoj zasnovana. 

Ipak lingvistika može biti logici vrlo korisna. To vrijedi naročito 
za takozvanu komparativnu lingvistiku, koja proučava sličnosti i razlike 
među jezičnim elementima i strukturama različitih jezika, jezičkih sku- 
pina i jezičkih stadija. Logičari su naime u svom radu često pod utje- 
cajem .gramatike onog jezika kojim se služe. Neke posebne zakonitosti 
jezika koji najbolje poznaju oni su ponekad skloni da proglase za opće- 
važeće zakone misli. Komparativna lingvistika pokazuje da izvjesne crte 
jezika kojim se služimo nisu čak ni opće karakteristike svakog jezika. 
Prema tome nema razloga da ih proglašavamo za opće zakonitosti misli. 


Logika i matematika = Logika i matematika nastale su i dugo su se 

vremena razvijale potpuno nezavisno jedna od 
druge. Međutim, u 19. i 20. vijeku došlo je do njihova zbližavanja. Mno- 
gi logičari i matematičari počeli su tvrditi da su logika i matematika 
bliže jedna drugoj nego bilo koja od njih bilo kojoj drugoj filozofskoj 
ili naučnoj disciplini. Neki su otišli i dalje pa su ustvrdili da logika i 
matematika čine jedinstvenu teorijsku disciplinu. 

Ova se teza javila u dvije glavne varijante. Pristalice algebre logike, 
koja je cvjetala u 19. vijeku, smatrali su da je logika samo posebna 
grana matematike. Pristalice logistike, koja se razvija krajem 19. i po- 
četkom 20. vijeka, tvrde da je logika nezavisna od matematike, ali da 
se sva matematika može izvesti iz logike. 


UV prilog teze da je logika samo dio matematike moglo bi se navesti 
da se razne vrste sudova mogu prikazati svojevrsnim matematičkim jeđ- 
nadžbama i nejednadžbama, a zaključci pomoću sistema jednadžbi i 
nejednadžbi. Nasuprot ovakvoj argumentaciji može se prije svega reći 
da logika nije samo simbolički prikaz oblika misli, nego i rješavanje 


Pitanja.o biti i smislu tih oblika. Tome se može dodati da prikazivanje 

oblika misli običnom matematičkom simbolikom, iako ima izvjesne 
prednosti pred prikazivanjem simbolikom tradicionalne, aristotelovsko- 
+skolastičke logike, još uvijek ne pruža dovoljno mogućnosti za adek- 
vatno i svestrano prikazivanje logičkih »principa« ili »zakona«. Logički 
»zakoni« mogu se adekvatno prikazati ne matematičkom već specifično 
logičkom simbolikom. 


U prilog logističke teze može se reći da se sva matematika može 
izgraditi kao deduktivni sistem, čiji se temeljni pojmovi ne definiraju 
pomoću drugih matematičkih pojmova i čije se polazne teze ne doka- 
zuju pomoću drugih matematičkih teza, ali da se ti neđefinirani poj- 
movi i nedokazane teze (aksiomi) mogu definirati odnosno dokazati 
pomoću pojmova i teza logike. Međutim, ako i priznamo da se sva. ma- 
tematika može izvesti iz logike, odatle još ne proistječe da logika nije 
filozofska disciplina, nego posebna nauka. Ako se matematika može iz- 
vesti iz logike 1 ako povrh toga imamo nekih drugih razloga da vjeru- 
jemo (a takvih razloga kao što smo ranije vidjeli imamo) da je logika 
grana filozofije, onda možemo samo zaključiti da je matematika bitno 
zavisna od filozofije. 


2. PREGLED POVIJESTI LOGIKE 


Uvod Evropska logika, kao i čitava evropska nauka 

i filozofija, rodila se u staroj Grčkoj. U radovi- 

ma Aristotela i filozofa megarsko-stoičke škole ona je dostigla visok 

stupanj razvoja. U toku vjekova koji su slijedili antička logika je u 

detaljima dopunjavana, sistematizirana i popularizirana, a povremeno 

i oštro kritizirana, ali nije bitno napredovala. U 19. i 20. vijeku došlo 

je, međutim, do oživljavanja interesa za logiku i njenog burnog raz- 
voja. Ovaj kratko skicirani razvojni tok moramo pobliže razmotriti. 


Sokrat i Platon Prve začetke logike u grčkoj filozofiji nalazimo 
kod predsokratovskih filozofa i još više kod 
Sokrata i Platona. 


Aristotel je pripisivao Sokratu dva važna otkrića na polju logike: 
indukciju i definiciju. Ova dva doprinosa tijesno su povezana među 
sobom i s čitavom Sokratovom filozofijom. Živeći u periodu snažnog 
socijalno-političkog previranja, Sokrat je kao i njegovi suvremenici so- 
fisti bio zainteresiran u prvom redu za problem čovjeka. Međutim, na- 
suprot etičkom skepticizmu i relativizmu koji su propovijedali sofisti 
on je razvio učenje o objektivnom karakteru dobra i o istovetnosti vr- 
line i znanja. Određeni i jasni pojmovi za Sokrata su najsigurniji lijek 
protiv etičkog relativizma, a indukcija i definicija — sredstvo da se 
do takvih pojmova dođe. ' 

Sokratov učenik Platon izgradio je filozofski sistem objektivnog 
idealizma. Pravu zbilju prema Platonu ne čine osjetno opažljive prolaz- 
ne stvari, nego nadosjetne, izvanprostorne i izvanvremenske ideje. Me- 
toda spoznaje te prave zbilje zove se dijalektika. Platonova dijalektika 
predstavlja složen skup metodičkih postupaka, te uključuje Sokratovu 

indukcijsko-definicijsku metodu kao i učenje o diobi pojma (diaresis) 
i začetke dedukcije. 

Ipak, ni Sokrata ni Platona ne možemo smatrati osnivačem logike. 
Krug logičkih problema kojima se oni bave vrlo je uzak, a logička pi- 
tanja, ukoliko se i pojavljuju, još su potpuno stopljena s ostalom filo- 
zofskom problematikom. 


Aristotel — osnivač — Karl Marx nazvao je Aristotela »Aleksandrom 

logike Makedonskim grčke filozofije«. Na prvi pogled 

neobično, ovo upoređenje ima svoj smisao. Kao 

što nijedno carstvo nije moglo da se odupre naletu Aleksandrove ar- 

mije, nijedno područje ljudskog znanja nije ostalo nedostupno prodor- 

noj misli njegova učitelja. Aristotelovi filozofski, prirodnjački i poli- 
tički spisi predstavljaju vrhunac antičke filozofije i nauke. 

Jedan je od najvećih Aristotelovih podviga stvaranje logike. Riječ 
»stvaranje« u ovom slučaju nije pretjerana jer ono što je na tom pod- 
ručju učinjeno prije Aristotela ne može se ni uporediti s onim što je 
on dao. I po širini zahvaćanja logičke problematike i po stupnju do 
kojeg je doveo rješavanje pojedinih problema Aristotel je znatno nad- 
mašio sve svoje prethodnike. 

Pojam, sud i zaključak, kategorije i osnovni principi mišljenja, in- 
dukcija i dedukcija, definicija, dokaz i logičke pogreške — svi ti pro- 
blemi opširno se raspravljaju u Aristotelovim djelima. Pored detaljno 
razvijene teorije kategoričko-asertoričkog silogizma, nalazimo i veoma 
složenu modalnu logiku, kao i klice logičkih učenja, koja su se potpu- 
nije razvila tek znatno kasnije. 

Premda svu tu problematiku ne naziva »logičkom« (izraz »logički« 
kod njega znači najčešće isto što i »vjerovatan«), Aristotel odlično osje- 
ća njenu svojevrsnost i zasebno je obrađuje u nizu djela. To su: 1, Ka- 
tegoriai (Kategorije) — učenje o deset najopćenitijih rodova bića, od- 
nosno predikata, 2. Peri hermeneias (O tumačenju) — učenje o reče. 
nici i sudu, 3. Analytika protera (Prva analitika) — dvije knjige o zak- 
ljučku, odnosno o silogizmu, 4. Analytika hystera (Druga analitika) — 
— dvije knjige o dokazu i definiciji, 5. Topika (Topika) — osam 
knjiga o dijalektičkim zaključcima na osnovu vjerovatnih premisa, 
6. Peri sofistikon elenhon (O sofističkim opovrgavanjima) — deveta 
knjiga Topike, o varljivim zaključcima, koji su samo prividno valjani. 

Nekima od tih spisa osporavala se autentičnost, ali se danas smatra 
da su svi (osim možda Kategorija) doista Aristotelovi. Poslije Aristo- 
telove smrti sva navedna djela dobila su zajednički naziv Organon 
(Oruđe). Time se htjelo istaći da logika nije sastavni dio filozofije, ne- 
go njeno »oruđe«. Kod Aristotela, međutim, ne nalazimo eksplicitnu 
tvrdnju da je logika samo filozofijska propedeutika, a njegovo logič- 
ko učenje tijesno je povezano s ontološkim. 


Aristotel o. pojmu U centru Aristotelove logičke teorije nalazi se 

i kategorijama silogizam. Elementi su silogizma sudovi, a ele- 
Imenti ovih pojmovi. 

Pojam ili termin (logos ili horos) za Aristotela je misaono-jezički 

izraz biti stvari, a spoznaja te biti izražava se definicijom (horismos). 

Novovjeka logika razlikuje u pojmu sadržaj i opseg. Sadržaj pojma 
određuje se definicijom, njegov opseg — divizijom. Aristotel, kod kojeg 
distinkcija između sadržaja i opsega još nije provedena (ona je termi- 
nološki fiksirana tek u 17. vijeku u »Logici Port-Royala«), stvarno je 
proučavao pojam i sa sadržajne i s opsegovne strane, te je stvorio slo- 
ženo učenje o definiciji i -o diviziji. 

Proučavajući razne vrste pojmova, Aristotel je razlikovao pojedinač- 
ne i opće pojmove, a među općim pojmovima proveo je razliku između 
vrsnih i rodovskih pojmova. Najviše rodove, koji ne mogu biti vrste, 
nazvao je kategorijama. U svom djelu Kategorije nabrojio je deset tak- 
vih najopćenitijih pojmova: supstancija (»ousia«), kvantitet, kvalitet, 
odnos, mjesto, vrijeme, položaj, posjedovanje ili stanje, radnja, trplje-' 
nje. Sam broj deset nije bitan. U drugim djelima Aristotel ponekad na- 
vodi i manji broj kategorija. Važna je misao da postoje pojmovi bez 
višeg roda koji se ne mogu definirati na uobičajeni način, ali da ne po- 
stoji jedan najviši pojam pod koji bi se mogli podvesti svi ostali. 

Često se raspravljalo o tome da li su Aristotelove kategorije najviši 
rodovi bića ili najopćenitiji pojmovi ili samo najopćenitije riječi. U 
stvari ontologija, logika i gramatika kod Aristotela su još toliko tijesna 
povezane da su njegove kategorije i jedno i drugo i treće. 


Aristotel o istini 
i sudu 


veza pojmova, i to takva veza pojmova kojom se nešto tvrdi ili poriče. 
Takvu vezu pojmova Aristotel naziva apofansis (sud ili stav), a njene 
sastavne dijelove hypokeimenon (subjekt) i kategorema (predikat). 

Ako se subjektu pripisuje nešto što mu doista pripada, ili ako mu se 
poriče nešto što mu stvarno ne pripada, sud je istinit; u protivnom slu- 
čaju on je neistinit. Istinitost ili neistinitost suda zavisi dakle od toga 
da li se on slaže ili ne slaže s realnošću, koja je takva kakva jest, bez 
obzira na to kako mi o njoj sudimo. 


Na taj način Aristotel je prvi u klasičnom obliku formulirao ono 
shvaćanje istine koje je kasnije nazvano »teorija korespondencije« ili 
»teorija adekvacije«, shvaćanje: koje je čitava dva tisućljeća suvereno 
dominiralo u filozofiji da bi tek u 19. i 20. vijeku dobilo odlučne kri- 
tičare. 

Pored podjele sudova na istinite i neistinite, kod Aristotela nalazimo 
i podjele (radi jednostavnosti upotrebljavamo, kasnije latinske nazive) 
po kvalitetu (na afirmativne i negativne), po kvantitetu (na univerzal- 
ne, partikularne, individualne i neodređene) i po modalitetu (na prob- 
lematičke, asertoričke i apodiktičke). 


Ova Aristotelova podjela, dopunjena podjelom po relaciji (na kate- 
goričke, hipotetičke i disjunktivne), koja potječe od njegovog učenika 
Teofrasta, bila je polazna tačka za sve kasnije podjele sudova. Kan- 
tova podjela, koja je suvereno vladala u 19. vijeku, razlikuje se od Ari- 
stotel-Teofrastove samo po tome što u podjeli po kvantitetu ispušta. 
neodređene sudove, a u podjeli po kvalitetu dodaje »limitativne«. 

Aristotel i silogizam U centru Aristotelove logičke teorije nalazi se 

učenje o silogizmu, obliku deduktivnog zaklju- 
čka kojim iz dva suda raščlanjena na pojmove (protaseis ili premise) 
izvodimo treći (simpćrasma ili konkluzija). 


Aristotel je detaljno proučio strukturu i vrste silogizma. Pored aser- 
toričkog silogizma, u kojem su obje premise asertorički sudovi (detalj- 
no smo ga opisali naprijed u odjeljku »Deduktivan posredan zaklju- 
čak«), Aristotel je proučavao i modalni silogizam, u kojem je bar jedna 
od premisa problematički ili apodiktički sud. Broj mogućih kombinaci- 
ja premisa ovdje je znatno veći, a problem pronalaženja ispravnog za- 
ključka mnogo teži. Sam Aristotel proučio je 137 modusa modalnog 
silogizma! 

Aristotelovo otkriće silogizma jedno je od najznačajnijih otkrića u 
historiji logike. Otkrivajući silogizam, Aristotel je: (a) otkrio jedan 
od osnovnih tipova logički nužne veze među sudovima; (b) analizirao 
osnovne forme zaključivanja, koje na ovom tipu veze počiva, i (c) 
uveo u logiku upotrebu slova kao znakova ža pojmove, što je značilo 
početak stvaranja logičke simbolike, koja predstavlja snažno oruđe 
za analizu logičkih formi mišljenja. 


Aristotel i aksiomi Razvijajući učenje o silogizmu, Aristotel nagla- 
logike šava da nam naučnu spoznaju ne pruža svaki 

. . silogizam, nego samo onaj čije su premise isti- 

nite. Istinitost premisa takvog silogizma može biti dokazana nekim dru- 
gim silogizmom. Ali ako bismo pretpostavili da se premise ovog drugog 
moraju dokazati nekim trećim itd., dobili bismo beskonačan niz silo- 
gizama i izgubili mogućnost da bilo što doista dokažemo. Dokazivanje 
je moguće samo zato što postoje neposredno očevidni principi, kojima 
nije potreban nikakav dokaz i od kojih dokazivanje u krajnjoj liniji 
polazi. Ti očevidni principi (aksiomi) moraju postojati u svim nauka- 
ma koje dokazuju svoje teze i u svakoj od njih moraju biti drukčiji. 


Novovjeka aristotelovska logika obično navodi četiri osnovna prin- 
cipa mišljenja: princip identiteta, princip protivurječnosti, princip is< 
ključenja trećeg i princip dovoljnog razloga. Prva tri pripisuju se Ari-' 
stotelu, a četvrti Leibnizu. Kod Aristotela doista nalazimo nešto kao 
princip identiteta, a princip protivurječnosti i princip isključenja tre- 
ćeg formulirani su u više mahova vrlo jasno, iako ne uvijek posve jed“ 
nako. U svojoj »Metafizici« Aristotel izričito tvrdi da je princip proti- 
vurječnosti »najjači od svih principa«, te da se iz njega mogu izvesti 
svi ostali. Međutim, on nijednom nije pokušao da pokaže kako je to 
moguće. 

S druge strane, Aristotel je pokazao kako se svi modusi asertorič- 
kog silogizma mogu svesti na četiri, pa čak i na dva modusa prve fi- 
gure (na moduse koji su kasnije nazvani Barbara i Celarent). To dru- 
gim riječima znači da se sheme ovih modusa mogu promatrati kao 
aksiomi na kojima počiva čitav sistem asertoričke silogistike. 


Na taj način od Aristotela, među ostalim, potječe i ideja aksiomat- 
ske izgradnje logike, i prvi pokušaj aksiomatizacije jednog dijela logike. 

Opća ocjena Od renesanse do naših dana Aristotelova logi- 

Aristotelove logike ka često je bila predmet oštrih kritika. Ber- 

trand Russell, jedan od najznačajnijih pred- 

stavnika suvremene logike, nalazi u Aristotelovoj logici tri osnovne sla- 

bosti: 1. pojedine formalne defekte u samom sistemu, 2. precjenjiva- 

nje silogizma'u odnosu na druge oblike deduktivnog zaključka i 3. pre- 
cjenjivanje deduktivnog zaključivanja u odnosu na induktivno. 


Ove su primjedbe u osnovi tačne, ali one ne umanjuju Aristotelove 
zasluge koje smo istakli. Svojim otkrićima on ije zadužio logiku više 
nego bilo tko drugi prije ili poslije njega. Hegel je u pravu kad piše: 
»Spoznaja i određivanje oblika koje misao u nama uzima čini besmrtnu 
zaslugu Aristotelovu... Ako se u naučnim radovima iz entomologije pri- 
znaje važnim otkriće nove vrste kakvog insekta, gmizavca, stjenice 1td. 
— mora se reći da je važnije upoznati se s raznovrsnim oblicima kre- 
tanja misli.« 


Megarsko-stoička Pored Aristotela, velike zasluge za logiku stekli 
logika su u Grčkoj filozofi megarsko-stoičke škole. 
Megarska škola jedna je od takozvanih »sokra- 

tovskih škola«,a stoička škola pripada među najznačajnije »postaristo- 
telovske« škole. Osnivači stoicizma učili su filozofiju kod Megarana, pa 
se pretpostavlja da su od ovih preuzeli i osnovne logičke koncepcije. 
Neki historičari logike zato i ne govore o dvije filozofske škole, nego 
o jednoj megarsko-stoičkoj. Pri tom se pretpostavlja da su osnovne 
logičke ideje škole megarske, a njihovo tehničko izvođenje — stoičko. 


Od brojnih predstavnika _megarsko-stoičke škole za logiku su naj- 
značajniji Megarani Euklid, Diodor, Filon i stoičar Hrizip. Najplodniji 
je među njima bio Hrizip, autor 705 knjiga, od čega 311 iz logike. Sva 
su ta djela na žalost propala; sve što znamo o megarsko-stoičkoj logici 
znamo iz djela njenih protivnika. 

Čitavu filozofiju stoičari su podijelili na logiku, fiziku i etiku. Izraz 
»logika« tu je prvi put upotrijebljen otprilike u onom smislu koji ima 
danas. Razlika je u tome što stoička logika pored logike u užem smi- 
slu obuhvaća spoznajnu teoriju i retoriku. 

Među megarsko-stoičkim doprinosima logici najznačajniji je stvara- 
nje logike sudova, dijela logike čiji su element sudovi neraščlanjeni na 
pojmove, sudovi kao nosioci istinosne vrijednosti. 


Prve početke proučavanja deduktivnih zaključaka ove vrste nalazi- 
mo već kod Aristotela i njegova učenika Teofrasta, Međutim, u centru 
Aristotelovih logičkih istraživanja bio je silogizam, oblik deduktivnog 
zaključka čiji su dijelovi suđovi raščlanjeni na pojmove. Drugim rije- 
čima Aristotelova logika je logika pojmova. 

Razvijenu logiku sudova stvorili su tek filozofi megarsko-stoičke 
škole. O pojedinim problemima logike sudova vođene su u ovoj školi 
neobično žive diskusije. Naročito je sporan bio problem implikacije, 
Diskusije o ispravnoj interpretaciji implikativnog suda bile su toliko 
široke i burne da su, prema jednom piscu iz 2. vijeka prije n.e. čak i 
gavrani po krovovima graktali o tome koje su implikacije pravilne. 


.. Pored stvaranja logike sudova značajan doprinos megarsko-stoičke 
škole logici predstavlja pokretanje diskusije o logičkim paradoksima 
ili antinomijama, Megaranin Eubulid otkrio je najstariju logičku anti- 

norniju poznatu pod imenom »Lažljivac« (izložili smo je naprijed u 
dijelu »Logičke pogreške u zaključku«), i o toj se antinomiji u megar- 
sko-stoičkoj školi živo raspravljalo. 

I problematika logike stavova i problematika logičkih antinomija 
bila je zanemarena u novovjekoj aristotelovskoj logici, pa nije čudno 
što tradicionalna logička historiografija nije mogla da shvati vrijednost 
i značenje megarsko-stoičke škole. Razvijajući logiku sudova kao je- 
dan od svojih osnovnih dijelova i posvećujući punu pažnju analizi lo- 
gičkih antinomija, suvremena logika omogućila je pravedniju ocjenu 
megarsko-stoičkog doprinosa logici. 


Srednjovjekovna Kao na drugim filozofskim područjima Aristo- 
logika tel je u srednjem vijeku vrhovni autoritet i na 
polju. logike. Njegovi logički spisi uvelike se 

prevode, prepisuju, proučavaju, komentiraju, sistematiziraju. 

Da bi olakšali učenje logike, skolastičari su uveli niz mnemotehnič- 
kih naziva (naziva «koji olakšavaju pamćenje). Tako od njih potječu 
oznake za različite vrste sudova po kvantitetu i po kvalitetu (a,i,€,0), 
imena silogističkih modusa (Barbara, Celarent, Darii itd.), pjesmica 
koja omogućuje da se sva ta imena lakše nauče riapamet itd. 

Pored razrade, sistematizacije i pedagoške obrade problematike an- 
tičke (u prvom redu Aristotelove) logike, u srednjovjekovnoj logici na- 
lazimo i neke specifične probleme, kao što su problem supozicija, pro- 
blem ampliacije, apelacije, analogije itd. 

Za dalji razvoj logike i filozofije uopće velik je značaj imao sred-. 
njovjekovni spor o prirodi univerzalija, spor o pitanju postoji li opće 
realno ili samo u riječima, odnosno u mislima. Pristalice realizma sma- 
trali su da opće postoji realno; prema jednima — prije i nezavisno od 
individualnih stvari (ekstremni realizam), prema drugima — u samim 
stvarima (umjereni realizam). Nasuprot realistima nominatlisti su tvr- 
dili da realno postoje samo individualne stvari. Prema ekstremnim no- 
minalistima opće je samo riječ, prazan zvuk (flatus vocis), prema um- 
jerenim nominalistima, koje neki uzimaju kao poseban treći pravac 
nazivajući ih konceptualistima, opće postoji u duhu kao pojam (con- 
ceptus). 

Nominalističke ideje bile su u očitoj suprotnosti s nekim osnovnim 
crkvenim dogmama, ali se s dogmama nije potpuno slagalo ni učenje 
ekstremnih realista. Zato je kao službena crkvena doktrina prihvaćen: 
umjereni realizam. 


Novi organon Usavršavajući deduktivnu silogističku logiku, 

F. Bacona skolastičari su je ujedno zloupotrebljavali, isko- 

rišćavajući. je kao sredstvo za dokazivanje ne- 

dokažljivih crkvenih dogmi. Zato nije čudno što progresivni renesansni 

mislioci, ustajući protiv srednjovjekovne crkvene ideologije, podvrga- 

vaju oštroj kritici i srednjovjekovnu logiku. Previđajući razlike izme- 

đu deduktivne logike i njene zloupotrebe, oni su često nepravedni i pre- 

ma logici i prema njenom osnivaču Aristotelu. Pored toga, oštro kriti- 

zirajući postojeću logiku, mnogi od njih nemaju sami nikakav poziti- 
van logički program. 

Među mnogobrojnim kritičarima Aristotelove i skolastičke logike 
naročito je značajan engleski filozof Francis Bacon [Frensis Bejkni, 
( 13511636). Pored oštre kritike silogizma kod njega nalazimo i pozi- 
tivan prikaz jedne nove logike, koja po njegovom mišljenju treba da 
zamijeni Aristotelovu. O toj velikoj ambiciji Baconovoj jasno svjedoči 
već i sam naslov njegovog najznačajnijeg djela »Novum organum sci- 
entiarium sive indicia de vera interpretatione naturae« (»Novi organon 
nauka ili upute za istinito tumačenje prirode«). 

Cilj je nauke po Baconu da otkrivajući prirodne zakone — u Baco- 
novoj terminologiji: »forme« jednostavnih svojstava tijela — pomaže 
savladavanju prirode i poboljšavanju ljudskog života. Ovaj cilj ne može 
se postići deduktivnim silogističkim dokazivanjem, nego samo empirij- 
skim istraživanjem. Pri tome, tu ne pomaže ni indukcija putem jedno- 
stavnog nabrajanja, nego samo nova forma postupne i sistematske ih- 
dukcije, koja polazi od osjeta i pojedinačnih činjenica, te se neprekid- 
no i postepeno uzdiže do najopćenitijih konkluzija. 

lndukcija za koju se zalaže Bacon počinje prikupljanjem pojedinač- 
nih činjenica i sastavljanjem triju tablica (»tablica postojanja i prisut- 
nosti«, »tablica odstupanja ili odsutnosti«, »tablica stupnjeva ili upore- 
đenja«), a nastavlja se formuliranjem provizorne hipoteze i njenim 
provjeravanjem pomoću »prerogativnih instancija« (»povlašćenih slu- 
čajeva«). U svom »Novom organonu« Bacon je detaljno opisao 27 vrsta 
prerogativnih instancija. Time induktivno istraživanje nije završeno, ali 
njegove dalje faze Bacon nije stigao da opiše. 

Premđa nedovršeno i u mnogome nesavršeno, Baconovo učenje o 
induktivnoj metodi odigralo je veliku ulogu u razvoju logike. On je otac 
induktivne logike, koju su razvili i usavršili engleski logičari 19. vijeka 
(J. Herschel [Dž. Heršel], W. Whewell LV. Vevel], J. St. Mill, A. Bain 
[A. Ben] i drugi). Induktivna logika nije učinila suvišnom deduktivnu, 
ali je stvaranje induktivne logike značilo proširenje i obogaćenje logič- 
ke problematike. 


Empirizam i U 17. i 18. vijeku, odnosno, tačnije, u razdoblju 
racionalizam od Bacona do Kanta, logičkim pitanjima u 
užem smislu bave se pretežno filozofi drugog 
reda. Najpoznatiju logiku 17. vijeka, takozvanu Logiku Port Royala 
(»La Logique ou YArt de .Penser«, 1662) napisali su Descartesovi učeni- 
ci P. Arnauld [P. Arno] i P. Nicole [P. Nikol]. Najutjecajnija logička 
djela u 18. vijeku bile su knjige Leibnizovog učenika Chr. Wolffa. Od 
filozofa prvog reda logikom se intenzivno bavio jedino G. W. Leibniz 
(1646—1716), kojega smatraju najznačajnijim pretečom suvremene sim- 
boličke logike. 


Premda u ovom razdoblju nema intenzivnijih diskusija o specijal- 
nim logičkim pitanjima, ono je važno i za logiku, jer se vodi široka 
spoznajno-teorijska diskusija o ulozi razuma i iskustva u spoznaji, di- 
skusija koja je od bitnog značaja za osnovnu orijentaciju logike. 

Empiristi Locke [Lok], Berkeley [Barkli], Hume [Hjum] tvrde da 
je izvor spoznaje empirija (iskustvo). Po Lockeu, na primjer, elementi 
su spoznaje »ideje«, a sve ideje potječu iz iskustva, vanjskog (osjetnost 
ilr senzacija) ili unutrašnjeg (razmišljanje ili refleksija). Takozvane 

»jednostavne ideje« razum pasivno prima iz iskustva, pa se njegova 
aktivnost svodi na to da kombinirajući jednostavne ideje stvara »slo- 
žene«. 

Nasuprot empiristima racionalisti Descartes [Dekart], Spinoza, Leib- 
niz [Lajbnic] smatraju da je izvor spoznaje um (ratio). To, naravno, 
ne znači da u nastanku spoznaje ne smije sudjelovati iskustvo. R. Des- 
cartes, na primjer, smatra da je »jedini razum sposoban da sagledava 
istinu«, ali da on mora biti potpomognut od mašte, osjetila i pamćenja. 

Borba između empirizma i racionalizma u 17. i 18. vijeku dovela je 
do spoznaje o jednostranosti tih gledišta. Svijest o neodrživosti jedno- 
stranog empirizma i racionalizma primjećuje se naročito kod posljed- 
njih velikih predstavnika ovih pravaca, Humea i Leibniza. 


I. Kant: formalna i — Odlučan pokušaj sinteze empirizma i racionali- 
transcendentalna zma predstavlja kriticizam Immanuela Kanta 
Jogika (1724—1804). Prema Kantu moramo razlikovati 
empirijsku i čistu spoznaju, a empirijska spo- 
znaja sadrži dva faktora: empirijski ili aposteriorni i transcendentalni 
ili apriorni. Materija empirijske spoznaje potječe od stvari, njena forma 
od duha. Apriorne forme osjetnosti jesu prostor i vrijeme, apriorne 
forme razuma — 12 kategorija. Ove apriorne forme predstavljaju kon- 
stitutivni element empirijske, a ujedno predmet čiste spoznaje. 
S osnovnim tezama Kantovog kriticizma tijesno je povezano njegovo 
učenje o formalnoj i transcendentalnoj logici. 
Logika se po Kantu dijeli na logiku opće upotrebe razuma i na logi- 
ku specijalne upotrebe razuma. Prva sadrži apsolutno nužna pravila mi- 
šljenja, bez kojih nije moguća nikakva upotreba razuma, druga sadrži 
pravila po kojima treba misliti o jednoj određenoj vrsti predmeta. Opću 
logiku možemo dalje podijeliti na čistu i primijenjenu. U čistoj logici 
apstrahiramo od svih empirijskih uslova pod kojima djeluje razum (od 
utjecaja osjetila, igre fantazije, zakona pamćenja, moći navike itd.). 
Primijenjena logika bavi se naprotiv pravilima upotrebe razuma pod 
subjektivnim empirijskim uslovima koje proučava psihologija. 
Specijalna logika može se promatrati kao organon ove ili one nauke, 
primijenjena logika — kao dio psihologije. Logika u užem smislu bila 
bi dakle »opća čista« logika. Kao opća, ova logika apstrahira od svakog 
sadržaja spoznaje i bavi se samo formama mišljenja; kao čista, ona 
nema nikakvih empirijskih principa i potpuno je nezavisna od psiholo- 
gije. Drugim riječima, ona je apriorna formalna disciplina. Kao takva 
ona formulira samo negativne uslove istinitosti, a ne nikako neki opći 
materijalni! kriterij istine, što je, uostalom, contradictio in adjecto. 
Pored formalne logike Kant smatra neophodnom i transcendentalnu. 
Transcendentalnom naziva on općenito spoznaju koja se ne bavi pred- 
metima, nego mogućnošću njihove spoznaje a priori. U skladu s tim, 
transcendentalna logika je nauka koja određuje porijeklo, opseg i ob- 
jektivnu vrijednost naših spoznaja a priori. Za razliku od opće logike, 
ova je logika »sadržajna« utoliko što vodi računa o razlici između čistog 
i empirijskog mišljenja predmeta, što se bavi zakonima razuma i uma 
samo ukoliko se ovi odnose na predmete a priori. U uobičajenoj termi- 
nologiji transcendentalna logika je zapravo spoznajna teorija. 
U Kantovim podjelama logike na formalnu i transcendentalnu, opću 
i specijalnu, čistu i primijenjenu sadrže se važni problemi o kojima se 

živo raspravlja i u suvremenoj filozofiji. Naročito je još uvijek aktua- 
lan problem mogućnosti i uzajamnog odnosa »formalne« i »sadržajne« 
logike. 


Hegelova ontološka 
logika 


Filozofija je po G. W. F. Hegelu (1770—1831) apsolutna spoznaja 
apsolutne stvarnosti u njenom totalitetu. U svom dijalektičkom samo- 
razvojnom procesu apsolutna ideja — jedino što postoji — poprima 
tri osnovna oblika: ona je čista ideja, koja se otuđuje od sebe u pri- 
rođi da bi se ponovo vratila k sebi u konačnom (ljudskom) duhu. Ovim 
osnovnim fazama u razvoju apsolutnog duha odgovaraju tri osnovne 
filozofske discipline: logika, filozofija prirođe i filozofija duha. Kao 
što je čista ideja logička osnova prirode i duha, tako je i logika osnov- 
na filozofska disciplina. Filozofija prirode i filozofija duha samo su 
»primijenjena logika«. 

Logika je nauka o »čistoj ideji«, odnosno o »ideji u apstraktnom 
elementu mišljenja«. Međutim, mišljenje nije samo čovjekova »subjek- 
tivna« djelatnost, nego i »najunutrašnjija unutrašnjost« cjelokupne 
objektivne stvarnosti. Sve što je stvarno, umno je, a sve što je umno, 
stvarno je. Logika kao nauka o mislima poklapa se s metafizikom kao 
naukom o stvarima shvaćenim u mislima. 


Takozvane forme mišljenja (pojam, sud i zaključak) nisu neko 
»mrtvo, nedjelotvorno i indiferentno posuđe za predstave i misli«, nego 
»živi duh stvarnosti«. S druge strane, takozvane »ontološke kategorije« 
(biće, nebiće, postajanje, kvantitet, kvalitet, suština, pojava itd.) nisu 
samo objektivne odredbe stvarnosti nego i forme istinitog mišljenja. 
Dijalektičkim procesom negacije, koji počinje od najjednostavnije, sa- 
držajno najsiromašnije »ontološke« kategorije, kategorije čistog bića, 
postepeno se razvija izvanredno bogat zaokružen sistem filozofskih ka- 
tegorija, koji usebi sadrži ne samo »ontološke« kategorije nego i one 
»spoznajnoteorijske« i »logičke«. Sve ove kategorije po Hegelu su 1o- 
gičke kategorije, a nauka koja ih proučava, logika. 

Hegelova logika predstavlja, dakle, svojevrsnu sintezu ontologije, 
spoznajne teorije i logike na bazi ontologije. Takva logika naziva se 
obično metafizička, ontološka ili sadržajna. Posljednji naziv đvosmi- 
slen je utoliko što se njime može označiti i spoznajnoteorijska logika. 

Misao o nužnoj povezanosti ontologije, spoznajne teorije i logike u 
osnovi je tačna. Pitanje je samo da li tijesna povezanost cjelokupne 
filozofske problematike nužno isključuje njeno unutrašnje razlikovanje 
i raščlanjivanje. Teorijski poričući svaku samostalnost tradicionalnoj 
logičkoj problematici, Hegel joj je ipak i sam posvetio jedan zasebni 
odjeljak (»Subjektivan pojam«) u trećem dijelu svoje »Logike«. 


Hegelova kritika S pozicija svoje sadržajne, ontološke logike, 
formalne logike Hegel je podvrgao oštroj kritici tradicionalnu 

; formalnu logiku. Čitav program formalne logi- 

ke iz osnova je pogrešan: forma je uvijek forma određenog sadržaja, 
pa ni forme mišljenja ne mogu biti prazne forme. Međutim, Hegel ne 
ostaje pri općoj kritici formalizma formalne logike. Detaljnoj kri- 

tičkoj analizi podvrgava on četiri osnovna principa formalne logike, 
prineipe identiteta, protivurječnosti, isključenja trećeg i dovoljnog 
razloga. 

Identitet, protivurječnost i razlog imaju doduše svoje mjesto i u 
Hegelovoj logici, ali ne kao »osnovni zakoni mišljenja«, nego kao nesa- 
mostalne odredbe suštine. S istim pravom s kojim se ove kategorije 
izražavaju u formi općih zakona mišljenja mogle bi se u toj formi iz- 
raziti i sve druge kategorije. Kao što se kaže da je »sve identično samo 
sa sobom«, moglo bi se reći da — »sve ima postojanje« ili da »sve ima 
neki kvalitet«. 

Princip identiteta za Hegela je samo prazna tautologija. Ako se na 
pitanje: »Šta je biljka?«, odgovori: »Biljka je — biljka«, istinitost ovog 
stava neće nitko poricati, ali će se svatko složiti da time nije rečeno 
ništa. Princip protivurječnosti je negativan izraz principa identiteta. 
Ovaj princip je potpuno pogrešan jer su sve stvari same po sebi pro- 
tivurječne. Protivurječnost je »korijen svakog kretanja i života«. 

Princip isključenja trećeg obično se shvaća tako da'od svih predi- 
kata nekoj stvari pripada ili samo ovaj predikat ili njegovo nebiće. 
Međutim, ako se na primjer o duhu kaže da je sladak ili nesladak, ze- 
len ili nezelen itd., onda je to »trivijalnost koja ničemu ne vodi«. S dru- 
ge strane, u samom stavu isključenja trećeg postoji treće, koje je indi- 
ferentno prema suprotnosti, naime A. Ovo A nije ni +A ni —A, a isto 
jetakoi +Ai—A. 

Zakonom dovoljnog razloga izraženo je da se sve stvari moraju su- 
štinski promatrati kao posredovane, što je tačno. Ipak, i ovaj zakon 
ima svoje defekte. Tako, na primjer, uvijek se mogu naći dovoljni raz- 
lozi za i protiv istog sadržaja. Kad vojnik pobjegne iz borbe da spasi 
život, postupa suprotno svojoj dužnosti, ali je jaa koji ga je naveo 
da tako postupi očito bio dovoljan jer bi on inače bio ostao na polo- 
žaju. Kao što svi razlozi mogu biti dovoljni, tako, s druge strane, nije- 
dan razlog nije dovoljan. 

Općenito govoreći, princip formalne logike za Hegela su ili tauto- 
loški ili pogrešni. Kako smo to pokazali naprijed (vidi dio »Osnovni 
zakoni misli i aksiomatizacija logike«), principi formalne logike doista 
su tautološki, ali baš zato ne mogu biti pogrešni. Oni postaju pogrešni 
samo ako se pogrešno shvate. 

Premda pretjerana i nedomišljena, Hegelova kritika formalne logi- 
ke stimulirala je diskusije o fundamentalnim pitanjima logike i pozi- 
tivno utjecala na njen dalji razvoj. U svojoj kritici formalne logike He- 
gelom su se u velikoj mjeri inspirirali i neki marksisti. 


Psihologizam i S razvojem empirijske psihologije u 19. i 20. 

logicizam u logici vijeku razvija se i psihologistička logika. Pri- 

stalice psihologizma u logici F. E. Beneke, Th. 

Lipps, Th. Ziehen [T. Cien] i drugi smatraju da je logika samo dio ili 
praktična primjena psihologije. 

Argumentacija je psihologista jednostavna: Logika je nauka o for- 
mama i zakonima mišljenja, a mišljenje je samo jedna od psihičkih 
funkcija. Budući da sve psihičke djelatnosti proučava psihologija, lo- 
gika je nužno posebna disciplina psihologije. Na prigovor da logiku za- 
nima samo valjano mišljenje, Lipps odgovara da nevaljano mišljenje 
uopće nije mišljenje. Drugi psihologisti priznaju da je moguće nevalja- 

no mišljenje, ali odgovaraju da je i valjano mišljenje vrsta mišljenja. 
Pitanje kako treba da mislimo ako želimo spoznati istinu svodi se na 
pitanje kako faktički mislimo kad je spoznajemo. 

Kao antiteza psihologizmu razvio se pravac koji se, zato što insi- 
stira na apsolutnoj autonomnosti logičkog područja, obično naziva /o- 
gicizam. Najznačajniji su predstavnici logicizma Bernard Bolzano 
[ Bolcano], (1781—1848) i Edmund Husserl [Huserl], (1859—1938). ' 

Logicisti smatraju da je logika potpuno nezavisna i od ontologije i 
od psihologije jer njen predmet nije ni objektivna stvarnost ni ljudsko 
mišljenje, nego posebno »treće carstvo«, carstvo izvanvremenskih, ide- 
alnih logičkih tvorevina. Po Bolzanu, na primjer, pored mišljenih i ri- 
ječima izraženih stavova postoje i »stavovi po sebi«, a elementi:su ovih 
posljednjih »predstave po sebi«. »Stav po sebi« je svaki iskaz da nešto 
jest ili nije, bez obzira na to da li je taj iskaz istinit i da li ga bilo tko 
izriče ili misli. »Stavovi po sebi« dakle nisu psihički doživljaji: to su 
idealne izvanvremenske tvorevine potpuno nezavisne od spoznajnog 
subjekta. Upravo te idealne tvorevine zanimaju logiku. Istu misao mo- 
žemo izraziti i tako da psihologija proučava realne duševne procese 
poimanja, suđenja. i zaključivanja, a logika idealne izvanvremenske 
tvorevine pojam, sud i zaključak. 

Psihologistička koncepcija logike ima konsekvencije koje su očito 
neprihvatljive. O tome smo govorili naprijed u Dodatku I (vidi odje- 
ljak »Logika i psihologija«). Logicistička koncepcija logike izgleda pri- 
hvatljivija, ali i ona ima svoje teškoće. Najteži je problem za logiciste 
da odrede ontički status svog idealnog carstva logičke nužnosti, da 
objasne na koji način te idealne logičke tvorevine ipak jesu. 


Simbolička logika Najznačajnija je pojava u logici 19. i 20. vijeka 
razvoj simboličke logike (nazivaju je također 
matematičkom ili algoritmičkom). 

Naziv »simbolička logika« ne znači da samo ova logika upotreblja- 
va simbole. Svaki je jezik sistem simbola, pa se prema tome svaka 
nauka nužno služi simbolima. Karakteristika je simboličke logike uni- 
verzalna upotreba ideograma (simbola za pojmove) mjesto fonograma 
(simbola za zvukove). Početak upotrebe ideograma u logici nalazimo 
još kod Aristotela, ali je simbolička logika stvorila neuporedivo boga- 
tiju i savršeniju ideografsku simboliku od one kojom se služila tradi- 
cionalna logika. 


Simbolička logika također nije, kako rnisle neupućeni, obožavanje 
logičkih simbola. Simboli su simboličkoj logici samo sredstvo za ana- 
lizu logičkih odnosa. Kao što je simbolika simboličke logike znatno 
bogatija od tradicionalne, tako je i čitavo njeno logičko učenje mnogo 
bogatije i savršenije. Međutim, to logičko učenje.nema samo teorijsko 
nego i golemo praktično značenje. Mnoge važne grane suvremene nauke 
i tehnike ne mogu se zamisliti bez simboličke logike. 

Značaj simboličke logike ipak ne treba precjenjivati. Naivno je mi- 
šljenje nekih simboličkih logičara (danas vrlo rijetko) da simbolička 
logika može riješiti sve filozofske probleme. Činjenica je, naprotiv, da 
se u krilu simboličke logike nužno javljaju problemi koje uspješno 
rješavaju samo ontologija i spoznajna teorija. 

Razvoj simboličke Premda neke osnovne ideje simboličke logike 
logike nalazimo već kod G. W. Leibniza (1646—1716), 
njen kontinuirani razvoj počinje tek u 19. vije- 
ku, tačnije od 1847, godine, kada su objavljene dvije značajne knjige: 
»Matematička analiza logike« G. Boolea [Dž. Bul] i »Formalna logika 
ili račun nužnog i vjerovatnog zaključivanja« A. de Morgana. U tom 
razvoju možemo razlikovati tri osnovne faze: 1. fazu algebre logike, 2. 
fazu logistike i 3. fazu metalogike i heterodoksnih (neklasičnih) logika. 
Algebra logike rađa se u radovima G. Boolea, a dostiže svoj vrhu- 
nac potkraj stoljeća u »Predavanjima o algebri logike« E. Schrodera 
[E. Šreder]. Logistika počinje djelom G. Fregea »Begriffsschrift« (»Poj- 
movno pismo« 1879), a kulminira u trotomnom djelu B. Russella i A. 
N. Whiteheada »Principia Mathematica« (1910—1913). Za posljednji pe- 
riod karakteristično je veliko obilje najrazličitijih teorija kao što su: 
logička sintaksa R. Carnapa [Karnap], semantika A, Tarskog, modalna 
logika C. I, Lewisa [Luis], polivalentne (ili plurivalentne) logike J. Lu- 
kasiewicza i E. L. Posta, oslabljene logike kao intuicionistička logika A. 
Heytinga [Hajting], »prirodne« logike G. Gentzena [Gencen] i St. Ja- 
skowskog itd. 


Glavna je teza algebre logike da je logika dio matematike i da se 
svi logički principi mogu izraziti pomoću neznatno prilagođene tradi- 
cionalne matematičke algebre. Sudovi se u algebri logike prikazuju po- 
moću algebarskih jednadžbi i nejednadžbi (tako izrazi x(l—y =0, 
XY = 0, xy #0, x(I—y) =+k O prikazuju tradicionalne sudove A, E, 1,0), 
a zaključci pomoću sistema takvih jednadžbi i nejednadžbi. 

Glavna je teza logistike da logika nije dio matematike, nego da je 
matematika dio logike. Tačnije rečeno, između logike i matematike ne 
može se provesti stroga granica jer se čitava matematika može izvesti 
iz logike. Logički pojmovi i principi samo su općenitiji od pojmova i 
principa matematike, 

Osnovna je ideja metalogike da treba razlikovati logiku kao de- 
duktivan sistem od metalogike kao raspravljanja o karakteristikama 
tog sistema. Metalogika se može podijeliti na logičku sintaksu, koja 
proučava internu strukturu logičkog sistema, semantiku, koja prouča- 
va odnos logičkog sistema prema onome što on označava, i pragmati- 
ku, koja proučava odnos logičkog sistema prema onome tko ga upo- 
trebljava. 


Među heterođoksne ili neklasične logike pripadaju modalne, poliva- 
lentne i oslabljene logike. Modalne logike proučavaju zaključke u koji- 
ma se pored nemodalnih (asertoričkih) sudova pojavljuju i modalni 
(apodiktički i problematički). Polivalentne ili plurivalentne su logike 
koje dopuštaju da sud može imati više od dvije istinosne vrijednosti. 
Najčešće su polivalentne logike s tri istinosne vrijednosti (istinito, ne- 
istinito, moguće) i one s beskonačno mnogo (razni stupnjevi vjerovat- 
nosti). Oslabljene su logike u kojima je napušten neki od aksioma kla- 
sične logike. Najčešće su one u kojima je napušten princip isključenja 
trećeg i koje su srodne trovalentnoj logici. 

Ući u detaljnije izlaganje i analizu svih tih logika potpuno je nemo- 
guće u ovako kratkom pregledu. 

Marksisti i logika K. Marx i F. Engels stvorili su filozofiju koja 

na nov način postavlja i rješava ontološku i 

spoznajnoteorijsku problematiku, te otvara perspektive i za dublje 

sagledavanje osnovnih problema logike. Međutim, sam K. Marx nije se 
bliže bavio logikom. 

Prema F. Engelsu Hegelova kritika formalne logike u osnovi je ta- 
čna, ali ta logika ipak nije obična besmislica. Formalna logika dobra 
je za »kućnu upotrebu«, za »dnevni život«, tj. za sitne razmjere i za 
kratka vremenska razdoblja, u kojima predmeti ostaju praktično ne- 
promijenjeni; ona ne zadovoljava u nauci i uopće tamo gdje stvari 
vromatramo u njihovom kretanju i mijenjanju. U takvim slučajevima 
može se uspješno misliti samo dijalektički. 

Engels smatra da je odnos formalne logike 1 dijalektike analogan 
odnesu niže i više matematike. Po G. V. Plehanovu, koji usvaja ovu 
koncepciju, to znači da je formalnologičko mišljenje poseban slučaj di- 
jalektičkog. »Kao što je mirovanje poseban slučaj kretanja, tako je i 
mišljenje po pravilima formalne logike (prema »osnovnim zakonima« 
misli) poseban slučaj dijalektičkog mišljenja.« 

Koncepciju dviju logika nalazimo ponekad i kod V. I. Lenjina. Me- 
đutim, on se ipak više priklanjao Hegelovoj koncepciji jedne jedin- 
stvene sadržajne logike, smatrajući da ta logika treba da bude mate- 
rijalistička. Logika, dijalektika i spoznajna teorija za njega su »jedno 
te isto«, a logika »nije učenje o vanjskim formama mišljenja, nego o 
zakonima razvitka "svih materijalnih, prirodnih i duhovnih stvari', tj. 
rezultat, suma, zaključak istorije spoznaje svijeta«. 


U marksističkoj filozofiji poslije Lenjina problem odnosa formalne 
logike i dijalektike bio je predmet neprestanih živih diskusija. Dvije 
osnovne koncepcije (Engelsova i Lenjinova) bile su varirane na mnogo 
načina. Zaokupljeni ovim diskusijama marksisti su malo sudjelovali u 
konkretnom razvijanju logičke problematike, a neki su čak zauzimali 
nihilistički stav prema otkrićima koja su činili drugi. U toku posljed- 
njih godina taj je nihilistički stav prevladan, pa su i marksisti počeli 
davati vrijedne doprinose logici. Više vrijednih logičkih rasprava obja- 
vili su i jugoslavenski marksisti (spomenut ćemo ih u idućem odjeljku). 


Logika kod nas U razdoblju renesanse neki su Hrvati i Sloven- 

ci postigli svjetski glas svojim filozofskim ra- 

dovima na latinskom i talijanskom jeziku. Na polju logike naročito se 

istakao Juraj Dragišić (oko 1450—1520), koji je u svojim logičkim spi- 

sima pokušavao da pomiri koncepcije tomističke i skotističke struje 
skolastike. 

Filozofija na narodnom (hrvatskosrpskom, slovenskom i makedon- 
skom) jeziku nastaje u 19. i 20. vijeku. Njeni počeci u Hrvatskoj pa- 
daju u doba ilirskog preporoda. U to vrijeme Stjepan Ilijašević obja- 
vio je svoju »Obuku malenih« (1850), koja sadrži elemente logike, psi- 
hologije i pedagogije. Prvi srednjoškolski udžbenik logike izdao je 
Vinko Pacel (»Logika ili misloslovje«, Zagreb 1868). Udžbenik koji je 
napisao poznati pjesnik i sveučilišni profesor Đuro Arnold (»Logika za 
srednja učilišta«, Zagreb 1888) doživio je pet izdanja. Više od pola vi- 
jeka ovaj je udžbenik bio u Hrvatskoj bez ozbiljne konkurencije. Iz 
školske upotrebe definitivno ga je potisnula tek knjiga Vladimira Fi- 

lipovića (»Logika za srednje škole«, Zagreb 1941). Pored navedenih i 
još nekoliko kraćih priručnika, u Hrvatskoj je do rata objavljeno i 
nekoliko manjih logičkih rasprava: B. Magjer: »Sofizmi i paralogizmi« 
(1911), M. Petras: »Teorija suda« (1935), K. Grimm: »Indukcija« (1941). 

Prvu logiku u Srbiji objavio je Nikolaj Simić (»Logika serbskago 
jezika«, I—II, Budim, 1808—1809), a prvi udžbenik logike za Veliku ško- 
lu Konstantin Branković (»Misloslovje ili logika«, 1851). Najobimnije 
logičko djelo u 19. vijeku napisao je Alimpije Vasiljević (»Logika ude- 
šena za školsku upotrebu. Po Dž. S. Millu i drugim najnovijim i najbo- 
ljim piscima«, I—IlIl, Beograd 1871—1873). Krajem 19. i- početkom 20. 
vijeka izišlo je nekoliko srednjoškolskih udžbenika logike, a poznati 
književni kritičar Ljubomir Nedić objavio je na njemačkom studiju o 
kvantifikaciji predikata u novijoj engleskoj logici. Prvi univerzitetski 
priručnik logike na srpskohrvatskom jeziku napisao je Branislav Pe- 
tronijević (»Osnovi logike. Formalna logika i opšta metodologija«, Beo- 
grad 1932). Hegelovu logiku preveo je i popratio komentarom Dušan 
Neđelikovlć (G. W. F. Hegel: »Dijalektika. Logička nauka«, Beograd 

U razdoblju nakon Oslobođenja objavljeno je u Jugoslaviji nekoliko 
srednjoškoliskih udžbenika logike (I. Večerina, Ž. Radović, M. Marko- 
vić) i jedan univerzitetski (B. Šešić: Logika, I—II, 1958/59; drugo iz- 
danje 1963). Veće logičke rasprave objavili su B. Sešić (»Uvod u dija- 
lektičku logiku«, 1957), M. Marković (»Formalizam u savremenoj logi- 
ci«, 1957., »Dijalektička teorija značenja«, 1961), A. Krešić (»Relacioni 
sudovi i relativnost spoznaje«, 1958), A. Stojković (»Lenjin o formal- 
noj logici«, 1959), M. Ilić (»Logičke osnove teorije verovatnoće«, 1962). 


Priručnici hisiorije Na kraju ovog kratkog pregleda historije logi- 
logike ke reći ćemo nekoliko riječi o priručnicima iz 
kojih se može saznati nešto više o tome. 

Na hrvatskosrpskom jezičnom području nije dosad objavljena ni- 
jedna historija logike. U svjetskim razmjerima najzamašnije je još 
uvijek djelo Carla Prantla »Historija logike na Zapadu« (Geschichte 
der Logik im Abendlande«, 4 sveska, Leipzig 1855—1870). Ovo djelo, 
koje je nedavno doživjelo novo izdanje, neobično je korisno kao zbor- 
nik logičkih tekstova, ali kao naučno djelo danas je dvostruko za- 
starjelo. Tu je obuhvaćen razvoj logike samo do sredine 16. vijeka, a i 
to razdoblje uvelike je pogrešno interpretirano i ocijenjeno. Slijedeći 
Kanta, Prantl smatra da formalna logika poslije Aristotela niti je uči- 
nila niti je mogla učiniti jedan jedini korak naprijed, pa svako odstu- 
panje od Aristotela osuđuje kao kvarenje. 

Razvoj logike u toku posljednjih sto godina praktično je pokazao 
da je takav razvoj doista moguć. S druge strane, u ovom razdoblju 
objavljen je niz značajnih rasprava iz historije logike. Ta su istraživa- 
nja pokazala da je i u vremenu poslije Aristotela bilo u logici otkrića, 
a novo svjetlo bačeno je i na Aristotelovo logičko učenje. Naročito su 
važni u tom pogledu radovi Amerikanca Ch, S. Peircea [Č. S. Pers], Po- 
ljaka J. Lukasiewicza i Nijemca H. Scholza [H. Šolcj. Pored niza s 
cijalnih studija ovaj posljednji objavio je i kratkuhistoriju logike (GE 
schichte der Logik«, Berlin 1931). 

Opsežan sistematski prikaz historije logike, ilustriran originalnim 
tekstovima filozofa i popraćen bogatom bibliografijom, objavio je 1. 

M. Bochenski [I. M. Bohenski] (»Formale Logik«, Freiburg—Miunchen, 
1956). Pored tradicionalne i suvremene evropske logike autor ukratko 
prikazuje i u Evropi slabo poznatu indijsku logiku. 

Manja je po opsegu, ali vrijedna po sadržaju historija logike ugled- 
nog poljskog filozofa i logičara, sadašnjeg predsjednika Poljske aka- 
demije nauka Tadeusza Kotarbinskog (»Predavanja iz historije logike«, 
»Wyklady z dziejow logiki«, Lodz, 1957). 

Dosad najpotpuniji i najbolji prikaz historije logike predstavlja ne- 
davno izišla knjiga Williama i Marthe Kneale [Nil] »Razvoj logike« 
(»The Development of Logic«, Oxford 1962). Na oko 750 strana tu je de- 
taljno prikazan razvoj evropske logike od njenog postanka do danas. 

Iako: pisani bez razumijevanja suvremene simboličke logike, za- 
nimljivi su historijsko-problematski prikazi J. B. Riefferta [J. B. Ri- 
fert] (»Logik, eine Kritik an der Geschichte ihrer Idee«, 1925) i F. 
Brunstiida [F. Brunštet] (»Logik«, 1933). 

